
„Nu contează dacă o pisică este albă sau neagră, atâta timp cât prinde 
soareci este o pisică bună“ — Deng Xiaoping. 


Pe data de 18 iunie 2007, Centrul Financiar Shanghai World, încă neterminat, 
a depăşit în înălțime Turnul Jinmao din vecinătatea sa pentru a deveni cea 
mai înaltă clădire de pe teritoriul Chinei, având 423,8 m, în comparație cu cei 
420,5 m ai Turnului Jinmao. Când va fi terminat, în martie 2008, acest turn de 
IOI etaje va fi a treia clădire din lume, având uimitoarea înălțime de 492 de 
metri, şi va fi eclipsat doar de clădirea Burj, din Dubai, care va fi gata în cea 
de-a doua parte a anului 2008 şi care va atinge o înălțime de 531,3 metri, şi 
de turnul Taipei, din Taiwan, care atinge 508 metri, însă numai cu ajutorul 
unei turle de 60 de metri. 

Centrul Financiar Shanghai World este doar unul dintre zgârie-norii 
care se ridică în districtul financiar Pudong din Shanghai, parte a 
ceea ce se dovedeşte a fi cel mai mare program de construcţii urbane 
văzut vreodată. Cu populaţia sa uriaşă, China a fost întotdeauna 
capabilă să construiască pe scară monumentală, după cum o dove- 
desc Marele Zid şi Marele Canal, însă, vreme îndelungată, această 
abilitate s-a aflat în stare latentă. Acum s-a dezlănţuit din nou, în 
Shanghai. Cu doar cincisprezece ani în urmă Pudong-ul nu era alt- 
ceva decât un teren mlăştinos cu aspect rural. Astăzi este un oraş cu 
1,4 milioane de locuirori care creşte pe zi ce trece. Pudong-ul este 
deja de opt ori mai mare decât Canary Wharf, districtul financiar al 
Londrei, având, aproape, dimensiunea oraşului Chicago. Priveliştea 
zgârie-norilor săi ultra moderni, opera celor mai vestiți arhitecţi din 
lume, face deja ca multora dintre vizitatorii sosiți cu avionul pe noul 
aeroport din Shanghai şi purtaţi către inima oraşului „pe aripile“ 
trenului cu levitaţie magnetică, cel mai rapid din lume, Manhattan- 
ul să le pară mic şi învechit. 


Construind China ` 


Shanghai nu e singurul oraş care asistă la o explozie în construcții. 
Zeci de alte oraşe sunt în plină transformare, de la Beijing până la 

Shenzhen, pe măsură ce buldozerele şi macaralele năvălesc duduind 
înăuntrul lor, demolând vechile „hutong“! şi cartierele de cocioabe 
pentru a face loc autostrăzilor, mall-urilor cu magazine elegante şi 
zgârie-norilor scânteietori, deveniți simbolul noii Chine. Până acum, 
nici o altă ţară în curs de dezvoltare nu a avut parte de volumul de 
investiţii străine de care a beneficiat China în ultimii douăzeci de 
ani, nici o alta nedispunând de o forță de muncă de asemenea pro- 
porţii, pe care s-o folosească în scopuri atât de grandioase. 

În prezent, în China trăieşte un sfert din populaţia globului, iar în 
timpurile când Europa era încă în Evul Mediu, era de departe cea 
mai avansată civilizaţie a lumii. Totuşi, timp de cinci sute de ani, 
dezvoltarea sa a stagnat, rămânând mult în urma restului lumii. 
Acum însă toare acestea se schimbă. China se transformă într-un 
ritm uimitor. După cum proclamă entuziasmați numeroşi comen- 
tatori, China nu mai este „un colț uitat de lume“, fiind pregătită să 


1 Hutong = alei înguste printre căsuțele din Beijing 

domine lumea în secolul XXI, depăşind Statele Unite şi devenind 
următoarea superputere. 


Statisticile sunt cu siguranţă uluitoare. Cele 1,3 miliarde de locuitori 
au deja peste trei sute de milioane de telefoane mobile şi două sute 
de milioane dintre ei sunt utilizatori de internet. China este cel mai 
mare producător de cărbune, oțel şi ciment din lume, al doilea mare 
consumator de energie şi al treilea mare importator de petrol. Aici 
sunt produse două treimi dintre fotocopiatoarele, cuptoarele cu mi- 
crounde, DVD-urile şi încălțămintea din lume şi aproape toate ju- 
căriile. Peste jumătate dintre macaralele existente pe glob lucrează în 
China, ajutând la construcţia celor mai mari magalopolisuri văzute 
vreodată, unul singur dintre aceste oraşe putând adăposti o popu- 
laţie mai mare decât întreaga Anglie. Într-adevăr, populaţia chineză 
migrează din mediul rural spre înfloritoarele oraşe de coastă, într- 


un proces ce constituie, fără nici o îndoială, cea mai mare migraţie 
umană din toate timpurile. 


sawai cals tacair? 


Într-un fel, China pare să se avânte pe calea spre o societate de 
consum într-un ritm şi la o scară nemaiîntâlnite. Unii văd acest 
lucru ca pe un triumf oarecum înspăimântător al valorilor occi- 
dentale. China continuă, însă, să se afle în frâiele aceluiaşi partid 
comunist ce conduce cu o mână de fier încă din 1949. În China 
sunt mai mulți oameni care trăiesc fără un guvern ales decât în 
tot restul lumii la un loc. În vreme ce majoritatea ţărilor lumii s- 
au îndreptat şovăitor către democraţie, China rămâne una dintre 
puţinele care nu are un guvern naţional ales şi nici o garanţie a 
libertăţilor de bază, iar amintirea masacrului din 1989, din Piata 
Tiananmen, este încă nevindecată. i 


Nu există nici o îndoială că tot ceea ce ține de China şi de locul ei 
în lume este urmărit cu sufletul la gură de observatorii occidentali. 


Documentare, articole şi editoriale speciale despre noua Chină apar 
din ce în ce mai des în mass media, alături de nenumărate cărți noi, 
cu titluri de success precum: China cutremură lumea, China: prieten 
sau dușman?, Faţa în schimbare a Chinei şi Scrisul de pe Zid. 


Visul oriental 


De-o parte a baricadei se află cei entuziasmați de ceea ce se întâm- 
plă. Imensele oportunități oferite de piața chineză par să le dea aripi 
în special analiştilor economici. Uimitoarea creştere a numărului 
posesorilor de telefoane mobile, spre exemplu, este amintită ca un 
semn al imenselor câştiguri ce vor veni odată ce clasa mijlocie din 
China va avea suficienţi bani de cheltuit. Cu o creştere economică 
de aproape 10% pe an şi un boom fără precedent în domeniul con- 
strucţiilor urbane, oportunităţile de investiţii par a fi uriaşe şi de 
viitor. În acelaşi timp, analiştii politici remarcă cât de mult a deschis 
ţara guvernul comunist spre economia de piaţă şi spre satisfacerea 
aspirațiilor individuale. Pe măsură ce poporul chinez câştigă din ce 
în ce mai multă libertate economică, consideră aceştia, presiunile în 
vederea obținerii libertăților politice şi a democraţiei nu vor mai pu- 
tea fi ignorate. Unii experţi prezic că ţara ar putea deveni, cel puțin 
parţial democratică, chiar în următorul deceniu. 


„Pericolul galben“ 


De cealaltă parte se află cei ce consideră înfricoșătoare ascensiunea 
Chinei. Unii sunt îngrijorați că lumea occidentală va fi în curând 
copleşită de puterea economică chineză. Proporţiile impresionante 
şi costurile reduse ale mâinii de lucru chinezeşti fac deja să existe 
foarte puţine domenii industriale /ow-cost în care companiile occi- 
dentale să poată concura cu cele din China. Cu produse simple, pre- 
cum textilele, China domină deja piaţa mondială. În curând, chiar şi 

produsele sofisticate cum sunt computerele, se vor fabrica în China. 
Atunci când China va intra pe piaţa serviciilor, după cum tot ame- 
ninţă că va face, economia occidentală va fi în real pericol. 


Alte voci nemulțumite susţin că boom-ul economiei chineze este, 
pur şi simplu, imposibil de susținut. Este un balon de săpun bazat 
pe credite uriaşe, investiţii masive şi previziuni — ale căror promi- 
siuni vor trebui, mai devreme sau mai târziu, aduse la îndeplinire. 
lar atunci, balonul se va sparge, întrucât China nu este decât o ţară 
cu 800 de milioane de locuitori săraci, nicidecum o uriaşă piață 
profitabilă. Şi când o va face, aşa cum trebuie până la urmă să se 
întâmple, va arunca lumea într-o recesiune globală mai gravă decât 
cea din anii '30. 

Privind dintr-o perspectivă strategică şi politică, există unii „alar- 
mişti“, în special printre neoconservatorii americani şi eminenţele 
cenușii de la Pentagon, ce argumentează că această ţară poate de- 
veni o mai mare ameninţare la adresa păcii mondiale decât a fost 
Rusia în timpul Războiului Rece. Ei amintesc că aceasta este, de 
multă vreme, o putere nucleară, că are cea mai mare armată per- 
manentă şi că bugetul său de apărare creşte cu cel puţin 10% pe 
an. În ciuda reformelor, susţin ei, China a rămas o putere totali- 
tară. Prosperitatea sa recent descoperită nu face altceva decât să-i 
permită să devină şi mai amenințătoare. 


La tel de pesimişti sunt şi cei care atrag atenţia asupra „realizări- 
lor“ Chinei în domeniul drepturilor omului, asupra nivelului ridicat 
de represiune din această ţară, a prăpastiei din ce în ce mai mari 
existente între păturile înstărite şi cele sărace şi a efectelor potențial 
catastrofale ale dezvoltării economice accelerate asupra mediului în- 
conjurător. Tot ei evidenţiază faptul că în China sunt executaţi mai 
mulți oameni decât în oricare altă ţară din lume şi că milioane de 
case ale oamenilor săraci au fost culcate la pământ în iureşul con- 
strucțiilor, milioane de oameni ajungând să cerşească, sau să intre în 
şomaj din cauza lipsei de interes a autorităţilor pentru sistemul de 
asigurări sociale și a închiderii întreprinderilor de stat. 


Enigma Chinei 


China a atras întotdeauna exagerările, încă din vremurile în care 
călători muţi de admiraţie, precum Marco Polo, se întorceau acasă 
cu poveşti despre bogăţiile fabuloase şi rafinamentul său, însă nu 
şi-a dezminţit niciodată faima de ţară de nepătruns. Probabil, însă, 
că adevărul, la fel ca toate celelalte lucruri în viață, este undeva la 
mijloc, între extreme. 


Pentru cei din afară, China a reprezentat întotdeauna o enigmă. 
Observatorii occidentali sunt atât de obişnuiţi cu imaginea unei 
societăţi cu o traiectorie ştiinţifică şi tehnologică în continuă as- 
censiune, cu o perpetuă sporire a libertăților politice şi a bogăției, 
încât nu pot înţelege o societate care nu funcţionează astfel. Ideea 
înaintării continue este atât de înrădăcinată, încât realizările şi apti- 
tudinile civilizaţiilor anterioare sunt adesea subestimate, chiar şi în 
Occident. China nu s-a potrivit niciodată acestui model. Cu o mie 
de ani în urmă, sub eficienta guvernare confucianistă, cu remarca- 
bilele sale realizări ştiinţifice şi tehnologice, China atinsese un nivel 
de rafinament ce-l depăşea cu mult pe cel al Europei. Apoi a fost 
ca şi cum, în China, timpul ar fi rămas pe loc, în vreme ce Europa 
trecea în trombă pe lângă ea, lăsând în urmă o societate înapoiată 
şi predominant rurală, descrisă de Karl Marx ca o „semicivilizaţie 
putredă, ce vegetează înţepenită în fălcile timpului.“ 


Aşadar, ce a determinat China să intre înapoi în cursă şi să capete o 
asemenea viteză încât să poată depăşi Occidentul din puncr de ve- 
dere economic şi poate chiar şi tehnologic? În Occident, consensul 
actual este că libertatea politică şi mecanismele capitaliste repre- 
zintă singura reţetă pentru un real progres economic şi o societate 
prosperă, aceasta permiţând apariţia nestingherită a oportunităţilor 
comerciale şi exprimarea individuală plenară. Acest punct de ve- 
dere a fost confirmat de colapsul Uniunii Sovietice şi de succesul 
din ce în ce mai mare al multora dintre fostele sale state-satelit. Şi 
totuşi, prosperitatea crescândă a Chinei pare să fi fost indusă de un 
guvern ce nu este doar autoritar, ci de-a dreptul comunist, în prin- 
cipiile sale fundamentale. Această situație este atât de paradoxală, 

încât mulți dintre observatorii occidentali sunt convinși că viitorul 
Chinei trebuie neapărat să devină unul capitalist şi democratic, dacă 
ţara îşi doreşte ca motorul său economic să continue să meargă mai 
departe. În lipsa acestor libertăţi fundamentale, convingerea obser- 
vatorilor este că izvorul de creştere va seca în curând. Mulţi consi- 
deră, de asemenea, că pe măsură ce poporul chinez va căpăta din ce 
în ce mai mult gustul prosperității şi al fructelor pe care aceasta le 
produce, tendința spre capitalismul democratic va fi de nestăvilit. 
Însă, acest punct de vedere este departe de viziunea conducătorilor 
chinezi care sunt convinşi că înaintează ferm pe calea socialismului; 
doar că acesta este unul de sorginte chinezească, descris ca fiind „un 
socialism cu caracteristici chinezeşti. “ 


Dacă veţi merge în vestul Chinei, pe dealurile din Sichuan sau prin 
ținuturile în care şerpuieşte Fluviul Galben’, veţi descoperi o Chină 
rurală antică şi neschimbată, cu ţărani săraci care muncesc în câm- 
purile de orez la fel cum făceau cu mii de ani în urmă. Însă, dacă 
vă veţi duce în oraşele din est, veţi descoperi un peisaj urban care 
se schimbă în fiecare zi, pe măsură ce vechile construcţii sunt dărâ- 
mate şi sunt înlocuite de zgârie-nori, un loc în care stilul de viaţă al 
tinerilor este într-o continuă transformare, atât din pricina apari- 
tiei tehnologiei de consum occidentale, cât şi ca rezultat al euforiei 
produse de propriile lor idei. Care va fi viitorul Chinei, fie ea cea 
veche sau cea nouă? Va fi el comunist sau capitalist, autoritar sau 
democratic? Asta rămâne încă de văzut. 


C e e a ... n... .... ... .. . .  .. . . . . .. .. . . . . . . . . . . . . . . . . 


' Huang He, fluviu în estul Chinei, cu o lungime de 4 845 km, cunoscut şi sub 


denumirea de Fluviul Galben (n.red.) 

„Socialismul înseamnă eliminarea sărăciei. Pauperitatea nu înseamnă 
. . . . <c 
socialism, cu atât mai putin comunism... A fi bogat este minunat. 


Deng Xiaoping (1904-1997), liderul suprem al Republicii Populare 
Chineze. 


În martie 2007, cei 3000 de delegaţi ai Congresului Naţional al Poporului 
Chinez (CNP) au votat o lege care poate părea uimitoare într-o țară care, în 
general, este descrisă ca fiind comunistă. Această nouă lege, consfințită acum 
şi de constituția chineză, garantează proprietăților deținute de persoanele 
particulare aceeaşi protecţie legală ca şi pentru cele de stat. Bineînţeles, legea 
va conta extrem de puţin pentru țăranii chinezi, ale căror terenuri sunt închi- 
riate pentru foarte scurte perioade de timp de la stat, iar pentru cohortele 
de proprietari de locuinţe din clasa mijlocie, ce iau spaţiul locativ în arendă de 
la stat pe 70 de ani, s-ar putea să aibă o importanţă practică şi mai redusă. 
Însă implicaţiile acestei noi legislații a proprietăţii sunt clare - proprietatea 
privată este un element pozitiv şi trebuie protejată prin lege. 


Majoritatea economiştilor occidentali sunt de acord că protecţia 
dreptului de proprietate este vitală dacă se doreşte susținerea avân- 
tului economic al Chinei. Dacă nu eşti sigur că vei putea păstra 
roadele eforturilor tale, nu prea există stimulente pentru a munci 
sau a investi. Însă, desigur, proprietatea particulară este un lucru 
tabu pentru comuniştii tradiţionalişti. Nu este de mirare atunci, că 
în momentul în care a fost propusă pentru prima oară în partid, în 
2006, legea a fost primită cu proteste şi huiduieli din partea conser- 
vatorilor de stânga, care o considerau a fi doar ultima dintre nume- 
roasele trădări ale idealurilor comuniste venite din partea liderilor 
reformatori. Faptul că guvernul a ieşit învingător, sau că cineva s-a 
gândit, pur şi simplu, să propună o astfel de lege, este o mărturie 
nu doar a nivelului de influență pe care-l dețin în prezent reforma- 
torii economici din conducerea Chinei, dar şi a uluitoarei forţe a 
boom-ului economic, ce pare să spulbere totul din cale, făcând ca 
argumentele opozanților să devină ineficiente. 


Ritmul progresului economic chinez a fost într-adevăr ameţitor. La 
sfârşitul anului 2006 China însuma 28 de ani de creştere economi- 
că rapidă şi constantă, cu o medie de aproape 10% pe an. Această 


dezvoltare rapidă şi susținută este impresionantă, însă proporțiile 
sale o fac şi mai uimitoare. Între 1962 şi 1989, Taiwanul s-a dezvol- 
tat aproape la fel de repede, iar între 1967 şi 1993, acelaşi lucru s-a 
întâmplat şi în Singapore. Însă aceste două economii sunt minus- 
cule în comparaţie cu cea a Chinei. China este un gigant. În 2006, 
China a depășit Marea Britanie, devenind cea de-a patra cea mai 
mare economie a lumii, surclasată doar de Statele Unite, Japonia 
şi Germania. Într-adevăr, între 2001 şi 2005, China a fost respon- 
sabilă de o treime din întreaga creştere economică mondială. Din 
2000, contribuţia Chinei la creşterea economică mondială a fost 
de două ori mai mare decât a celor trei mari economii emergente 
— India, Brazilia şi Rusia, împreună. Mai mult de atât, spre deo- 
sebire de tigrii asiatici ai anilor ‘60 şi ‘80, expansiunea economică 
chineză nu dă semne de încetinire. Mulţi prezic, plini de încredere, 
că în următoarele câteva decenii, ar putea depăşi chiar şi Statele 
Unite, devenind cea mai mare economie de pe glob. 


Cât este de mare! 


Există unele îndoieli în legătură cu proporţiile avântului economic 
chinez. Atunci când China a depăşit Marea Britanie, în 2006, acest 
lucru s-a întâmplat, în parte, deoarece China şi-a schimbat maniera 
de calculare a produsului său intern brut (PIB). În 2005, chinezii au 
descoperit un surplus de 17% al productivităţii economice în tele- 
comunicații, vânzări cu amănuntul şi în afacerile imobiliare, pe care, 
iniţial, nu-l luaseră în calcul. Efectul a fost ridicarea cifrei produsului 
intern brut peste cel al Italiei (al şaselea ca mărime la ora respectivă), 
iar în următorul an peste cel al Franţei şi apoi al Marii Britanii. 


În unele domenii, câştigurile raportate de China sunt în mod cert 
fantasmagorice. În trecut, probabil că oficialitățile le-au supradi- 
mensionat pentru a demonstra ce treabă bună făceau. Insă acum, 
când guvernarea redirecționează fonduri dinspre estul aflat în plin 
avânt, către regiunile mai sărace din vestul țării, tendința prevalen- 
tă este de a le a subestima. Regiunile prospere din est inventează 

nişte cifre mai mici, astfel încât să nu piardă prea mult din fon- 
duri. Regiunile stagnante din vest raportează la rândul lor sume 
mai mici, pentru a demonstra cât de mare nevoie au de fonduri. 
Nivelul de frustrare al guvernului în faţa acestor manipulări ne este 
revelat de faptul că, în 2003, a intentat procese de fraudă pentru 
peste 20 000 dintre funcţionarii ce se făceau vinovaţi de astfel de 
măsluiri ale registrelor. 


Şi chiar dacă funcţionarii sunt de o probitate exemplară, ei nu dis- 
pun decât de cifrele comunicate lor de firme, faimoase pentru du- 
bla contabilitate şi alte modalităţi de alterare a registrelor. În afara 
acestor aspecte, există şi o uriaşă economie subterană ce presupune 
afaceri neautorizate, sau chiar ilegale. Astfel încât, este foarte proba- 
bil ca, până la urmă, estimările oficiale ale proporţiilor economiei 
chineze să fie cu mult mai mici decât în realitate. 


Mai există şi o altă modalitate prin care economia chineză poate fi 
subevaluată. Iar aceasta se referă la ceea ce pot cumpăra banii chine- 
zeşti. De multă vreme deja, China şi-a fixat moneda, yuan-ul (cu- 

noscut şi ca yen sau Renminbi’) la o cotă fixă în raport cu dolarul 
american, în loc să-i permită o fluctuaţie, aşa cum se întâmplă şi 
cu alte monede. China este atât de hotărâtă să menţină stabil acest 
nivel, încât este pregătită să cheltuiască o mare parte din uriașele sale 
rezerve de valută pentru a păstra raportul dintre dolar şi yuan. E po- 
sibil ca, dacă yuanul nu ar fi scăzut în comparaţie cu alte valute, oda- 
tă cu dolarul, economia chineză să fi părut cu mult mai puternică. 


Secretele Chinei 


Ce poate cumpăra yuan-ul! 


În 2001, Jim Neill, de la banca de investiţii Goldman Sachs, a arătat 
că economia Chinei s-ar putea dovedi şi mai dezvoltată dacă am 


! Renminbi, unitate bănească în China, a cărui unitate principală este yuan-ul 
(yen-ul), în traducere înseamnă „valuta poporului“ (n.red.) 

lua în considerare ce se poate cumpăra cu un dolar în China. Unele 
bunuri, cum ar fi petrolul, costă aproape la fel peste tot în lume. 
Dar costurile altor bunuri, cum sunt alimentele, chiriile şi bunurile 
de larg consum produse la nivel local variază extraordinar de mult. 
Un produs care te-ar costa 5 dolari la New York, se poate deseori 
cumpăra, în China, cu puţin mai mult de un dolar. Astfel încât 
unii economişti preferă să folosească, pentru a compara economiile, 
un sistem denumit paritatea puterii de cumpărare (PPC). În baza 
acestuia, demonstrează Neill, economia Chinei reprezenta încă din 
2001, 12,5% din economia mondială, situându-se deja pe locul doi 
în lume, doar cu puţin în urma Statelor Unite. 


Nu toată lumea e de acord că acest sistem este unul valid, însă el 
aduce, cu siguranţă, o dovadă în plus a faptului că economia chine- 
ză nu este doar mare, dar ar putea fi chiar mai mare decât o înfăţi- 
şează cifrele oficiale. La câţiva ani după raportul lui Neill, Goldman 
Sachs a publicat un alt raport, care avea drept obiect, de această 
dată, predicții pe termen lung. Autorii săi sugerează că ţara va de- 
veni într-atât de puternică, încât, chiar și după standardele cele mai 
stricte, va depăși Germania până în 2010, devenind cea de-a treia 
putere economică a lumii, apoi Japonia, în 2016, şi, în fine, Statele 
Unite, în 2041, moment în care procentul său de creştere economi- 
că anuală va fi de numai 3,5%. 

Secretul Chinei 


Dar care este secretul reuşitei în China? Cum a fost posibil ca una 
dintre cele mai sărace și înapoiate ţări din lume să devină o atât de 
mare putere economică, într-un timp atât de scurt? 


O primă şi cât se poate de simplă rațiune a acestui succes este 
mâna de lucru. China are cea mai mare populaţie de pe glob şi 
cea mai mare forţă de muncă la nivel'mondial. În numeroase pri- 
vințe, vasta forță de muncă chineză ar putea fi descrisă ca cea mai 
valoroasă resursă mondială. Poate că țara nu este bogată în resurse 
naturale, însă are miliarde de mâini capabile să trudească, iar che- 


ia ascensiunii sale a fost şi va fi şi în viitor această vastă forță de 
muncă. Însă, chestiunea nu ţine doar de cantitate, oricât de impre- 
sionantă ar fi aceasta. Esenţial este numărul imens de muncitori 
„migranţi“ — cele aproximativ două sute de milioane de muncitori 
ce au invadat zonele urbane, venind din mediul rural ori de câte 
ori a fost nevoie de mână de lucru necalificată, menţinând fabricile 
în funcțiune şi construind totul, de la blocuri de locuinţe şi până 
la stadioane olimpice. Fără aceşti muncitori dornici, adesea negli- 
jaţi şi subestimaţi, însă tot timpul disponibili, miracolul economic 
chinez nu s-ar fi produs nicicând. În sud, în Shenzhen, acolo unde 
a început totul, muncitorii migranţi alcătuiesc 85% din populaţia 
de 10 milioane a orașului. 


O a doua cauză o reprezintă investiţiile. Sumele investite de guvernul 
chinez pentru a stimula avansul țării sunt uriaşe şi, cu atâţia plătitori 
de taxe, nici nu-i de mirare. Există, însă, şi numeroase investiții stră- 
ine. Atraşi atât de vasta forță de muncă, cât şi de uriaşul potenţial al 
pieței, investitorii străini au pompat peste 50 de miliarde de dolari 
pe an aici, de 10 ori mai mult decât în India. Şi într-adevăr, în 2002, 
China a depăşit Statele Unite, devenind cel mai mare destinatar de 
valută străină din lume. De atunci, Statele Unire şi-au recâștigat po- 
ziţia, însă nu au decât slabe şanse să o păstreze pentru multă vreme. 
Sume uriaşe au venit din Hong Kong şi Taiwan, nefiind practic vor- 
ba de bani străini în adevăratul sens al cuvântului, însă impactul lor 
este același. Acești bani au fost folosiți la înălțarea unor noi fabrici, 
la reconstrucția oraşelor şi la impulsionarea afacerilor. lar forţa de 
muncă a fost întotdeauna acolo, contribuind la transformarea bani- 
lor în progres economic real şi în profit. 


Perioada lui Mao 


Totuşi, nimic din toate acestea nu s-ar fi întâmplat în absenţa re- 
voluţiei produse în politica economică a guvernării chineze. Totul 
a început cu dezastrul reprezentat de „marele salt înainte“, politica 

lui Mao Zedong dintre anii 1958-1961, ce promitea Chinei un salt 
rapid într-un viitor prosper. În realitate însă, în clipa în care agricul- 
tura a fost colectivizată în totalitate, aceasta s-a transformat într-o 
adevărată catastrofă, productivitatea scăzută la hectar aducând cu 
sine o foamete de pe urma căreia au murit între 30 şi 40 de milioane 
de chinezi. Industria nu a mers nici ea mai bine, peste 98% dintre 
proiectele industriale iniţiate fiind un dezastru total. Chiar şi Mao 
a trebuit să admită că planul său a eşuat şi a demisionat din func- 
ţia de conducător al Republicii Chineze. Deng Xiaoping era unul 
dintre liderii Partidului Comunist, care promova o abordare mai 
mult pragmatică decât dogmatică, oferind o mai mare libertate în- 
treprinzătorilor individuali. Cu ajutorul economistului Chen Yun, 
Liu Shaoqi, el care l-a înlocuit pe Mao în funcţia de preşedinte al 
republicii, a modificat strategia economică a partidului, astfel încât 
micii fermieri să aibă puţin mai multă libertate, iar întreprinderile 
să fie conduse de manageri şi nu de birocraţi. 

Cum producţia agricolă şi-a revenit, iar industria părea să ia din 
nou avânt, pe parcursul anilor '60 economia chineză începuse să 
arate ceva mai bine. Totuşi, Mao nu-şi jucase toate cărțile, reve- 
nind în prim plan alături de marea sa Revoluţie Culturală Proletară, 
concepută literalmente ca o răzbunare. Liu a fost exclus din par- 
tid şi arestat, murind în puşcărie. Deng a fost plimbat pe străzile 
Beijingului purtând o bonetă de nătâng. lar Garda Roşie, formată 
din tineri, a devastat la îndemnul lui Mao toate satele şi oraşele, în 
nişte atacuri menite a distruge tot ceea ce putea fi numit „cultură“. 
Sute de mii dintre cele mai luminate minţi ale Chinei au fost ucise 
sau exilate. Economia stagna încă o dată. 

Revenirea lui Deng 


În 1976, la moartea lui Mao, în ciuda'eforturilor de a-l opri ale pu- 
ţin popularei Bande a celor Patru, Deng Xiaoping și-a făcut treptat 
drum înapoi spre putere şi, alături de Chen Yun, a conceput o 


nouă strategie. Unul dintre aspectele esenţiale ale noii abordări a 
celor doi a fost să permită fermelor colective să se dividă începând 
cu 1978. Fermele au fost date înapoi în folosinţă micilor fermieri, 
care puteau cultiva ce doreau şi puteau vinde mai departe sur- 
plusul. Rezultatele au fost mai bune decât s-ar fi aşteptat cineva. 
Odată ce fermierii chinezi au căpătat în sfârşit controlul asupra 
propriei lor munci, producţia de grâne a crescut cu o treime între 
1978 şi 1984, iar cantitatea şi varietatea produselor fermelor chi- 
neze a crescut simţitor. Cu banii pe care îi obțineau din vânzarea 
surplusului de produse, fermierii au putut chiar să pună bazele 
unor mici afaceri proprii. În numai 7 ani, venitul mediu al gospo- 
dăriilor din mediul rural s-a triplat. 


Deşi, mai târziu, avântul prosperității rurale a stagnat, intensifica- 
rea activităţii agricole a oferit pentru întâia oară Chinei nu doar 
stocuri nesperate de alimente şi nişte țărani ceva mai înstăriți, dar 
şi un imens număr de oameni, înainte legaţi fără nici un rost de 
glie, care acum erau liberi să muncească unde doreau. Acesta a fost 
adevăratul punct de cotitură. 


Deschiderea uşii 


Celălalt element-cheie al strategiei lui Deng a fost promovarea unei 
strategii a „porţilor deschise“. Sub conducerea lui Mao, comerţul 
Chinei cu restul lumii a fost aproape inexistent. Deng a susţinut că, 
în măsura în care China doreşte să prospere, va trebui să înceapă să 
interacţioneze cu alte țări străine. „Dacă ne izolăm şi închidem ia- 
răşi toate uşile“ a spus acesta în 1978, „ne va fi absolut imposibil să 
atingem același nivel cu al țărilor dezvoltate în următorii cincizeci de 
ani.“ Noua sa strategie a „porţilor deschise“ se va concretiza în nişte 
Zone Economice Speciale (ZES), în care nivelul impozitelor urma 
să fie redus la jumătate, iar taxele de import urmau să fie anulate. 


Trei dintre primele patru oraşe care urmau să facă parte din aceste 
zone favorizate (ZES) — Shenzhen, Zhuhai şi Shantou — se aflau în 

Guangdong, foarte aproape de Hong Hong, iar oamenii de afaceri 
din Hong Kong s-au şi grăbit să profite de oportunităţile ce le fu- 
seseră oferite pe tavă. Pentru producătorii din Hong Kong a intra 
pe piaţa chineză era cel mai normal lucru cu putință. În 1990, sa- 
lariile medii în fabricile din Hong Kong erau de 4 dolari pe oră; în 
Guangdong abia dacă ajungeau la 50 de cenți. Deloc surprinzător, 
fabricile s-au mutat în Guangdong. În 1991, douăzeci şi cinci de mii 
de afaceriști din Hong Kong deţineau deja fabrici în Guangdong, în 
care lucrau trei milioane de localnici. 


Aceste schimbări au determinat o adevărată explozie în comerţul 
exterior. În 1985, exporturile din Guangdong erau de 2,9 miliarde 
de dolari; până în 1994, ajunseseră la 50 de miliarde de dolari. Pe 
la mijlocul anilor '80, Guangdong a depăşit Shanghai-ul, deve- 
nind cel mai mare exportator chinez, iar la începutul anilor '90 
ajunsese să dețină 40% din exporturile chineze. Efectele au fost 
de-a dreptul uimitoare, în special asupra oraşului Shenzhen. În 
doar câţiva ani, Shenzhen s-a transformat dintr-un mic port pes- 
căresc cu o populaţie de doar şaptezeci de mii de locuitori, într-un 
înfloritor oraş industrial. 


Deloc surprinzător, şi alte regiuni au vrut să intre în afacere. În 
1982, altor 14 oraşe de coastă le-a fost conferit un statut asemănător 
cu cel al zonelor economice speciale, iar un an mai târziu, o serie de 
alte regiuni, printre care şi delta Râului Perlelor (Zhu Jiang), au fost 
transformate în „regiuni economice deschise“. 


Impotmolirea 


Cu toate acestea, situația nu era nici pe departe atât de senină pe cât 
ar fi putut părea din exterior. Schimbarea modului de administrare 
al întreprinderilor a făcut ca acestea să verse un procent din ce în ce 
mai mic din venitul lor în visteria statului. În acelaşi timp, statul a 
început să cheltuiască masiv în investiţii directe şi să transfere între- 
prinderilor sume uriaşe, sub forma împrumuturilor bancare de stat. 
O situație ce nu putea să dureze. În același timp, după ce, în 1984, 


producția fermelor a atins o cotă record, spre sfârşitul deceniului, 
aceasta a intrat în declin, astfel încât statul a fost nevoit să pompeze 
din ce în ce mai mulţi bani pentru a ţine preţurile sub control, aşa 
cum cerea planul. Acelaşi ! iucru s-a petrecut şi în industrie, fapt ce a 
pus bazele unui sistem corupt. Întreprinderile de stat şi particulari 
îşi cumpărau bunurile la preţurile planificate de stat, numai pentru 
a le vinde apoi, de două ori mai scump, pe piaţa neagră. 


Deng şi-a dat seama că primul pas pentru soluționarea acestei pro- 
bleme este ca preţurile planificare să dispară, liberalizarea lor per- 
miţându-le o fluctuaţie mai apropiată de cea a prețurilor reale ale 
pieţei. Din nefericire, a anunţat această idee înainte de a o pune în 
practică. Rezultatul a fost un adevărat haos, toată lumea grăbindu- 
se să prindă preţurile controlate, fapt care a dus la un val de febră a 
cumpărăturilor care a pus stăpânire pe ţară. Deng a continuat politi- 
ca de liberalizare a prețurilor, însă, între timp, stocurile scăzuseră deja 
foarte mult, iar tendinţa de acumulare excesivă a bunurilor crescuse 
atât de tare, încât inflaţia a devenit foarte agresivă. La sfârşitul lui 
1988, situaţia scăpase cu totul de sub control. Preţurile controlate 
de stat au fost reintroduse, iar Deng a asistat neputincios în timp ce 
un grup de conservatori a impus o serie de măsuri de austeritate. 


În acest context al stagnării progresului economic şi al anulării re- 
formelor de piaţă ale lui Deng, China a atras asupra sa atenţia în- 
tregii lumi, în cel mai rău mod cu putinţă, prin masacrul din Piaţa 
Tienanmen. În mod ironic, acesta a speriat atât de tare poporul 
chinez, încât guvernul şi-a putut continua programul de austeritate 
fără niciun murmur de protest, împrumuturile de stat scăzând cu 
aproape două treimi, iar salariile fiind ţinute la un nivel minim. 
Între timp, producţia agricolă începuse, încet-încet, să crească. 
Combinația dintre fluxul monetar restricţionat şi producția exce- 
dentară a readus inflația sub control. Controlul preţurilor devenise 
şi el, în mod discret, mai puţin strict. Cu toate că gradul de încre- 
dere în China al unora dintre investitorii străini scăzuse în urma 
evenimentelor de la Tiananmen, producătorii din Hong Kong erau 
deja mult prea implicați pentru a se ţine la distanță, iar comerțul din 
provincia Guangdong continua să prospere. 

Deng -îlitorește în Sud 


În timp ce conservatorii şi reformiştii se luptau pentru direcția 
în care trebuia să meargă economia chineză, de cealaltă parte a 
globului, Uniunea Sovietică se prăbuşea, iar conducătorii chinezi 
nu puteau să nu remarce manifestările de bucurie ale locuitorilor 
Europei de Fst în fața eşecului marelui aliat comunist al Chinei. 
Deng era convins că singura cale pentru ca viitorul socialist al 
Chinei să supravieţuiască era să continue reformele. Astfel încât, la 
începutul anului 1992, Deng a plecat spre sudul țării într-un tren 
special, într-o călătorie ce a ajuns apoi să fie cunoscută ca Nan Xun 
sau „turneul din sud“. Pe 19 ianuarie a ajuns în recent construita 
gară a oraşului Shenzhen, începând imediat să-şi expună strate- 
gia. Turneul lui Deng nu a fost susţinut de conducerea Partidului 
Comunist, aceasta nici măcar neavând cunoştinţă de el. Mişcarea 
pe care a făcut-o Deng, aflat atunci la incredibila vârstă de 87 de 
ani, de a lua iniţiativa şi a stabili agenda partidului, a fost una ex- 
trem de riscantă, însă a funcţionat. 


Scopul lui Deng a fost să reimpulsioneze procesul de reformă eco- 
nomică exact în clipa în care se acesta se afla la pământ. Mesajul 
repetat la nesfârşit pe parcursul turneului său de patru zile a fost: 
„dacă economia nu poate fi relansată, acest lucru va duce la colapsul 
şi dezintegrarea partidului comunist.“ Acelor critici ce l-au acuzat 
de abandonarea spiritulului comunismului, Deng le răspundea con- 
vingător că a face bani nu contravine în nici un fel modului de viaţă 
socialist. El a îndemnat oficialii locali să fie hotărâți în continuarea 
reformelor şi să nu acţioneze „precum o femeie cu picioare legate.“ 


Alegând ca tribună pentru programul său oraşul Shenzhen, Deng 
nu a ales doar un loc unde ochii lumii să fie aţintiţi asupra sa, dar şi 
unul ce simboliza mai bine decât oricare altul, extraordinarele rezul- 
tate ale politicii ușilor deschise. Pe parcursul precedentului deceniu, 
economia oraşului Shenzhen crescuse cu 50% în fiecare an, iar în 
1991, valoarea sa se ridica la uriaşa sumă de 3,5 miliarde de dolari. 
Zgârie-norii se înălţau la fiecare colț de stradă și, în cursa lor către 
ceruri, constructorii din Shenzen demonstrau că sunt cu adevărat 


la înălțimea reputației pe care şi-o făcuseră, de muncitori capabili 
să realizeze trei etaje complet finsate pe zi. În timp ce Deng vorbea, 
mesajul imaginilor transmise de televiziune era inconfundabil: re- 
formele din China dau rezultate. 


Deschideţi larg, vă rugăm 


Fireşte că strategia lui Deng a funcţionat, iar în octombrie, 
Congresul Naţional al Partidului a declarat că în China funcţi6- 
nează o „economie de piață socialistă“. În curând, fiecare oraş din 
China îşi dorea măcar o parte din succesul Shenzhenului. În ianua- 
rie 1992, când Deng a pornit în excursia sa spre Shenzhen, existau 
doar o sută de zone deschise investiţiilor străine. Până la sfârşitul 
anului, apăruseră 8 700 de astfel de zone. Biroul pentru Zonele 
Economice Speciale (ZES) dorea să le organizeze pe baza celor 
„trei alinieri“ — de-a lungul coastei, de-a lungul fluviului Yangtze şi 
de-a lungul graniţei de nord-est. Însă intențiile acestui birou s-au 
dovedit a nu avea o foarte mare importanţă, administraţiile locale 
luându-i-o înainte şi instituindu-şi propriile zone. Această febră a 
zonelor de dezvoltare a dat naştere unui uriaş val de investiţii pe 
piaţa de capital şi pe cea imobiliară. 

În decembrie 1992, revista The Economist a publicat un grupaj spe- 
cial, de 16 pagini, despre China, intitulat „Uriașul se trezeşte la via- 
tă“, atrăgând atenţia asupra progresului economic al Chinei. Anul 
următor, David Roche şi Barton Biggs, de la Banca de Investiţii 
Morgan Stanley, ambii figuri importante pe pieţele de capital, au 
decis să meargă în China pentru a vedea în legătură cu ce se făcea 
atâta tevatură şi au rămas uimiți. Într-un articol ce purta incitantul 
titlu, China!, Biggs scria: „După opt zile în China m-am acomodat 
foarte bine, am mâncat pe săturate şi sunt cât se poate de optimist în 
legătură cu ce se petrece aici.“ „China“, se entuziasma el, „va fi piaţa 
cu cea mai uimitoare ascensiune.“ În perioada imediat următoare, 
frenezia investiţiilor de pe piaţa din Hong Kong a fost botezată chao 
gupiao, sau „investiţii la foc deschis“, atât de „fierbințe“ a fost. Biggs 

a fost atât de șocat de această febră stârnită de China, încât a înce- 
put să se îngrijoreze că „toată această agitaţie în legătură cu magia 
Chinei începe să arate ca un balon de săpun.“ Când alți analişti 
şi-au expus la rândul lor dubiile, banca Morgan Stanley şi-a redus 
cu o treime pachetul de acțiuni pe care-l deţinea la Hong Kong. În 
urma acestei decizii, piaţa din Hong Kong a căzut imediat și mulți 
investitori şi-au pierdut banii. 

TEHNOLOGIA CHINEZĂ 


Se presupune adesea că produsele chinezeşti sunt articole ieftine şi ve- 
sele precum jucăriile şi hainele. Este foarte adevărat că ei fac aceste 
lucruri foarte bine, însă recentul boom economic chinez a fost deter- 
minat de produse mult mai sofisticate. De fapt, o treime din exporturile 
chinezeşti sunt clasificate ca produse de înaltă tehnologie. Într-adevăr, în 
2004, exporturile de tehnologii informaționale şi de comunicare, cum ar 
fi telefoane mobile, laptopuri, camere digitale, etc., le-au depăşit substan- 
tial pe cele ale Statelor Unite, ajungând la 180 de miliarde de dolari, în 
comparaţie cu cele 149 de miliarde ale SUA. În acelaşi an, firma chineză 
Lenovo a preluat divizia de PC-rui a firmei IBM. Toate indiciile sugerează 
că piaţa high-tech din China va continua să crească. Cu toate că a fost 
întotdeauna privită ca un loc în care ideile şi modelele occidentale pot 
fi puse în practică extrem de ieftin, această viziune pare să se schimbe. 
China nu are încă un nume de marcă care să poată concura cu cele ale 
firmelor occidentale sau ale japonezilor, ea are, însă, o nouă generaţie de 
absolvenţi de informatică ce de-abia aşteaptă să-şi pună ideile în practică. 
Majoritatea vor ajunge, probabil, să lucreze în firme occidentale, unde 
vor avea un acces direct la tehnologia şi ideile occidentale, însă este la 
fel de probabil ca, foarte curând, să se reîntoarcă, punându-și talentul la 
lucru în firme autohtone. 


.. . ..... .. . .. . 


Chinei. 


Cu toate acestea, criza a fost doar una temporară, şi nu a trecut 
mult până când toată lumea se grăbea din nou să ajungă în China 


chiar mai tare decât la reducerile de Crăciun, pentru a vedea pe ce 
poate pune mâna. În noiembrie 1993, cancelarul german Helmut 
Kohl se îndrepta spre Beijing, însoţit de un select anturaj alcătuit 
din reprezentanţi ai celor mai mari companii germane, printre care 
şi preşedinţii firmelor Siemens, Volswagen, Audi şi BMW. Atunci 
când Kohl s-a întors bucuros Auturând contracte în valoare de 
1,4 miliarde de dolari, inclusiv 6 avioane Airbus şi un nou sistem 
de metrou pentru Guangzhou, scena era pregătită pentru ca în 
China să sosească un val de delegaţii comerciale, din țările cele 
mai bogate din lume. Secretarul de stat american pentru comerț, 
Ron Brown, ministrul britanic al comerțului, Michael Heseltine 
şi primul ministru francez, Edouard Balladur, şi-au făcut cu toţii 
apariţia, precum și preşedinţi ai aproape tuturor multinaţionalelor 
importante, de la General Motors la Coca Cola. În mai puţin de 
doi ani, de la sfârșitul lui 1993 şi până la începutul lui 1996, astfel 
de „vizite“ au adus contracte de peste 40 miliarde de dolari. 


A durat ceva vreme până ce promisiunile făcute să fie fructifica- 
te, însă încrederea inspirată de dimensiunea şi costurile reduse ale 
forței de muncă chineze, şi de oportunităţile pieţei chineze, au 
determinat numeroși investitori să rămână aici, chiar şi în timpul 
recesiunii economice asiatice din 1997. Atât de ademenitoare era 
perspectiva viitoarelor profituri, încât mari multinaționale, pre- 
cum General Motors, erau pregătite să înfrunte orice obstacole şi 
să investească sume enorme de bani, doar pentru a obţine licenţa 
de operare în China de la guvernul chinez, a cărui amabilitate era 
extrem de costisitoare. „Experţi“ în problemele chineze, precum 
Henry Kissinger şi George Bush senior, au făcut mici averi din 
turneele de relații publice întreprinse în numele unor companii 
ce încercau să-şi asigure locuri profitabile pe piaţă. Până de cu- 
rând, multinaţionalelor străine nu le era permis să facă afaceri pe 
cont propriu în China, fiind nevoite să intre în parteneriat cu fir- 
me chinezeşti. În ciuda dificultăţilor reprezentate de găsirea unui 
partener potrivit şi a unei maniere adecvate de lucru cu acesta, 

nenumărate companii străine au considerat că merită să-şi asume 
aceste eforturi. 

Comerţul 


Nu e nici o îndoială că uşa comerțului Chinei s-a deschis spre lume 
mai larg, decât şi-ar fi imaginat cineva acum treizeci de ani. La în- 
ceputul politicii uşilor deschise iniţiate de Deng, China era o eco- 
nomie practic închisă, care nu importa aproape nimic din afară şi 
care nu vindea nimic în exterior. Exporturile şi importurile luate 
laolaltă, reprezentau mai puţin de 10% din PIB-ul ţării. În zece ani 
ajunseseră la 30%, iar în 2002, reprezentau mai mult de jumătate 
din produsul intern brut al țării. Cum, pe parcursul acestei perioa- 
de, economia chineză a continuat să crească cu aproape zece la sută 


pe an, acest lucru a însemnat un pas uriaş în economia mondială. 
In 1978, China reprezenta doar 0,6% din comerțul mondial. În 
2001, când a fost admisă în Organizaţia Mondială a Comerţului, 
ajunsese să reprezinte peste 5%. În 2004 depăşise Japonia, miracolul 
economic postbelic, ca al treilea mare exportator, cu exporturi de 
aproximativ 593 de miliarde de dolari, în comparaţie cu ale Japoniei 
de 565 de miliarde de dolari. Doar Statele Unire (819 miliarde de 


dolari) şi Germania (915 miliarde de dolari) exportau mai mult. 


Preţuri chinezeşti 


Fără îndoială că apariţia dramatică şi neaşteptată a Chinei pe scena 
economică mondială a avut un impact uriaş asupra întregii lumi. În 
cartea sa, China Inc. (2006), Led Fishmann explică cum un raport 
din 2003 al Băncii de Rezerve Federale din Chicago descria că pro- 
ducătorii de piese de maşini americani se plângeau că producătorii 
de automobile le cereau „preţuri chinezeşti“ pentru achiziţiile lor. 
Prin asta ei înțelegeau cel mai mic preţ posibil, fiindcă indiferent 
la ce preț ofereai produsele, chinezii puteau să le ofere la un preţ 
mai scăzut. Potrivit caracterizării revistei Business Week: „În general, 
prețurile chinezeşti înseamnă cu 30 — 50% mai puţin decâr cele la 
care se pot fabrica produsele în Statele Unite. În cel mai rău caz, 
ele pot ajunge chiar sub costul materiilor prime. Producătorii de 
echipamente, încălțăminte, aparatură electrică şi mase plastice, care 
de zeci de ani erau nevoiţi să-şi închidă fabricile din SUA din prici- 
na concurenţei străine, ştiau foarte bine că este inutil să încerce să 
facă față prețurilor chinezeşti (citat din cartea din 2007 a lui David 
Smith Dragonul şi Elefantul). Acest mod de gândire a alimentat ide- 
ea că, pentru unele companii, singurul mod de supravieţuire era de 
a-şi muta, cel puţin o parte din afaceri, în China. 

Dacă preţurile chinezeşti constituiau un motiv de îngrijorare pentru 


producători, ele sunt cu-atât mai amenințătoare pentru angajaţii aces- 
tora. Chiar şi în cel mai bun caz, cel în care firma ta își păstrează fa- 

brica din lumea occidentală pe linia de plutire, preţurile chinezești îți 
vor submina serios puterea de negociere salarială. Cei aflați în vârful 
ierarhiei sociale şi economice o duc bine datorită expansiunii drama- 
tice a comerţului mondial, însă cei aflați mai jos descoperă că salariile 
lor bat pasul pe loc. În cel mai rău caz, compania ta se închide şi îşi 
mută operaţiunile în China, sau pur și simplu dă faliment. Un sondaj 
efectuat în rândurile muncitorilor americani a dezvăluit faptul că o 
treime dintre ei se tem că îşi vor pierde slujbele din cauza competiției 
externe. Şi au toate motivele să se teamă. De la începutul secolului 
XXI, sectorul producţiei americane a pierdut mai multe locuri de 
muncă ca niciodată. Între 2000 şi 2003, Statele Unite au rămas fără 
aproape trei milioane de locuri de muncă numai în industrie. 


Pentru cei care-au fost îndeajuns de norocoşi încât să-şi păstreze lo- 
curile de muncă şi salariile, preţurile chinezeşti au reprezentat o ade- 
vărată mină de aur. Preţurile la articole vestimentare, încălțăminte 
sau dispozitive electronice au scăzut brusc. Produse precum DVD- 
urile, rezervate odinioară doar marilor ocazii, pot fi acum achizi- 
ționate dintr-un impuls de moment, de aproape orice locuitor al 
ţărilor bogate (şi nu numai). Chiar şi preţul computerelor personale 
a scăzut simțitor. 


i 


Momeli chinezeşti 


Dacă impactul vastei forţe de muncă chinezeşti a fost remarcabil, 
cel al pieţei sale de dimensiuni legendare a fost mult mai mic. Unul 
dintre motive este faptul că, în ciuda uriaşei sale economii, popu- 
laţia sa este atât de numeroasă, încât venitul mediu al acesteia este 
încă destul de scăzut. Venitul naţional brut al Chinei (VNB) este de 
1 740 dolari pe cap de locuitor, sau mai puţin de 5 dolari pe zi. Este 
de două ori mai mare decât cel al Indiei, însă păleşte în comparaţie 
cu cei 37 600 dolari pe cap de locuitor în Marea Britanie, sau cu cei 
44 000 dolari pe cap de locuitor în Statele Unite. Chiar dacă luăm 
în considerare faptul că dolarul poate cumpăra de patru-cinci ori 
mai multe produse în China, decât în Statele Unite, o persoană cu 


un venit mediu din China, tot are foarte puţini bani de cheltuit. Şi, 
desigur, puţini cum sunt, oricum nu prea vor să-i cheltuiască. 


Chinezii, în special cei mai în vârstă, sunt cei mai mari economi 
din lume, deținând, potrivit celor mai moderate estimări, economii 
de peste 1,25 trilioane de dolari. Spre deosebire de populaţia din 
economiile occidentale, care este gata să se împrumute şi să chel- 
tuiască cu lejeritate, contribuind, astfel, la mersul înainte al pieței, 
chinezii pun deoparte fiecare bănuţ în plus pentru zile negre şi nu 
împrumută bani pentru nevoi personale decât extrem de rar, sau 
chiar niciodată. Chinezii au fost întotdeauna un popor prudent, iar 
cu amintirea sărăciei generale şi a vremurilor grele încă proaspete în 
memorie, nu e deloc surprinzător că acum sunt chiar mai prudenți 
decât înainte. Odată cu recenta dispariţie a plasei de siguranță re- 
prezentată de sistemul asigurărilor sociale de stat, majoritatea sunt 
conştienţi că trebuie să economisească pentru toate cele, de la urgen- 
țele medicale până la educaţia copiilor, pe care trebuie să le plătească 
acum, integral, din buzunarul propriu. 


Mai mult, deşi populaţia din Occident este îngrijorată de o eventuală 
pierdere a locului de muncă, trebuie să fim conştienţi şi de faptul că, 
în primii ani ai acestui secol, 40 de milioane de chinezi şi-au pier- 
dut slujbele — de două ori numărul de slujbe din industrie în Statele 
Unite — mai ales că, în China, nu există ajutor de şomaj. Schimbările 
din economia chineză înseamnă și că mulți oameni îşi pierd locurile 
de muncă pe măsură ce înaintează în vârstă, iar mai bătrân poate ade- 
seori însemna, trecut de 40 de ani. Cum pensia a dispărut la rândul 
ei, e normal să ţii banii „la ciorap“ şi să nu faci datorii. 


CE ESTE MAI BUN ÎN CHINA 


În iulie 2007, între China şi Statele Unite era pe punctul să izbucnească 
un scandal în legătură cu siguranța şi calitatea produselor. În ultimile 
câteva luni, o serie de produse stricate, sau de proastă calitate din 
China, cum ar fi pasta de dinţi, anvelopele, jucăriile, sau peştele, au 
ajuns să fie atent examinate de autorităţile americane. Unii politicieni 
au început să ceară exercitarea de presiuni asupra acelor companii 

americane care, în goana lor după produse din ce în ce mai ieftine şi 
profituri din ce în ce mai mari, nu controlează corespunzător produ- 
sele importate din China. Alții, însă, au argumentat că vina aparține 
Chinei şi absenței reglementărilor mai stricte din fabricile sale. Chinezii 
au răspuns prompt, interzicând acele produse alimentare americane 
considerate responsabile de răspândirea anumitor boli. Oricare ar fi 
rezultatul. acestei dispute, semnele de întrebare ce planează asupra 
standardelor de calitate respectate de fabricile chineze nu vor dispă- 
rea prea curând. Nu doar calitatea produselor stârneşte îngrijorare, 
în special cea a jucăriilor pe care China le produce în cantități foarte 
mari, ci şi siguranța muncitorilor. Nu există nici o îndoială că propri- 
etarii de fabrici chinezi fac rabat la calitate şi la siguranţă pentru a de- 
păşi concurența şi a respecta termenele, însă este dificil de spus care 
este adevărata extindere a problemei. Uneori ies la iveală adevărate 
poveşti de groază despre condiţiile inumane de lucru ale muncitorilor 
şi sumele mici de bani cu care sunt plătiţi. Alteori, e vorba de munca 
la negru a copiilor. Însă, este greu de spus dacă acestea sunt întâm- 
plări la ordinea zilei, sau cazuri excepționale. Activiştii pentru dreptu- 
rile omului susțin că vina pentru proliferarea acestor abuzuri trebuie 
repartizată, în mod egal, între companiile străine ce-şi fac achiziţiile 
din China şi firmele chinezeşti producătoare. Aceste întreprinderi pot 
foarte bine închide ochii la ceea ce se întâmplă, însă presiunea lor de 
reducere din ce în ce mai drastică a costurilor şi a termenelor limită 
este cea care întreține astfel de abuzuri. 

Cheltuieli în Beijing 
Liderii Chinei sunt totuşi conştienţi de efectul de frână pe care teza- 
urizarea banilor îl are asupra economiei naţionale. În martie 2006, 
Prim-ministrul Wen Jiabao a transmis Congresului Naţional al 
Poporului că va găsi o modalitate de a elibera banii blocaţi ai Chinei. 
Recunoscând că temerile legate de viitor ale populaţiei sunt înteme- 
iate, el a afirmat: „Vom face tot ce ne stă în putinţă pentru a învinge 


spaima cetățenilor noştri că o creştere a consumului i-ar putea lipsi 
de mijloacele necesare traiului.“ 


Cu toate acestea, deși domnul Wen va avea mult de furcă în a-i con- 
vinge pe chinezi să renunțe la lichidităţile lor, unii nu mai au nevoie 


de nici un stimulent. Tinerii locuitori din orașe, cu venituri peste 
medie, au încurajat deja o explozie consumeristă în zonele urbane. 
Probabil că aceştia reprezintă doar o mică parte din populaţia Chinei, 
dar sunt destui pentru a crea o piață substanţială. În raportul său 
asupra Chinei din 2005, Organizaţia pentru Cooperare Economică 
şi Dezvoltare (OCED) citează statistici ce demonstrează că la 100 
de gospodării chineze există 46 de frigidere, 94 de televizoare color, 
12 calculatoare, 28 de aparate de aer condiţionat şi 59 de mașini de 
spălat. Cum în China există sute de milioane de gospodării, piața 
pentru astfel de articole este una destul de mare. 


În oraşe există, de asemenea, o piaţă în creştere a articolelor de lux. 
Asociaţia Chineză pentru Strategii de Brand informează că, în 2005, 
175 de milioane de chinezi au înregistrat venituri de peste 30 000 
dolari pe an, putându-şi astfel permite un număr mai mare de astfel 
de plăceri extravagante. Un raport din acelaşi an al firmei Ernst & 
Young, prognoza că vânzările de bunuri de lux în China vor creşte 
cu 20% în fiecare an, între 2005 şi 2008, apoi cu 10% pe an până 
în 2015. Dacă cei de la Ernst & Young au dreptate, atunci, în mai 
puţin de zece ani, China va deveni cea mai mare piață mondială 
a bunurilor de lux şi va reprezenta o treime din cererea mondială. 
Când vine vorba de lucrurile pe care doreşti să le cumperi, în China 
mărcile străine continuă să se bucure de un consum ascendent în faţa 
celor autohtone. Tinerii locuitori din mediul urban tind să cumpe- 
re maşini germane, electronice japoneze, imbrăcăminte modernă şi 
cosmetice europene, cum ar fi Chanel, Prada şi Gucci. Astfel încâr, 
toate aceste mărci vor pătrunde cu siguranţă puternic pe piaţa chi- 
neză, pentru a profita din plin de aceste oportunități. 


Săracii Chinei 


Tinerii din mediul urban cu venituri de 30000 dolari, oricât ar fi de 
numeroşi, reprezintă totuşi excepţia. Majoritatea chinezilor câştigă cu 
mult mai puţin. Într-adevăr, salariul mediu în China abia ajunge la 
1500 de dolari şi mulți dintre ei duc acasă și mai puţin. Sărăcia este 

acută, în special în mediul rural, unde 800 de milioane de locuitori 
câştigă, în medie, o treime din cât câştigă cei de la oraș. Iar 26 de 
milioane de locuitori din China rurală trăiesc într-o stare de „sărăcie 
pură“, ceea ce înseamnă un venit mai mic de un dolar pe zi. De fapt, 
condiţia lor este atât de nevoiașă, încât nici măcar nu au un pat în care 
să doarmă, sau suficientă mâncare cât să-şi potolească foamea. 


Totuşi, deși populaţia Chinei este departe de a trăi îndestulat, foarte 
puţini mai suferă acum de acel tip de sărăcie inumană, atât de frec- 
vent întâlnită în India şi în Africa. După dezastrul din anii în care 
China s-a aflat sub conducerea lui Mao, ţara a reuşit să depăşească 
sărăcia mai bine decât în oricare altă parte a lumii. Într-adevăr, din 
1978, de la iniţierea reformelor, 400 de milioane de locuitori au 
fost scoşi din sărăcie. Şi mai mult, numărul celor care trăiesc într-o 
sărăcie absolută s-a redus cu 90%, de la 250 de milioane în 1980, la 
26 de milioane în prezent. În anii '90, numărul de oameni din lume 
ce trăiau într-o sărăcie absolută a scăzut de la 1,29 până la 1,17 mi- 
liarde, însă fără acea reducere drastică din China, numărul acestora 
probabil ar fi crescut. lar China nu a îmbunătăţit doar veniturile 
săracilor săi. Indicele dezvoltării umane al Naţiunilor Unite a plasat 
China pe locul 85 din 177. Deşi, din perspectiva veniturilor pe cap 
de locuitor, China încă era o ţară săracă, ea avea, totuși, un nivel de 
alfabetizare şi o speranţă de viaţă asemănătoare celor din țările cu 
venituri medii precum cele din Europa de Est. 


Aceasta este una dintre marile sale realizări. Cu toate că numele lui 
Paul Wolfowitz, fostul director al Băncii Mondiale, a apărut în ziare 
mai mult cu prilejul demisiei sale forțate din funcţie pentru compor- 
tament necorespunzător, el a fost un observator atent al economiilor 
internaţionale. Când Wolfowitz a vizitat China în 2005, el a remar- 
cat: „Asia de Est a cunoscut cea mai mare creştere în bogăţie, pentru 
cea mai mare populaţie, în cel mai scurt timp din istoria omenirii.“ 


Nu există nici cea mai mică îndoială că această scădere a sărăciei 
se datorează, în mare parte, mişcării Chinei spre piața mondială, 
mişcare ce a adus un mare flux de monedă în ţară. Totuși, această 
reducere treptată a sărăciei a început să încetinească, în special în 
mediul rural, iar în vreme ce unii rămân din ce în ce mai mult în 


urmă, în cursa în care, potrivit faimoaselor cuvinte ale lui Deng, 
„înainte de toate, trebuie să se îmbogăţească“, prăpastia dintre bo- 
gați şi săraci devine din ce în ce mai profundă. În anii ‘90, guvernul 
a sistat ajutoarele acordate firmelor de stat falimentare, construirii 
de locuinţe, educaţiei şi sănătăţii. Măsura a dus la deblocarea unor 
fonduri ce puteau fi astfel investite în viitorul ţării, a redus inefi- 
ciența şi a permis expansiunea întreprinderilor particulare, însă a 
redus, în același timp, şi susținerea acordată multor categorii vul- 
nerabile, în special cea a persoanelor în etate. Rezultatul a fost că, 
în prezent, China este o societate mai profund divizată în ceea ce 
priveşte nivelul de venit, chiar şi decât Statele Unite. 

PORTRET: DENG XIAOPING 


În 1997, când Deng Xiaoping s-a stins din viață, la vârsta de 92 de ani, 
revista TIME, care în trecut îi acordase de două ori titlul de Om al 
Anului, l-a descris ca „Ultimul Împărat.“ Titulatura era potrivit aleasă 
prin natura sa contradictorie. Lui Deng i se recunoaşte pe drept me- 
ritul de a fi inițiat reformele care au făcut din China o economie de 
piață şi care au ajutat la scoaterea a sute de milioane de oameni din 
sărăcie. La înmormântarea sa, preşedintele Jiang Zemin a declarat: 
„Decizia de a situa construcția economică în inima politicii de stat 
reprezintă realizarea fundamentală înfăptuită sub conducerea tova- 
răşului Deng Xiaoping, în efortul său de a face ordine în haos.“ Jiang 
avea dreptate, pentru că guvernarea lui Deng a fost cea care a scos 
China din dezastrul ce a urmat Revoluţiei Culturale, conducând-o pe 
drumul său către progresul economic. Însă, tot Deng a fost cei care 
l-a susținut pe Mao în planurile sale economice catastrofale pentru 
„marele salt înainte“ şi cel care a refuzat constant să slăbească con- 
trolul partidului comunist asupra vieții oamenilor obişnuiţi. Faptul cel 
mai cunoscut este însă, că Deng s-a aflat în spatele brutalei reprimări 
a manifestărilor studenţeşti din Piaţa Tianamen. 


Deng a făcut parte din vechea gardă a comuniştilor chinezi, iar longe- 
vitatea este cea care i-a permis să-și câștige faima nepieritoare, pentru 
că realizările sale cele mai remarcabile nu s-au produs decât după ce 
împlinise 80 de ani. S-a născut în 1904, într-un sat din apropierea loca- 
lităţii Chongging, sub numele de Deng Xiansheng, dar a plecat la studii 
în Franţa înainte de a se întoarce în China pentru a se alătura tinerilor 

comunişti ai lui Zhou Enlai în 1920. Pentru a marca ocazia, şi-a schimbat 
numele în Xiaoping, care înseamnă „mica pace“. Deşi mic de statură, era 
puternic din punct de vedere fizic, având o contribuţie importantă în 
Lungul Marş şi în războiul civil, care i-a adus, într-un final, pe comunişti la 
putere în 1949. În scurt timp, Deng a ajuns să joace un rol important în 
conducerea partidului, în special în planificarea economică, dar a avut nu- 
meroase confruntări cu Mao. Deng considera că Mao are o mentalitate 
învechită, iar Mao considera că Deng este arogant. Cât timp a trăit Mao, 
Deng a fost continuu marginalizat, dar apoi a revenit pe poziții. De-abia 
după ce Mao a murit, în 1976, a putut Deng să-şi consolideze poziţia de 
lider al Chinei, dar, chiar şi atunci, a trebuit să lupte pentru a-şi recâştiga 
statutul, după o epurare la nivel înalt, inițiată de Banda celor Patru şi 
condusă de văduva lui Mao. 


Începând de la sfârşitul anilor '70, când puterea lui nu mai era pusă 
în discuţie, a introdus o serie de reforme, printre care şi cea care le 
permitea țăranilor să cultive parcelele pe care le aveau în proprietate 
şi cea care legaliza înființarea de societăți comerciale mixte, în care 
statul era doar partener. El a inițiat, de asemenea, mişcarea de des- 
chidere a Chinei spre comerțul exterior şi investițiile străine, creând 
Zonele Economice Speciale din sud, care au devenit în scurt timp 
motoarele dezvoltării economice chineze. În momentul retragerii sale 
de pe scena politică, la jumătatea anilor '90, înaintarea Chinei către 
economia de piaţă era în plin avânt, însă Deng avusese grijă să facă 
astfel încât stăpânirea Partidului Comunist asupra populaţiei sale să fie 
la fel de fermă ca întotdeauna. 


„Afaceri cu pălărie roşie“ 


Unul dintre motivele agravării discrepanțelor dintre păturile avu- 
te şi cele sărace este puţin cunoscuta, dar dramatica schimbare a 
modului în care se desfăşoară afacerile în China. Schimbările le-au 
permis întreprinzătorilor chinezi să se dezvolte, aducând Chinei o 


nouă prosperitate, dar, în același timp, au făcut şi ca bogăţia să fie 
concentrată în mai puține mâini. 


Totul a început în oraşul Wenzhou, de pe coasta de est, cu aproape 
un secol în urmă. În acele zile, Wenzhou era destul de izolat de re- 


stul Chinei, fără cale ferată şi fiind înconjurat de lanţuri muntoase 
ce nu se puteau traversa decât pe drumuri nepavate. O zicală locală 
spune: „Când maşina ta începe să se zdruncine, eşti pe drumul 
spre Wenzhou.“ Insă, tocmai această izolare este cea care a făcut 
ca revoluția afacerilor din China să înceapă aici, departe de ochii 
iscoditori ai Beijingului, o necesitate vitală, dat fiind că totul era 
cât se poate de ilegal. 


După 1978, imediat ce cooperativele lui Mao au început să se desfi- 
inţeze şi gospodăriilor particulare li s-a permis să intre în afaceri cu 
primăriile şi cu micile întreprinderi locale, populaţia din Wenzhou 
s-a grăbit să profite de ocazie. În fiecare sat din Wenzhou familiile 
şi-au înființat propriile mici afaceri. În unele sate, nouă din zece 
gospodării intraseră în afaceri. În doar şase ani, apăruseră o sută de 
mii de mici întreprinderi; în nouă ani, erau o sută nouăzeci de mii. 
Toate au pornit ca întreprinderi foarte mici, ceea ce chinezii denu- 
mesc gian dian hou chang (în traducere — magazinul în faţă, fabrica 
în spare) — fiecare dintre ele, o mini-fabrică ce producea bunuri de 
larg consum, precum stilouri, brichete, pantofi şi îmbrăcăminte. 


Problema era că nu aveau dreptul legal să se extindă. Legea le in- 
terzicea să „exploateze“ mai mult de cinci muncitori şi, totodată, să 
împrumute fonduri pentru extindere. Astfel încât, extrem de des- 
curcăreţii locuitori din Wenzhou au găsit tot felul de căi ingenioase 
de a ocoli aceste reglementări. Au înfiinţat „cooperative pe acțiuni“, 
o denumire cu o rezonanţă cât se poate de socialistă, asemănătoare 
celei a cooperativelor de stat, în care puteau angaja oricâți lucrători 
ar fi avut nevoie. În realitate, acestea nu erau decât nişte întreprin- 
deri particulare, care-şi păstrau aparența socialistă cedând un sfert 
din profiturile lor angajaţilor. Un alt truc era înființarea unor so- 
cietăți gospodăreşti parazit, în care afacerea de familie pretindea a 
fi o sucursală a unei societăți de stat, reuşind astfel, nu numai să 
obţină împrumuturi, dar și să fie scutită de taxe. Majoritatea acelor 
şiretlicuri funcționau fără probleme, iar fabricile-pirat din Wenzhou 
au făcut ca venitul oraşului să crească de şase ori în doar doisprezece 
ani. Cu toate acestea, oficialitățile din Wenzhou erau atât de neliniş- 
tite de viitoarea reacție a Beijingului în faţa acestor activități la limita 

legalităţii, încât atunci când au înregistrat producţia în creştere au 
trecut-o la rubrica „activităţi colective“, întreaga expansiune econo- 
mică a oraşului părând a fi o minunată „realizare“ a ingeniozităţii 
socialiste. În Wenzhou, această mistificare a fost botezată dai hong 
maozi (în traducere — punerea pălăriei roșii), acest tip de afaceri hi- 
bride începând să fie cunoscut ca „afaceri cu pălărie roşie.“ 


Traversând rau! 


Treptat, ideea afacerilor „cu pălărie roşie“ s-a răspândit în întreaga 
ţară, iar guvernul a închis ochii. La fel cum lui Deng îi venise ideea 
de a le permite fermierilor să-şi cultive propriul pământ, aflând 
de activităţile ilegale asemănătoare ale unui grup de 18 renegați, 
„pălăriile roşii“ şi întreprinderile locale au arătat conducerii că o 
afacere privată poate funcţiona şi într-o ţară socialistă. După cum 
a recunoscut şi Deng, a fost un adevărat şoc. „Era ca şi cum o ar- 
mată străină ar fi apărut dintr-o dată la ţară, începând să producă 
şi să vândă o sumedenie de lucruri,“ a spus el în 1987. „Aceasta nu 
a fost o realizare a guvernului nostru central... la aşa ceva nici nu 
m-am gândit... a fost o adevărată surpriză.“ Cu faimoasele cuvinte 
ale lui Deng, „China a fost nevoită să traverseze râul, pipăindu-şi 
drumul cu tălpile.“ 


Problema este că, adeseori, statutul legal al acestor afaceri-hibrid 
este departe de a fi unul sigur. Acestea au o mare varietate de forme 
şi, chiar şi astăzi, dezbaterile continuă asupra modului în care ele se 
pot integra în structurile industriale de tip socialist. Funcţionând 
în interstiţiile legii, astfel de afaceri au conferit mediului econo- 
mic chinez particularități neîntâlnite în alte țări. Pentru a obţine 
performanţe, oamenii de afaceri chinezi trebuie să fie la fel de abili 
în a înşela sistemul, pe cât sunt în afaceri, ştiind să ocolească, sau 
să încalce regulile în caz de nevoie, fălosindu-se de mită, învoieli 
secrete şi de o formă specific chinezească de influenţă socială, denu- 
mită guanxi. Adeseori, străinilor care fac afaceri în China, sau care 


concurează cu firmele chinezeşti, li se pare că paravanul de secrete, 
rețelele de influență şi lipsa de respect pentru formele legale sunt 
profund frustrante, dar acesta este modul în care chinezii au fost 
nevoiţi să lucreze pentru a-şi pune afacerile pe picioare, în ceea ce 
continuă să fie o ţară socialistă. 


Afacerile statului 


Succesul afacerilor „cu pălărie roşie“ şi al micilor întreprinderi locale 
a creat o adevărată problemă pentru conducerea centrală pentru că 
scotea în evidenţă ineficienţa marilor întreprinderi de stat. 


Până la mijlocul anilor *90, aproape jumătate din forța de muncă 
de la oraş — peste o sută de milioane de oameni — lucra în întreprin- 
deri de stat, care produceau totul, de la biciclete până la beţigaşe 
de mâncat. Multe dintre acestea, în special în Shanghai, erau foste 
fabrici particulare, naţionalizate după revoluţie. Altele, în special 
cele din nord, erau uzine înfiinţate în timpul primului val comu- 
nist, din anii ‘50, concentrând o mare parte din industria grea a 
Chinei — rafinăriile de petrol, oțelăriile şi minele de cărbuni. Aceste 
întreprinderi de stat erau foarte diferite de cele din Marea Britanie, 
unde naționalizarea a păstrat caracteristicile industriei, schimbând 
doar proprietarul. În China, întreprinderile „poporului“ sunt 
aproape un stat al bunăstării în sine, asigurându-le muncitorilor 
asistență medicală, educaţie pentru copii, cazare şi chiar şi pensii. Şi 
într-adevăr, oamenii puteau să-şi petreacă o viaţă întreagă în aceste 
întreprinderi, din fragedă pruncie, până la moarte. Adesea, munci- 
torii erau înlocuiți în funcţie chiar de copiii lor. 


Sprijinul şi siguranţa pe care acestea le ofereau, făceau ca posturile 
la stat să fie extrem de râvnite. De-a lungul celei de-a doua jumă- 
tăţi a secolului XX, întreprinderile de stat au asigurat stabilitatea 
socială în mediul urban şi, într-o anumită măsură, acesta a şi fost 
rolul lor cel mai important. Însă, aşa cum o demonstrau cu supra- 
măsură afacerile hibride, marea lor problemă o constituia faptul că 

erau îngrozitor de ineficiente. Producţia era tot timpul extrem de 
mică, iar materiile prime, energia şi munca erau irosite în cantități 
impresionante. 


În urmă succesului societăților mixte, guvernul chinez şi-a dat sea- 
ma că trebuia să transforme mamuţii industriali de stat în între- 
prinderi profitabile. S-au încercat diferite măsuri pentru a le repune 
pe picioare. În Shanghai şi Shenzhen s-au înființat noi burse de 
mărfuri în încercarea de a atrage investiţii. Mişcarea a funcţionat 
pentru întreprinderile mai mari, însă numărul celor care doreau să- 
şi investească banii în nişte afaceri prost administrate, împovărate 
de imense responsabilităţi sociale, era extrem de mic. O altă măsură 
le-a permis managerilor să păstreze o cotă-parte din profiturile uzi- 
nei, sperându-se că astfel vor fi mai motivaţi în a obţine o mai mare 
productivitate, însă, din moment ce întreprinderile de stat cum- 
părau materia primă la preţuri scăzute, controlate de stat, singurul 
rezultat a fost că directorii s-au umplut de bani de pe urma statului. 
O a treia iniţiativă a dus la fuziunea întreprinderilor prost conduse 
cu unele a căror administrare era mai eficientă, pentru a vedea dacă 
nu se descurcă mai bine laolaltă. 

Un thateherism Cu 
caracteristici chinezeşti 


Nici una dintre aceste măsuri nu a funcţionat, guvernul realizând, 
într-un final, că va trebui să trateze întreprinderile de stat ca pe niş- 
te firme private. Omul din spatele reformelor a fost Zhu Rhongii, 
viceprim-ministru al Chinei între anii 1993-1998 şi prim-minis- 
tru între 1998 şi 2003. Domnul Zhu era un mare admirator al 
doamnei Margaret Thatcher, premierul Marii Britanii, şi studiase 
cu mare interes privatizările pe care aceasta le făcuse în anii ‘80. 
El era convins că la fel cum doamna Thatcher iniţiase şi finaliza- 
se o „raţionalizare“ a forțelor de muncă din industria britanică a 
mineritului și din cea siderurgică, şi el va trebui să reducă drastic 


numărul de salariați din întreprinderile de stat. În viitor, China va 
trebui să se bazeze pe forțele pieței și pe întreprinderile particulare 
pentru a crea noi locuri de muncă. Numeroase voci susţin că efor- 
turile depuse de Zhu Rhongji pentru a determina China să adere 
la Organizaţia Mondială a Comerţului au fost motivate, cel puţin 
în parte, de conştientizarea faptului că s-ar putea să aibă nevoie de 
ajutor din afară pentru a duce reformele la îndeplinire. 


Lumea a acordat atât de multă atenţie miracolului economic chi- 
nez, încât, adeseori, impresionantele proporții ale devastatoare- 
lor reforme iniţiate de Zhu, par să fie trecute cu vederea. În doar 
câțiva ani, aproape patruzeci de mii de întreprinderi de stat au 
fost închise, iar între 1996 şi 2001 cincizeci şi trei de milioane de 
oameni şi-au pierdut locurile de muncă. În multe oraşe din nord, 
jumătate dintre lucrători au devenit de prisos aproape peste noap- 
te. În cartea sa, Cina Inc., Ted Fishmann face o comparaţie eloc- 
ventă — pierderea acestor locuri de muncă a fost mult mai gravă 
decât ar fi fost cea provocată de închiderea simultană a cinci sute 
dintre cele mai mari companii mondiale, de la Wal-Mart, până la 
Exxon. Unele întreprinderi au dat oamenii afară, dar au continuat 
să le ofere ajutor social — deci plăteau, dar nu primeau muncă în 
schimb. La alte întreprinderi, muncitorii disponibilizaţi nu şi-a 
pierdut doar locul de muncă, ci şi casele, alocaţiile pentru educaţia 
copiilor, ajutorul de sănătate şi pensiile. 


XIA GANG, SAU „DISPONIBILIZAŢII“ 


Guvernul a informat că intenţiona ca surplusul de forță de muncă 
reprezentat de muncitorii xia gang -— cei „disponibilizaţi“ de la între- 
prinderile de stat — să fie canalizat înapoi înspre societate, urmând să 
fie creat un nou sistem de asistenţă socială, separat de locul de muncă. 
Desigur, va mai dura ceva până când bazele acestui viitor sistem vor fi 
suficient de solide. Între timp, zeci de milioane de chinezi se luptă să 
supravieţuiască. Lovitura a fost deosebit de grea pentru cei trecuţi de 
prima tinerețe, mai ales pentru femeile de peste 40 de ani, cărora le 
era imposibil să găsească de lucru în fabrici sau în domeniul serviciilor, 
unde angajatorii nu se sfiesc să ofere posturi doar femeilor tinere, 

atrăgătoare şi necăsătorite. Problema este că oamenii între 40 şi 50 de 
ani au rareori alte competenţe decât cele minime, deprinse în fabricile 
de stat şi, pentru că provin dintr-o generaţie care a crescut în timpul 
Revoluţiei Culturale, au şi foarte puţină educaţie. În Shanghai, au fost 
înființate 4 050 de centre care să ofere soluţiile necesare pentru ca 
această generaţie să se poată reîntoarce „în câmpul muncii“ — însă, pe 
listele de angajări, predominante sunt posturile de menajeră în casele 
tinerilor înstăriți de la oraş, astfel încât, la jumătate de secol de la re- 


voluția comunistă, în China renaşte clasa servitorilor. 

Astăzi, sectorul privat chinez reprezintă peste jumătate din produc- 
ţia industrială a Chinei. Societăţile cu capital străin şi firmele mix- 
te reprezintă cealaltă jumătate. Abia o cincime provine din între- 
prinderile de stat. În mod asemănător, doar o cincime din forţa de 
muncă neangajată în mediul rural lucrează în industria de stat. În 
consecinţă, majoritatea companiilor chinezeşti şi angajaţii acestora 
trebuie să îşi croiască destinul, oricare va fi acesta, pe piaţă. Unii au 
numit acest fenomen „socialism de piață“, alții i-au spus „socialism 
cu caracteristici chinezeşti“ — alții spun că nu este altceva decât un 
capitalism cu mască chinezească. Însă, orice ar fi, el schimbă cu 
siguranță China, şi o face uimitor de rapid. 

„Mergem pe un drum greşit. Tara întreagă este în primejdie. “ 


Scrisoare deschisă din partea a șaptesprezece foşti înalți oficiali ai 
Partidului Comunist şi academicieni conservatori, 16 iulie 2007 


Scrisoarea din care a fost extras citatul de mai sus a apărut pe internet în 
iulie 2007. Pe internet mai apar, uneori, scrisori critice la adresa conducerii 
chineze, însă sunt imediat blocate, majoritatea acestora provenind din partea 
activiştilor pentru drepturile omului, ce protestează în legătură cu lipsa de 
libertăţi din China. Scrisoarea de faţă, însă, nu este una obişnuită. Ea nu a 
venit din partea unor liberali din afara partidului, ci din cealaltă tabără, cea a 
conservatorilor din cadrui partidului, printre semnatari aflându-se un număr 
de foşti membri ai guvernului. 


Critica lor nu se referea la faptul că partidul era insuficient de recep- 
tiv în faţa reformelor, ci dimpotrivă, că devenise mult prea permisiv. 
Semnatarii acestei scrisori erau extrem de nemulțumiți, considerând 
că partidul a înaintat prea mult pe calea liberalizării economice. În 
martie 2007, ei au condamnat adoptarea legii ce reglementa proprie- 
tatea privată, resimţind-o ca pe o trădare a principiilor socialiste, o 
măsură ce nu va face altceva decât să protejeze averile funcţionarilor 
corupți şi câştigurile necuvenite ale oamenilor de afaceri necinstiți. 
Ei doreau să anuleze decizia din 2002, care le permitea oamenilor 
de afaceri să adere la partidul comunist, şi să impună un număr de 
restricții investiţiilor străine. O altă cerinţă era stoparea privatizării 
proprietăților statului. Partidul înainta pe drumul periculos către 
capitalism, susțineau ei, iar prăpastia dintre bogaţi şi săraci se adân- 
cea. Dacă nu va fi suficient de precaută, China va avea, în curând, 
propriul său Borin Elțin, şi atunci, „picierea partidului, dar şi a ţării, 
va fi iminentă.“ 

PARTIDUL COMUNIST CHINEZ 


Având peste 70 de milioane de membri, Partidul Comunist Chinez 
este cel mai mare partid politic din lume. Spre deosebire de alte par- 
tide occidentale, PCC-ul este puternic implicat în viața cotidiană, con- 
trolând totul, de la programa şcolară şi emisiunile TV, până la tipul de 


slujbe, de locuințe, şi chiar şi dimensiunile familiilor chineze. În fiecare 
sat există un reprezentant al partidului care supraveghează lucrurile. 
Spre exemplu, dacă o femeie dintr-un sat rămâne însărcinată, oficialii 
locali ai partidului vor şti imediat ce află şi ea. În ultimii ani, după ce 
țăranilor li s-a permis să-şi cultive pământul aşa cum doresc, influenţa 
partidului în zonele rurale a scăzut. Acelaşi fenomen poate fi observat 
şi în zonele urbane, odată cu dispariția marilor întreprinderi de stat. 
Ca atare, oamenii nu mai sunt chiar atât de dornici să intre în partid 
ca înainte, această opțiune nemaifiind sinonimă cu o poziţie socială 
asigurată, putând constitui unul dintre motivele pentru controversata 
deschidere din urmă cu câtiva ani a partidului, ce a permis chiar şi 
întreprinzătorilor particulari intrarea în rândurile acestuia. 


Cu toate acestea, calitatea de membru de partid continuă să fie înso- 
ţită de importante privilegii, acesta fiind şi motivul pentru care numă- 
rul membrilor nu încetează să crească. Membrii sunt ţinuţi la curent 
cu ceea ce se întâmplă în tară, ajung să-şi facă relatii personale impor- 
tante, pot aplica pentru slujbe la care au acces doar cei din partid (in- 
clusiv posturi guvernamentale importante), iar copiii lor urmează şcoli 
mai bune. A intra în partid nu este deloc un lucru uşor, fiind necesară 
susținerea mai multor membri de partid, o verificare atentă, apoi un 
an de probă şi şcolarizare. În aceste condiţii, nu e deloc surprinzător 
că PCC-ul este departe de a fi un partid reprezentativ pentru China, 
procentul membrilor de sex feminin fiind sub 20%, iar cel al persoa- 


nelor de peste 35 de ani, aproape 80%. 

Partidul comunist preferă să păstreze aparențele unui front unitar, 
rezolvându-și disensiunile interne în spatele ușilor închise. Aceasta a 
fost, probabil, prima oară, când o dispută internă a patidului a fost 
dezvăluită atât de vizibil în public — cu toate că site-ul a fost blocat 
în ziua imediat următoare. Scrisoarea în sine, nu este, de fapt, atât 
de relevantă. Demonstrând, mai degrabă, frustrarea semnatarilor în 
fața lipsei de interes cu care le sunt întâmpinate revendicările, decât 
puterea lor. Demn de atenţie este faptul că, puţin înainte de apariția 
scrisorii, cea mai fierbinte ştire ce-şi făcuse loc în paginile cotidia- 
nului China Daily anunţa că, începând din 2002, trei milioane de 
oameni de afaceri se înscriseseră în partid. E posibil ca această infor- 
maţie să fi dat semnatarilor senzaţia că paharul e deja mult prea plin. 

Însă, alegerea momentului protestului lor este semnificativă. La doar 
câteva luni de la data publicării scrisorii, două mii de lideri de partid 
urmau să se întâlnească la Congresul Naţional al Partidului. 


PARTIDELE DIN CHINA 


În afară de Partidul Comunist Chinez, în China există alte opt par- 
tide „democratice“ recunoscute oficial: Partidul Naționalist Chinez, 
Liza Democratică Chineză, Asociaţia pentru Construcţia Naţională 
Democratică, Asociaţia Chineză pentru Promovarea Democraţiei, 
Partidul Democratic al Muncitorilor şi Țăranilor din China, Partidul 
Zhi Gong Dang, Societatea Trei Septembrie şi Liga de Autoguvernare 
Democratică a Taiwanului. Însă, nici unul dintre aceste partide nu con- 
stituie o opoziţie reală în fața Partidului Comunist. Sunt partide de 
dimensiuni mici, care supraviețuiesc doar pentru că PCC-ul le-o per- 
mite. Singurul lor merit este că au acceptat invitaţia oferită de P.C.C. 
la congresul de înființare al Republicii Populare Chineze, din 1948, fiind 
de acord să nu se abată de la linia de conduită stabilită de comunişti. 
Dacă, vreodată, s-ar opune în mod serios partidului comunist, ar fi 
desființate imediat. Cu toate acestea, unii dintre membrii partidelor 
democratice reuşesc uneori să ajungă în posturi importante, cum s-a 
întâmplat şi cu Duanmu Zheng, care a devenit vicepreşedinte al Curţii 
Supreme în 1990. 

Marele Partid 


Congresul Naţional al Partidului este un eveniment al partidului 
şi nu trebuie confundat cu Congresul Naţional al Poporului, care 
este versiunea chineză a parlamentului. Congresul Partidului are 
loc odată la cinci ani şi este cel mai important eveniment din viața 
politică a Chinei. Atunci se decide direcţia generală a politicii par- 
tidului pentru următorii cinci ani. Tot atunci se stabileşte compo- 
nenţa Comitetului Central al Partidului, care îi alege, apoi, pe cei 
24 de membri ai Biroului Politic, dintre care 9 vor alcătui Comitetul 
Biroului Politic Permanent — acel cerc al iniţiaţilor care ia toate de- 
ciziile importante şi care conduce, de fapt, China. Cum toate aceste 


alegeri au loc simultan, Congresul Partidului este, în principal, un 
moment în care partidul decide cine rămâne şi cine pleacă. Deși 
câştigătorii şi perdanţii nu sunt niciodată anunțați public, îţi poţi 
da seama care sunt favoriţii după poziţia fotografiilor lor din ziarul 


oficial al partidului, Cotidianul Poporului. 


La Congresul din 2002 schimbarea s-a produs chiar la vârf, preşe- 
dintele Jiang Zemin demisionând din funcţia de Secretar General 
al partidului. Secretarul General este atât conducătorul oficial al 
partidului (înainte de 1980, preşedintele era conducătorul), cât şi 
preşedinte, fiind, astfel, cel mai puternic om din China. În primele 
zile ale Republicii Populare, puterea izvora mai degrabă din influ- 
ența personală, decât din poziţia ocupată în ierarhia formală, astfel 
încât Mao a continuat să aibă un cuvânt greu de spus, chiar şi după 
ce a demisionat din funcţia de conducător al partidului, în 1962, iar 
Deng Xiaoping a condus practic China, pe parcursul anilor '80 şi la 
începutul anilor '90, chiar dacă nu deținea funcţii oficiale în partid. 
Cu toate acestea, poziţia oficială a devenit, treptat, esenţială. Astfel 
încât, atunci când, la Congresul din 2002, Jiang Zemin a demisi- 
onat, cedându-i locul lui Hu Jintao, care a devenit, în 2003, atât 
Secretar General, cât şi Preşedinte, schimbarea produsă în conduce- 
rea partidului a fost una majoră — probabil prima transmitere forma- 
lä şi clară a puterii din istoria Republicii Populare Chineze, în ciuda 
faptului că Jiang încă mai are o oarecare influență. Acel moment a 
fost fatal şi pentru prim-ministrul lui Jiang, Zhu Rongji, deoarece 
doar unul dintre susținătorii săi, vicepremierul Wen Jiabao, reușise 
să acceadă în Comitetul Permanent al Biroului Politic, în anul ur- 
mător Zhu fiind şi el nevoit să demisioneze. 


PROFIL: HU JINTAO 


Deşi Hu Jintao este, încă din 2003, preşedintele unei Chine aflate în 
cea mai activă perioadă a sa de expansiune internațională din ultimele 
decenii, el rămâne o figură puţin cunoscută pe plan mondial. Când a 
venit la putere, jurnaliştii străini l-au descris ca pe un om misterios. 
Revista Newsweek scria: „Cel mai remarcabil lucru la el este cât de 
puţine se cunosc despre el.“ Chicago Tribune sugera, sub forma unui 

compliment insidios, că anonimatul său ar putea fi rezultatul unei de- 
cizii deliberate: „Îţi trebuie o măiestrie extraordinară pentru a rămâne 
o persoană atât de neînsemnată.“ Acum el este mai bine cunoscut, dar 
continuă să fie un personaj misterios, cineva care crede în reținere şi 
precauție, în lipsa nevoii de a te grăbi. Mandatul său prezidențial a fost 
caracterizat de eforturi de conciliere şi de construcţie a consensului 
politic, caracteristici ce pot explica poziţia mediană a lui Hu, aflată între 
forțele liberale, adepte ale unei economii în care piața să aibă cuvân- 
tul precumpănitor, şi cele conservatoare, ce-şi doresc anularea refor- 
melor economice şi întoarcerea la un socialism cât mai pur. Viziunea 
declarată a lui Hu era de a construi „o societate armonioasă“ prin 
grija acordată săracilor şi celor dezavantajaţi şi, totodată, prin crearea 
bogăției. Provocările pe care le întâmpină în atingerea acestui țel sunt 
uriaşe, acesta fiind, probabil, şi motivul pentru care a fost atât de dor- 
nic să dezvolte relaţii de cooperare paşnică cu exteriorul. S-a luptat 
pentru creearea a ceea ce unii au numit „diplomatia zâmbetului“ faţă 
de vecinii Chinei şi a jucat un rol esenţial în reducerea unora dintre 
tensiunile cu Japonia. 


Născut în Jiangsu, în 1942, Hu era absolvent de inginerie hidraulică şi 
a intrat în partid prin intermediul Ligii Tineretului Comunist, cea care 
l-a şi susținut în avansarea sa ulterioară. Deng a fost cel care l-a ales, în 
1992, pentru a fi liderul celei de-a patra generații şi care s-a asigurat că 
va deveni cel de-al doilea cel mai tânăr membru din istoria Comitetului 
Permanent al Biroului Politic. În curând, a devenit clar că Hu îi va urma 
lui Jiang Zemin la conducere, reuşind, prin modul său extrem de politicos 
şi curtenitor de comportament, să nu-l irite niciodată. În 2003, ascensiu- 
nea sa la putere a fost, după standardele chineze, destul de lină, în ciuda 
numeroaselor ezitări ale lui Jiang de a părăsi scena politică. Într-un profil 
din ziarul New York Times, Robert Zoellick remarcă: „Cea mai mare 
moştenire a lui Hu s-ar putea dovedi a fi selectarea acelor lideri care să-i 
continue strategia pe plan intern şi care să acţioneze neîntârziat pentru 
a conferi Chinei un rol cât mai constructiv pe plan internaţional.“ 


societatea armonioasă a lui Hu 


Predarea puterii de către Jiang Zemin și Zhu Rongji, către Hu Jintao 
şi Wen Jiabao, care a devenit premier după Zhu, a marcat o schim- 
bare de direcție în politica chineză. Jiang şi Zhu erau adepţi convinşi 


ai politicii „uşilor deschise“ și înavuțirii a lui Deng, mergând chiar 
mai departe decât acesta în încurajarea liberului schimb, a investi- 
ţiilor străine şi a dezvoltării întreprinderilor particulare. Jiang a fost 
cel care a susținut deschiderea porților partidului pentru oamenii de 
afaceri particulari, iar Zhu a fost cel ale cărui eforturi au făcut ca, în 
2001, China să fie admisă în Organizaţia Mondială a Comerţului. 


Hu şi Wen au fost, însă, mult mai prudențţi în abordarea pieţei. Hu 
şi-a îndreptat atenţia spre prăpastia care s-a deschis între bogaţi şi 
săraci ca rezultat al liberalizării şi al desființării ajutoarelor de stat. 
Această discrepanţă a dus la creşterea tensiunilor sociale, declanşând 
o intensificare alarmantă a protestelor asupra unor probleme pre- 
cum acapararea abuzivă a terenurilor. Scopul lui mărturisit era de a 
reduce tensiunile prin rezolvarea tuturor acestor probleme, pentru 
a crea, în cele din urmă, „o societate armonioasă.“ În practică, acest 
lucru însemna mutarea accentului de la creşterea economică înspre 
ajutorul social, în special în zonele rurale, şi redirecţionarea fondu- 
rilor pentru dezvoltare dinspre zonele de coastă către interiorul ţării, 
care de-abia reușea să supravieţuiască. 


Este puţin probabil ca schimbările ce se vor produce la nivel înalt cu 
ocazia Congresului din 2007 să fie la fel de dramatice precum cele 
din 2002, deoarece se aşteaptă ca Hu Jintao să fie preşedinte până 
la următorul Congres, din 2012, Wen rămânând, cu siguranță, în 
funcţie, alături de el. Cu toate acestea, vor exista o serie întreagă de 
promovări importante. 


DIVIZIUNILE ADMINISTRATIVE 


În China există patru diviziuni administrative majore: națională, provin- 
cială, a prefecturilor şi rurală. Țara este împărțită în 23 de provincii, 
printre care şi Taiwanul, plus 4 municipalități aflate sub conducerea 
directă a Consiliului de Stat (Beijing, Shanghai, Chongqing şi Xi'an) şi 
5 regiuni autonome (Tibet, Xingjiang, Mongolia Interioară, Guangxi şi 
Ningsia), cu o formă de organizare oarecum diferită pentru minorităţi. 
La nivelul imediat următor provinciilor se află 300 de prefecturi şi mu- 
nicipalități mai mici, formate din aproximativ 2 500 de județe. 

Relații şi facţiuni 


În lipsa dezbaterilor publice şi a partidelor, politicile Chinei depind 
în întregime de alegerile făcute de guvernanţii săi. Astfel încât, pen- 
tru aceștia este esenţial să se înconjoare de oameni cu aceeaşi men- 
calitate, dobândirea sprijinului fiind un element-cheie în politica 
chineză. Ascensiunea în viaţa politică se face prin bunăvoința per- 
sonajelor suspuse, iar sprijinul vine din partea propriilor protejați. 
Înaintea Congresului, Preşedintele Hu trebuie să fi fost extrem de 
ocupat în culise, evaluând oamenii și asigurându-se că persoanele 
alese de el primesc slujbele potrivite pentru a-i consolida puterea. 


Cu toate acestea, în cadrul Partidului există 2 facţiuni, situaţie ce 
a dat naştere uneia dintre acele expresii concise, atât de iubire de 
chinezi — „un partid, două facţiuni.“ De-o parte se află coaliția 
Shanghai-ului, formată, predominant, din oficiali care provin din 
infloritoarele oraşe ale provinciilor de coastă. De cealaltă parte se 
află tuan pai, facţiunca Ligii Tineretului Comunist, ai cărei membri 
provin din ligile de tineret din mediul rural mai sărac din interiorul 
țării. Unii descriu coaliția Shanghai ca fiind de dreapta, elitistă şi 
favorabilă continuării liberalizării pieței, în timp ce Liga Tineretului 
li se pare a fi mai populistă, tinzând să pună un mai mare accent pe 
sporirea ajutorului social pentru districtele rurale mai sărace. Însă 
ar fi greşit să le considerăm doar nişte grupuri politice obişnuite, în 
sensul occidental al cuvântului. Ele se bazează mai mult pe interac- 
ţiune personală decât pe unitatea ideilor politice. 


Baza puterii lui Hu Jintao stă în Liga Tineretului Comunist, tocmai 
de aceea, este foarte probabil ca el să-i favorizeze pe cei intrați în 
partid pe această cale. Spre sfârşitul lui 2006, Hu a făcut o mişcare 
îndrăzneață pentru a reduce influența facțiunii Shanghai înainte de 
anul în care avea loc Congresul Partidului. Figura tutelară a grupu- 
lui Shanghai este Jiang Zemin, care, deşi nu mai este la putere, îşi 
menţine din culise o influență considerabilă. Hu nu îl putea ataca 
direct pe Jiang, astfel încât l-a supus atacului pe Chen Liangyu, pre- 
şedintele filialei din Shanghai a Partidului Comunist. În timp ce Hu 
ii oferea lui Jiang o lansare generoasă pentru noua sa carte, poliţiştii 


din Beijing au descins la sediul de partid al lui Chen, din Shanghai, 
demascând o afacere coruptă, ce implica deturnarea fondurilor de 
pensii ale cetăţenilor înspre nişte afaceri imobiliare riscante. Ca re- 
zultat, Chen a fost dat afară din toate posturile de partid, iar puterea 
facțiunii Shanghai a scăzut considerabil. 

Pe val 


Din moment ce Hu deţine acum mâna câștigătoare, este foarte pro- 
babil ca la Congresul Partidului, şi chiar şi după acesta, să promo- 
veze interesele „tinerelor speranţe“ ale grupării tuan pai, cum ar fi 
Li Keqiang, pe care unii îl văd deja în postura de viitor preşedinte 
al Chinei, sau Li Yuanchao. În China, într-o manieră ce aminteşte 
foarte mult de respectul confucianist pentru bătrâni, eşaloanele de 
putere îşi urmează unul altuia în ordinea vârstei, astfel încât cei care 
ţin frâiele au tendinţa să fie de vârste apropiate. Jiang şi Zhu au fost 
descriși ca a treia generaţie de lideri ai Chinei, Hu şi Wen, ambii în 
jurul vârstei de 60 de ani, sunt consideraţi a fi cea de-a patra gene- 
raţie, iar liderii în ascensiune, precum Li Keqiang şi Li Yuanchao, 
având între 40 şi 50 de ani, sunt cea de-a cincea generaţie. 

PROFIL: LI KEQIANG 


Născut în 1955, la Dingyuan, în provincia săracă Anhui, Li Keqiang 
face parte din mai tânăra generație „a cincea“ de politicieni, ce as- 
piră la conducerea Chinei. A intrat în partid prin intermediul Ligii 
Tineretului, ceea ce explică atât strânsele sale legături cu Hu Jintao, 
cât şi faptul că, în 1999, când a preluat conducerea celei mai popu- 
late provincii a Chinei, Henan, a devenit cel mai tânăr guvernator 
statal din istoria ţării. În 2004 i s-a oferit cea mai înaltă funcţie de 
partid în provincia Liaoning, cea de Secretar al Comitetului Partidului 
Comunist al acelei provincii. Unii îl descriu ca un personaj direct şi 
caustic, alţii, cum ar fi revista Newsweek l-au considerat „prudent 
şi cu relaţii“ şi atât de minuţios în pregătire, încât se pare „că îşi me- 

morează discursurile şi nu face nici o greşeală.“ Probabil că tocmai 
caracterul său demn de încredere este cel care, potrivit unor voci, 
l-ar fi determinat pe Hu Jintao să-l ia sub aripa sa. 

Dat fiind că o atât de mare parte a luptelor pentru putere din China 
se desfăşoară în spatele uşilor închise, este greu de spus cum arată ele 
exact. Cert este că trebuie să fie mult diferite de cele din interiorul 
guvernelor democratice occidentale. În China, există trei baze esenţi- 
ale ale puterii — Partidul Comunist, guvernul şi Armata de Eliberare 
a Poporului. În ultimii ani, deşi bugetul armatei a crescut, puterea sa 
nu mai este aceeaşi, mai ales datorită faptului că nu i se mai permite 
să-şi înfiinţeze propriile întreprinderi de producere a echipamentelor 
militare. Așadar, Partidul şi guvernul conduc de fapt China. 


Situaţia partidului 


Fără nici o îndoială, Partidul Comunist este principala putere, 
însă relaţia sa cu guvernul este în acelaşi timp subtilă şi complexă. 
Ambele sunt organizate ca structuri piramidale, ce-şi corespund per- 
fect în oglindă, de la iniile de diviziuni locale aflate la bază, trecând 
prin diversele paliere ale grupurilor regionale şi provinciale, până la 
nivelul naţional aflat la vârf. La bază, partidul şi guvernul sunt clar 
separate, reprezentanții locali ai guvernului fiind rareori şi oficiali ai 
partidului. Însă, pe măsură ce înaintezi în ierarhic, partidul şi guver- 
nul se întrepătrund din ce în ce mai tare, astfel încât, la vârf, ele fu- 
zionează complet, toate poziţiile cheie ale guvernului fiind ocupate 
de membri marcanţi ai partidului. Acesta este motivul pentru care 
Hu Jintao este atât Secretar General al partidului, cât şi Preşedintele 


Republicii Chineze. 


În fruntea partidului şi a guvernului se află Congresele Naţionale — 
pentru partid, este vorba de Congresul Naţional al Partidului, ce 
are loc odată la cinci ani, iar pentru guvernul chinez, de anualul 
Congres Naţional al Poporului, care durează două săptămâni. Însă, 


nici una dintre aceste adunări nu are vreo putere reală, rolul lor fiind 
doar acela de a oficializa alegerea candidaţilor din cadrul propriilor 
structuri de conducere. Pentru Congresul Partidului, structura de 
conducere este Comitetul Central; pentru Congresul Naţional al 
Poporului este Comitetul Permanent. Ambele structuri au propriul 
lor organ director. Pentru Comitetul Central al partidului este vor- 
ba de Biroul Politic; pentru Comitetul Permanent al Congresului 
Poporului este Consiliul de Stat, organismul cel mai asemănător 
unui guvern occidental, fiind condus de către premier şi alcătuit 
din miniştri. Biroul Politic, format din 24 de persoane şi Consiliul 
de Stat, format din 50 şi ceva de persoane, sunt adevăratele centre 
de putere ale guvernării chineze, dar chiar și acestea se întrunesc 
rar, controlul real aparţinând unor cercuri extrem de restrânse, cel 
alcătuit din cei 9 membri permanenţi ai Biroului Politic, în frunte 
cu Secretarul General Hu Jintao, şi cel format din cei 11 membri 
ai Comitetului Permanent al Consiliului de Stat, condus de Wen 
Jiabao. 


Inima puterii 


Într-o anumită măsură, Congresul Naţional al Partidului, cu cei 
3000 de membri ai săi, este un fel de parlament al Chinei, fiecare lege 
trebuind să primească acceptul acestora înainte de a fi promulgată. 
La rândul său, Consiliul de Star este ca un guvern al Chinei, elabo- 
rând proiectele de lege ce urmează să fie supuse votului Congresului 
Poporului şi administrând ţara. Însă, faptul că Congresul Poporului 
nu se întruneşte decât două săptămâni pe an, nu este deloc unul 
întâmplător. Existenţa negocierilor de culise face ca asupra tuturor 
legilor propuse spre aprobare Congresului, conducerea partidului să 
se fi pus deja de acord, astfel încât acestea sunt întotdeauna aprobate 
în unanimitate. Se întâmplă foarte rar ca un proiect să fie respins sau 
ca dezbaterea să fie una reală. La Congresul Poporului din 2006 a 
existat o dezbatere foarte aprinsă privind propunerea de lege ce viza 
protecția proprietăţii private, dar asta numai pentru că subiectul 

acesteia acutiza diferenţele de viziune dintre tabăra celor de dreapta, 
ce-şi dorea extinderea reformelor de piaţă, şi stângiştii ce o conside- 
rau un pas prea mare în direcţia capitalismului. Astfel de dezbateri 
par să marcheze un nou început, unii analiști considerând că, în 
viitor, ar putea deveni mai frecvente. 

Biroul Politic şi Consiliul de Stat 


Comitetul Permanent al Biroului Politic şi Consiliul de Stat sunt 
centrul puterii chineze. Întrucâr Consiliul de Stat este format din 
membri marcanţi ai partidului, între cele două organisme există o 
considerabilă suprapunere. În anii ‘80, Zhao Zhiang, un oficial de 
rang înalt al guvernului, a încercat să instituie o separare clară a pu- 
terilor între acestea, Biroul Politic formulând politicile, iar Consiliul 
de Stat trebuind să le pună în aplicare, însă instituţiile erau atât de 
strâns întrepătrunse, încât sarcina s-a dovedit irealizabilă. Cu toate 
acestea, dacă în China există un pol central al puterii, acesta nu este 
altul decât Comitetul Permanent al Biroului Politic. 


Totuşi, în ciuda acestor ambiguităţi, fiecare lider politic din partid 
ocupă un loc bine stabilit în ierarhia acestuia. Aceasta din urmă nu 
este niciodată făcută publică oficial, însă protocolul ierarhic este atât 
de solid încetățenit, încât presa de stat îl respectă întotdeauna cu 
strictețe — ceea ce înseamnă că articolele sunt întotdeauna ordonate 
în funcţie de rangul liderului de partid despre care se vorbeşte, şi 
nu în funcţie de interesul, sau importanţa ştirilor. Și la întâlnirile 
oficiale liderii trebuie să se aşeze tot conform rangului lor — ca să nu 
apară, mai târziu, diverse probleme. Pe la mijlocul anului 2007, po- 
ziția în topul celor 6 lideri era: 1 — Hu Jintao; 2 — Jiang Zemin; 3 — 
Wu Bannguo (preşedintele Comitetului Permanent al Congresului 
Poporului); 4 — Wen Jiabao; 5 — Jia Qinglin; 6 — Zen Qinghong 
(vicepreşedinte). = 

CORUPŢIA CHINEI 


Pe data de 10 iulie 2007, unul dintre liderii chinezi, Zheng Xiaoyu, a 
fost executat pentru corupție. El a fost unul dintre cei mai importanţi 
oficiali chinezi condamnaţi vreodată la moarte, iar execuţia sa a de- 
monstrat cât de serios tratează guvernul chinez combaterea corupției, 
dar şi cât de gravă şi răspândită este această problemă. Zheng era şeful 
Administraţiei Chineze pentru Alimentaţie şi Medicamente şi a ajuns 
la putere în postura unui reformator preocupat să facă ceva pentru 
aprovizionarea Chinei cu medicamente sigure. Până la urmă, tentația 
mitei oferite de jucătorii de pe piata farmaceuticelor s-a dovedit a fi 
prea mare, paznicul transformându-se în braconier. În mărturisirea 
lui, acesta a scris: „Oare de ce toţi acei prieteni ai mei care mi-au 
dat bani sunt şefii unor companii de produse farmaceutice? În mod 
evident, pentru că eu eram cel aflat în fruntea acestei ramuri a admi- 
nistrației.“ 

Deşi Zheng a fost unul dintre vinovații cu cea mai înaltă funcție, politica 
chineză este bântuită de corupție de câteva mii de ani. Iniţial, PCC-ul a 
reuşit să o țină sub control, dar recentele reforme economice au adus 
atâtea tentaţii, încât ultimul sfert de secol a cunoscut un nou val de 
practici necinstite. Numai în 1987, 109 000 membri de partid au fost 
daţi afară pentru corupție, iar de atunci, alte câteva sute de membri 
sunt executaţi în fiecare an, asemenea lui Zheng, pentru delapidare. Din 
când în când, conducerea partidului lansează campanii împotriva corup- 
tiei. În 1993, spre exemplu, după ce Jiang Zemin a fost alarmat de ex- 
cesiva atracţie pentru bani, mită, extravagante personale şi sex ilegal a 
membrilor partidului, Comitetul Central a lansat o acţiune de curăţenie. 
Însă aceasta a avut un efect limitat, iar în 1997, noul apel la reformă 
internă al lui Jiang Zemin a dus la înființarea Comitetului de Îndrumare 
pentru Construcţia Civilizației Spirituale. Totuşi uriaşele cantităţi de bani 
care intrau în China şi numărul enorm de contracte oficiale au alimentat 
probabil şi mai mult corupția. Zheng n-a fost altceva decât vârful unui 
iceberg extrem de mare şi de murdar. 

În afara graniţelor Chinei au loc numeroase dezbateri în legătură 
cu viitorul democraţiei în această ţară. La un moment dat, mulți 
comentatori erau convinși că deschiderea economiei chineze către 
restul lumii şi influenţa crescândă a mecanismelor pieţei şi a propri- 
etăţii private vor conduce, în mod necesar, la o creştere a presiunii 
populare, cetățenii dorind să aibă şi ei un cuvânt de spus în propria 
guvernare. Se pare, însă, că recenta prosperitate a Chinei a dat din 
nou încredere populaţiei în înţelepciunea guvernului, atenuând 
imboldul către democraţie. Observarorii occidentali au început să 
se întrebe dacă optimismul lor nu a fost cumva deplasat. Într-un 
articol din Foreign Affairs, din numărul pe iulie-august 2007, Azar 
Gat sugerează că China şi Rusia „ar putea reprezenta o cale alterna- 
tivă viabilă către modernitate, fapt care sugerează, la rândul său, că 
victoria finală a democraţiei liberale şi viitoarea dominație totală a 
acesteia nu sunt inevitabile.“ 


În acest moment, China este, într-adevăr, extrem de puţin democra- 
tică. Începând din 1988, celor 930000 de sate chineze li s-a permis 
să-şi aleagă liderii locali, iar de la mijlocul anilor *90, li s-a permis 
să ia parte la numirea oficialilor locali ai Partidului Comunist. Dar 
acestea nu sunt decât gesturi simbolice, din moment ce partidul ho- 
tărăşte cine poate candida, iar preferinţele populare nu sunt luate în 
seamă decât în alegerea celor mai mărunți funcţionari din adminis- 
trație. Unii comentatori susţin că astfel de măsuri pot chiar întârzia 
adevărata democraţie, facând-o să fie mai puţin dezirabilă. 

PIAŢA TIENANMEN 


Figura studentului singuratic, care s-a aşezat în fața tancului, în iunie 
1989, în Piaţa Tiananmen, este puternic gravată în conştiinţa lumii occi- 
dentale ca una dintre imaginile definitorii ale secolului XX, iar masacra- 
rea sutelor de studenţi protestatari din piață de către armata chineză 
rămâne o pată de neşters în istoria Republicii Populare Chineze. 


Motivele din spatele protestului au rămas încă nedezvăluite de către 
istorici, iar versiunea occidentală a celor întâmplate continuă să fie con- 


testată de către oficialitățile chineze. Orice căutare pe internet, refe- 
ritoare la evenimentele din Piaţa Tienanmen, este blocată de autorită- 
tile chineze, acestea rămânând inflexibile în susținerea versiunii oficiale, 
potrivit căreia „înăbuşirea revoltei a fost o măsură justificată, menită a 
menține stabilitatea socială.“ 


În 1989, reformele economice abia începuseră să-şi facă simţite efectele. 
Pentru unii, acestea au însemnat o viață prosperă, însă, pentru cei afec- 
taţi de închiderea întreprinderilor de stat, ele nu au adus decât greutăţi. 
Conducerea era încleştată într-o luptă amară asupra direcţiei în care 
trebuia să se îndrepte ţara. De-o parte a baricadei, membrii mai vârst- 
nici din partid, inclusiv Deng Xiaoping şi Chen Yun, considerau că des- 
chiderea economică nu trebuie să fie şi una politică. De cealaltă, Biroul 
Politic, condus de Zhao Ziyang, susținea că partidul ar trebui să accepte 
„necesitatea construirii unei democraţii socialiste.“ Cum nici una dintre 
părți nu părea să cedeze, profesorii şi studenții din Beijing, temându-se că 
„vechea gardă” a partidului ar putea câştiga confruntarea, reinstaurând 
regimul de represiune, au început să pledeze în favoarea unei mai mari 
libertăţi şi a nevoii de democrație. 


În aprilie 1989, decesul liderului de partid Hu Yaobang, personaj pe care 
promotorii democrației îl consideraseră a le fi favorabil, a determinat 
500 de studenţi să meargă să demonstreze în Piaţa Tiananmen. Cinci zile 
mai târziu, o jumătate de milion de oameni s-au adunat în piaţă pentru 
funeraliile lui Hu. Deşi studenții din Beijng au intrat în grevă, mare parte 
a pieţei s-a golit, până când, o săptămână mai târziu, un editorial provo- 
cator din Cotidianul Poporului, scris la îndemnul lui Deng, i-a acuzat pe 
studenţi de inițierea unei conspirații şi a unor „tulburări“ menite a înde- 
părta conducerea partidului de la putere. Imediat, jumătate de milion de 
potestatari au umplut piața, mulţi continuând să rămână acolo, unii chiar 
intrând în greva foamei. Zhao Ziyang, plecat într-o călătorie în Coreea 
de Nord, s-a întors şi şi-a cerut scuze pentru editorial, iar mai târziu, 
chiar a vizitat studenții în piață. 

În timp ce piaţa devenea din ce în ce mai plină şi autoritățile păreau să 
dea înapoi, în aer începuse să plutească o senzație de optimism, studenții 
ridicându-şi corturi şi cântând, unii dintre ei închipuindu-şi că și China 
ar putea avea propria sa „revoluție de catifea.“ Conducerea chineză 
s-a simţit, însă, umilită, atunci când planurile pentru vizita oficială a lui 
Mihail Gorbaciov, din 15-22 mai, au fost eclipsate de proteste. Deng şi 
alți membri ai „vechii gărzi” au intervenit, dându-l afară pe Zhao şi pro- 
clamând legea marțială. Armata a înaintat până în suburbii, oprindu-se 
acolo, şi, pentru două săptămâni, protestatarii au crezut că aceasta nu 

va merge mai departe. La acea dată, muncitorii din Beijing, îngrijoraţi de 
pierderea locurilor de muncă, se alăturaseră deja studenţilor, cerând o 
participare sporită în administrarea întreprinderilor. Atunci, în acea teri- 
bilă noapte de 3 spre 4 iunie, armata a intrat cu tancurile. Nimeni nu ştie 
exact câți morti au fost, dar au existat mai multe sute. poate chiar o mie. 
Deşi cea mai cunoscută imagine este cea a studentului aşezat în fața tan- 
cului, acei locuitori obişnuiţi ai Beijingului care au căutat să împiedice in- 
trarea armatei în piaţă au suferit pierderi mult mai grele. După masacru, 
a fost pornită o uriaşă campanie de arestări, sute de oameni fiind trimişi 
în lagărele de muncă şi mulți chiar executaţi. China părea să treacă prin 
nişte clipe de coşmar, care i-au întunecat pe bună dreptate imaginea în 
lume. Mai ales locuitorii Beijingului au fost extrem de șocați şi întristaţi. 
Şi cu toate acestea, uluitor este faptul că, doar trei ani mai târziu, Deng, 
acum un bătrâne blajin şi zâmbitor, cu tolba doldora de aforisme con- 
fucianiste, îşi făcea din nou apariția în Turneul din Sud, pledând pentru 
continuarea reformelor. lar asta, în timp ce Zhao Ziyang se afla în arest 


la domiciliu, situaţie în care va rămâne pentru tot restul vieții. 

GUANXI 


În fiecare lună, sute de săraci din toată China vin la Beijing, la biroul de 
petiţii al guvernului, şi aşteaptă răbdători la coadă, zile întregi, pentru 
a-şi depune plângerile. Majoritatea sunt victime ale unor triste nedrep- 
tăţi. Unul dintre fiii lor a fost bătut, sau vreo bucată de teren le-a fost 
luată de vreun antreprenor. Ei sunt convinşi că este suficient ca guver- 
nul central să le audă plângerea, pentru ca răul să fie imediat îndreptat. 
Eforturile aproape tuturor acestor petiționari sunt zadarnice, pentru 
că ei nu au guanxi-ul potrivit; pur şi simplu nu cunosc acele persoane 
capabile să tragă sfori pentru ei. 


Guanxi este un cuvânt chinez intraductibil, o combinaţie între guan, care 
înseamnă „aproape“, şi xi, care înseamnă „a fi. Cea mai bună aproxi- 
mare a lui ar fi „relaţie specială". Guanxi este un concept străvechi, cu 
rădăcini în idealurile confucianiste de creare a unor legături bazate pe 
încredere şi pe obligaţi reciproce, care a ăjuns să joace un rol central în 
viața chinezilor, în special, în politică şi afaceri. Pentru a se descurca cât 
ma bine în viaţă, chinezii își creează o adevărată reţea de relaţii perso- 
nale în afara familiei, care le va fi de foarte mare ajutor în caz de nevoie. 


Am putea-o considera un ansamblu de relaţionări interpersonale, dar, 
de fapt, este mult mai personală şi profundă decât simpla terminologie 
sociologică folosită pentru a o descrie, Nu este vorba doar de a intra 
în contact cu oamenii potriviti; guanxi înseamnă, mai degrabă, dezvolta- 
rea unor legături personale solide, pe care să te poti baza. Este vorba 
despre crearea unor legături pe care nu le mai poţi rupe, nici măcar în 
perioadele cele mai vitrege. Politicienii îi vor răsplăti pe cei care le stau 
aproape la nevoie, fiindcă şi-au dovedit puterea guanxi-ului lor. Firmele 
care rămân alături de cei aflați la putere într-o perioadă de mari încercări 
îşi dovedesc, la rândul lor, forța guanxi-lui. Cei care fac afaceri în China 
sunt, adeseori, iritați de răspândirea universală a guanxi-ului, plângându- 
se că acesta miroase de la o poştă a nepotism şi a favoritism — sau, chiar 
mai rău, a ineficiență, din moment ce contractele sunt acordate în baza 
legăturilor personale şi nu a competitivităţii ofertelor. Cu toate acestea, 
chinezii îl privesc mai mult ca pe o rețea de întrajutorare care menţine 
stabilitatea şi buna rânduială în societate, oferind talentului imboldul ne- 
cesar pentru a reuşi. Oamenii de afaceri chinezi pun un mai mare preţ 
decât cei occidentali pe crearea unor legături personale cu clienţii lor. 
A vizita clienţii acasă, a le oferi cadouri, sau ajutor, poate părea cu totul 
deplasat în Occident, dar în China, nu este decât o încercare de atragere 
a guanxi-ului. Doar atunci când rețeaua ta de guanxi este foarte bine 
dezvoltată, poţi începe să te bucuri, cu-adevărat, de viață. 


Proteste ş petiții 


Nu există nici o îndoială că locuitorii Chinei nu mai sunt atât de 
docili cum păreau odinioară — sau poate că au devenit doar mai în- 
drăzneți în a-şi manifesta sentimentele. De-a lungul ultimilor zece, 
cincisprezece ani de zile, diferitele forme de protest social, cum ar fi 
revoltele, demonstrațiile și petiţiile, au crescut la număr, alimentate 
mai ales de acutizarea discrepanţelor de avere dintre pătura înstărită 
de la oraș şi săracii din mediul rural. Statisticile oficiale arată că, în 
2005, au existat aproape 85000 de astfel de acțiuni protestatare, în 
comparaţie cu cele 10000 înregistrate în 1994. Cu toate acestea, 
protestele nu reprezintă un apel la democrație, ci o formă de atragere 
a atenţiei asupra diferitelor nedreptăţi locale. Oamenii se ridică la 

luptă atunci când vine vorba de deversările unor substanțe toxice 
de la întreprinderi, de repercursiunile construirii unor baraje asupra 
mediului şi a localnicilor şi, mai presus de orice, de exproprierile 
făcute în numele dezvoltării economice. Aceste proteste au foarte 
rar motivații politice. Într-adevăr, majoritatea protestatarilor par să 
creadă că nedreprățile sunt provocate de oficialii locali şi că dacă 
ar reuși să se facă auziţi de liderii de la Beijing, toate relele ar fi în- 
dreptate. O credinţă îndreptățită, într-o oarecare măsură. Date fiind 
dimensiunile uriașe ale Chinei şi faptul că funcţionarii locali acțio- 
nează la o asemenea distanţă de centru — şi sunt extrem de dornici 
să suprime orice ştire despre proteste — Beijingul nu află de aceste 
abuzuri decât atunci când nemulţumiţii ajung în capitală. 

Demn de remarcat este faptul că cetăţenii chinezi par să-şi facă cu- 
noscute plângerile într-o manieră ce aminteşte surpinzător de mult 
de epoca imperială, când ţăranii mergeau cu jalba pentru a li se face 
dreptate chiar de către împărat. Între 1994 şi 2004, numărul peti- 
ţiilor adresate Beijingului a crescut uimitor, în 2004, acesta fiind 
de 13,7 milioane. Guvernul a decis să reducă acest val de petiţii, 
instituind diferite reglementări care să-l ţină sub control. Cu toate 
că, în 2005, numărul petiţiilor a scăzut cu un milion, cel al solicită- 
rilor care primesc răspuns a rămas în continuare acelaşi. Cercetătorii 
angajaţi de guvernul chinez pentru a studia problema au descoperit 


că procentul celor care primiseră un răspuns la memoriul lor era mai 
mic de 0,2%. 

FALUN GONG 


În anii ‘90, în vreme ce puterea eticii socialiste începuse să scadă sub 
influența forțelor de piaţă, unele persoane, mai ales cele vârstnice, s- 
au îndreptat către religie şi misticism, căutând liniştea şi pacea pe care 
le ofereau acestea. În ciuda presiunii exercitate de autorităţile atee, o 

sumedenie de secte budiste, creştine şi daoiste au început să se răs- 
pândească în zonele rurale, iar în oraşe, mulți au început să exploreze 


străvechile principii ale Qigong-ului chinez (arta dezvoltării armonioa- 
se a qi-ului, energia vitală a corpului). 


Qigong era o combinaţie de misticism şi arte marţiale, „febra“ stâr- 
nită de acesta cuprinzând chiar şi unele personaje de rang înalt din 
rândurile armatei. Unul dintre generali chiar a sperat că maestrul de 
qigong Zhang Baosheng ar putea să „fure secrete nucleare de la ruşi 
sau americani. Cea mai mare parte a acestor activităţi s-a desfăşurat 
cu acordul autorităților, care le şi finanţau, prin intermediul Asociaţiei 
Qigong. Însă apoi, o nouă sectă, denumită Falun Gong, a fost înființată 
în nord-estul Chinei de către Li Hongzhi, un fost funcţionar şi gornist 
în armată, ce pretindea că fusese iniţiat, încă de la o vârstă fragedă, de 
un maestru budist. 


Potrivit literaturii grupului, Falun Gong datează din timpuri preistorice, 
dar a ajuns în atenția publică doar atunci când Li a înființat un centru 
de studiu la Beijing, în 1992. Mişcarea combină credinţele budiste şi pe 
cele daoiste, cu exercițiile qigong. Falun Gong înseamnă „legea roții“, 
iar exercițiile sunt concepute astfel încât fiecare practicant să-şi poată 
dezvolta „roata“ proprie, centrul energetic situat în partea inferioară a 
abdomenului, prin care energia universului intră în individ. 


La început, a părut a fi doar un regim de exerciţii şi sute de oameni, 
mai ales bătrâni, se adunau în piețe pentru a face mişcările specifice. 
Dar maestrul Li a retras Falun Gong din Asociaţia Qigong, probabil 
din cauza unor neînţelegeri financiare. Decizia a făcut ca Falun Gong să 
devină ilegal, iar autorităţile i-au interzis publicațiile. Reacția Falun Gong 
a fost una surprinzător de combativă. În aprilie 1999, mii de membri au 
pichetat în tăcere sediul central al Partidului Comunist din Beijing. După 
trei luni de deliberări, mişcarea a fost interzisă şi etichetată ca „un cult 
al răului“, iar autorităţile au început să-i persecute membrii de pe tot 
cuprinsul Chinei, trimițându-i pe cei care refuzau să se dezică de convin- 
gerile lor eretice în lagăre de muncă forțată. Aflat în siguranţă, în exil la 
New York, Li şi-a îndemnat discipolii să reziste. Aceştia au organizat un 
protest în Piaţa Tiananmen, în urma căruia sute de manifestanți trecuți 
de prima tinereţe au fost târâţi pe jos şi înghesuiți în dubele poliției, 
provocând furia occidentului. 

Afacerea Falun Gong continuă să agite spiritele, nu doar în China, ci în 
întreaga lume. În februarie 2006, spre exemplu, exciuderea Falun Gong 
de la Parada Chineză de Anul Nou, din San Francisco, a stârnit un ade- 
vărat scandal, grupul pretinzând că aceasta a fost motivată politic. 

Grupuri de inițiativă 


Asemenea petiţiilor, numărul grupurilor de inițiativă a crescut dra- 
matic în ultimele decenii. În 1988, în China erau doar 4500 de 
organizaţii nonguvernamentale. În 2005, erau deja 317000. Dacă 
luăm în considerare faptul că trebuie să fie înregistrate oficial şi 
susținute financiar de organizaţii guvernamentale, numărul lor 
este uriaş. Mai mult, în afara ONG-urilor înregistrate, agenţia ofi- 
cială de presă, Xinhua, estimează că există peste 2,6 milioane de 
organizaţii neînregistrate. Majoritatea acestora, chiar daca aukea 
scop protestul, sunt orientate, în special, asupra unor probleme 
locale care țin de mediul înconjurător, sau de chestiuni sociale, 
fiind rareori politice. Iar acele organizații care chiar au o agendă 
politică trebuie să fie, mai mult ca sigur, extrem de puțin bătăto- 
are la ochi. Potrivit unui articol semnat de Carin Zissis, apărut 
în New York Times (18.06.2007): „În ultimii doi ani, autoritățile 
şi-au intensificat investigațiile în legătură cu grupurile străine şi 
autohtone ce activează pe teritoriul Chinei. Mai mult, autorităţile 
au făcut presiuni asupra voluntarilor, încercând să-i determine să 
nu mai lucreze pentru diversele organizaţii din care făceau parte, 
sub ameninţarea sistării finanţării de stat, sau a retragerii autoriza- 
ţiei de funcționare.“ 


Conducerea chineză este, cu siguranță, conştientă de existența 
unui curent democratic, pe care a trebuit deja să-l ia în seamă în 
relațiile sale cu Hong Kong-ul, dar nu pare deloc grăbită să o apuce 
pe această cale. Acum, când investitorilor străini le este din ce în 
ce mai uşor să facă afaceri profitabile cu guvernul comunist, presi- 
unile externe în această direcție par mai degrabă să scadă. Într-un 
articol din februarie 2007, Wen Jiabao (Premierul Consiliului de 
Stat al Chinei) scria că liderii partidului considerau că prima fază, 
cea socialistă, a drumului Chinei către comunism va dura o sută 


de ani, ceea ce ar însemna că democraţia va veni în China cu paşi 
foarte înceți. 

Nu există nici o îndoială că uimitoarea creştere a numărului de uti- 
lizatori de internet din China, a permis accesul chinezilor de rând la 
informaţie. Desigur că autorităţile chineze se tem că dacă ar permite 
accesul nelimitat la internet, populația ar afla prea multe lucruri ne- 
dorite. Ca atare, au făcut tot ce le-a stat în putere pentru a se asigura 
că oamenii vor vedea numai ceea ce este „sănătos“ şi „în intere- 
sul publicului“. Opiniile disidente nu sunt în interesul publicului, iar 
pornografia este nesănătoasă. O armată de 30000 de informaticieni 
stă chiar în clipa de faţă aşezată în faţa calculatoarelor, supraveghind 
site-urile de web şi e-mail-urile, eliminând orice informaţie nepotri- 
vită, într-un sistem care a fost botezat Marele Firewall (Zid de 
Foc — n.red.) Chinezesc. 


O parte a sistemului se ocupă de blocarea traficului dinspre site-urile 
străine, care intră în China prin cele cinci porți electronice ale sale. 
O altă parte se ocupă de blocarea anumitor cuvinte-cheie, împiedi- 
când populaţia să găsească, sau să intre pe acele site-uri considerate a 
fi nepotrivite. Cele aproximativ | 10000 internet cafe-uri sunt atent 
monitorizate de numeroase sisteme de supraveghere. Autoritățile se 
bazează, de asemenea, pe autocenzura indivizilor, şi pentru că teama 
de măsurile punitive aplicate disidenţilor este foarte mare, ideea se 
dovedeşte a fi surprinzător de eficace. Pentru a cita din raportul or- 
ganizației Amnesty International pe 2006: „Amnesty International are 
cunoştinţă de existenţa a cel puțin 64 de „cyber-disidenţi”, incarcerați 
doar pentru că şi-au exprimat liber părerile pe internet." Firmele 
străine se autocenzurează la rândul lor, temându-se să nu-şi piardă 
piaţa. În 2005, când motorul de căutare american Google şi-a lansat 
versiunea chineză, a fost acuzat că şi-a trădat principiile fundamenta- 
le, pentru că aceasta era modificată pentru a exclude căutarea unor 
subiecte precum Piaţa Tiananmen şi Falun Gong. Microsoft şi Yahoo 
au făcut şi ele acelaşi lucru. În pofida acestor inconveniente, chinezii 
au totuşi acces la o mare varietate de subiecte, unii reuşind chiar să 
găsească modalități de a evita cenzura, prin intermediul blog-urilor şi 
al browser-elor de text, însă, până şi acestea, nu mai pot scăpa mult 


timp de supraveghere. 

Secretele Chinei 


Ce mai urmează! 


Deşi există numeroase speculaţii asupra direcţiei în care se va în- 
drepta politica chineză în următorii cinci ani şi asupra celor care 
vor fi aleși la viitorul Congres Naţional, adevărul este că nimeni din 
afara cercului închis al conducerii chineze nu ştie nimic precis — nici 
măcar membrii de partid. Nimeni nu ştie nici măcar când vor avea 
loc schimbările majore. Cu toate acestea, majoritatea observatorilor 
cred că Hu Jintao va conduce țara mai departe, în aceeaşi direcție în 
care a condus-o în ultimii ani. 


Hu a arătat că este profund conştient de clivajul apărut între bogaţi 
şi săraci din cauza boom-ului economic al ţării şi, de asemenea, de 
faptul că păturile de jos ale populaţiei suferă din pricina eliminării 
ajutoarelor de stat, fie ele pentru sănătate, locuinţe, educaţie, sau 
şomaj. Cel mai probabil este ca el să iniţieze o serie de măsuri inten- 
ționate a rezolva aceste probleme şi nu să întoarcă China din drumul 
spre o piaţă deschisă, aşa cum le-ar conveni criticilor săi. Cu două 
săptămâni înainte de apariţia scrisorii amintite la începutul capito- 
lului, Hu a ţinut un discurs în care a subliniat că cele două obiective 
cheie ale sale sunt crearea „armoniei sociale“ şi construirea „unei so- 
cietăți a bunăstării.“ Pronunţate de un politician occidental, aceste 
expresii ar părea banale şi fără sens, dar în China, ele reprezintă un 
mesaj cifrat, cu un înţeles extrem de specific, pe care oricare mem- 
bru al partidului l-ar înţelege. Înseamnă, mai exact, că înaintarea 
către economia de piață va continua, pentru a produce mai multă 
bunăstare, dar şi că partidul va lua toate măsurile necesare pentru 
ajutorarea celor lipsiţi de mijloace, asigurându-se astfel că liniştea ță- 
rii nu va fi tulburată de problemele şi protestele celor dezavantajaţi. 
Drepturile democratice nu au fost menționate. 

Capitolul 3: 
URBAN ŞI RURAL 

„Am văzut o suferință inimaginabilă şi o neajutorare de neconceput, o 
rezistență amestecată cu o tăcere de neînțeles şi am fost mișcati dincolo 
de imaginație de tragedia de necrezut. “ 


Chen Guidi şi Wu Chuntao — Țăranii Chinei: O Investigatie 


În iulie 2007, World Watch făcea cunoscută lumii tragedia care se abătuse 
asupra unui tânăr muncitor din Guangdong. Într-o confruntare dintre mun- 
citorii migranti şi bătăuşii angajaţi de una dintre companiile chineze, tânărul 
Lei Mingzhong, de 27 de ani, a fost lovit în cap cu o lopată, provocându-i 
leziuni cerebrale fatale. Nu se ştie exact cum s-au petrecut lucrurile în ca- 
zul bietului Lei, însă muncitorii migranţi devin, adesea, victime ale societăţii 
în rapidă schimbare a Chinei. Există aproximativ două sute de milioane de 
astfel de muncitori, majoritatea oameni extrem de sărăci, din mediul rural, 
care şi-au părăsit familile pentru a căuta de lucru la oraş. Aceştia vor forma 
noua clasă de jos a Chinei. 


Extraordinara creştere economică a Chinei a stimulat cea mai ra- 
pidă dezvoltare urbană din istoria lumii. În fiecare săptămână, nu- 
mărul locuitorilor din oraşele Chinei sporeşte cu încă un milion. 
În fiecare an, oraşele Chinei cresc cu echivalentul populaţiei din 
Tokyo. Cu doar un sfert de secol în urmă, patru din cinci chinezi 
trăiau la ţară, un procent mai mare decât în orice altă ţară din lume. 
În 2000, procentul celor care locuiau la oraș s-a dublat. În câţiva 
ani, mai mult de jumătate din populaţia Chinei, ajunsă acum la 
1,3 miliarde de locuitori, va locui la oraş. În 2020 doar unul din 
trei chinezi va mai trăi la ţară; în vreme ce, în oraşele Chinei vor 
locui aproape un miliard de locuitori. În China există deja 60 de 
oraşe cu peste un milion de locuitori. În următorii zece ani, vor 
apărea mai multe megalopolisuri, cu o populaţie de 30 de milioane, 
sau mai mult — Beijing, Shanghai, Guangzhou şi Chongqing — şi o 
duzină de oraşe de mărimea Londrei (care are în jur de 7,5 milioa- 
ne), cum ar fi Shenzhen şi Tianjin. 

Migranţi în mişcare 


Cum natalitatea din mediul urban este limitată prin politica „copi- 
lului unic“, este clar că cea mai mare parte a acestei expansiuni nu 
provine din oraşele înseși, ci dintr-un enorm aflux de populaţie de 
la ţară. Cauzele acestei migrații, cea mai mare din istoria omenirii, 
sunt atât atracţia reprezentată de oraşe, cu tentaţia locurilor de mun- 
că şi a stilului de viață mai bun, cât și presiunea exercitată de mediul 
rural, în care, în ciuda unei jumătăţi de secol de regim comunist, 
sărăcia este fi la fel de chinuitoare ca oriunde altundeva în lume. 


Una dintre problemele migranţilor este cea a statutului provizoriu 
pe care îl au în oraşe. La începuturile statului comunist, semnalmen- 
tele fiecărui membru al unei familii erau înregistrate într-un dosar, 
numit hukou, păstrat la sediul local al poliţiei. În baza acestora era 
stabilit nu doar locul în care poţi munci, ci şi cel în care poţi cere 
ajutor social. Sistemul Aukou a făcut ca mutarea din localitatea de 
baştină să fie un demers extrem de dificil pentru toată lumea, înde- 
osebi pentru cei de la ţară. Locuitorii oraşelor se mai puteau plimba 
de colo-colo, ajungând chiar şi în alte oraşe, însă, cei de la ţară, rare- 
ori ajungeau mai departe de câțiva kilometri de casă. 


Cu toate acestea, în oraşe, începutul dezvoltării economice din anii 
80 a dat naştere unei cereri imense de muncitori, care pur şi simplu 
nu putea fi satisfăcută la nivel local. Astfel încât guvernul a slăbit re- 
stricţiile, permiţând populaţiei să se deplaseze prin țară şi să se mute 
în alte localităţi, în baza unor permise de şedere temporară pe care 
trebuiau să le reînnoiască în fiecare lună, la poliţie. Soluţia trebuia 
să fie doar una temporară, dar, în foarte scurt timp, un uriaş val de 
migranţi străbătea țara de la un capăt la altul, în căutarea unor locuri 
de muncă şi a unei căi de a ieși din capcana sărăciei. În anul 2000 
existau în jur de 130 de milioane astfel de migranți. Acum sunt 
aproape două sute de milioane. Majoritatea migranților se îndreptau 
spre sud, către Guangdong, sau spre est, către Shanghai şi Beijing. În 
sud, 85% din cei 10 milioane de locuitori ai orașului Shenzhen sunt 
migranţi, iar în Shanghai sunt peste patru milioane. 

Fără eforturile acestor „nomazi“, care, în general, sunt gata să 
muncească ore în şir pentru nişte salarii de nimic, dezvoltarea eco- 
nomică chineză nu ar fi fost posibilă; banii pe care aceştia i-au 
trimis familiilor rămase la ţară au reuşit să amelioreze condiţiile de 
sărăcie lucie în care trăiau sute de milioane de locuitori din mediul 
rural. Aproape 70% dintre muncitorii din producţie şi construcții 
şi 32% dintre cei care lucrează în domeniul serviciilor nu locuiesc 
în oraşele în care îşi exercită profesia. Însă, din păcate, deplasarea 
acestor mase uriaşe de oameni a afectat profund structura socială 
a vieţii rurale. 

UR COPIL 


În 1980, guvernul chinez a iniţiat una dintre cele mai controversate 
legi de planificare familială concepute vreodată. Decis să încetinească 
creşterea populaţiei, pe care o considera a fi un obstacol în calea 
prosperității Chinei, acesta a impus respectarea unei limite de un 
singur copil pe familie. 

Existau şi categorii exceptate de la această regulă, cum ar fi minorită- 
tile etnice, iar din 1980 au mai fost introduse şi alte excepţii, dar altfel, 
aplicarea politicii a fost aproape universală, în special în oraşe. În aprilie 
2007, un amănunțit studiu ştiinţific efectuat de cercetători americani şi 
chinezi, a arătat că măsura, în ciuda zvonurilor contrare, a fost extra- 
ordinar de eficientă. Principalul autor al acestui studiu, Wang Feng, de 
la Universitatea Irvine din California, spunea: „în ciuda celor spuse de 
unii, politica nu s-a „destins” de-a lungul anilor... Sistemul de excepții 
seamănă, în complexitatea sa, cu codul fiscal american. Dar aceasta nu 
schimbă cu nimic faptul că politica „copilului unic“ se aplică fără greş unei 
majorități semnificative (peste două treimi) din populația chineză.“ 


Rezultatul este că mărimea medie a unei familii din China este de sub 1,5 
persoane, iar populația chineză, cu ale sale 1,3 miliarde de suflete, este 
cu un sfert de miliard mai mică decât ar fi fost în alte condiţii. Însă, deşi 
mulți susțin că această limitare a populaţiei a ajutat la scăderea gradului 
de sărăcie şi foamete care apăsa odată China, politica „copilului unic” n-a 
fost lipsită de consecințe dureroase şi alarmante, mai grave chiar decât 
temerea nerespectării drepturilor fundamentale ale omului. 


În primul rând, eforturile de a aplica această politică au dus la tot felul 
de abuzuri din partea unor funcţionari plini de zel. Nenumărate femei au 
fost forțate să facă avort, adesea în stadii înaintate ale sarcinii, în unele 
cazuri, la peste opt luni. Altora li s-au injectat cu forța soluții saline în 
uter pentru a se asigura că pruncul se va naşte mort. Multe femei au 
fost sterilizate cu forța după naşterea primului copil. Pentru acele cu- 
pluri care se riscă să facă un al doilea copil, pedepsele pot fi extrem de 
severe, Amenzile sunt usturătoare, iar dacă cuplul nu le poate plăti, se 
poate trezi cu locuinţa golită, sau chiar demolată de către autorităţi. În 
mai 2007, sătenii din Guangxi au fost atât de iritaţi de încercările autori- 
tăților locale de a spori severitatea pedepselor, încât au atacat birourile 
guvernului. Potrivit unui buletin de ştiri al agenției Reuters, un sătean a 
declarat: „Funcţionarii responsabili cu planificarea familială s-au purtat la 

fel ca invadatorii japonezi din timpul războiului. Au luat totul, devastând, 
sau distrugând casele dacă oamenii nu puteau plăti amenzile." Familiile 
mai bogate îşi pot, desigur, permite să plătească amenzile şi o fac, având 
familii numeroase şi alimentând resentimentul. 


În oraşe, politica „copilului unic” este aproape universală, excepție fă- 
când doar cei bogaţi, dar în mediul rural, oamenii au găsit diverse căi 
prin care s-o ocolească. Familiile îşi pot trimite copiii la rude, pentru a 
evita să fie descoperiţi, sau pot pretinde că micuţii sunt, de fapt, adop- 
taţi, sau că le-au fost lăsaţi în grijă de un prieten. În ultimii ani, tot mai 
multe femei apelează la medicamente pentru fertilitate, pentru a creşte 
şansa unor naşteri multiple. Dacă nasc gemeni, tripleţi, sau chiar cvadru- 
pleti, mamele pot avea familii numeroase fără a încălca legea „copilului 
unic“. Cum diverse medicamente pentru fertilitate ieftine şi fără pre- 
scriptie, cum ar fi clomifen citratul, sunt disponibile la farmacii, nu e de 
mirare că unele sate din China au avut parte de o proliferare uimitoare 
a gemenilor şi a triplețior. 


Cu toate astea, în ciuda acestor excepții, politica copilului unic a fost 
aplicată pe scară largă şi are cel puțin o consecință neprevăzută şi €x- 
trem de tristă. Din cauza preferinţei tradiționale a chinezilor pentru 
băieți, bebeluşii fetițe au fost principalele victime. Ca rezultat al avor- 
tului fetuşilor de sex feminin, al infanticidul comis de femei şi a simplei 
neglijări a fetițelor, în China raportul fete-băieți devine din ce în ce mai 
nefavorabil celor dintâi. Rezultatul este că, în fiecare an, în China se nasc 
cu un milion mai mulţi băieţi decât fete. În 2007, pentru fiecare 100 de 
fete, s-au născut ||7 baieti. Dezechilibrul face ca multor bărbaţi să le 
fie aproape imposibil să-şi găsească soţii sau prietene, ziarele şi site-urile 
de internet fiind înţesate de anunţuri postate în speranța găsirii unei 
partenere. Frustrarea unora este atât de mare, încât numărul abuzu- 
rilor şi al cazurilor de exploatare a femeii a crescut uimitor de mult în 
ultima vreme, cele mai optimiste cifre vorbind de 43000 de fete răpite 
în fiecare an, pentru a se prostitua sau a deveni soţii fără voie. Guvernul 
chinez este atât de alarmat de eventualele consecinţe ale dezechilibrului 
dintre numărul femeilor şi cel al bărbaţilor, încât a hotărât că orice per- 
soană care testează sexul fătului fără acceptul autorităţilor va fi „aspru 
pedepsită.” Guvernul a declarat, de asemenea, că îşi va spori eforturile 
de protejare a copiilor de sex feminin. 


O altă discrepanţă cauzată de politica „copilului unic" este procentul din 
ce în ce mai scăzut pe care îl deţin tinerii în populaţia Chinei. Numeroşi 
experți estimează că, în curând, China va avea un mai mare număr de 
vârstnici decât majoritatea ţărilor occidentale, şi foarte puțin din bogăţia 


utilizată de acestea pentru a-i susține. Cu toate astea, guvernul rămâne 
la fel de ferm în ceea ce priveşte politica copilului unic, intenţionând ca, 
până în 2050, populația Chinei să nu depăşească 1,6-—1,7 miliarde. 


Familii divizate 


Unul dintre motivele de suferinţă ale muncitorilor este dificulta- 
tatea de a se muta şi lucra la oraş. Statutul de rezidență temporară 
al muncitorilor migratori face ca acestora să le fie foarte greu să-şi 
aducă şi alți membri de familie cu ei. Majoritatea trebuie să mear- 
gă în oraşe pe cont propriu, lăsându-și în urmă familiile şi prie- 
tenii. Salariile mici şi orele lungi de muncă înseamnă că vizitele 
acasă sunt foarte rare. Adesea, migranţii ajung acasă doar o dată pe 
an, de Anul Nou chinezesc, când trenurile şi autobuzele sunt pline 
de muncitori care ţin cu dinţii de sacoşele lor cu dungi roşii, albe 
şi albastre (pungi din plastic tare, pe care occidentalii le folosesc 
pentru a depozita rufele murdare). 


POPULAŢIA CHINE! 
(PE GRUPE DE VÂRSTĂ, MLN) 


CHINA BĂRBAŢI FEMEI 

Sursă: Biroul de recensământ al SUA 


Pentru muncitorii căsătoriți sau cu copii situația este şi mai dificilă. 
Este la fel de greu şi pentru zecile de milioane de cupluri care, dacă 
se văd de câteva ori pe an, sunt de-a dreptul norocoase. Chiar şi 
atunci când ambii soţi pleacă la lucru prin ţară, ei ajung, adesea, în 
oraşe diferite. Însă, adevărata tragedie este cea a copiilor migranților. 
Sistemul registrelor locale face ca copiii să aibă dreptul la şcolarizare 
numai în localitatea în care ei şi părinţii lor locuiesc permanent. 
Astel încât, nenumărați părinţi înlăcrimaţi trebuie să-şi lase copiii în 
urmă, conştienţi de faptul că n-o să-i mai revadă decât peste un an, 
sau chiar mai mult. Foarte des, greutăţile financiare fac ca ambii pă- 
rinţi să fie nevoiţi să-şi lase copiii în grija bunicilor sau a rudelor. Se 
estimează că cel puţin 85% dintre migranţii cu copii au trebuit să-și 
lase copiii la țară, iar în multe regiuni din ţară, mai mult de jumă- 
tate dintre copii au cel puţin unul, adesea amândoi părinţii, plecaţi 
la muncă în oraşe. Mai trist este, însă, faptul că politica „copilului 
unic“ face ca mulți dintre aceşti copii să nu aibă fraţi sau surori care 
să le ţină companie. 


Mp 9, E ee 0 E ini e, oa ei 0 0, sei 0 e ai e, ni și alai 


i T E a eee osie lene a e 19, în. sei fe. e nene, rentei ei te: io) ete ei e: e; e e e e 9 ai E aa Sp a rai n ie al iei 


REPRIMAREA SEXUALĂ 


În 2006, un articol din China Daily releva frustrarea sexuală a multora 
dintre muncitorii migranţi. O anchetă a Ministerului Sănătăţii arăta că 
88% din migratorii de sex masculin sufereau de „depresie sexuală“ — 
lucru deloc surprinzător. 


Munca este atât de grea, iar condiţiile atât de sărăcăcioase, încât mun- 
citorii nu au niciodată ocazia să-şi facă vreo prietenă, iar soţii îşi văd 
soțiile, în cel mai bun caz, de câteva ori pe an. Un sondaj efectuat 
de Beijing Daily Star arăta că aproape un sfert dintre muncitorii 
căsătoriţi nu au făcut sex de ani de zile, iar aproape jumătate nu mai 
făcuseră sex cu soțiile lor de cel puţin şase luni. Deşi, pentru cei care 
şi-o doresc, există suficiente prostituate, dar salariile migranţilor sunt 
atât de mici încât nu şi le pot permite. 


Chiar şi atunci când cuplurile de muncitori au şansa nesperată să lucre- 
ze în acelaşi oraş, sau pentru aceeaşi companie, viata lor sexuală este cel 
puțin dificilă. Multe întreprinderi insistă ca lucrătorii lor să locuiască lân- 
gă şantier, dar le asigură doar dormitoare unisex. China Daily anunţă 
o nouă inițiativă în Shenzhen, unde o întreprindere a finanțat construc- 
ţia a zeci de apartamente ieftine denumite „cuiburi ale dragostei“, care 
pot fi închiriate soților sau soțiilor venite în vizită. Cu toate acestea, 
unii dintre sociologi! chinezi susțin că această soluție nu este de natură 
să pună capăt frustrărilor sexuale ale muncitorilor în viitorul apropiat. 
Ei propun, printre altele, ca muncitorilor să le fie prezentate filme „să- 
nătoase' şi să li se asigure mese de ping-pong şi de cărți — sugerându-le, 
probabil, să mai facă, din când în când, şi câte un duş rece. 


Şcolile migranţilor 


Fiecare părinte migrant este pus în faţa unei decizii cruciale atunci 
când se pregăteşte să plece la oraş. Fie îşi lasă copiii în urmă, ca 
să înveţe la o şcoală bună, fie îi ia cu el, expunându-i greutăților 
vieţii de la oraş, conştient fiind că s-ar putea să nu le poată oferi 
nici o educație. Deşi mulți copii de migranți rămân acasă, în oraşe 

numărul lor continuă să fie apreciabil. In 2003, în Shanghai erau 
trei sute de mii de copii de migranţi, de vârstă şcolară; în Shenzhen 
erau patru sute de mii. 


Când migranţii au început să sosească în oraşe, le mai puteau obti- 
ne, uneori, copiilor lor, un loc la o școală, însă numai dacă plăteau 
o taxă ce depășea mijloacele multora. Nerăbdători să găsească o 
soluție, unii dintre muncitori s-au unit pentru a-şi întemeia pro- 
priile şcoli. Acestea erau ilegale, fiind frecvent închise de autorităţi, 
şi chiar şi atunci când nu erau, ele trebuiau să se bazeze doar pe 
micile taxe pe care le puteau percepe migranţilor. Unii dintre ei 
nu-şi puteau permite nici măcar aceste taxe, astfel încât, potrivit 
estimărilor UNICEF, în 2003, 10% din copiii migranţilor nu au 
mers la nici un fel de şcoală. Autorităţile au încercat să rezolve pro- 
blema cerând şcolilor de la oraş să primească o parte dintre copii, 
însă, după ce clasele au ajuns să aibă chiar şi 45 de elevi fiecare, 
metoda nu a mai funcţionat. 


Un sentiment de neliniște îşi face, actualmente, loc printre sociolo- 
gii chinezi, în legătură cu o întreagă generaţie de zeci de milioane 
de copii, crescuţi fie la ţară, unde au fost lipsiţi de dragostea şi în- 
drumarea părinţilor, fie la oraş, unde au fost privaţi de o educaţie 
corespunzătoare. Există serioase temeri legate de o viitoare societate 
chineză, dominată, pe de-o parte, de „copiii pierduţi“ ai migran- 
ţilor ajunşi la maturitate, şi, pe de altă parte, de „micii împărați“ 
proveniți din mediile înstărite de la oraş. 


NU PRIMIM MIGRANŢI! 


În afara vieţii lor personale dificile, mulți migranți trebuie să facă față 
unei discriminări, în numeroase feluri chiar mai dure, decât cea sufe- 
rită de emigranții sosiți în oraşele occidentale, la începutul secolului 
XX. În ciuda faptului că noii sosiți sunt chinezi, la fel ca locuitorii 
permanenţi ai oraşelor, ei pot fi imediat identificaţi ca „străini“, după 
modul lor de comportament şi hainele „tradiționale“ — având doar 
statutul de rezidenți temporari. 


Una dintre probleme este că nu au statut legal, ceea ce înseamnă că pot 
fi exploataţi fără milă de către angajatori. Majoritatea muncitorilor emi- 
granți câştigă nu doar sub salariul mediu ci, adeseori, chiar sub cel minim, 
lucrând ore nesfârşite în condiţii mizerabile şi, de cele mai multe ori, 
periculoase. Şi mai grav este faptul că salariile nu le sunt plătite cu lunile 
şi, fiindcă nu au un contract, nu au cum să-şi obţină drepturile. Cazul lui 
Lei, prezentat la începutul acestui capitol, este unul tipic. Lei făcea parte 
dintr-un grup de muncitori migranţi care au intrat în grevă după ce au 
muncit mai mult de 4 luni fără salariu — revendicările lor au fost întâmpi- 
nate de o bandă de bătăuşi angajaţi de patronii firmei. Însă, în iulie 2007, 
după descoperirea a sute de adulți şi de copii răpiți muncind aproape ca 
nişte sclavi în minele şi la cuptoarele de cărămizi din Shanxi şi Henan, gu- 
vernul a intrat în actiune, promulgând o lege care impune angajatorilor 
să încheie contracte scrise cu muncitorii, începând din 2008. 

Rămâne de văzut dacă aceasta va schimba ceva — însă o altă lege, pusă 
de curând în aplicare, a făcut-o. Până acum câțiva ani, migranţii erau 
constant agresați de poliţişti, care aveau dreptul să le ceară actele de 
flotant şi să-i deporteze, dacă nu le aveau. Dar în 2003, moartea unui 
designer din Guangzhou, pe nume Sun Zhigang, survenită în timp ce 
acesta se afla în custodia poliției, a stârnit un asemenea scandal, încât 
guvernul a schimbat legea, migranții nemaifiind nevoiţi să poarte la ei 
actele doveditoare. Din câte se pare, această măsură a avut un impact 
pozitiv major în viețile migranților. 


Oraşe în schimbare 


Oraşele în care sosesc acești muncitori s-au schimbat dramatic faţa 
de acum douăzeci de ani. Ele nu sunt doar mai mari, ci „altfel“. Cu 
20 de ani în urmă, majoritatea erau nişte locuri adormite, foarte 
puţin diferite de cele din epoca imperială. Oraşe precum Suzhou, 
aflat pe Marele Canal, la nord de Shanghai, s-au schimbat foarte 
puţin fața de vremea lui Marco Polo (secolul 13), când era descris 
ca o Venetie a estului, pentru canalele sale înconjurate de grădini şi 
ceainării străvechi. În Beijing, deşi orașul avea cartierele sale moder- 
ne, majoritatea locuitorilor încă stăteau, aşa cum o făcuseră timp de 
sute de ani, în cartiere de case vechi, înghesuite de-a lungul unor 

strădute înguste, denumite butong. Pe acolo nu se putea circula cu 
maşinile, iar în adăposturile dintre case, sau în curțile interioare, 
viața era foarte simplă şi trăită în comun, cu oameni care veneau 
şi plecau, bârfeau, găteau, se spălau, jucau şah sau, pur şi simplu, 
priveau cum trecea lumea. 


Oraşul tradițional chinez dispare rapid, pe măsură ce frenezia con- 
strucțiilor continuă cu o intensitate nemaiîntâlnită, consumând 
jumătate din cimentul din lume şi folosind mai mult de jumătate 
dintre macaralele existente pe glob. Cele mai spectaculoase rezulta- 
te ale acesteia pot fi văzute la Beijing şi Shanghai, unde sute de noi 
zgârie-nori, blocuri şi alte clădiri apar în fiecare an, creând cartiere 
centrale care fac Manhattan-ul să pară demodat, dar acelaşi lucru 
se produce în toate oraşele Chinei, de la Wenzhou, la Shenzhen, de 
la Xiamen, la Chongqing. Administratorii oraşelor se tem ca urbea 
lor să nu fie lăsată în urmă, aşa că fac presiuni pentru o dezvoltare 
şi mái accelerată. 


Mania demolărilor 


Cum, în unele locuri, terenurile pentru construcţie sunt extrem 
de rare, vechile case sunt pur şi simplu demolate pentru a face loc 
şantierelor. Noi autostrăzi gigantice sunt croite prin străvechi car- 
tiere de case, la fel cum şinele de cale ferată străpunseseră oraşele 
victoriene. Din praful Purong-urilor demolate se înalță, în doar 
câteva săptămâni, turnuri falnice de sticlă şi beton. Atât de mare 
este graba, încât demolările continuă să se desfăşoare chiar dacă 
nu s-a stabilit ce va fi construit pe locul respectiv, multe oraşe 
fiind împânzite de goluri pline de moloz, răspândite ca nişte dinţi 
lipsă printre noile construcţii. Urbaniştii par să alerge constant 
prin oraş, pictând pe clădirile vechi caracterul chai, printre chinezi 
apărând şi o glumă macabră, potrivit căreia ţara a ajuns, în sfârşit, 
să fie vrednică de numele său străin, care, în mandarină, sună ca 
chai-ne, adică „demoleaz-o“. În cartea sa Mai întâi bogați (2007), 
Duncan Hewitt menţionează o altă glumă amară, foarte la modă 


în Shanghai, unde ritmul schimbărilor a fost extrem de rapid. Din 
câte se pare, trebuie întotdeauna să suni înainte de-a te duce la 
restaurantul unde plănuieşti să iei cina, nu pentru a-ţi confirma 
rezervarea, ci pentru a te asigura că nu a fost demolat. 


Mulţi chinezi sunt fericiţi să scape de vechile case. Acestea sunt 
greu de modernizat, confortul lor este cât se poate de sumar, iar 
străduţele sunt, adesea, prea înguste pentru a permite accesul auto- 
mobilelor. Cei obişnuiţi să trăiască în frig şi duhoare, adeseori fără 
nici un fel de instalaţii sanitare, sunt extrem de încântați să se mute 
în apartamente moderne, cu vedere asupra oraşului. De multe ori, 
însă, oamenii au fost evacuaţi din vechile lor locuinţe, chiar şi 
atunci când nu voiau să le părăsească, uneori, chiar într-o manieră 
brutală şi fără nici un fel de compensație financiară. Se zice că unii 
bătrâni care au refuzat să se mute au fost bătuţi de găşti de haida- 
maci. În plus, cei evacuați din casele vechi nu primesc întotdeauna 
o altă locuinţă. 


Chiar şi acolo unde demolările decurg fără incidente, toate părțile 
fiind satisfăcute, există persoane care suportă cu greu să vadă cum 
o atât de mare parte din moştenirea culturală a Chinei este distrusă 
cu un zel şi o îndârjire ce amintesc de Revoluţia Culturală. Unii 
consideră că păstrarea Putong-urilor nu este altceva decât o idee 
romanţioasă pe care și-o pot permite doar intelectualii şi străinii. 
„Este suficient să vezi o bărrânică târşâindu-şi picioarele pe gheața 
groasă, la 5 dimineaţa, pentru a ajunge la toaleta publică, ca să-ți 
piară, dintr-o dată, tot cheful [de a mai păstra Purong-urile],“ scrie 
Jha Aimei, într-un articol citat în Christian Science Monitor. Cu 
toate acestea, din ce în ce mai mulți oameni încep să conștientizeze 
amploarea distrugerilor, chiar şi printre cei aflați la cele mai înalte 
nivele. În iunie 2007, o tânără numită Xia Jie, a purtat o campa- 
nie curajoasă pentru a-și salva buzong-ul natal, din Beijing, Dongsi 
Batiao, ale cărui case fuseseră construite în secolul al XIII-lea. În 
mod cu totul surprinzător, campania lui Xia Jie a reuşit să suspende 
demolarea. Suspendarea se poate dovedi a fi de scurtă durată, dar 
ministrul adjunct al construcțiilor a vorbit presei despre „acţiunile 
fără sens“ ale unor birocraţi care au devastat siturile arheologice 

şi monumentele istorice ale Chinei, afirmând că „unii oficiali lo- 
cali par să nu fie conştienţi de valoarea moştenirii culturale.” Şi are 
dreptate. Nu este vorba doar de nişte case vechi şi frumoase. Multe 
temple din timpul dinastiei Ming şi numeroase situri arheologice 
au fost strivite de lama buldozerelor. Odată, o echipă de muncitori 
a dărâmat chiar şi o secţiune din Marele Zid pentru a construi un 
drum pe care să fie transportate materialele de construcție... 

Noul stil de viaţă 


Suferințele muncitorilor migranţi şi distrugerea vechilor clădiri 
ale Chinei reprezintă reversul boom-ului economic chinez. Însă, 
pentru majoritatea chinezilor, aspectele pozitive sunt covârşitoare. 
Oricât de dificile ar fi vieţile muncitorilor migranţi, câştigurile pe 
care le trimit înapoi familiilor lor au contribuit mai mult decât ori- 
ce altceva la îmbunătăţirea vieţii oamenilor de la ţară. Mulţi dintre 
cei care trăiau în locuinţe improvizate îşi pot acum permite case 
solide şi bunuri de larg consum, cum ar fi televizoare, frigidere, 
telefoane mobile şi chiar motociclete — lucruri care, nu cu foarte 
mult timp în urmă, le-ar fi fost inaccesibile. Muncitorii migranţi 
fac, la rândul lor, progrese. Mulţi se stabilesc în oraşele adoptive, 
incepând să se adapteze traiului permanent la oraş şi să pună de- 
oparte suficienţi bani pentru a-şi permite o locuinţă acceptabilă, 
chiar dacă sunt încă o minoritate. 


Locuitorii permanenţi ai oraşelor au fost, însă, martorii celor mai dra- 
matice schimbări ale stilului de viaţă, beneficiind cel mai mult de pe 
urma acestora. Salariile de la oraș sunt, în medie, de trei ori mai mari 
decât cele de la țară şi, deşi costurile vieţii la oraş sunt mult mai mari, 
cei suficient de norocoşi au acum un stil de viață care, cu doar un sfert 
de secol în urmă, era imposibil de imaginat pentru chinezii obişnuiţi. 


bi 
Pentru vizitatori, cele mai evidente semne ale noii Chine sunt zgâ- 
rie-norii strălucitori, restaurantele tip fast-food, mall-urile ale căror 
magazine vând toate mărcile cunoscute, de la Nike la Armani, şi cele 


mai noi produse de înaltă tehnologie, de la iPhone-uri până la tele- 
vizoare cu plasmă. Dar cele mai profunde schimbări sunt, probabil, 
cele petrecute în spatele uşilor închise. 


A locui pe cont propriu 


Până în 1990, majoritatea locuinţelor erau controlate de stat, iar cei 
mai mulți muncitori trăiau în case puse la dispoziție de către com- 
paniile unde lucrau. Casele erau adesea împărțite, nu doar între 
membrii unei familii extinse, ci între mai multe familii. Şi totuşi, 
deşi erau departe de a fi ideale, erau foarte ieftine, iar statul se asi- 
gura că toată lumea avea unde să stea. Dar în 1998, alături de alte 
măsuri, conducerea chineză a luat dificila decizie de a renunţa la 
locuinţele sociale ieftine. Chiriile pentru apartamentele existente 
au crescut semnificativ, iar acum, orice casă nou-construită poate fi 
doar cumpărată, nu şi închiriată. Într-un fel, situația semăna cu cea 
din Marea Britanie a anilor '80, când Margaret Thatcher a vândut 
casele pe care consiliile locale le închiriau la preţuri modice, numai 
că în China era mai gravă — şi nu pare a fi o coincidenţă că iniția- 
torul acestei măsuri îi făcuse o vizită doamnei Thatcher, pe care se 
spune că o admira. 


Odată dispărută siguranţa reprezentată de locuinţele sociale, oame- 
nij şi-au dat, dintr-odată, seama că, în viitor, vor trebui să-și facă 
singuri rost de locuinţe şi, în numai câţiva ani, după ce toată lumea 
înțelesese ce implica acest lucru, a deține o casă a devenit prioritatea 
numărul unu a celor care trăiau la oraş. Chiar şi atunci când a închi- 
ria o locuinţă era mai simplu şi mai uşor, oamenii aveau toate moti- 
vele să cumpere pentru a-și asigura viitorul — şi poate că acest lucru 
nici nu era surprinzător pentru vârstnicii ce se temeau de scăderea 
treptată a pensiilor şi pentru tinerii care s-au trezit, din senin, că nu 
mai sunt „partide bune“ dacă nu au o casă a lor. Deloc surprinzător, 
în oraşele chineze a apărut un boom al proprietăţilor imobiliare, însă 
proporţiile acestuia au fost de-a dreptul copleșitoare într-o ţară care, 

cu numai câţiva ani în urmă, era o republică socialistă săracă. Intre 
1998 şi 2005, valoarea ipotecilor făcute de chinezi a crescut de 35 de 
ori, ajungând la aproape 130 de miliarde de lire sterline. 

Cum se mobilează lötuinta 


Pe de-o parte, această dorință de a cumpăra i-a supus pe unii la o for- 
midabilă presiune, transformându-i în sclavi ai creditelor ipotecare, 
sau obligându-i să părăsească cartierele în care locuiseră înainte. Pe 
de altă parte, mulţi tineri au putut, în sfârşit, să se mute din casele 
părinţilor şi să-şi găsească o casă a lor. În trecut, cuplurile tinere, 
chiar şi cele căsătorite, aveau foarte puţină intimitate, locuind în 
case pe care le împărțeau cu familiile lor, adesea fără o cameră a lor şi 
neavând unde să stea singuri pentru a se bucura de lucrurile (foarte 
diferite) de care se bucură tinerii din generaţia lor. Acum, fiecare 
dintre cuplurile care trăieşte la oraş doreşte să deţină propriul apar- 
tament modern, în care să-şi poată pune în valoare propriul stil. 


Adeseori, acesta este stilul kea, care a avut asupra gustului chine- 
zilor un mai mare impact chiar şi decât cel avut asupra europeni- 
lor. Acești tineri orășeni chinezi nu ştiu cum să-şi aranjeze casele. 
A merge la giganticele magazine Ikea seamănă cu vizitarea unei 
excepţionale expoziţii de design interior, la care primeşti şi asisten- 
ţă din partea unor consultanţi speciali. Minimalist, cu pereți albi 
şi ecrane TV uriaşe — acesta este, actualmente, stilul la modă, care 
se va schimba, probabil, la fel de repede cum o face şi în Europa. 
Mulţi dintre locuitorii mai stilaţi din Shanghai trec acum prin faza 
„bobo“ — boemi burghezi, apartamentele lor, foste depozite restau- 
rate, sau chiar butong-uri, fiind îmbodobite cu mobilier tradiţional 
tibetan și chiar cu mobilă veche chinezească, pe care majoritatea, 
în graba lor de a cumpăra piese moderne, o aruncaseră în stradă cu 
doar câţiva ani înainte. 


STILUL EUROPEAN 


Ultima modă, printre cei înstăriți, este cea a locuinţelor în stil ame- 
rican sau european. Cel mai nou curent în construcții împodobeşte 
Beijingul cu un amalgam arhitectural, de la castele, până la vile itali- 
eneşti. Aceste construcţii au chiar şi nume americane sau europene, 
cum ar fi, Regent Gardens sau Versailles Island. Ideea este, de- 
sigur, ca ocupanții acestora să aibă un stil de viață în ton cu locuinţa 
pe care o cumpără. Stilul californian, cel spaniol, francez şi englez sunt 
cele mai populare, dar cel newyorkez şi cel italian, au şi ele adepţii lor. 
În jurul Shanghai-ului au fost construite o serie de oraşe satelit, fiecare 
imitând cu o acuratețe remarcabilă stilul unei țări europene. Oraşul 
britanic a primit numele de Oraşul Tamisei şi este dotat cu piețe 
georgiene, telefoane publice de culoare roşie şi pub-uri englezeşti. 


Deplasările 


A doua pe lista cumpărăturilor importante, după achiziţionara 
unei case, este, bineînţeles, o maşină, iar numărul posesorilor de 
automobile din oraşe creşte cu cinci milioane în fiecare an, făcând 
din China una dintre cele mai mari pieţe pentru autovehicule noi. 
În general, noile automobile sunt simboluri ale statutului social 
al persoanei, fiind folosite mai mult la deplasarea pe străzile aglo- 
merate ale oraşelor, decât la drumurile mai lungi. Noile autostrăzi 
ale Chinei sunt folosite mai mult de transportatori. Bicicleta, odi- 
nioară principalul mijloc de transport al chinezilor, a căzut acum 
în desuetudine. 

Desproprietărirea 


Un efect, probabil neprevăzut, al acestei expansiuni accelerate a 
oraşelor a fost acoperirea unor imense suprafețe de teren arabil din 
cel mai fertil cu beton. Un total de aproape 7 milioane de hectare 

au fost pierdute în faţa dezvoltării urbane din ultimii douăzeci de 
ani. Departe de a fi restricționată de reglementări cum sunt cele din 
Furopa, care impun păstrarea unei centuri verzi în jurul oraşelor, 
expansiunea urbană chineză este încurajată de dezvoltarea imobilia- 
ră şi ajutată de legi care conferă autorităţilor locale puterea aproape 
dictatorială de a acapara orice teren doresc. În fiecare an ies la iveală 
din ce în ce mai multe poveşti „de groază“ ale unor ţărani săraci 
expropriaţi cu minime compensaţii, pentru a face loc proiectelor 
imobiliare ce căpătuiesc atât funcţionarii locali, cât şi antreprenorii, 
lăsându-i pe țărani fără nimic şi lipsind China de terenuri valoroa- 
se, ce ar fi putut fi utilizate în producţia agricolă. Multe dintre cele 
mai violente tulburări au loc, acum nu în oraşe, ci la marginea lor, 
în zonele în care țăranilor le-a fost luară pâinea de la gură. 

Decalajul rura! 


În anumite privinţe, fermierii chinezi au fost lăsaţi în urmă de boom- 
ul economic care a transformat oraşele ţării. Ironia faptului că, în 
urmă cu puţin timp, ţăranii trebuiau să fie vârful de lance al revolu- 
ţiei lui Mao nu poate trece neobservată. Una dintre primele şi cele 
mai dramatice schimbări pe care le-au făcut comuniştii atunci când 
au venit la putere, a fost să ia pământurile de la proprietari și să le 
dea țăranilor — o acţiune care a costat vieţile a un milion sau mai 
mulți de proprietari. Însă, treptat, Mao a luat pământurile înapoi 
de la țărani, reunindu-le şi transformându-le în uriaşe cooperative 
de producţie, cunoscute în anii '50 drept „colectivele poporului“. 
Colectivele au fost un asemenea dezastru — în primul rând, din ca- 
uza unor recolte slabe şi, în al doilea rând, din cauza faptului că 
grânele erau trimise la oraș înainte ca ţăranii să fie hrăniţi - încât, 
intre anii 1958-1961, peste 30 de miltoane de oameni au murit, în 
cea mai rea foamete din lume — cu atât mai şocantă, cu cât a fost 
provocată de mâna omului. 

TRISTEŢEA FEMEILOR 


China este singura ţară din lume unde femeile sunt mai predispuse la 
suicid decât bărbaţii. În China, o femeie se sinucide la fiecare patru 
minute, iar alta încearcă să o facă la fiecare douăzeci de secunde. 
Problema este deosebit de gravă în zonele rurale, unde rata suicidului 
este de trei ori mai mare decât în oraşe. Conform cercetătorului chi- 
nez Xu Rong, unul dintre motive este, pur şi simplu, larga răspândire 
a pesticidelor în zonele rurale. Dar ingerarea pesticidelor este un 
semn cât se poate de clar al vieţii grele pe care unele femei din zonele 
rurale sunt nevoite să o ducă. 


Multe dintre atitudinile tradiționale fată de femei au supraviețuit re- 
voluției comuniste, iar căsătoriile aranjate, în care părinţii mirelui cum- 
pără mireasa, sunt încă la ordinea zilei. Odată căsătorită, tânăra este 
luată de la casa ei şi devine imediat calul de bătaie al socrilor ei. Pentru 
unele fete, educaţia a făcut rolul tradiţional şi mai greu de suportat, 

ele fiind adeseori prinse în conflicte maritale din care nu au nici o 
posibilitate de evadare. 

Politica „copilului unic“ a scos în evidenţă lipsa de importanţă a femeii, 
mulţi fetuşi de sex feminin fiind avortaţi, iar unele fiind ucise. Aceasta 
a dus la scădera numărului de femei. La fiecare 100 de fete născute 
în China se nasc | |7 băieţi, iar până în 2020 vor fi cu 40 de milioane 
de băieţi mai mulţi decât fete. Xie Lihua, editor la una dintre cele mai 
apreciate reviste pentru femei crede că acest lucru va pune fetele 
într-o postură şi mai vulnerabilă, temându-se că „Răpirea şi traficul de 
femei vor creşte. Tot aşa se va întâmpla cu prostituția, cu agresiunile 
sexuale şi violul." Diverse organizaţii din China încearcă acum să dez- 
volte programe pentru a înființa grupuri de ajutor în sate şi cursuri de 


stimulare a încrederii în propriile forțe. 

“Fermierii chinezi arată calea“ 


În cele din urmă, în anii ‘70, conducerea a recunoscut eşecul colecti- 
velor şi a împărţit din nou pământul familiilor individuale. Povestea 
oficială, bine cunoscută de majoritatea chinezilor, este că 18 fermieri 
din Xiaogang Anhui, disperaţi pentru a găsi un mod mai bun de a-şi 
hrăni familiile au decis în secret să-și împartă pământul colectiv, ast- 
fel încât fiecare să aibă propriul lot. Ei plănuiau să plătească împre- 
ună taxa datorată colectivului pentru grâne, dar să-şi cultive pămân- 
tul pentru consumul propriu și să vândă surplusul. Aranjamentul 
era total ilegal şi s-ar fi putut termina cu o execuţie, dar a funcţionat 
şi, după cum se povesteşte, întâmplarea a ajuns la urechile lui Deng 
Xiaoping care, în 1980, a introdus „sistemul de responsabilitate 
gospodărească, “ conform căruia familiilor le era permis să-şi cultive 
propriul teren cu culturi la alegere şi să vândă surplusul. 


Efectul s-a văzut imediat. Producţia agricolă a început să crească, 
iar mulţi fermieri nu numai că au început să-şi hrănească mai bine 
familiile, dar au câştigat şi bani din vânzarea produselor pe „pieţele 
libere“, apărute în anii '80 în multe oraşe chineze. Mulţi fermieri 
au început să simtă o ameliorare substanţială a vieţii lor, putând să 


cumpere lucruri pentru prima oară, provocând o uşoară creştere a 
consumului și îmbunătăţind standardele de viață în mediul rural. 


Unii dintre fermieri au început să caute modalităţi de a investi ba- 
nii, mulți dintre ei punându-si laolaltă economiile pentru a pune 
pe picioare mici făbricuţe acceptate de Deng Xiaoping, denumite 
„întreprinderi sătești şi orăşeneşti.“ Acestea s-au răspândit în anii 
‘80, unele fiind înființate de grupuri de fermieri, altele ca investiţii 
private ale administraţiilor locale. Majoritatea erau mici firme cu 
mai puţin de zece muncitori, al căror obiect de activitate era pro- 
cesarea alimentelor sau fabricarea de piese de schimb pentru utilaje 
agricole, dar unele au înflorit, transformându-se în mari corpora- 
ţii industriale — în special în sud, în regiunea Guangdong. Există 
acum un număr impresionant de 120 de milioane de asemenea 
întreprinderi care au jucat un rol cheie în boom-ul economiei chi- 
neze. Deşi majoritatea sunt întreprinderi foarte mici care produc 
doar cu puţin mai mult decât banii de buzunar, ele au reprezentat, 
totuşi, o adevărată şcoală pentru ţăranii chinezi, ajutându-i să de- 
vină oameni de afaceri şi antreprenori. Unele dintre ele îşi vând 
acum produsele peste tot în lume. 


Săracii de la țară 


Din păcate, în ciuda succesului acestor mici întreprinderi sătești, 
îmbunătățirea veniturilor acestora nu a fost una constantă, dintr-o 
varietate de motive. De exemplu, majoritatea terenurilor sunt prea 
mici pentru mecanizare și agricultura industrială. Multe terenuri 
au avut de suferit de pe urma secetei, întrucât oraşele și producția 
agricolă folosesc debite mari de apă din râurile Chinei. Altele au de 
suferit din cauza eroziunii solului, întrucât pământul este folosit în 
exces, iar despăduririle masive expun câmpurile urgiilor naturii. În 
2001, când China a aderat la Organizaţia Mondială a Comerţului, 
fermierii chinezi s-au confruntat, de asemenea, cu concurența prepu- 
rilor reduse ale marilor exploatări agricole occidentale. 

Deşi veniturile medii s-au îmbunătăţit în mediul rural, acestea 
au însă un ritm de creştere de doar 50% față de cele din mediul 
urban, reprezentând doar o treime a acestora, iar în unele zone, 
mediile ascund o situaţie şi mai sumbră, în special în vestul țării. 
Una dintre probleme este că, în China, aproape toți banii pentru 
dezvoltare au mers către oraşe şi industrie. Aproape nici un dolar 
nu s-a îndreptat spre agricultură. 


Pentru a înrăutăți şi mai mult lucrurile, sistemul de asistenţă socială 
a început să se prăbuşească atunci când guvernul a desființat ajuto- 
rul social şi a concentrat toate fondurile existente în oraşe. In 1998, 
guvernul a desființat Ministerul Educaţiei, măsura având un efect 
dezastruos asupra educaţiei rurale. Un raport al Băncii Mondiale 
a arătat că patru din zece copii din unele zone rurale sărace nu au 
primit nici un fel de educaţie. Îngrijirea medicală era şi mai precară. 
În timpul conducerii maoiste „doctorii desculți“ — oameni cu un 
minim de educaţie medicală — au plecat în toate colțurile țării, asi- 
gurând servicii medicale de bază chiar şi celor mai săraci. Cu toate 
acestea, sistemul era concentrat în jurul colectivelor, iar când acestea 
au dispărut în anii '80, a dispărut şi minima îngrijire medicală pe 
care o asigurau. O serie de zone agricole mai bogate şi-au constituit 
propriul lor sistem medicai. Cifrele oficiale din anul 2002 arătau că 
doar 7% din cei 800 de milioane de ţărani chinezi aveau asigurare 
medicală, comparativ cu 90% în 1979. Ministerul Sănătăţii a recu- 
noscut că, în primii ani ai secolului XXI, două treimi din populaţia 
ţării care avea nevoie de tratament medical nu a beneficiat de el. 

Dar poate cel mai rău lucru a fost puterea lacomilor oficiali locali 
asupra vieților țăranilor. În decembrie 2003, soţii Chen Guidi şi 
Wu Chuntao au scris un reportaj şocant intitulat Țăranii Chinei: 
o investigaţie, care a provocat un adevărat scandal atunci când a fost 
publicat, 200000 de exemplare vânzându-se foarte repede şi, după 
ce a a fost interzis de către guvern, s-au mai vândut alte 7 milioane 
de exemplare pe piaţa neagră. Mult mai mulți l-au citit pe internet. 
Ideea cărții s-a născut atunci când Wu Chuntao a aflat despre o tă- 
rancă care a sângerat până la moarte după naştere, întrucât nu şi-a 
permis cei 360 de dolari ceruţi de spitalul local pentru tratament. 
Chen şi Wu au petrecut trei ani călătorind prin Anhui, în încercarea 


de a descoperi cauzele problemelor țăranilor. Poveştile pe care le-au 
relatat erau de ajuns pentru a-i face pe mulți dintre cititori să plângă 
de tristețe sau să strige cu furie, auzind cum țăranii sunt exploataţi şi 
abuzaţi de către oficialii locali corupți şi cum sunt covârşiți de taxele 
din ce în ce mai mari care reuşeau să anuleze orice creştere a profitu- 
lui fermelor. Nu a fost deloc o surpriză când atât de mulți țărani au 
renunţat şi au emigrat spre oraş, adeseori lăsând pământurile bune 
pentru agricultură pradă buruienilor. 


Drumul spre mai bine 


În 2006, guvernul chinez a conştientizat existenţa problemei, mă- 
rind cu 15% suma alocată agriculturii. Măsura a făcut ca bugetul 
anual pentru dezvoltare al fermelor să ajungă la 42 de miliarde de 
dolari. Această cifră poate părea mare, însă, din moment ce în me- 
diul rural trăiesc 800 de milioane de oameni, creşterea nu a fost 
decât de 7 dolari/persoană. 

PROTESTE RURALE 


Peste tot în China, expansiunea oraşelor provoacă conflicte, întrucât 
dezvoltarea lasă țăranii fără pământ. Guvernul primeşte acum zeci de mii 
de petiţii din partea țăranilor convinşi că este suficient ca guvernul cen- 
tral să audă de problemele locale, pentru ca nedreptăţile să înceteze. 


Într-un articol din decembrie 2004, din New York Times, Jim Yardley 
relatează povestea sfâşietoare a țăranilor din Sanchawan, ținutul Shaanxi. 
Când oficialii din oraşul vecin, Yulin, au preluat o zonă vastă pentru 
dezvoltare, ţăranii au încercat să protesteze în toate felurile posibile. 
Oamenii din sat au plecat la Beijing pentru a încerca să găsească o re- 
zolvare a cazului lor dar nu au putut să treacă de zidul birocraţiei. „De 
mii de ani, relaţia dintre fermieri şi pământul lor a fost la fel de densă ca 
şi sângele, la fel de strânsă precum buzele şi dinții," au scris aceştia într- 
una dintre petiţiile lor, dar apelul lor nu a avut nici un efect. După ce 
oficialii din oraşul Yulin au acaparat şi mai mult pământ, ţăranii disperaţi 

au făcut o grevă, refuzând să lucreze pământul, un act provocator din 
moment ce oficialii aveau de îndeplinit nişte cifre de producţie. Atunci a 
fost trimisă poliţia să spargă greva cu o asemenea violenţă, încât sătenii 
au fost aduşi la tăcere, 

În cartea sa Mai întâi bogaţi, Duncan Hewitt citează un caz la fel de 
cutremurător despre 25000 de săteni care au fost pur şi simplu daţi 
afară din case din zona râului Taizi din nord-estul Chinei pentru a face 
loc unui rezervor. Unora li s-a dat nişte pământ atât de sterp, încât nu 
era deloc bun pentru agricultură; altora nu li s-a dat nimic şi au fost 
transformați în cerşetori. Timp de şapte ani, sătenii au luptat pentru 
dreptate, dar li s-a dat atenţie doar când fiecare dintre cei nouă repre- 
zentanţi ai lor au plecat la Beijing şi au ameninţat că-şi vor tăia degetul 
cel mic şi-l vor aşeza în fata sediului guvernului. În cele din urmă, cazul 
lor a fost revăzut, iar atunci când au primit compensaţia, acest lucru a 
fost întâmpinat de presă ca o reuşită, deşi această compensație a valo- 
rat doar |6 dolari pentru fiecare. 


Totuși, a fost un început, şi, în acelaşi an, guvernul a decis să re- 
nunțe la taxele pe produsele agricole care erau cea mai mare povară 
pentru fermieri, renunțând, apoi, la toate celelalte taxe rurale. Toate 
acestea au făcut parte dintr-un program mai larg denumit „Crearea 
unei noi zone agricole socialiste“, ce-şi propunea să rezolve unele 


efect, fiind vizibile mici, dar sigure, semne ale prosperității — atât de 
evidente, încât mulți țărani au ales să rămână la ţară pentru a lucra 
pământul, iar mulți muncitori migranţi au început, în sfârşit, să se 
întoarcă din oraşe. Rapoartele oficiale arată că veniturile agricole 
sunt în creştere, existând un optimism general în ceea ce priveşte 
bunul mers al agriculturii chineze. 

Capitolul 4: 
CHINA MURDARĂ? 

„Dacă aş munci în Beijing-ul vostru mi-aş scurta viata cu cel puțin 5 ani. 


Primul ministru chinez, Zhu Rongji, adresâdu-se oficialilor din Bei- 


jing în 1999 


În ianuarie 2007, paznicul oficial al mediului înconjurător din China, 
Administraţia de Stat pentru Protecţia Mediului (ASPM), a raportat că anul 
2006 a fost cel mai poluat an din istoria Chinei. Pan Yue, vicepreşedintele 
agenţiei, a recunoscut că „2006 a fost cel mai sumbru an al Chinei, din punc- 
tul de vedere al stării mediului înconjurător. Declaraţia fiind una destul de 
surprinzătoare pentru administrația chineză. Palmaresul Chinei în ceea ce 
priveşte poluarea mediului este de-a dreptul catastrofal. Îndreptându-se cu o 
viteză ameţitoare către succesul economic. China a lăsat în urmă un adevărat 
munte de probleme de mediu nerezolvate. 


Deșeurile industriale sunt deversate în fiecare zi în apele râurilor, 
numai în 2006 fiind înregistrate 161 de astfel de incidente. Nivelul 
de dioxid de sulf s-a dublat în ultimii zeze ani, transformând China 
în zona cea mai poluată cu dioxid de sulf din lume — ceea ce face ca 
o treime din teritoriul țării să fie măcinată de ploi acide care distrug 
pădurile până în apropierea Japoniei. Şaisprezece dintre cele mai 
poluate douăzeci de oraşe din lume se află în China, printre care şi 
Linfen, cel mai grav afectat de pe glob, raportul guvernului chinez 
dezvăluind faptul că în două treimi dintre cele mai mari trei sute 
de oraşe ale Chinei calitatea aerului este cu mult sub standardele 
acceptate de Organizaţia Mondială a Sănătăţii. 

Și lista de probleme cauzate de poluare continuă. Un raport al 
Băncii Mondiale concluziona că 750 000 de oameni au murit 
prematur în oraşele Chinei în 2006 din cauza poluării aerului. 
Alţi 60 000 se crede că au murit din cauza apei alterate, care poate 
provoca diaree cronică, cancer de ficat şi de vezică. Agenţia pentru 
Protecţia Mediului estimează că 70% din apa a cinci mari bazine 
hidrografice din cele şapte ale Chinei este atât de poluată, încât 
nu mai este bună nici măcar pentru spălat, ca să nu mai vorbim 
de băut. Se estimează că 90% din rezervele de apă ale oraşelor 
sunt contaminate cu deşeuri organice şi industriale. Doar jumă- 
tate din apele menajere sunt tratate înainte de a fi deversate în 


râuri, rezultatul fiind că în China există peste opt sute de milioane 
de cazuri de diaree în fiecare an. lar cireaşa de pe tort este că, în 
2006, China a devansat Statele Unite, mult mai devreme decât se 
aştepta, ca cel mai mare emiţător de dioxid de carbon, unul dintre 
gazele cu efect de seră. 


PROBLEMA PUNGILOR DE PLASTIC 


Când ţi se dă o pungă de plastic pentru a-ţi duce acasă cumpărăturile 
de la supermarket, e foarte probabil ca aceasta să fi fost confecționată 
în Shenzhen, de firme precum Deluxe Arts Plastics, care produce trei 
sferturi de milion de pungi pe lună. Odată folosite, aceste pungi se în- 
torc în aproape acelaşi loc din China pentru a fi „reciclate“. Legislaţia 
Uniunii Europene interzice depozitarea deşeurilor în străinătate, dar 
permite transportarea lor în China pentru reciclare. În China există 
numeroase centre de reciclare pentru tot felul de produse, însă, la ca- 
pătul întregului lanț, se află unităţile de colectare a pungilor şi sticlelor 
de plastic din oraşe precum Shunde şi Heshan, în care cartiere întregi 
sunt pline de mormane toxice de pungi vechi şi urât mirositoare, ce 
aşteaptă să fie mărunţite, topite şi transformate în granule de o arma- 
tă de muncitori prost plătiţi. În februarie 2007, în urma unei serii de 
rapoarte publicate în presa britanică, în care erau condamnate groazni- 
cele condiţii de trai şi de muncă din satele unde se efectuează reciclări, 
guvernul chinez a hotărât să închidă cele mai periculoase centre şi să 
interzică importul deşeurilor din străinătate. Însă unora, această aface- 
re le asigură pâinea zilnică, aşa că pur şi simplu s-au mutat în altă parte 
şi au găsit alte modalităţi de a obține deşeuri. 


Pământul şi apa 


Din nefericire, problemele de mediu nu se termină cu poluarea. 
China este una dintre țările care suferă cel mai mult din lume din 
cauza lipsei de apă. Aceasta a fost întotdeauna o problemă, într-o 
ţară în care resursele de apă pe cap de locuitor reprezintă mai puţin 
de un sfert din media la nivel mondial. Ministerul Apelor din China 

afirmă că patru sute dintre cele mai mari oraşe ale Chinei duc lipsă 
de apă. În zona aridă din nord, 80% din zonele umede situate de- 
a lungul bazinului hidrografic al marelui râu Huang Ho au secat, 
cotele apelor acestuia fiind, la rândul lor, atât de scăzute, încât este 
în pericol să sece înainte de a ajunge la mare. Mai spre sud, secetele 
distrug recoltele chiar şi de-a lungul râului Yangtze, principalul râu 
al Chinei. În Chongqing și Sichuan, două treimi dintre râuri au secat 
cu totul în 2006. 

Câmpurile şi pădurile Chinei dispar şi ele cu repeziciune, fiind inva- 
date din ambele părți de deșerturi şi oraşe. Numai în ultimul deceniu, 
6 milioane de hectare din cel mai bun teren arabil al Chinei au fost 
îngropate sub betoane, în timp ce deşerturile se întind în toată țara ca 
rezultat al supraexploatării resurselor de apă şi al păşunatului excesiv. 


Probleme ale 


mediului înconjurător 


Luând toate aceste lucruri în considerare, nu este deloc surprinză- 
tor că activiștii de mediu consideră China o zonă de dezastru ecolo- 
gic şi solicită autorităţilor să reducă viteza expansiunii economice, 
temându-se că, dacă acestea nu o vor face, situaţia se va înrăutăți. 
Numeroşi economişti occidentali susţin, la rândul lor, că dezastrul 
ecologic va face oricum ca progresul economic să nu mai poată fi 
susținut, având în vedere că orașele se sufocă, iar industriile rămân 
fără apa curată, esenţială sporirii producției, sau fără muncitori, 
secerați fiind de bolile provocate de poluare. Între timp, costurile 
umane sunt mari şi probabil că nu este de mirare că în China pro- 
testele publice în legătură cu problemele de mediu sunt în creşte- 
re. De fapt, problemele de mediu, cum sunt deversările toxice sau 
lipsa apei, incită populaţia la acţiune civică mai mult decât oricare 
alt subiect. În mai 2007, mii de oameni au ieşit în stradă în ora- 
şul Xiamen, din provincia Fujiang, reuşind să oprească construirea 
unei uzine petrochimice. În 2005, cel puţin 3 oameni au fost ucişi 


de poliţie în oraşul Dongzhou, din provincia Guangdong, în tim- 
pul revoltelor iscate în urma anunțării proiectului de construcţie al 
unei centrale electrice. 


După această listă de dezastre, ar fi extrem de uşor să ne imagi- 
năm că ţara se îndreaptă nepăsătoare către o catastrofă ecologică, 
indiferentă la consecinţe. Concluzie care nu ar fi departe de adevăr. 
Problemele sunt cunoscute, la cel mai înalt nivel al guvernului, de 
mai mulți ani de zile. Şi nu am greşi dacă am afirma că guvernul 
chinez a fost mai activ decât oricare altul în încercarea de a rezolva 
problemele de mediu. Când primul ministru Wen şi-a ţinut prin- 
cipalul discurs anual, în martie 2007, a situat problemele de mediu 
în fruntea priorităţilor guvernului. Wen a recunoscut că ţara sa a 
eşuat în îndeplinirea unora dintre obiectivele esenţiale privitoare la 
reducerea poluării şi a consumului energetic şi că, dacă nu va reuşi 
să protejeze mai bine mediul şi să eficientizeze consumul, preţioasa 
sa dezvoltare economică va avea mult de suferit. 


Provocarea pe care Wen şi guvernul chinez o au de înfruntat constă 
în faptul că problemele pe care le întâmpină sunt enorme, şi se tem 
ca nu cumva să intervină prea brutal, perturbând creşterea economică 
pe care atât de mulți chinezi se bazează pentru a ieşi din sărăcie. După 
cum declara Lu Xuedu, reprezentant al Ministerului Mediului la o 
conferință din 2006, „Nu le poţi spune celor care se zbat să supravie- 
țuiască că trebuie să-şi reducă emisiile de gaze cu efect de seră.“ 


Problemele de mediu pe care guvernul va trebui să le rezolve pot fi 
împărţite în patru categorii: cele energetice, cea a resurselor hidro- 
logice, cea a lipsei terenurilor şi cea a poluării propriu-zise. Cea mai 
presantă este problema energiei. 


Energia poluantă 


Pentru o ţară cu resurse energetice limitate, China este uimitor de ri- 
sipitoare. Fabricile ineficiente şi construcţiile de proastă calitate duc, 
în fiecare zi, la pierderi de energie uriașe. E greu de spus cu precizie 

câtă energie se pierde, dar câteva corelaţii de bază ne vor ajuta să ne 
facem o imagine: pentru fiecare dolar din PIB-ul său, China foloseş- 
te de trei ori mai multă energie decât se foloseşte, în medie, pe glob, 
și de unsprezece ori şi jumătate mai multă decât Japonia. 


Situaţia devine şi mai gravă, dacă ne gândim că ţara are resurse li- 
mitate de petrol şi gaze naturale, cea mai mare parte a energiei sale 
provenind din cărbune. Peste 70% din energia chineză provine din 
cărbune, atât pentru producerea electricităţii, cât şi pentru încălzirea 
locuinţelor, iar China este responsabilă pentru 90% din creşterea 
consumului de cărbune din ultimii patru ani. Ca şi arderea petro- 
lului, arderea cărbunelui produce importante cantităţi de dioxid de 
carbon, dar şi de funingine şi dioxid de sulf, gazul responsabil pen- 
tru ploile acide, mai ales dacă huila utilizată este sulfuroasă şi de 
proastă calitate, cum este, în general, cea chineză. China produce 
deja, de două ori mai mult dioxid de sulf decât SUA şi cantitatea 
este în creştere rapidă. 


Deoarece industria chineză este în plină expansiune, necesităţile 
sale energetice vor creşte la rândul lor. Formidabila sete de petrol 
a Chinei creează, deja, tulburări majore pe piaţa mondială a pe- 
trolului, iar importarea unor cantităţi mai mari nu va rezolva nici 
una dintre problemele de mediu ale ţării. Mare parte din cantitatea 
suplimentară de combustibil va ajunge în milioanele de automobile 
noi ce inundă, în fiecare an, recent construitele autostrăzi ale Chinei. 
În urmă cu doar câteva decenii, China avea unul dintre cele mai 
ecologice „sisteme de transport“ din lume — milioanele de biciclete. 
Însă acele zile au trecut de mult, iar valul de prosperitate încurajează 
populaţia să se alăture restului lumii în spatele volanului. Din câte 
se pare, în viitorul apropiat, producţia de electricitate a Chinei va 
continua să se bazeze pe cărbune. Pentru a face faţă nevoilor sale 
energetice, China construieşte capacități de generare echivalente cu 
două centrale energetice pe cărbune de 600 de megawaţi, în fiecare 
săptămână. Doar în 2006, China și-a suplimentat capacitatea de 
generare a curentului electric cu instalații ce produc mai mult decât 
întrega Californie — 90% din această creştere era reprezentată de 
centrale pe cărbune. 


În China, folosirea maşinii rămâne un obicei atât de puţin răspân- 
dit, încât nu contribuie aproape deloc la gravele problemele de polu- 
are a aerului ale ţării, însă numărul de maşini creşte cu repeziciune. 
Cu toate acestea, centralele pe cărbune, utilizarea cărbunelui pentru 
activităţile domestice şi emisiile nelimitate ale fabricilor sunt sufi- 
ciente pentru a da oraşelor Chinei o atmosferă atât de îmbâcsită, 
încât, în multe zile ale anului, nu pot fi văzute din satelit. Numă- 
rul posesorilor de automobile din China este mic în comparaţie cu 
cel din lumea occidentală, doar unul din 60 de chinezi deținând 
o maşină, față de unul din 2 americani. Ecologiştii se tem că dacă 
numărul de automobile din China va ajunge vreodată măcar la o 
zecime din cel al Statelor Unite, poluarea ar putea face unele oraşe 
total nelocuibile. 


CHINA ŞI ÎNCĂLZIREA GLOBALĂ 


Pentru unii, refuzul Chinei de a accepta respectarea unor plafoane pen- 
tru emisiile sale de gaze cu efect de seră reprezintă una dintre cele mai 
mari probleme cu care se confruntă lupta împotriva încălzirii globale. 
Unul! dintre principalele argumentele ale lui George Bush pentru retra- 
gerea din procesul de la Kyoto (Protocolul de la Kyoto este o înțele- 
gere internaţională, semnată în 1997, care impunea țărilor semnatare 
respectarea unor limite specifice a emisiilor de gaze cu efect de seră) 
a fost că nu impunea Chinei nici o reducere a emisiilor sale de gaze cu 
efect de seră. Fără implicarea reală a Chinei, considera el, protocolul 
nu are nici un sens. Atunci când China a depăşit Statele Unite, devenind 
cel mai mare emițător de dioxid de carbon din lume, părea să confirme 
cele susținute de americani. 


Argumentul Chinei a fost, însă, că ea nu era responsabilă decât pentru 
un procent infim din gazele de seră care existau deja în atmosferă şi 
care produceau cea mai mare parte a efectului de încălzire. În plus, din 
cauza numărului mare de locuitori şi a sărăciei acestora, energia lefti- 
nă este esenţială pentru dezvoltarea ţării. „Dacă vizitaţi numai Beijingul, 
Shanghaiul, sau Hong Kongul, nu veţi vedea decât o singură Chină, a 
spus Lu Xuedu, directorul general adjunct al Oficiului Chinez pentru 
Afacerile Mediului, în faţa comisiei sino-britanice pentru studierea schim- 
bării climatice, „însă, dacă veți merge la ţară, sau doar la două ore de 
mers cu maşina de Piaţa Tiananmen, veți vedea o cu totul altă situație.” 

Cu toate acestea, din moment ce seceta şi lipsa apei bântuie deja ţara, 
guvernul chinez este perfect conştient de faptul că ar putea deveni una 
dintre primele victime ale schimbărilor chrnatice, astfel că în iunie 2007, 
a lansat propriul plan independent de reducere a emisiilor de gaze cu 
efect de seră. Planul statuează de la bun început că „ţara nu va impune 
imite ale emisiilor de dioxid de carbon, căci acestea ar putea dăuna grav 
unei naţiuni în curs de dezvoltare, ce încearcă să eradicheze sărăcia, dar 
include o serie de măsuri care vor ajuta la atenuarea schimbărilor clima- 
tice, cum ar fi reducerea treptată a numărului de automobile poluante 
produse şi plantarea de copaci pentru a creşte suprafaţa împădurită a 
țării, de la 14% în anii '90, la 20% în 2010. Ecologiştii atrag atenţia asupra 
faptului că urgenţa situaţiei necesită acţiuni cu mult mai drastice decât 
acestea şi că, oricât ar fi de nedrept, China va trebui să se alăture acum 
restului lumii în scăderea emisiilor de gaze. Uşoara schimbare ce poate 
fi sesizată în atitudinea americană, ca urmare a presiunilor exercitate de 
Tony Blair la Sumitul G8 din 2007, ținut la Heiligendamm, în Germania, ar 


putea convinge, în timp, şi China, să se alăture eforturilor internaţionale. 


Măsuri de reducere a emisiilor 


Există, totuşi, o rază de speranţă, iar aceasta este dată de faptul că 
guvernul chinez pare a fi mult mai conştient de magnitudinea pro- 
blemelor cu care se confruntă, decât sunt gata să admită mulţi dintre 
criticii săi occidentali. 

În primul rând, guvernul încearcă să încetinească creşterea consu- 
mului de energie. China s-a angajat ca în actualul său plan cincinal, 
care durează până în 2010, să reducă intensitatea energetică — con- 
sumul de energie pe unitate de PIB — cu 20%. Desigur că, din mo- 
ment ce PIB-ul țării creşte cu aproape 10% pe an, asta înseamnă că 
speră să reducă consumul energetic cu doar 8% pe an. Până acum, 
aşa cum admite şi SEPA, nu au reuşit să atingă această țintă, însă 
progrese există. 


In al doilea rând, conducerea încearcă să limiteze emisiile centra- 
lelor bazate pe cărbune. În prezent, guvernul cheltuieşte în fiecare 
an 70 miliarde de dolari pentru introducerea sistemelor de filtre şi 


a altor măsuri similare, care să facă emisiile mai puţin poluante. Se 
lucrează intens pentru construirea unor centrale electrice de mare 
putere, mult mai eficiente decât nenumăratele centrale mai mici pe 
care s-a bazat China în trecut. 


În al treilea rând, guvernul caută surse alternative de combustibil. 
Ar putea părea surprinzător, dar China este deja cel mai mare con- 
sumator de energie alternativă, căutând, în prezent, să-şi extindă 
capacitatea eoliană de generare a curentului electric. Peste 60 de 
ferme eoliene uriaşe au fost construite în vestul ţării, şi acestora, le 
vor urma, cu siguranţă, altele. Energia hidroelectrică are şi ea, pro- 
blemele sale specifice (v. mai jos — Cele Trei Strâmtori). Din păcate, 
energiile regenerabile nu acoperă decât 7% din necesarul energetic 
al Chinei şi, pe măsura creşterii consumului, expansiunea surselor 
de energie alternativă reuşeşte cu greu să țină pasul. 

BARAJUL CELOR „TREI STRÂMTORI'“ 


În 2007, uriaşele ziduri ale barajului celor „Trei Strâmtori” din provin- 
cia Hubei, au fost terminate. În 2009, când generatoarele vor fi insta- 
late şi vor intra în functiune, ele vor reprezenta încununarea celui mai 
mare proiect hidroelectric din lume. Barajul cu o înălțime de 180 m, 
construit peste râul Yangtze, a creat un rezervor, care, atunci când va 
fi plin, va avea 640 km lungime şi peste 100 metri adâncime. 


Se speră că barajul va domoli, în sfârşit, legendarele inundaţii ale fluviului 
Yangtze. care au luat mai mult de un milion de vieţi în ultimul secol. De 
asemenea, acesta va permite cargoboturilor oceanice de 10 000 tone, 
să navigheze în interiorul Chinei timp de şase luni pe an. lar cele 26 de 
turbine gigant ale sale vor genera 1/9 din necesarul energetic al Chinei. 


Faptul că proiectul este aproape gata şi se încadrează în programul sta- 
bilit este o realizare fenomenală, însă criticii consideră că prețul său a 
fost şi va fi prea mare. Deja, peste un milion de oameni au fost mutați 
din casele lor pentru a face loc barajului, iar | 200 de sate şi două oraşe 
mari vor fi înghiţite de apele sale crescânde. Activiştii de mediu susţin că 
apa barajului este deja puternic poluată de reziduurile provenite de la 
fabricile inundate, iar limitarea debitului fluviului Yangtze va înrăutăţi po- 
luarea în aval. Istoricii afirmă că | 300 de situri arheologice importante 
vor fi distruse la inundarea zonei, printre care şi vestigiile, vechi de peste 

4 000 de ani, ale locului de baştină al populaţiei Ba. Guvernul chinez con- 
sideră că, în ciuda acestor probleme, terminarea unui asemenea proiect 
este un motiv de mândrie naţională, iar aportul de energie regenerabilă 
pe care-l aduce este nepreţuit. 

O trecere de la cărbune, la gaz, cu toate că nu la fel de bună ca 
una la energie regenerabilă, aduce cu sine o atmosferă mai curată. 
În Beijing s-au făcut eforturi imense de a trece la încălzirea pe 
gaz, în încercarea de a curăța aerul poluat al orașului înainte de 
Olimpiadă. China a început, încă din primii ani ai acestui secol, 
exploatarea zăcămintelor sale de gaz din bazinul Tarim, situat în 
provincia Xinjiang, în vestul ţării. Regiunea este foarte îndepărtată, 
aşa că livrarea gazului la destinaţie este o adevărată provocare. 
Pentru a alimenta cu gaz Shanghaiul, conducta de 3 900 de km, 
ce străbate ţara de la vest la est, a trebuit să treacă peste terenuri 
muntoase foarte periculoase. În 2005, conducta a început să livreze 
gaz centralelor electrice din Shanghai şi: se speră ca, până în 2010, 
intregul oraş să fie alimentat numai cu gaz. În 2008, o conductă 
de două ori mai lungă, va purta gazul din Xinjiang către oraşul 
Gungdong, situat în sudul țării. 

inițiative eşuate 


Din 1998, SEPA s-a aflat în centrul eforturilor guvernului chinez 
de a rezolva problemele de mediu, punându-și amprenta pe nu- 
meroase iniţiative de protecţie a mediului. Problema este că nu are 
nici personalul suficient, nici puterea necesară, pentru a-şi duce la 
îndeplinire toate planurile. Al zecelea plan cincinal al Chinei, spre 
exemplu, demarat în anul 2000, prevedea o reducere de 10% a 
emisiilor de dioxid de sulf. Însă, până în 2005, acestea crescuseră, 


de fapt, cu 27%. 

HARTA APELOR 


În noiembrie 2006, o organizaţie nonguvernamentală din China, denu- 
mită Institutul Afacerilor Publice şi de Mediu, a făcut publică o nouă 
hartă de-a dreptul uimitoare. Aceasta prezenta, cu detalii în acelaşi 
timp elocvente şi şocante, efectele poluării apelor în China. Harta Po- 
luării Apelor din China, opera activistului de mediu Ma Jun, a fost al- 
cătuită folosind date guvernamentale, iar apariția sa a fost un semnal 
clar al disponibilității actuale a guvernului de a recunoaşte adevăratele 
dimensiuni ale problemelor ecologice. 


Harta ierarhizează oraşele şi regiunile nu doar după gradul lor de polua- 
re, ci şi după cel al transparenţei oficialităților locale la aceste probleme. 
Chiar mai surprinzător este faptul că nominalizează şi acuză companiile 
responsabile de poluarea cea mai puternică. 80 dintre cele 5 500 de 
companii menționate erau multinaționale europene şi americane, pre- 
cum Pepsi şi General Motors. Dacă acestea doresc ca numele lor să fie 
şters de pe hartă, trebuie să accepte să fie evaluate de o terță parte. În 
iulie 2007, aproape 30 de companii reactionaseră la nominalizarea lor, 
mai ales cele multinaționale, iar şase dintre ele acceptaseră deja să fie 
evaluate, sau merseseră chiar mai departe, precum Panasonic Baitery, 
care şi-a dotat uzina din Shanghai cu un sistem de tratare a apelor re- 
ziduale. Ma Jun crede că multinaționalele sunt mai sensibile la presiunea 
publică din cauza numelui mărcii lor, aşa că, pentru a influenţa şi com- 
paniile chinezeşti, el plănuieşte să numească multinaționalele pe care le 
aprovizionează, cum ar fi Wal Mart şi IBM. Următorul proiect al lui Ma 
Jun este o hartă a calității aerului. 

Problema majoră este că, deşi China are acum un nou set de regle- 
mentări privitoare la mediul înconjurător, SEPA şi alte organizații 
nu au puterea reală pentru a le impune la nivel local. Proprietarii 
de fabrici sunt, adesea, protejaţi de relaţiile pe care le întreţin cu 
reprezentanții locali ai partidului. Mulţi dintre aceştia închid ochii 
atunci când fabricile construiesc conducte secrete pentru a dever- 
sa chimicalele în râuri sau când eliberează toxine în aer pe timpu: 
nopţii. În 2007, o inspecţie efectuată la 529 de fabrici situate de-a 
lungul Fluviului Galben a demonstrat că 44% dintre acestea încăl- 
caseră legile de mediu. Aproape jumătate din cele 75 de staţii de 


Secretele Chinei 


Na i e | 
i E 
3 ` P D 


y 


Secretele Chinei 


< 


tratare a apei de pe malurile râului erau complet inutile. Cu toate 
acestea, SEPA nu poate face aproape nimic în legătură cu aceste în- 
călcări. Sucursalele SEPA din țară, cunoscute ca Birouri de Protecţie 
a Mediului, se află, în cea mai mare parte, în mâinile administrații- 
lor locale, a căror singură grijă este să menţină dezvoltarea regiunilor 
lor şi să elimine şomajul. Se întâmplă frecvent ca un astfel de birou 
să amendeze o companie pentru încălcarea legilor de mediu, apoi să 
înmâneze banii încasați administraţiilor locale, iar acestea să-i retur- 
neze celor amendaţi sub forma scutirilor de taxe. 


Chiar și atunci când SEPA reuşeşte să închidă o fabrică poluantă, 
aceasta pur şi simplu se mută într-o zonă mai săracă, în care oficiali- 
tățile locale sunt atât de preocupate de păstrarea locurilor de muncă 
şi de încasarea impozitelor, încât acceptă şi poluarea. Acum câțiva 
ani, acesta a fost motivul mutării bruşte a uzinelor de hârtie şi pro- 
duse chimice, care necesită multă apă, din regiunea costală Jiangsu, 
în regiunea săracă, din interiorul ţării, Jiangxi. 

În ciuda tuturor acestor probleme, actuala conducere a Chinei pare 
a fi hotărâră să le rezolve. Spre deosebire de atitudinea din trecut 
a acesteia, acum este mult mai deschisă în recunoaşterea acestor 
probleme. A încercat să tacă legile de mediu mai aspre şi a cerut 
oficialităților locale să etectueze studii de impact asupra mediului 
inainte de inițierea altor proiecte. În 2006, a propus introducerea 
unui „Produs Intern Brut verde“, care să ia în considerare, în calcu- 
larea creşterii economice, costurile de mediu. Guvernul considera 
că, astfel, problemele de mediu nu vor mai fi date la o parte de goana 
după progresul economic, nici la nivel local, nici la cel naţional. La 
o evaluare a performanţelor din acest domeniu, guvernul a constatat 
că, numai în 2004, măsurile pentru reducerea poluării sau preveni- 
rea ei, au costat 116 miliarde de dolari, adică aproape 5% din PIB. 
Mulţi consideră că aceasta este o subestimare uriaşă a costurilor lor 
reale, dar, cel puţin, a fost făcut un pas în direcția potrivită. 


Capitolul 5: 
CHINA ŞI RESTUL LUMII 

„Așadar, adevăratul războinic nu este cel care câştigă o sută de bătălii, 
ci acela care îşi învinge adversarul fără luptă. “ 


Sun Tzu, Arta războiului (sec.6 î.Hr.) 


În noiembrie 2006, Beijing-ul a trecut printr-o transformare subită. Fabricile 
au fost închise pentru ca aerul să fie mai curat. Pentru fluidizarea traficului, 
în centrul orașului a fost interzis accesul unei jumătăţi de milion de maşini. 
Au fost instalate panouri uriaşe, pictate cu diverse animale, care să mascheze 
cele mai inestetice clădiri, sau terenuri virane. S-au plantat flori şi copaci şi 
au fost montate bannere uriaşe cu lozinci precum: „Prietenie, pace, coope- 
rare şi dezvoltare." Într-un fel, totul semăna cu o repetiţie pentru Olimpiada 
din 2008, însă era mai mult decât o simplă repetiție. Cu toate că în media 
occidentală a fost receptat marginal, pentru China, evenimentul a fost uriaş. 
Beijing-ul a fost gazda şefilor de guvern din 48 de state africane. 


Cu toate extrem de mediatizatele declaraţii de intenţie ale guver- 
nelor occidentale, care plănuiau să scape Africa de sărăcie, nici 
unul dintre ele nu dăduse atâta atenţie liderilor africani, și nici nu 
le oferise o şansă atât de bună de a se face auziţi de cei de-acasă. 
Nu este de mirare că poporul chinez a cucerit multe inimi africa- 
ne. Unora dintre africani li se pare că, în timp ce lumea occidenta- 
lă le vorbeşte şi îi tratează ca pe nişte copii săraci care au nevoie de 
îngrijire, chinezii chiar fac ceva, tratându-i, chiar dacă superficial, 
ca pe nişte adulți. La summitul de la Beijing, Preşedintele Hu a 
promis să dubleze ajutorul dar Africii până în 2009, să ofere îm- 
prumuturi şi credite în valoare de 5 miliarde de dolari, să asigure 
pregătirea a 15 000 de specialişti africani din toate domeniile şi 
să pună bazele unui fond pentru construcția de şcoli şi spitale. 
Şi mai important, summitul de la Beijing s-a axat pe încheierea 
a 2 000 de înțelegeri comerciale cu Africa, pentru a spori nivelul 
schimburilor dintre cele două ţări. Cu o valoare a contractelor de 
42 de miliarde de dolari în 2006, China a înlocuit deja Statele 
Unite ca partener comercial principal al Africii. 


Goana după resurse a Chinei 


În aparenţă, atenţia acordată Africii de către China are un scop evi- 
dent. China are nevoie de materii prime pentru a-şi susţine dezvol- 
tarea economică, iar Africa le are. Principala ţintă a Chinei a fost 
petrolul din Sudan, Angola, Guineea Ecuatorială, Gabon şi Nigeria, 
dar îşi mai doreşte şi platina din Zimbabwe, cuprul din Zambia, 
lemnul tropical din Congo-Brazzaville şi minereul de fier din Africa 
de Sud. lar Africa nu este singurul stat curtat de China. De-a lungul 
întregului său mandat, George W. Bush nu a petrecut mai mult de 
o săptămână la vecinii săi din America de Sud. În schimb, preşe- 
dintele Hu Jintao a petrecut acolo, doar în 2004, mai mult de două 
săptămâni, discutând asiduu cu guvernele sud americane şi promi- 
ţând investiţii de miliarde în Argentina, Brazilia, Chile, Venezuela, 
Bolivia şi Cuba. Modelul s-a perpetuat şi liderii chinezi, considerați 
odinioară oarecum izolaţionişti, au pornit în jurul lumii, într-o ade- 
vărată ofensivă a farmecului. În 2006, spre exemplu, premierul Wen 
Jiabao a vizitat 15 ţări diferite, în timp ce preşedintele Hu îşi punea 
la lucru şarmul diplomatic în Rusia, Arabia Saudită, Maroc, Nigeria, 
Kenya, India şi Pakistan, fără a mai pune la socoteală Vietnamul, 
unde s-a întâlnit cu majoritatea liderilor asiatici, summitul african 
de la Beijing, sau importanta vizită efectuată în SUA. 


Aproape neobservată de lumea occidentală, a cărei privire era ferm 
aţintită asupra Orientului Mijlociu, China şi-a extins atât de mult 
legăturile comerciale cu vecinii, încât este pe punctul de a înlocui 
Statele Unite ca forță dominantă în Asia de Sud-Est. În timp ce 
schimburile comerciale ale Americii cu această zonă a lumii au ră- 
mas, de la începutul acestui secol, aproape neschimbate, cele chi- 
neze au depăşit orice aşteptări. Și nu e vorba doar de schimburi de 
monedâ. În nordul Thailandei, inginerii chinezi au aruncat în aer 
cataractele de pe râul Mekong, regularizându-i cursul, astfel încât 
vasele mari să poată naviga către fabricile chinezeşti de acolo. Antre- 
prenorii chinezi construiesc mai multe autostrăzi care vor lega oraşul 
Kunming, din China, de capitala Vietnamului, Hanoi, sau oraşul 


Mandalay, din Myanmar, de capitala Thailandei, Bangkok. 

Desigur, resursele sunt forța motrice a acestei deschideri către lume, 
acesta fiind şi motivul pentru care Australia a fost, la rându-i, co- 
optată în cercul din ce în ce mai extins al prietenilor Chinei. Insă, 
în 2006, Hu a efectuat o vizită amicală în India, o țară cu care 
China a fost în război, în 1962, angajându-se la dublarea volumu- 
lui schimburilor comerciale şi la o participare comună la licitaţiile 
pentru acele proiecte de exploatare petrolieră pentru care cele două 
ţări concuraseră în trecut. Apoi, în primăvara lui 2007, premierul 
Wen a efectuat o vizită extrem de cordială în Japonia, adevărata bête 
noire a Chinei, deschizând drumul pentru o detensionare reală a 
relațiilor dintre aceşti doi vechi duşmani. 

O ascensiune pisici! 


Toate acestea par să corespundă intenţiei Chinei de a continua 
să-şi sporească prosperitatea pentru a-şi scoate poporul din sără- 
cie, fără a face valuri în lume — o intenţie sintetizată în celebra 
formulare a lui Zheng Bijian, preşedintele Forumului Chinez pen- 
tru Reformă, ca o „ascensiune pașnică . După Tiananmen, Deng 
Xiaoping recomanda Chinei „să urmărească cu seriozitate evoluţia 
evenimentelor, să-și menţină poziţia, să facă faţă cu calm provocă- 
rilor şi să-şi ascundă adevăratele capacități în aşteptarea momen- 
tului prielnic, fără false ambiţii şi fără a pretinde rolul dominant.“ 
Deng considera că ţara sa nu ar trebui să-şi intimideze vecinii, sau 
să tulbure pacea lumii. Şi avem toate motivele să credem că aceasta 
este politica pe care a urmat-o China în relaţia sa cu lumea de-a 
lungul ultimului deceniu. În 1999, când americanii au bombar- 
dat din greşeală ambasada chineză de la Belgrad, capitala fostei 
Republici Iugoslave, autorităţile chineze au permis desfăşurarea 
unor manifestații de protest, dar numai pentru o foarte scurtă pe- 
rioadă. Acelaşi lucru au făcut şi în 2001, când un avion de spionaj 
american s-a lovit de un avion de vânătoare deasupra teritoriului 
chinez, ucigând pilotul. 


Din punct de vedere politic, atitudinea Chinei pare a fi una rezerva- 
tă, văzându-şi de propriile probleme şi aşteptându-se ca şi celelalte 
țări să facă acelaşi lucru. Acesta este şi motivul pentru care nu ac- 
ceptă nici un fel de amestec internațional în chestiunea Tibetului, 
considerând-o a fi o problemă pur internă. Acelaşi lucru e valabil şi 
pentru Taiwan. Din aceleaşi raţiuni, în 1999, China a fost uşor de- 
ranjată de intervenția NATO în Iugoslavia. De asemenea, s-a împo- 
trivit puternic intervenţiei internaționale în Irak şi în Afganistan. 


Legături africane 


Poziţia sa nonintervenţionistă a permis Chinei să iniţieze legături co- 
merciale cu ţările africane, spre exemplu, fără a acorda prea multă 
atenție politicii lor interne. Problema este că această atitudine începe 
să pună China în faţa unor situaţii conflictuale la care poate că nici 
măcar nu se aşteptase. În timp ce Occidentul oferă ajutoare şi îm- 
prumuturi în Africa, numai acelor regimuri cu care este de acord, 
sau celor care îndeplinesc anumite condiţii, China pare să ofere bani 
fără a pune întrebări sau condiţii - situaţie extrem de atractivă pentru 
unii lideri africani, dar care provoacă îngrijorare în Occident, în spe- 
cial printre organizaţiile preocupate de drepturile omului. În 2004, 
atunci când Fondul Monetar Internaţional a sistat un împrumut că- 
tre Angola din cauza suspiciunii de corupție la nivel înalt, chinezii au 
trimis, în schimb, 2 miliarde de dolari. În aceeaşi manieră, în timp 
ce Occidentul încerca să-l izoleze pe preşedintele Robert Mugabe din 
Zimbabwe, chinezii au intervenit, oferindu-i 2 miliarde de dolari în 
împrumuturi, în afară de armamentul chinezesc pe care-l primise 
deja. Iar când Uniunea Africană l-a expulzat pe François Bozize din 
Republica Centrafricană, printr-o violentă lovitură de stat, China i-a 
oferit un împrumut uriaş şi l-a invitat să vină în vizită. 

Cu toate acestea, Sudanul a fost adevăratul măr al discordiei. Acest 
stat a devenit ţinta atenţiei internaţionale din cauza măcelului etnic 
din regiunea Darfur, unde 200 000 de oameni au murit şi 2,5 mi- 
lioane au fost forțați să-şi părăsească casele. Și totuşi, aparent ne- 

păsătoare la situația din Darfur şi la eforturile internaţionale de 
impunere a unor sancţiuni, China s-a implicat în construirea unei 
conducte necesare unei mai bune exploatări a resurselor de petrol 
ale Sudanului, iar acum ia două treimi din petrolul ţării. Fabulosul 
palat al preşedintelui Sudanului, Omar al-Bashir, se construieşte cu 
ajutorul unui împrumut fără dobândă, acordat de China. Însă, ceea 
ce a deranjat cel mai tare criticii, a fost faptul că ţara asiatică şi-a 
folosit poziţia din cadrul Consiliului de Securitate al ONU, pentru 
a sabota rezoluţiile acestuia care făceau presiuni asupra guvernului 
Sudanului pentru a permite intervenţia forţelor ONU în sprijinul 
locuitorilor din Darfur. Când a fost chestionat în legătură cu ati- 
tudinea Chinei, în 2006, ministrul de externe Zhou Wenzhong a 
declarat: „Afacerile sunt afaceri. Noi încercăm să separăm politica 
de afaceri şi, oricum, situaţia din Sudan este o problemă internă a 
acestei țări, iar noi nu suntem în postura de a o influenţa“ (citat în 


cartea lui Will Hutton, Scrisul de pe Zid, 2007). 


China cedează 


Presiunile internaţionale asupra Chinei în legătură cu Darfur-ul 
devin, pe zi „ce trece, mai intense, iar aceasta pare că începe să 
reacționeze. În aprilie 2007, chinezii au trimis un mesager diplo- 
matic special pentru a-l convinge pe preşedintele sudanez Omar 
al-Bashir să accepte forțele ONU de menţinere a păcii, iar în iunie 
eforturile acestuia au fost, în sfârşit, încununate de succes. Pentru 
unii, acest lucru nu este suficient, dat fiind că, împotriva locuitori- 
lor din Darfur, sunt folosite arme chinezești. Presiunile venite din 
partea politicienilor americani, a unor vedete de la Hollywood, 
cum ar fi Mia Farrow, şi a grupurilor pentru drepturile omului, 
au împins China să-și înteţească eforturile, dar aceasta continuă să 
susțină că politica „paşilor mărunți“ pe care o aplică, funcționează, 
şi că este mai mult decât dispusă să coopereze. La o conferinţă de 
presă din mai 2007, purtătoarea de cuvânt a ministrului de exter- 
ne chinez, doamna Jiang Yu, a ţinut să sublinieze: „În chestiunea 


Darfur, China şi Statele Unite au acelaşi scop. Sperăm să rezol- 
văm problema prin mijloace politice, aşa că suntem gata să facem 
eforturi comune, alături de comunitatea internaţională, inclusiv 
de Statele Unite.“ 


În sfârşit, China începe să-şi dea seama că nu poate întreţine legă- 
turi economice cu restul lumii, fără a întreţine şi legături politice. 
Mai mult decât atât, în Africa, China are de întâmpinat critici nu 
numai în legătură cu guvernele dubioase pe care alege să le susţină, 
ci şi cu propriul comportament. Pe de o parte, este vorba despre 
modelul comercial adoptat de China, potrivit căruia, spun unii, 
aceasta se foloseşte de resursele țărilor africane, după care le inun- 
dă cu produse ieftine, şi chiar cu alimente, cu care comercianților 
locali le este imposibil să concureze. În decembrie 2006, preşedin- 
tele sud-african Thabo Mbeki a avertizat Africa că nu trebuie să 
permită Chinei să devină precum una dintre vechile puteri coloni- 
ale. Pe de altă parte, operaţiunile miniere şi exploatările petroliere 
chinezești din Africa încep să capete o proastă reputaţie prin lipsa 
măsurilor de siguranţă, salariile execrabile şi caracterul instabil al 
locurilor de muncă. 


Alinierea internatională 


Până acum, sub conducerea lui Hu şi a lui Wen, China şi-a jucat 
foarte bine rolul, reușind să potolească multe dintre temerile re- 
simţite de unii, în epoca lui Mao în legătură cu ţara. Într-adevăr, 
un sondaj internaţional, efectuat de Centrul de Cercetari Pew în 
2005, a relevat că această ţară este mult mai populară şi credibilă 
în lume decât SUA. În ciuda criticilor vizând legăturile sale cu 
diverse regimuri dubioase şi practicile sale comerciale, China şi-a 
văzut netulburată de treabă şi, când a fost nevoie, a făcut, în gene- 
ral, „ceea ce trebuie.“ În anii '50, China a intrat în război cu SUA 
pentru a proteja Coreea de Nord şi a pierdut milioane de soldaţi, 
dar în toamna anului 2006, când aceasta din urmă şi-a efectuat 
testul nuclear, China nu numai că s-a alăturat SUA în condamna- 

rea lui Kim Jong-il, dar chiar a susținut o rezoluție a Naţiunilor 
Unite care îi impunea sancțiuni. 


Pe de altă parte, dacă interesul Chinei în a menţine stabilitatea în 
regiune coincide cu cel al Coreei de Nord, nu acelaşi lucru se poa- 
te spune despre poziţia sa faţă de Iran. China a refuzat să susțină 
sancţiunile dure pe care Europa şi America doresc să le impună 
Iranului, pentru a opri programul nuclear al acestuia. Este posibil 
ca liderii chinezi să considere că iranienii ar trebui lăsaţi să-și dez- 
volte capacităţile nucleare în liniște, însă, ceea ce este sigur, este 
faptul că îşi doresc petrolul şi gazul iranian, pentru care au încheiat 
deja un contract în valoare de 16 miliarde de dolari. 


Întrucât economia Chinei se extinde la nivel global, aceasta nu doar 
că se va găsi expusă unor presiuni internaţionale din ce în ce mai 
mari, cum au fost cele cu care s-a confruntat în problema Darfur şi a 
preşedintelui din Zimbabwe, ci va descoperi că impactul său asupra 
lumii poate produce animozitate în locuri în care nu s-ar fi aşteptat 
niciodată să o facă. 


Războaie comerciale? 


O potenţială zonă de conflict este cea a comerţului şi a finanțelor. 
SUA înregistrează deja un dezechilibru comercial masiv în relațiile 
sale cu China — de fapt, cel mai mare din istorie. În 2005, SUA a 
importat din China bunuri în valoare de 240 de miliarde de dolari, 
exportând doar echivalentul a 40 de miliarde dolari. Probabil că, în 
următorii ani, deficitul va continua să crească. Singurul motiv pen- 
tru care acesta poate fi menţinut este faptul că această țară comunis- 
tă este bucuroasă să-şi transforme veniturile excedentare în dolari. 


Mulţi dintre muncitorii şi producătorii americani sunt deranjaţi de 
acest dezechilibru, la fel şi politicienii, care se tem de o nouă depen- 
dență. Ei se plâng că produsele lor sunt boicotate de fabricile din 
China şi că piaţa americană este continuu invadată de produse chi- 
nezeşti ieftine. Şase dintre industriile americane — textile, îmbrăcă- 

minte, mobilier din lemn, televizoare color, semiconductori şi pre- 
lucrarea de creveţi — beneficiază deja de un sistem special de măsuri 
protecţioniste împotriva Chinei. Presiunea pentru ca şi mai multe 
industrii să fie introduse în acest program sporeşte, democraţii vo- 
ciferând atât în legătură cu pierderea slujbelor americanilor, cât şi 
cu trecutul Chinei, bogat în încălcări ale drepturilor omului. Din 
ce în ce mai mulți congresmeni elaborează legi menite să oprească 
înaintarea Chinei, care merg de la crearea de bariere comerciale 
împotriva Chinei, până la suspendarea acesteia din Organizaţia 
Mondială a Comerţului. 


Dacă vreuna dintre măsurile mai severe va fi adoptată, EZRA ZNEZI, 
probabil, un impact dramatic. În cel mai bun caz, China îşi va ca- 
naliza puterea economică spre Europa — unde, până acum, în ciuda 
faptului că unele voci s-au opus creşterii volumului importurilor 
din China, efectul chinez a fost destul de mic — cu efecte potenţial 
devastatoare asupra slujbelor şi afacerilor din acea zonă. În cel mai 
rău caz, i-ar putea face pe chinezi să renunțe la dolar ca monedă 
preferată pentru rezervele de valută, ceea ce ar provoca, odată cu 
prăbuşirea financiară a Americii, o criză economică mai gravă decât 
cea din anii '30. 


Destinaţiile principale ale exporturilor 
chineze în 2006 (miliarde USD) 


% Schimbare 


Hong Kong 
Japonia 9 
Coreea de Sud | 44,5 26,8 
Germania 40,3 d 239 | 


Olanda 30,9 19,3 


Marea Britanie | 24,2 
23,2 


Singapore 


Taiwan 20,7 


*schimbare procentuală faţă de 2005 


Sursă: Administraţia Generală a Vămilor — Statistica vamală a Chinei 


Principalii importatori în China 
în 2006 (miliarde USD) 


La Țară | 2 ic r Schimbare” 


Coreea de Sud 


Taiwan 


SUA 


Germania 


Malaysia 


Australia 


Thailanda 


Rusia 


Singapore 


*schimbare procentuală față de 2005 


Sursă: Administraţia Generală a Vămilor — Statistica vamală a Chinei 


Secretele Chinei 


Secretele Chinei 


mln a da a o n 5i 6. n: 9 e: 9. sa mi 3) 0 i n e: 3: 4: e e și ie iei lei in lait! = (ai lenea pa e eee e ea 


BOOM-UL CHINEZESC ÎN MAREA BRITANIE 


Anglia nu a suferit încă prea mult din cauza efectului chinez. Într-ade- 
văr, în ultimul deceniu, boom-ul chinezesc nu prea a dat bătăi de cap 
Marii Britanii. Unele locuri de muncă s-au pierdut în fața concurenței 
chinezeşti, cum au fost cele de ia întreprinderea de automobile Rover, 
dar asta s-a întâmplat, cel mai adesea, cu întreprinderi care oricum 
erau pe ducă. Pe de altă parte, nici salariile minime şi nici preţurile pro- 
duselor nu au crescut. Ceea ce înseamnă că inflaţia şi ratele dobânzilor 
au rămas mici, încurajând mărirea pretului proprietăţilor imobiliare. 
Cu ratele dobânzilor mici şi preturile proprietăţilor în creştere, con- 
sumatorii britanici şi-au putut permite să facă împrumuturi ipotecare, 
sau, pur şi simplu, credite de consum, pentru a cheltui la un nivel ne- 
maiîntâlnit până acum. Toate aceste cheltuieli au dus la crearea multor 
locuri de muncă în domeniul comerțului cu amănuntul, serviciilor şi a 


unui nou tip de industrie care se bazează pe consumul personal. 


Războaiele petrolului 


Mulţi cred că producţia de petrol şi-a atins acum apogeul, că mai 
mare de-atât nu va mai fi niciodată. Deşi sunt descoperite şi dez- 
voltate noi zăcăminte de petrol, acestea nu pot compensa scăderea 
producţiei zăcămintelor deja existente, pe măsură ce acestea încep 
să sece. Nu toată lumea este de acord, dar consumul de petrol în 
lume este încă în creştere, iar în China, mai mult ca în orice altă 
parte. În 2003, China a depăşit Japonia, devenind al doilea mare 
consumator de petrol din lume după SUA şi, de atunci, este res- 
ponsabilă de circa 40% din întreaga creştere a cererii mondiale de 
petrol. Dacă actuala tendință se menţine, China va depăşi SUA 
în 2009, chiar dacă şi consumul SUA este în continuă creştere. 
Atunci, de unde va veni tot acest petrol? 


În general, China a avut extrem de multă grijă să nu intre într-o 
competiție prea fățişă cu lumea occidentală. Acesta este motivul pen- 
tru care doreşte să preia petrolul Iranian și pentru care a jucat un rol 


cheie în dezvoltarea zăcămintelor aflate la mare distanță de Orientul 
Mijlociu, în Africa, în special în Sudan şi Angola, şi în America de 
Sud. Aceste zăcăminte s-ar putea, însă, dovedi insuficiente, iar dacă 
SUA intră în război cu Iranul, China ar putea fi nevoită să aleagă 
una dintre părți, sau va pierde o sursă vitală de petrol. 


Acumularea de forţe militare 


În ultimii zece ani, conform Institutului Internaţional pentru Studii 
Strategice de la Londra, cheltuielile militare ale Chinei s-au triplat şi 
par să continue să o facă, într-un ritm din ce în ce mai alert. Doar 
în 2006, cheltuielile pentru înarmare ale Chinei au crescut cu 15%. 
Pentru o ţară care insistă că îşi doreşte o dezvoltare paşnică, aceasta 
pare a fi o stranie contradicţie, iar oamenii au început să se întrebe 
care este rostul acestei acumulări de forţe militare. Unii consideră 
că ţinta ar putea fi Taiwanul şi au început să se întrebe ce va face 
America în cazul în care China atacă Taiwanul? Ar putea fi acesta 
începutul unui război între superputeri? Majoritatea consideră că 
este foarte puţin probabil, din moment ce şi China, şi SUA sunt 
interesate să menţină status-quo-ul în Taiwan. 


Probabil, China va continua să acumuleze forțe militare până 
în momentul în care SUA vor decide că o intervenţie în sprijinul 
Taiwanului ar fi prea costisitoare. Asta cred unii dintre generalii in- 
tervenţionişti americani. Noile destinaţii ale investiţiilor militare au 
transformat uriaşa masă a Armatei de Eliberare a Poporului, într-o 
forță mai mică, dar mai avansată din punct de vedere tehnologic, ale 
cărei performanţe sunt la acelaşi nivel cu cele ale forțelor americane. 
La rândul ei, marina militară chineză are noi rachete de croazieră şi 
rachete antinavale, destinate penetrării apărării electronice a vaselor 
americane. Cu toate acestea, bugetul de apărare al Chinei reprezintă 
doar o zecime din cel american, fiind chiar mai mic decât cel al Marii 
Britanii, aşa că este improbabil să-i permită acestei țări să poarte un 
război împotriva SUA, chiar dacă şi-ar dori-o. În consecinţă, un răz- 
boi împotriva Taiwanului pare extrem de puţin probabil. 

Dacă armele chinezilor nu sunt pentru Taiwan, atunci pentru cine 
ar putea fi? Poate o simplă măsură de apărare. În secolul XX, China a 
fost invadată de două ori, ultima oară cu efecte devastatoare. De ase- 
menea, ea are frontiere terestre de 22 000 km lungime şi 18 000 de 
km de coastă care au nevoie de protecţie. S-ar putea ca aceasta să 
anticipeze un viitor conflict pentru resurse. Deja şi-a pus în alertă 
forțele navele, într-un război al voinţelor cu Japonia asupra unor 
câmpuri de petrol extrem de disputate. 


o. A pr re pet et De ae = ? 
Un viitor democratic: 


Pentru moment, China pare să fie mulțumită să joace un rol mai 
puţin reprezentativ în lume. Un sondaj desfăşurat în 2006 în China, 
a arătat că 87% dintre chinezi cred că ţara lor ar trebui să joace un 
rol mai important în afacerile mondiale, ajungând, cât se poate de 
curând, la același nivel cu SUA. Aceste răspunsuri veneau, probabil, 
din patriotism şi din credinţa, din ce în ce mai răspândită printre 
chinezi, că ţara lor ar trebui să-şi ocupe „locul de drept“ în lume, şi 
nu dintr-o dorință imperialistă de dominare a lumii. Singura pro- 
blemă este că „locul lor de drept“ ar putea fi obţinut în dauna al- 
tora. Mai mult decât atât, China rămâne un stat monopartid, care 
suprimă aproape orice disidenţă şi care, până acum, nu a fost prea 
pretenţios în alegerea statelor cu care să fraternizeze. În ultimii 20 de 
ani, numărul democraţiilor din lume s-a dublat, astfel încât acestea 
reprezintă acum două treimi dintre naţiunile lumii. Există posibi- 
litatea ca ascensiunea Chinei să însemne o încetinire, sau chiar un 
declin al acestui reviriment democratic — aceasta, desigur, numai în 
cazul în care China însăşi nu trece la democraţie. 

„ Taiwanul este o parte inalienabilă a teritoriului Chinei. Cea mai mare 
amenințare a păcii în Strâmtoarea Taiwan vine din partea activităților 
separatiste ale grupului “Independența Taiwanului. 


Preşedintele Chinei — Hu Jintao, 2003 


În iunie 2007, Taiwanul a primit o dureroasă lovitură din partea statului Costa 
Rica, țară mică, aflată în cealaită parte a lumii. S-a dovedit că aceasta din urmă, 
una dintre puținele ţări care recunoştea oficial Taiwanul, schimbase tabăra, 
trecând de partea Republicii Populare Chineze. Costaricanii, se pare, nu mai 
putuseră rezista atracţiilor şi „stimulentelor“ financiare venite din partea unei 
Chine din ce în ce mai mari şi mai prospere. Preşedintele Costa Ricăi, Oscar 
Arias, a explicat succint decizia ţării sale, intitulând-o: „un act de realism ele- 
mentar." Ministrul de externe al Taiwanului, James Huang, părea extrem de 
abătut când a replicat: „Nici o ţară care îşi doreşte pacea şi democraţia n-ar 
trebui să facă un astfel de act, rupând legăturile cu un partener vechi de 60 de 
ani.” Din păcate pentru Taiwan, este foarte probabil ca tot mai multe dintre 
ţările ce alcătuiesc plăpândul său grup de susținători, cum ar fi Nicaragua, sau 
Panarna, să facă acelaşi lucru. În prezent, scorul este 170 pentru China conti- 
nentală şi 24 pentru Taiwan — şi cea mai mare parte a „echipei“ acestuia din 
urmă, este formată din țări mici şi sărace. 


Totul s-a schimbat în comparaţie cu anii '50, când situaţia era 
exact inversă — fapt cu atât mai ironic, din moment ce Taiwan este, 
astăzi, o democrație funcțională, în timp ce atunci era o dictatură 
militară, condusă de generalul Chiang Kai-Shek. Acesta a fost con- 
ducătorul naționaliștilor chinezi din partidul Guomindang, care 
s-a refugiat pe insula Taiwan, după ce armatele sale au fost învinse 
de către comunişti, în 1948. Acolo i s-au alăturat aproape două 
milioane de partizani. Aceştia sunt denumiți „chinezi de uscat“, 
pentru a-i distinge de majoritatea populaţiei din Taiwan, venită tot 
de pe continent, în special din Fujian şi Guangdong, însă cu mult 
timp în urmă, în epoca imperială. Mai există şi un număr mic de 
aborigeni taiwanezi. 


Grupul Chiang 


Atunci când au ajuns în Taiwan, în 1949, Chiang şi cei care l-au ur- 
mat — în principal, foşti soldaţi din armata naționalistă chineză — au 
preluat repede controlul insulei şi au înființat aici Adunarea Naţională 
Chineză. Pentru Chiang şi Guomindang, șederea în Taiwan trebuia să 
fie una de scurtă durată. Republica Populară Chineză, întemeiată de 
comunişti pe continent, era, din punctul lui Chiang de vedere, ilegală, 
şi nu era decât o chestiune de timp până când s-ar fi întors, alături de 
trupele sale, pentru a restabili Republica Chineză(RC). Taiwanul era, 
pentru el, doar o provincie a Chinei, chiar dacă, de-a lungul anilor, 
oamenii au ajuns să-l numească Republica Chineză, pentru a-l deosebi 
de China continentală, cunoscută drept Republica Populară Chineză. 
Până una alta, Republica Populară Chineză a început, la rându-i, să 
pretindă că Taiwan este o parte integrantă a teritoriului său. 


Până în 1971, comuniştii erau cei priviţi de restul lumii ca nişte 
renegaţi, iar guvernul din RC era considerat a fi singurul guvern 
legitim al Chinei. Însă, eforturile preşedintelui Republicii Populare, 
Zhou Enlai, de a câştiga recunoaşterea internaţională, conjugate cu 
încercarea preşedintelui american Nixon de a face din China un ali- 
at împotriva Uniunii Sovietice, au dat, în cele din urmă, rezultate. 
Naţiunile Unite au încetat să mai recunoască RC, pe care au și scos- 
o din organizaţie, recunoscând, în schimb, Republica Populară. De 
atunci, numărul țărilor care recunosc ca legitimă Republica Chineză 
este într-o continuă scădere. Aceasta îşi menţine, totuşi, legăturile 
diplornatice cu majoritatea țărilor lumii, însă într-o manieră neofi- 
cială, prin intermediul unor agenţii, nu al unor ambasade. 


Dezvoltarea Taiwanului 


Relaţiile dintre China şi Taiwan au fost mereu încordare, China ame- 
ninţând mereu că, dacă va fi nevoie, va scoate Taiwanul din mâinile 
Guomindang-ului, chiar și cu forța. Cu toate acestea, de-a lungul ani- 
lor ‘60 şi '70, Taiwan a început să se dezvolte, transfomându-se într-o 
țară prosperă şi dinamică, a cărei expanisune economică a ajutat-o 

să ajungă unul dintre cei „Patru tigrii asiatici” (alături de Singapore, 
Hong Kong şi Coreea de Sud). Un element esenţial în ascensiunea 
către prosperitate în Taiwan a fost, fără îndoială, şi faptul că membrii 
Guomindang-ului aduseseră cu sine toate rezervele de aur şi valută 
ale Chinei. Însă, în ciuda faptului că, din punct de vedere economic 
şi industrial, Taiwan începea să arate ca un stat modern, el continua 
să rămână o dictatură militară, aflată sub conducerea lui Chiang Kai- 
Shek şi a Guomindang-ului. Conducerea efectivă a țării aparținea 
chinezilor de pe continent, ce reprezentau doar 14% din populație. 


Cu toate acestea, în 1975, Chiang a murit şi a fost urmat la condu- 
cere de către fiul său Chiang Ching-Ko, iar lucrurile au început să 
se schimbe. În 1984, Chiang, Jr. a făcut o alegere curajoasă, numind 
în funcţia de vicepreşedinte o persoană din afara Guomindangului, 
pe taiwanezul Lee Teng-hui. Câţiva ani mai târziu şi-a făcut apari- 
ţia un partid care cerea o conducere democratică şi independenţa 
Taiwanului, Partidul Democratic Progresist (PDP), care, cu toate 
că a fost interzis, a continuat să fie tolerat. Apoi, în 1987, Chiang 
Ching-Ko a abolit legea marțială. 


După moartea lui Chiang Ching-Ko, în 1988, democratizarea a 
intrat într-un ritm mai alert, odată cu alegerea ca preşedinte a lui 
Lee Teng-Hui. E important de remarcat, însă, că acesta nu a fost un 
simplu proces de democratizare, Lee inițiind o transformare fun- 
damentală a relaţiilor între Taiwan şi China. El a renunţat să mai 
pretindă că guvernul Taiwanului nu este altceva decât un guvern 
în exil, pregătit în orice moment să preia frâiele întregii Chine. În 
schimb, şi-a îndreptat întreaga atenţie asupra Taiwanului. În loc să 
fie emise, ca până atunci, de Banca Provinciei Taiwaneze (ceea ce 
implica faptul că Taiwanul era doar o provincie a Chinei), banc- 
notele țării erau emise de Banca Centrală a Taiwanului. O măsură 
mai drastică a fost cea de desființare a Adunării Naţionale Chineze, 
ai cărei membri, cu excepţia celor care muriseră de bătrâneţe, erau 
aceiaşi încă de la alegerea sa, din 1947. În 1996, Lee a fost ales 
președinte în primul scrutin democratic al țării. Apoi, în 2000, 
Guomindang-ul a ieşit de la guvernare când reprezentantul PDP 
Chen Shui-bian, a fost ales în fruntea primului guvern non- 
Guomindang din istoria ţării. În 2004, Chen Shui-bian a câştigat 
un al doilea mandat în fruntea coaliţiei conduse de PDP, denumită 


Pan-Greens, ce luptă pentru obținerea unei independente autentice. 
Coaliția adversă, Pan-Blue, condusă de Guomindang, se declară în 
favoarea unei eventuale reunificări cu China. 


Vremuri de restriște 


Evoluţiile de pe scena politică a Taiwanului au pus China în faţa 
unei dileme. După zeci de ani de ostilități, în anii '80 relaţiile dintre 
China şi Taiwan au început să se îmbunătăţească. Deng Xiaoping 
mersese până într-acolo, încât să propună aceeaşi soluţie aplicată 
în Hong Kong şi în Macao, „un singur stat, două sisteme.“ Potrivit 
acesteia, Taiwanul ar fi făcut parte din Republica Populară Chineză, 
dar i s-ar fi permis un anume grad de autonomie şi păstrarea unui 
guvern propriu. La începutul anilor ‘90, Preşedintele Lee a renun- 
tat, în mod neoficial, la pretenţia Republicii Chineze asupra Chinei 
continentale, cu toate că aceasta continuă să fie stipulată în con- 
stituţia Taiwanului. Pentru observatorul obişnuit, aceasta ar putea 
părea o mişcare conciliatorie, însă pentru China, ea însemna o grijă 
în plus. Pe vremea când Republica Chineză din Taiwan încă mai 
ridica pretenţii asupra Republicii Populare, pentru ambele părți era 
subințeles că nu sunt altceva decât oponenți în războiul civil chinez 
şi că Taiwanul este doar o provincie a Chinei. Faptul că Republica 
Chineză renunţa la pretenţiile sale asupra continentului reprezen- 
ta o intenţie clară de a separa Taiwanul de China — ultimul lucru 
pe care aceasta și l-ar fi dorit. În 1996, când Taiwanul şi-a anunţat 
intenţia de a organiza primul său scrutin democratic, China a fost 
atât de alarmată, încât a ordonat efectuarea unei serii de exerciţii 
militare navale în apropierea coastelor Taiwanului, în timpul cărora 
au fost trase şi câteva rachete „de probă“ înspre țărm, în încercarea 
de a-l determina pe Lee să anuleze alegerile. Imediat, preşedintele 
Bill Clinton a dispus cea mai mare desfășurare de forțe navale ame- 
ricane de la Răboiul din Coreea, trimițând un mesaj cât se poate de 
explicit autorităţilor chineze, sub forma a două portavioane care să 
patruleze Strâmtoarea Taiwan. Posibilitatea izbucnirii unui război 
nuclear între China şi Statele Unite i-a înspăimântat pe protago- 

nişti, făcându-i să revină la sentimente mai bune. Spiritele au fost 
calmate și taiwanezii şi-au continuat alegerile. Toată agitația stârnită 
de chinezi nu făcuse altceva decât să întărească sprjinul pentru Lee, 
asigurându-i alegerea ca preşedinte. 

PRIETENI AMERICANI 


Statele Unite sunt, fără nici o îndoială, cel mai râvnit prieten al 
Taiwanului, şi au fost încă de la iniţierea acestei legături, din timpul 
celui de-al Doilea Război Mondial şi al Războiului Rece, când SUA era 
pro Chiang Kai-Shek, ca stavilă împotriva comunismului. Prin urmare, 
în anii '70, atunci când Statele Unite au încetat să recunoască oficial 
Taiwanul în favoarea Chinei, prietenia celor două ţări a fost pusă la 
grea încercare. În ciuda acestei palme pe obrazul Taiwanului, SUA nu 
doreau să-l abandoneze complet, aşa încât, în 1979, Congresul ame- 
rican a votat Actul privind relaţia cu Taiwanul, prin care se angaja să 
aprovizioneze Taiwanul cu arme de apărare şi să considere orice atac 
asupra acestuia ca fiind o problemă „de interes maxim“ a SUA. 


lar faptul că angajamentul acestora fusese unul cât se poate de serios 
a fost demonstrat în 1996, când preşedintele Clinton a trimis marina 
militară a SUA în apele Taiwanului, ca răspuns la provocatoarele teste 
chinezeşti cu rachete. În ciuda acestei reacţii rapide, era clar că ameri- 
canii nu voiau să-şi asume prea multe obligații, din moment ce, doi ani 
mai târziu, Clinton promitea că SUA va respecta „cei trei NU“ — NU 
independenţei Taiwanului, NU dezmembrării Chinei şi NU accederii 
Taiwanului în orice fel de organizaţie a cărei cerință de intrare ar fi 
recunoaşterea țării candidate ca stat (adică, ONU). Administraţia Bush 
a fost poate, chiar mai fermă şi mai agresivă. BBC-ul citează dintr-un 
raport intern al administraţiei americane, din 2003, în care se spune: 
„Preşedintele le-a transmis chinezilor, într-un limbaj cât se poate de clar, 
că în cazul în care China încearcă să folosească constrângerea sau forța, 
pentru a schimba în mod unilateral statutul Taiwanului, Statele Unite 
vor fi nevoite să se implice. Atitudinea SUA în problema Taiwanului 
este, fără nici o umbră de îndoială, una extrem de riscantă. Nu doreşte 
să supere China, mai ales că acum, boom-ul economic al acesteia favo- 
rizează intensificarea schimburilor comerciale dintre cele două ţări. Dar 
nici nu este dispusă să abandoneze Taiwanul cu totul. Rezultatul este un 
joc diplomatic bazat pe semnificaţia cuvintelor. Statele Unite „admit“, 
mai degrabă decât să „recunoască“ — adică, „să susțină“ — pretenția 


Chinei potrivit căreia Taiwan este o parte integrantă a teritoriului său. 
În aceeaşi manieră, mai curând „nu susțin“, decât să „se opună“ ideii 
independenţei Taiwanului. Statele Unite rămân, însă, cât se poate de 


ferme în insistența lor asupra unei soluții paşnice la această problemă. 


Ce reprezintă un nume? 


De atunci, Taiwanul a încercat să intre din nou în ONU, de data 
aceasta în nume propriu şi nu ca reprezentant al întregii Chine, 
cum fusese atunci când a fost dat afară din organizaţie, în 1971. 
Sub conducerea lui Lee, Republica Chineză s-a autointitulat 
Republica Chineză din Taiwan. Chen Shui-bian a mers şi mai de- 
parte, denumind-o, în timpul primului său mandat ca preşedin- 
te, Republica Chineză (Taiwan). După ce a fost reales, în 2004, 
a susţinut că Taiwanul ar trebui să intre în ONU sub numele de 
Taiwan. Din moment ce nu este recunoscută ca naţiune suverană, 
va participa mai întâi numai cu statutul de observator, la fel ca 
palestinienii, însă, bineînţeles că mulţi vor percepe această mişca- 
re ca un pas pe calea statalității. Şi, evident că Republica Populară 
Chineză exact aşa o şi vede, fiind hotărâtă să blocheze reintra- 
rea Taiwanului în ONU. Din moment ce China este membru în 
Consiliul de Securitate şi are drept de veto, este puţin probabil ca 
Taiwanul să facă mari progrese. 


Foarte interesant este, însă, faptul că majoritatea taiwanezilor 
probabil că nici nu-şi doresc altceva. Cu toate că susținerea pen- 
tru Guomindang şi reunificare a scăzut, chiar şi pe continent, în 
Taiwan, doar o minoritate este de acord cu demersurile lui Chen şi 
ale coaliției Pan-Green pentru o independenţă totală. Majoritatea 
populației vrea doar să fie lăsată să-și vadă de viaţa ei, din ce în ce 
mai prosperă în linişte, fără să-şi supere nici unul dintre puternicii 
vecini. Deşi sondajele arată că două treimi dintre taiwanezi ar lupta 
cu arma în mână, în cazul în care chinezii ar încerca să-i cucerească, 
numai 14% doresc să mărească miza până la independenţa deplină. 
Status quo-ul este perfect, cel puţin pentru taiwanezii mai înstăriți. 

SCĂPĂRI TAIWANEZE 


A şti cum să numeşti Taiwanul a devenit un adevărat calvar. Din când 
în când, chiar şi aceia pentru care contează cu adevărat mai greşesc. 
Enciclopedia on-line Wikipedia enumeră o lungă serie de gafe ale poli- 
ticienilor. Ambii preşedinţi americani, Reagan şi Bush, au avut scăpări, 
referindu-se în mod eronat la Taiwan ca la o ţară, ceea ce, din punctul 
de vedere al Statelor Unite, nu este adevărat. Donald Rumsfeld a mers 
şi mai departe, descriind în 2005, Taiwanul, ca o „naţiune suverană“. 
Dar nu li se întâmplă doar americanilor. Premierul Republicii Populare 
Chineze, Zhu Rongji, a descris în mod accidental China şi Taiwanul, ca 
două ţări diferite, iar atunci când Lien Chan şi Guomindang-ul au vizi- 
tat Beijingul, în 2005, au fost prezentaţi de oficialii Republicii Populare 
ca un partid politic al Taiwanului, deşi aceştia din urmă încercau să 
negocieze cu Guomindang-ul pe baza faptului că ambii vedeau China 
ca un întreg care includea şi Taiwanul. Se pare că în februarie 2007, 
Orchestra Regală a Poliţiei din insula caraibiană a Grenadei a intonat 
imnul naţional taiwanez pentru a întâmpina o delegație din Republica 
Populară Chineză ce finanţase construcţia unui stadion local! 

Există motive serioase pentru comportamentul pragmatic al 
Taiwanului, în afara dimensiunilor uriaşe şi a puterii militare a ve- 
cinilor lor de pe continent. De fapt, în ultimii douăzeci de ani, lo- 
cuitorii din Taiwan au legături din ce în ce mai strânse cu cei de pe 
continent. După Hong Kong, Taiwanul a fost cel mai mare inves- 
titor în economia în creştere a Chinei. De la sfârşitul anilor “80, 
afaceriştii taiwanezi au pompat peste 100 de miliarde de dolari în 
China. lar taiwanezii nu au investit numai bani; mai mult de un 
milion dintre ei lucrează în China. Deşi nimeni nu ştie exact, între 
40 şi 80% din exporturile de electronice chinezeşti provin, probabil, 
din fabrici aflate în proprietate taiwaneză, iar un procent imens din 
exporturile Taiwanului, merge către China. 


TAIWAN - STĂPÂNUL ELECTRONICELOR 


Cheia prosperității taiwaneze a fost uimitorul success al insulei în dome- 
niul industriei high-tech. Cu o populaţie ce numără doar 23 de milioane, 
Taiwanul a ajuns să domine afacerile IT la un nivel fără precedent. Dacă 
ai un calculator personal, un notebook sau un iPod, dacă te uiţi la DVD 
pe un ecran LCD poți fi sigur că taiwanezii au fost implicaţi în producerea 
acestora. China a ajuns să rivalizeze cu Taiwanul ca furnizor de produse IT, 
dar taiwanezii sunt aceia care asigură creierele sau banii din spatele com- 
paniilor chinezeşti. Foarte puţine din companiile de IT taiwaneze au nume 
de marcă, dar ei sunt furnizorii celor mai cunoscute mărci. De-a lungul 
coastei de vest a Taiwanului se află companii precum: Asustek Computer, 
proprietara fabricilor chinezeşti care produc iPod-uri, sau laptopurile 
Apple; AU Optronics, care fabrică Playstation-ul de la Sony; Quanta, lide- 
rul mondial al producătorilor de notebook-uri; Taiwan Manufacturing Co, 
care face mai multe cipuri decât orice altă companie din lume. Cu doar 
zece ani în urmă, firmele de IT taiwaneze făceau bani din furnizarea unor 
componente extrem de ieftine, sau a unor maşini create în altă parte. 
Acum, însă, Taiwanul a trecut la alt nivel, fabricând componentele ieftine 
în China şi devenind, la rândul său, un inovator în domeniu. Guvernul a 
jucat un rol-cheie, susținând financiar diverse inițiative, cum a fost cea de 
înființare a Institutului de Cercetări Tehnologice Industriale din Hsinchu. 
Rezultatul este că Taiwanul are un foarte mare număr de talente în dome- 
niu, dar şi un grad de flexibilitate în a răspunde la comenzile specifice ale 
fiecărei corporaţii care l-au ţinut cu un pas înaintea concurenței. 


Într-o remarcabilă schimbare de politică, având în vedere vechea lor 
duşmănie, şi cu sprijinul multor oameni de afaceri de origine taiwaneză, 
Guomindang-ul a început să se apropie de Republica Populară Chineză, în 
încercarea de a le crea lui Chen şi PDP.-ului o imagine de separatiști ex- 
tremnişti. În aprilie 2005, Lien Chan, liderul Guomindang, a efectuat o vizită 
intens mediatizată la Beijing, milioane de taiwanezi şi de chinezi urmărindu-l 
în direct la televizor, în timp ce lua parte la o fastuoasă recepție oferită de 
preşedintele chinez Hu Jintao. Când Lien Chan s-a întors în Taiwan, cu doi 
imenşi urşi panda pentru grădina zoologică din Taipei, a avut parte de o 
primire călduroasă din partea elitei oamenilor de afaceri taiwanezi. 


Republica Populară Chineză este conştientă de puterea pe care o deţine 
asupra afacerilor taiwaneze şi, în afară de a curta Guomindang-ul, face 
presiuni asupra firmelor cunoscute a fi pro Chen, susținându-le pe cele 
pro China. Chiar înainte de vizita lui Lien Chan la Beijing, preşedintele 
Chen a fost uimit să descopere într-un ziar din Taipei, o scrisoare deschisă 
din partea unui vechi suporter, Hsu Wen-long în care eforturile sale pen- 

tru obţinerea independenţei erau criticate ca fiind o reţetă pentru dez- 
astru. Grupul patronat de Hsu Wen-long, Chi Mei, deţinea multe afaceri 
în China şi era dornic să se extindă. Potrivit guvernului taiwanez, China a 
făcut multe presiuni asupra lui Hsu. 

O atitudine conciliantă 


În ultimii ani, Chen a urmat o linie din ce în ce mai conciliantă. 
Totodată, sprijinul pentru el şi pentru o poziţie fermă în favoarea inde- 
pendenței au mai scăzut. În mai 2007, PDP a hotărât ca Frank Hsieh 
să fie candidatul său pentru alegerile prezidenţiale din 2008, respingân- 
du-l pe favoritul lui Chen, actualul prim-ministru, Su Tseng Chang. În 
timp ce Su este adeptul unei atitudini dure faţă de China, Frank Hsieh 
optează pentru o politică mai blândă. Schimbarea nu pare să fi impresi- 
onat votanţii, din moment ce candidatul Guomindang, Ma Ying-jeou, 
continuă să fie preferat în sondaje. Probabil că indiferent care va fi câşti- 
gătorul, Taiwanul va face tot ce-i stă în putinţă să nu provoace China. 


În ciuda acestor evoluţii pozitive, statutul ambiguu al Taiwanului 
continuă să fie o problemă. Şi, cu toate că pe mulţi taiwanezi nu-i 
deranjează absolut deloc, el este extrem de periculos. China consideră 
în continuare Taiwanul ca o parte integrantă a teritoriului său, şi, la 
nivel internaţional, aceasta este situaţia recunoscută oficial. În plus, 
chinezii îşi rezervă dreptul de a folosi forţa în cazul în care Taiwanul 
şi-ar declara independenţa. Pe de altă parte, deşi mulți taiwanezi au 
legături strânse cu China, din ce în ce mai mulți consideră că sunt 
taiwanezi, nu chinezi. Şi chiar şi cei canc sunt prounificare, cum ar fi 
Guomindang-ul, nu vor accepta apropierea de China, până ce aceasta 
nu va da suficiente semne că se îndreaptă către democrație. Ambele 
părţi sunt puternic înarmate, iar acele arme sunt îndreptate unele spre 
celelalte deasupra îngustei Strâmtori Taiwan. Nu încape nici o îndo- 
ială cine va câştiga dacă se va ajunge la un conflict armat. Întrebarea 
este cât va rezista Taiwanul? Unii spun că o lună, alţii, doar şase minu- 
te. Va veni oare SUA în ajutorul Taiwanului şi, în caz că o va face, va 
ajunge la timp? Majoritatea observatorilor speră ca aceste întrebări să 
nu-şi primească niciodată răspunsul, însă, deşi relațiile dintre China 
şi Taiwan sunt, în prezent, mai bune ca niciodată, asta nu înseamnă 
că situația nu se poate schimba peste noapte. 

„Se spunea că nimeni nu a făcut vreodată bani pariind împotriva 
Hong Kongului. A rămas un adevăr până în ziua de azi şi aşa va fi şi 
o AONT 


Lordul Chris Patten, The Guardian, 30 iunie 2007 


Pe | iulie 2007, populaţia din Hong Kong a ieşit să se distreze cu ocazia fas- 
tuoasei sărbători ce marca a zecea aniversare a predării oraşului de către 
britanici Chinei, iar lucrurile arătau mult mai bine pentru Hong Kong decât și- 
ar fi putut închipui majoritatea celor care asistaseră la înmânarea cheilor ora- 
şului, într-o ploioasă zi din 1997. Economia Hong Kongului este în plin avânt, 
iar preţurile proprietăţilor, întotdeauna un semn de prosperitate financiară 
pentru locuitorii acestuia, sunt mai ridicate ca niciodată. 


Pentru ca nivelul de optimism să fie şi mai ridicat (mai ales cel al 
proprietarilor imobiliari), o ştire interesantă a ajuns la urechile pro- 
testatarilor care luau parte la marșul prodemocratic anual, cerând 
drepturi democratice depline pentru cetăţenii din Hong Kong. 
Aceasta era că, la discursul său aniversar, preşedintele chinez Hu 
Jintao afirmase că progresul reformelor politice — prin care înţelegea, 
desigur, progresul democraţiei — trebuie să fie unul „ordonat şi gra- 
dual.“ Nu a fost precizată nici o dată anume, însă era pentru prima 
oară când conducerea chineză vorbea explicit despre existenţa unui 
proiect de democratizare, chiar şi parţială, a Hong Kongului. 


Saltul Hong Kongului 


La zece ani după ce britanicii au predat oraşul, cel puţin la supra- 
față, lucrurile par să-i meargă din plin Hong Kongului. În ciuda 
temerilor potrivit cărora o conducere comunistă chineză ar distru- 
ge energia financiară a orașului, subminându-i libertăţile de bază, 
Hong Kongului pare să-i meargă chia? mai bine decât în cele mai 
înfloritoare perioade ale dominaţiei coloniale. Într-adevăr, poziţia 
Hong Kongului, aceea de cale de acces între lume şi economia cu 
cea mai rapidă dezvoltare şi (în curând) cea mai mare de pe glob, se 
dovedeşte a fi una câştigătoare. 


Când Hong Kongul a fost predat Chinei, în 1997, aproape un 
sfert din comerțul acesteia cu lumea exterioară trecea prin mâi- 
nile sale. Această proporţie s-a mai micşorat uşor, dar în termeni 
absoluţi, s-a mărit enorm, din cauza faptului că economia chineză 
a crescut atât de repede. Din 1997, comerțul cu China continen- 
tală a crescut de patru ori, ajungând la 165 de miliarde de dolari. 
Într-adevăr, nivelul total al comerțului exterior al Hong Kongului 
a crescut cu aproape 70% în zece ani, în timp ce PIB-ul a crescut 
cu 7,5% în 2005 şi cu 6,9% în 2006, ajungând la 254 de miliar- 
de de dolari. Acestea sunt nişte performanţe excelente pentru un 
oraş care funcționa deja la un nivel înalt. Într-adevăr, PIB-ul său 
pe cap de locuitor este al șaselea din lume, ajungând la aproape 
40 000 dolari. Nivelul activității comerciale din Hong Kong este 
uriaş. De asemenea, pe lângă faptul că este principalul centru fi- 
nanciar al Asiei, oraşul este, în prezent, al treilea mare centru de 
transport aerian de mărfuri din lume şi al doilea port de containe- 
re, după volumul de mărfuri tranzitare. Mai mulţi turişti ca nici- 
odată (acum, peste 25 de milioane) vin, an de an, la Hong Kong, 
lasându-se copleșiți de savoarea străzilor sale aglomerate şi pline de 
culoare, a peisajelor uimitoare, şi a noului Disneyland. 


PROFIL: LI KA-SHING 


„Nu, nu am fost norocos. Am muncit din greu pentru a reuşi în ceea ce 
mi-am propus. 


Nimeni nu simbolizează mai bine capacitatea Hong Kongului de a-şi 
îmbogăți locuitorii, decât Li Ka-shing. Binecunoscuta sa acuitate în afa- 
ceri i-a adus o avere de mai multe miliarde de dolari, care-l face cel mai 
bogat om din China, situându-l pe locul nouă în lume. 


Fiu al unui profesor modest din Guangdong, a ajuns în Hong Kong în 
1940, la vârsta de 12 ani, fugind de groaznicele lupte interne din China. 
În Hong Kong, spectacolul umilitor al bogăției arogantului său unchi i-a 
insuflat dorința de a deveni la rândul său bogat, pentru a arăta lumii că 
merită atenţie. La vârsta de 15 ani, când tatăl lui a murit de tuberculo- 
ză, a fost obligat să părăsească şcoala pentru a munci într-o fabrică de 
mase plastice. Însă flerul său antreprenorial, hotărârea de a face lucru- 

rile aşa cum trebuie şi foarte multă muncă i-au permis să-şi depăşească 
condiţia şi să-şi înființeze propria fabrică de mase plastice, Cheung Kong 
Industries, la doar 2| de ani. 


De la producerea de mase plastice, Li s-a extins la imobiliare, deve- 
nind, extrem de repede, un jucător major pe piața din Hong Kong. In 
1972, Cheung a preluat Hutchinson Wampoa, iar în 1985, Hong Kong 
Electric Holdings Ltd. În prezent, afacerile lui Li se întind de la activită- 
tile bancare la telefonia mobilă, de la confecţionarea maselor plastice la 
conducerea de aeroporturi. Hutchinson Wampoa este cel mai mare 
operator portuar, având 150 000 de angajaţi, răspândiți pe tot globul. 
Firma controlează terminalele de la ambele ieşiri ale Canalului Panama, 
dar şi porturi precum Singapore sau Hong Kong, ceea ce face din Li un 
personaj incredibil de puternic. 


Li a fost unul dintre cei mai mari investitori din noua Chină, având inte- 
rese de afaceri aproape peste tot în această tară. Evident că are relații 
până la vârf în Partidul Comunist, fiind, timp de un an, preşedintele 
CITIC (Corporaţia de Investiții şi Trustul Internaţional Chinez), organul 
central de investiții al guvernului chinez. Relaţiile sale i-au făcut pe ame- 
ricani să se teamă de el şi de influenţa pe care ar putea-o avea, dar acest 
lucru nu pare să-l deranjeze prea tare. Este un renumit filantrop, chel- 
tuind peste un miliard de dolari pentru diferite acte de binefacere, însă 
donația de |28 de milioane de dolari făcută Academiei de Medicină din 
Hong Kong a stârnit o adevărată controversă atunci când aceasta a fost 
rebotezată, în 2006, Facultatea de Medicină Li Ka-shing. Se zvoneşte 
că, în 1996, când fiul său, Victor Li, a fost răpit de celebrul gangster din 
Hong Kong, Cheung Chi Keung Li, i-ar fi plătit acestuia o răscumpărare 
de |28 de milioane de dolari. 

Oraşul se vopseşte in roşu 


Nimeni nu s-ar fi aşteptat la toate acestea în posomorâta zi de 1 iulie 
1997, când Hong Kongul a fost predat de britanici Chinei. Întreaga 
ceremonie a predării a fost încărcată cu tensiune. Procesul începuse 
din 1984, când primu-ministrul britanic Margaret Thatcher semnase 
acordul prin care accepta să predea Hong Kongul Chinei în anul în 
care expira concesiunea britanică, în 1997. Bineînţeles cà englezii au 
semnat înțelegerea fără a se deranja să-i consulte pe locuitorii Hong 
Kongului, însă, potrivit formulei lui Deng Xiaoping „o țară, două 
sisteme“, acestora le-a fost garantată mentinerea structurilor econo- 


mice şi politice fundamentale ale orașului, inclusiv a tribunalelor in- 
dependente și a libertății de exprimare, printr-o lege numită Legea 
Fundamentală. Masacrul din 1989, din Piaţa Tiananmen, a fost un 
mare şoc pentru locuitorii Hong Kongului. Oare acesta era regimul 
cărora le erau predaţi? O jumătate de milion de oameni au luat atunci 
cu asalt străzile oraşului, protestând împotriva evenimentului. Înainte 
de masacru, au trimis bani, medicamente şi mesaje de simpatie stu- 
denţilor din piață. După aceea, s-au prezentat cu sutele ca să doneze 
sânge şi şi-au retras toate economiile din băncile de pe continent. 


Republica Populară Chineză a respins reacţia Hong Kongului, con- 
siderând-o drept confirmare a faptului că drepturile omului nu erau 
altceva decât o conspirație a Occidentului menită a îndepărta de la 
putere conducerea comunistă. Cu toate acestea, englezii au fost nevo- 
iţi să admită că s-ar putea să fi făcut o greşeală neacordând locuitori- 
lor oraşului dreptul de a avea un cuvânt de spus în propria guvernare. 
În mod surprinzător, Hong Kongul era singurul dominion britanic 
în care nu exista nici o urmă de democraţie. Nesăbuiţi, englezii au 
crezut că locuitorii din Hong Kong nu-şi doreau altceva decât să facă 
bani; protestele în sprijinul studenţilor din Piaţa Tienanmen le-au 
dovedit contrariul. Problema lor era cum să introducă democraţia 
în Hong Kong fără a deranja Beijingul. Într-un articol din 1992, 
din ziarul Guardian, John Gittings cita un personaj important din 
ministerul de externe al cărui comentariu redă perfect atitudinea au- 
torităţilor britanice în această problemă: „Toate aceste discuţii despre 
reforma politică sunt minunate, însă, cât mai avem până în 1997? 
Dacă de-abia v-aţi vândut casa, nu vă apucaţi s-o redecoraţi de sus 
până jos într-o culoare pe care noul proprietar nu o agrează!“ 


Model pentru democraţie 


Prim-ministrul britanic John Major s-a săturat de lipsa de acţiune 
a înalților funcţionari din Ministerul de Externe şi, în 1992, l-a 
numit pe mult mai activul Chris Patten în postul de guvernator 
al Hong Kongului. Imediat ce a preluat funcția, Patten a ținut să 

facă evident faptul că lucrurile aveau să se schimbe și, folosindu-se 
de o scăpare legislativă, a accelerat eforturile de trecere la democra- 
ţie, a cărei posibilitate era doar schițată în Legea Fundamentală. 
Locuitorii Hong Kongului au fost încântați, însă Beijingul era de- 
a dreptul furibund, dar fiind că planul lui Patten însemna că, în 
1997, când trebuia să preia oraşul, acesta ar fi avut, practic, un 
guvern democratic funcţional. 


Pe măsură ce Patten îşi continua planurile de democratizare, inte- 
resele de afaceri britanice erau periclitate. A-i supăra pe chinezi ar 
fi putut însemna să-și ia adio de la ademenitoarele perspective ale 
unei pieţe chineze pe zi ce trece mai mari. Politicienii cu relații în 
lumea oamenilor de afaceri, cum erau lordul Young şi lordul Prior, 
au început să facă presiuni asupra lui Patten, pentru ca acesta să-şi 
mai strunească demersurile. În biografia sa despre Patten, Jonathan 
Dimbleby îl citează pe lordul Young: „Cred că unii dintre noi au 
văzut că oportunităţile din China erau de-a dreptul fabuloase. 
Că am fi putut să ne întoarcem şi să pretindem pieţele care ne-au 
aparținut de-a lungul secolului trecut.“ Însă, Patten era hotărât să 
continue, în ciuda oricărei opoziții. Evenimentele şi-au atins ma- 
ximul de intensitate în 1995, atunci când Michael Heseltine, care 
era ministru de externe la acea dată, a condus o delegaţie comer- 
cială la Beijing, revenind cu comenzi de 1,6 miliarde de dolari şi 
promisiunea altor 8 miliarde de dolari — cu singura condiţie, i s-a 
spus, ca problema Hong Kongului să fie rezolvată într-o manieră 
mai acceptabilă pentru chinezi. 


Cum presiunile asupra lui Patten au crescut, acesta le-a dat cole- 
gilor săi de cabinet un celebru ultimatum: „sprijiniţi-mă, sau dați- 
mă afară.“ Atitudinea se pare că i-a înduplecat, pentru că Patten a 
primit undă verde să-şi continue reformele, creând, însă, şi o serie 
de animozităţi în rândurile conservatorilor. Patten plănuia să ma- 
nipuleze Legea Fundamentală pentru a creşte numărul membrilor 
Consiliului Legislativ, for ales direct de populaţia din Hong Kong. 
Cu toate că autoritățile chineze au obiectat în faţa acestei propu- 
neri, englezii au mers mai departe, organizând alegerile din 1995 
potrivit acestui plan. Consiliul s-a dovedit a avea o viață foarte scurtă 
şi a stârnit multe nemulțumiri printre chinezi, aceştia privindu-i pe 


britanici ca pe nişte intriganţi ipocriți, care încearcă să introducă 
democraţia în ultimul minut, după ce, timp de 150, au condus 
Hong Kongul fără să aibă nevoie de ea. Unii au respins iniţiativa 
lui Patten ca nefiind nimic altceva decât un gest provocator, care a 
şi eşuat, doi ani mai târziu, când chinezii au abandonat ideea con- 
siliului lărgit. Alţii o considerau un gest esenţial, care a oferit unor 
oameni speriați de cele petrecute în Piaţa Tienanmen şi îngrijoraţi 
de viitorul lor sub conducerea Chinei, posibilitatea să vadă, chiar şi 
pentru scurt timp, ce înseamnă democraţia. 

Preluarea chineză 


Pe 30 iunie 1997, la miezul nopţii, a avut loc predarea oficială a 
Hong Kongului Chinei. Chris Patten a amintit faptul că Marea 
Britanie a dat Hong Kongului „domnia legii, un guvern curat şi 
eficient, valorile unei societăți libere“ şi, totodată, începutul unui 
guvernări reprezentative. Prinţul Charles, prezent, la rândul său, la 
eveniment, îl numea în jurnalul său, „Marea preluare chineză”, de- 
scriind soldaţii ce mărşăluiau în pas de paradă şi „groaznicele figuri 
de ceară“ ale liderilor chinezi. Orice ar fi crezut cei doi, chinezii s-au 
instalat foarte repede în Hong Kong, trimițând Armata de Eliberare 
a Poporului exact la miezul nopţii şi declarând ilegitimă Adunarea 
Legislativă aleasă în 1995. Şeful executivului din Hong Kong urma 
să fie ales de o adunare formată din 800 de delegați stabiliți de 
Beijing. Totuşi, în afara acestui element, chinezii păreau dispuşi, cel 
puţin iniţial, să lase lucrurile aşa cum erau. Până la urmă, Hong 
Kongul era o scenă publică pentru China şi, totodată, o valoroasă 
sursă de finanţare. Soldaţii au rămas în cazarmă, iar liderii de partid 
la Beijing. Viaţa în Hong Kong părea să se desfăşoare aproape la 
fel ca înainte, cu excepția faptului că în şcoli, copiilor li se preda în 
chineză şi nu în engleză. 

A doua zi de dimineaţă 


Cu toate acestea, luna de miere a Hong Kongului a fost de scurtă 
durată. La momentul predării, Asia era într-o profundă criză 
financiară. A doua zi după predare, Thailanda a rămas fără rezerve 
de valută. Imediat, investitorii au început să-şi retragă banii din 
ţările asiatice. Indonezia, Malayzia şi Coreea de Sud au fost primele 
care au căzut, iar Taiwanul, Filipinele, Singapore şi Hong Kongul 
au fost în curând prinse în vârtej. Preţurile proprietăţilor din Hong 
Kong s-au prăbuşit, mulți locuitori din clasa de mijloc trezindu-se 
într-o dezastruoasă situaţie cu capital propriu negativ. Părea că ba- 
lonul financiar al Hong Kongului explodase dintr-odată. Şi lucru- 
rile avea să fie şi mai grave. 


În ianuarie 1999, potrivit deciziei Curţii de Apel din Hong Kong, 
copiii din China aveau dreptul să locuiască în Hong Kong dacă 
unul dintre părinţi era cetăţean al oraşului. Administraţia din Hong 
Kong se temea de o migraţie masivă a chinezilor din Guangdong, 
astfel încât a cerut Beijingului să „reinterpreteze“ legea respectivă. 
Beijingul a făcut cât se poate de clar faptul că se aştepta ca guvernul 
din Hong Kong să ordone tribunalelor să schimbe legislaţia — apar- 
ent fără să-şi dea seama că justiţia din Hong Kong era, în princi- 
piu, una independentă. Multe familii au fost despărțite prin această 
hotărâre, populaţia Hong Kongului începând să manifeste o ostili- 
tate clară față de guvernatorul local — Tung Chee-haw, un fost mag- 
nat al transporturilor maritime. Hotărât să nu se lase influenţat de 
capriciile locuitorilor din Hong Kong, Beijingul l-a desemnat pe 
Tung pentru un al doilea mandat în 2002. Întrebat de un jurnalist 
din Hong Kong dacă Tung era „alegerea împăratului“, preşedintele 
chinez Jiang Zemin şi-a pierdut cumpătul şi a transmis presei să nu 
fie atât de „naivă“. Tung a fost ales, patrivit ordinului, dar a desco- 
perit că era asediat din toate părțile. 

Legaţi de Tung 


În primul rând, opinia publică considera că Tung a gestionat extrem 
de prost criza provocată de SARS (virusul gripei aviare), încercând 
să minimalizeze problema. Apoi a stârnit mânia locuitorilor din 
Hong Kong prin încercarea de a introduce o nouă lege a securităţii, 
denumită Articolul 23. Articolul 23 a fost ultima picătură, jumătate 
de milion de oameni ieşind în stradă să protesteze pe 1 iulie 2003, 
cu ocazia celei de-a şasea aniversări a predării oraşului, și, din nou, 
un an mai târziu. Surprinzător pentru unii, Beijingul a decis să 
adopte o atitudine mai blândă. Nu numai că a slăbit restricţiile im- 
puse călătoriilor din şi către marile oraşe Guangzhou, Shanghai şi 
Beijing, dar, în 2005, l-a şi înlocuit pe Tung cu o veche cunoştinţă 
colonială, Donald Tsang. 


Poziţia Hong Kongului în China este definită legal cu titulatura de 
Regiune Specială Autonomă (SAR — acronim în Ib.eng.), astfel că viru- 
sul SARS părea, din nefericire, să i se potrivească ca o mănuşă. Criza 
declanşată datorită virusului SARS a început în februarie 2003. În timp 
ce din Guangdong veneau tot felul de zvonuri cu privire la decesele 
provocate de gripa aviară, la hotelul Metropol din Hong Kong, tocmai 
se instala un doctor venit de pe continent. Se pare că acesta avea deja 
virusul, reuşind să-l transmită altor şaisprezece oameni ce locuiau la 
acelaşi etaj al hotelului. Printre cei infestaţi se aflau şi câțiva membri 
ai unor companii aeriene şi, în numai câteva zile, infecția se răspândea 
în jurul lumii, cazuri grave apărând la distanţe uriaşe unele de altele, în 
Toronto, Frankfurt sau Hanoi. 


Doctorii se temeau că acesta era începutul unei pandemii mondiale de 
gripă aviară, o atmosferă de frică vecină cu panica cuprinzând întreaga 
lume, ceea ce a transformat Hong Kongul într-un oraş interzis — toate 
călătoriile spre oraş au fost anulate, iar cei care puteau pleca au făcut-o, 
Organizaţia Mondială a Sănătăţii a emis comunicate prin care oamenii 
erau sfătuiţi să-şi anuleze toate călătoriile spre China, unde se credea că 
s-a declanşat infecția. Chinezii, care se străduiseră să muşamalizeze totul, 

au lansat o uriaşă campanie de igienă în Guangdong. Potrivit rapoartelor, 
un număr uimitor de mare de oameni, 80 de milioane, au fost mobilizați 
pentru dezinfectarea străzilor şi a locuinţelor. Aceste măsuri draconice 
păreau să dea rezultate, infecția din China părând să fie sub control. 

Şi în alte părți, eforturile de a stopa epidemia au început să-și facă efec- 
tul, iar până în iunie 2003 aceasta părea să se fi stins. Până acum, infec- 
ţia fusese denumită Sindrom Respirator Acut Sever (SRAS -— lb. rom. 
SARS - lb.eng.), după teribilele simptome pe care le provoca, dar s-a 
descoperit că nu fusese gripă aviară, ci un coronavirus, unul dintre viruşii 
care provoacă răceala. S-a stabilit că primii purtători ai virusului au fost, 
într-adevăr, animalele din Guangdong, precum zibeta asiatică şi dihorul 
domestic, folosite în medicina tradițională chineză, în mod ironic, chiar 
pentru tratarea răcelilor. Hong Kongul a fost declarat, în sfârşit, în afara 
oricărui pericol, însă întregul episod a reprezentat o serioasă lovitură 
pentru moralul fostei colonii. 


Donald Tsang a rămas în funcţie până la sfârşitul mandatului lui 
Tung şi a fost reales pentru un nou mandat de 5 ani, în 2007. Deşi 
era clar că Tsang va câştiga, pentru că Beijingul controla comisia 
electorală ai cărei 800 de membri aveau să îl aleagă, locuitorii Hong 
Kongului simțeau că iau şi ei parte la acest proces. Dezbaterea tele- 
vizată dintre Tsang şi avocatul democrat Alain Leong a avut cea mai 
mare audienţă din istoria Hong Kongului. Sondajele relevă faptul că 
80% din locuitorii oraşului sunt satisfăcuţi de Tsang. 


Revirimentul orașului 


După momentul său nefast din 2003, Hong Kongul pare să-și fi 
revenit. Beijingul considera că dacă oraşul ar ajunge din nou să pros- 
pere, nemulțumirea legată de situaţia politică ar putea fi disipată. 
Astfel încât, nu doar că a anunţat construirea unui pod de 2 miliarde 
de dolari şi a unui tunel care urma să lege Hong Kongul de delta 
Râului Perlelor, ci a pus şi bazele unei înțelegeri comerciale prin care 
firmelor din oraş le era acordat acces preferenţial pe continent. Era 
ca şi cum afaceriştii din Hong Kong ar fi obţinut un permis de in- 
trare la cel mai mare spectacol din oraş. Hong Kongul era deja unul 


dintre investorii principali din China, dar această favoare punea cu- 
adevărat lucrurile în mișcare. 


În 2005, Hong Kongul investise mai mult de 240 de miliarde de do- 
lari în companiile de pe continent şi avea 12 milioane de angajaţi în 
China, cei mai mulți în delta Râului Perlelor. Acest acces privilegiat 
la economia cu cea mai rapidă dezvoltare din lume a permis lumii să 
capete din nou încredere în Hong Kong. În 2004, produsul intern 
brut al oraşului a crescut, dintr-o dată, cu peste 8%. De la mijlocul 
anului 2004 până la jumătatea lui 2005, indicele bursei Hang Sheng 
din Hong Kong, a creseut cu 22%, Şomajul, care atinsese aproape 
9% în 2003, a scăzut, în numai doi ani, la doar 5%. Şi prețuri- 
le proprietăţilor au început să crească. Acum, aproape nimeni din 
Hong Hong nu se găsea în situația de a avea capital propriu negativ, 
principala temere fiind că începătorii vor fi eliminaţi de pe piață 
de preţurile concurenţei. De fapt, între toamna lui 2003 şi toamna 
lui 2006, preţurile proprietăţilor din centrul oraşului au crescut cu 
290%, ceea ce făcea din Hong Kong, oraşul cu cele mai scumpe 
proprietăţi centrale din lume. 


Astăzi, viitorul pare mult mai luminos decât şi-ar fi putut cineva 
închipui în 1997, cu toate că unele zone sunt încă în umbră. În 
primul rând, este vorba de problema democraţiei. China a promis 
că se va ajunge şi la ea, dar nu a spus când. Teama că Beijingul 
ar putea, în orice moment, limita libertatea economică a Hong 
Kongului, continuă să persiste. În cel mai rău caz, criticii se tem că 
ar putea exista un alt episod Tiananmen, Hong Kongul nemaipu- 
tând primi, acum, sprijin internaţional. Hong Kongul se bucură, 
însă, de libertatea cuvântului, de tribunale independente, de o bună 
structură de menţinere a ordinii publice şi o administraţie eficien- 
tă — într-adevăr, toate cele necesare unei guvernări democratice cu 
excepţia votului. Iar atâta timp cât lucrurile merg bine, majoritatea 
locuitorilor de rând ai oraşului nu se arată chiar atât de nerăbdători 
să-l obțină. Donald Tsang susţine că o democratizare prea rapidă ar 
putea provoca un haos similar celui adus de perestroika în Rusia, şi 
mulți sunt de acord cu el. 

Hong Kong sau China? 


Între Hong Kong şi China continentală există şi alte probleme, mai 
puţin tangibile. Cum este, spre exemplu, cea a identității. Spiritul 
antreprenorial entuziast din Hong Kong nu pare a fi deloc compa- 
tibil cu sobrietatea şi autoritarismul guvernului de la Beijing. Astfel 
încât, întrebarea este: oare Beijingul va trage Hong Kongul în jos, 
sau acesta va reuşi să schimbe China? Locuitorii mai vârstnici ai 
oraşului se consideră mai întâi cetăţeni ai Hong Kongului, şi de-abia 
apoi, ai Chinei, fiind hotărâți să nu renunțe la sălbatica lor inde- 
pendență. În iunie 2007, revista Time îl cita pe Yan Xuetong, de la 
Universitatea Tsinghua din Beijing: „Reîntoarcerea Hong Kongului 
la China s-a realizat doar pe jumătate. Hong Kongul este acel loc 
aparte din China care continuă să fie privit ca o ţară străină. Hong 
Kongul s-a întors cu numele, dar nu şi în realitate.“ 


Interesant, totuşi, acest lucru s-ar putea schimba mai repede şi mai 
uşor decât şi-ar fi putut imagina cineva. În prezent, tânăra generaţie 
de locuitori ai Hong Kongului creşte cunoscând doar regulile chine- 
ze şi învățând după programa impusă de Beijing. Mulţi dintre aceşti 
copii sunt chiar mândri că sunt chinezi, așteptând să-şi primească 
valorile din partea Chinei şi nu a Occidentului, aşa cum făcuseră 
părinţii lor. Ei sunt mai mult decât dispuşi să se considere atât chi- 
nezi, cât şi locuitori ai Hong Kongului. Și într-adevăr, majoritatea 
vorbesc doar chineză, mai degrabă decâr engleză, iar în opinia gene- 
rațiilor mai vârstnice, aceasta ar putea constitui o problemă în viitor. 
Succesul afacerilor din Hong Kong, argumentează ei, depinde de 
abilitatea de a acţiona ca o poartă spre lumea din afara Chinei dar, în 
special, de fluența englezei vorbite în cadrul comunităţii de afaceri a 
oraşului. Dacă cei din Hong Kong îşi pierd engleza, oraşul şi-ar pu- 
tea pierde atuul în afaceri. Mai rău, se îngrijorează aceştia, copiii în- 
vaţă cantoneza, nu mandarina, aşa că ar putea avea parte de cele mai 
rele lucruri din ambele lumi, nefiind capabili să comunice fluent 
nici în limba engleză, care ar putea fi folosită în toată lumea, nici în 
mandarină, care le-ar fi utilă pe continent. Deloc surprinzător, locu- 
rile din şcolile private internaţionale, unde se predă în engleză, sunt 
la mare căutare. Însă, chiar dacă copiii familiilor înstărite vor privi 
spre vechea putere colonială, viitorul Hong Kong-ului este chinez. 


Capitolul 8: 
CHINA ŞI JAPONIA 

„O veche zicală japoneză spune: Muntele nu se clintește, oricât ar bate 
vântul. Relaţiile dintre țările noastre au trecut prin furtuni şi vijelii, 
dar fundația prieteniei nostre este de nezdruncinat, precum muntele 
Tai şi muntele Fuji.“ 


Premierul chinez Wen Jiabao, adresându-se parlamentului japonez, 


12.04.2007 


În aprihe 2007, premierul Wen Jiabao a efectuat o remarcabilă vizită în 
Japonia, calificată de organele oficiale de presă drept un "'dezgheţ'. A fost 
prima vizită efectuată de un lider chinez în Japonia în ultimii 7 ani, petre- 
cându-se la mai puţin de 18 luni după cel mai tensionat moment al rela- 
tilor sino-mpone din ultimele câteva decenii. Pe parcursul acesteia, Wen 
s-a lansat într-o campanie de câştigare a simpatiei, jucând baseball, luând 
parte la o sesiune de tai-chi şi plantând un răsad de roşie alături de un 
țăran japonez. În timp ce-şi făcea alergarea de dimineaţă în parcul Yoyogi 
din Tokyo, s-a oprit să dea mâna cu un alt alergător, căruia i-a spus că, dacă 
va veni vreodată în Beijing, va fi primit cu braţele deschise. În Osaka, a avut 
o întâlnire neprotocolară cu diverşi reprezentanți ai comunității de afaceri 
şi politicieni, la care a recitat un poem în care îşi rezuma vizita: “A venit 
primăvara. Soarele străluceşte cu putere. Cireşul a înmugurit mândru, iar 
zăpada şi gheaţa s-au topit.“ 


Totuşi, punctul culminant al vizitei lui Wen a fost cel în care s-a 
adresat parlamentului japonez, prima oară când un lider chinez a 
făcut acest lucru. Tonul lui a fost direct, dar remarcabil de concili- 
ant. Vorbind despre problema atrocităților uriaşe comise de japonezi 
în China, în 1937, el a declarat: „Invaziile japoneze au provocat 
pagube uriaşe Chinei. Rănile adânci rămase în inimile chinezilor nu 
pot fi redate în cuvinte.“ Cu toate acestea, a continuat într-o tur- 
nură fără precedent, învinuind o elită extremistă pentru agresiunea 
japoneză şi admițând că şi japonezii au avut partea lor de suferințe. 
Un răspuns pe măsură la gestul conciliatoriu reprezentat de vizita 
efectuată de Shinzo Abe în China, în ectombrie 2006, la doar două 
săptămâni după alegerea sa ca premier al Japoniei. 


Rânile istoriei 


Problemele actuale dintre China şi Japonia datează din timpul 
războiului sino-japonez din 1894-95, în care Japonia a reuşit să 
iasă din umbra Chinei, provocându-i vecinei sale o înfrângere 
umilitoare şi anunţându-şi prin aceasta ieşirea pe scena lumii ca 
putere mondială. Prin acordurile de pace care au urmat, Japoniei 
i-a revenit Formosa (cunoscută acum ca Taiwan), un act care încă 
stârneşte amintiri dureroase, cu toate că Formosa a fost retrocedată 
imediat după înfrângerea japonezilor, la sfârşitul celui de-al Doilea 


Război Mondial. 


Gustul cel mai amar l-a lăsat, însă, invadarea Chinei de Nord de 
către Japonia, în 1931. După ce, timp de şase ani de zile, şi-au con- 
solidat puterea în nord, forţele japoneze au pornit către sud, cap- 
turând oraşul Nanjing, capitala regimului naţionalist al lui Chiang 
Kai-shek. Cele întâmplate în continuare rămân un subiect de aprigă 
dispută între China şi Japonia, cel puţin la nivel oficial, însă, cea 
mai probabilă versiune a faptelor este aceea potrivit căreia soldaţii 
japonezi au pornit o campanie sistematică de măcelărire, violuri şi 
jaf, în care peste un sfert de milion de civili au fost ucişi şi aproape 
douăzeci de mii de femei au fost violate. Pentru ca situaţia să fie şi 
mai gravă, zeci de mii de chinezoaice au fost transformate într-un 
adevărat „sistem de recreere“ al soldaţilor japonezi. Chinezii susțin 
că acest lucru nu însemna nimic altceva decât că erau obligate să fie 
sclave sexuale. Poziţia oficială a lui Shinzo Abe a fost că nu există 
dovezi în acest sens, dar la scurt timp după vizita lui Wen Jiabao în 
Japonia, un grup alcătuit din academicieni japonezi de renume a 
demonstrat că existau dovezi cât se poate de veridice ale faptului că 
femeile din China fuseseră obligare să se prostitueze. 


În timpul ocupaţiei lor în China, japonezii au testat diverse tipuri 
de arme biologice şi chimice, adesea pe prizonieri de război şi civili. 
Când s-au retras definitiv, în 1945, se crede că au lăsat aproape trei 
sferturi de milion de arme chimice împrăștiate prin China. 

Rivali economici 


După cel de-al Doilea Război Mondial, în ciuda faptului că a fost 
învinsă, Japonia şi-a revenit, devenind cea mai importantă putere 
economică din Asia, în timp ce China, deşi fusese de partea învingă- 
torilor, a lâncezit multă vreme în umbra ei. În prezent, însă, China 
ajunge cu repeziciune Japonia din urmă, cele două țări urmând, în 
curând, să fie a doua şi a treia economie din lume. 

Din anumite puncte de vedere, acest lucru este benefic pentru 
Japonia, din moment ce China a luat locul Americii, devenind cea 
mai mare piață de desfacere a Japoniei şi cel mai mare furnizor al său 
de produse manufacturate. Ambele ţări sunt, însă, mari consuma- 
toare de resurse energetice. În ciuda economiilor lor gigant, ele au 
foarte puţin petrol propriu şi, în curând, vor intra în conflict pentru 
rezervele de petrol. A existat, deja, o neînțelegere în ceea ce priveşte 
petrolul iranian. lar în 2004, au existat dispute asupra traseului unei 
conducte care aducea petrol din Siberia, intrebarea fiind dacă aceas- 
ta ar trebui să se termine în zona de coastă a Japoniei sau să ajungă 
până în China. Japonia a câştigat. 

Adevăratul punct nevralgic îl constituie, însă, câmpurile petrolifere şi 
cele de gaze din Marea Chinei de Est, un teritoriu aflat încă în dispută, 
pentru care, în primii ani ai acestui secol, cele două țări au început să 
se certe ca doi elevi neastâmpărați. În 2004, un submarin chinez s-a 
aventurat „din întâmplare“ în apele teritoriale japoneze de lângă insulele 
Sakishima, din apropierea Okinawei. Apoi, în februarie 2005, Japonia a 
luat în posesie disputatele Insule Diaoyu (cunoscute ca insulele Senkaku 
în Japonia), ceea ce le va da controlul asupra unora dintre cele mai mari 
câmpuri petrolifere. Câteva săptămâni mai târziu, chinezii au aver- 
tizat Japonia să se retragă sau să „işi asume întreaga responsabilitate“ 
pentru orice fel de consecințe. Japonia a făcut planuri pentru a trimite 
55 000 de soldaţi în insulele Diaoyu în cazul unei debarcări chineze în 
zonă. În timpul confruntării dintre cele două ţări, China a trimis 5 nave, 
printre care şi un distrugător înarmat cu rachete teleghidate, spre un alt 
teritoriu disputat, câmpul gazifer Chunxiao. În cele din urmă, ambele 
părți şi-au retras forțele, dar tensiunea a continuat să fie mare. 


Să nu vorbim despre război 


Cu toate acestea, în spatele acestei rivalități politice şi militare se află 
tot chestiunea amară a trecutului război. Japonia crede că a ispășit 
destul pentru distrugerile provocate. A plătit reparaţii de război sub- 
stanţiale Chinei şi a asigurat o mare parte din investițiile-cheie care 
au dat startul economiei chineze. De asemenea, a adresat 17 scrisori 
oficiale de scuze. 


Pentru China, însă, nici una dintre aceste acțiuni nu este sufici- 
entă. Japonezii nu şi-au cerut scuze niciodată pentru masacrul de 
la Nanjing, iar naționaliștii lor neagă că femeile chineze ar fi fost 
vreodată sclave sexuale. Pentru a pune sare pe rană, cred chinezii, 
premierii japonezi şi-au făcut un obicei din a vizita frecvent monu- 
mentul de la Yasukuni, care preamăreşte trecutul militar al Japoniei, 
comemorând, pe lângă o jumătate de milion de soldaţi obişnuiţi, şi 
1 000 de criminali de război (dintre care 14, executați pentru crime 
de război după încheierea păcii de tribunalele aliate). 


Fără îndoială, China suflă în ceafa Japoniei ca putere economică do- 
minantă în Asia, însă Japonia doreşte să se impună ca putere mondia- 
lă. Constituţia Japoniei, concepută de americani la sfârşitul celui de-al 
Doilea Război Mondial, interzice în mod expres Japoniei să poarte 
război şi-i permite să aibă doar forțe defensive. Pentru naționaliștii 
japonezi, constituția a lăsat Japonia „Castrată “, În opinia acestora, țara 
şi-a ispăşit sentinţa şi este pregătită să devină. din nou. o putere milita- 
ră. Japonia caută să obţină un loc în Consiliul de Securitate al ONU, 
la fel ca şi China — idee pe care chinezii o resping cu hotărâre. 

Cum se predă istoria 


În 2004 şi 2005, aceste presiuni au început să capete formă deţinu- 
tă. Prim-ministrul japonez, Junichiro Koizumi, a reinterpretat con- 
stituţia pentru a permite trupelor japoneze să se alăture americanilor 

în Irak. În acelaşi timp, media conservatoare din Japonia a început 
o campanie pentru revizuirea constituției, publicând, în paralel, o 
serie de articole în care demoniza puterea militară a Chinei. 


În preajma celei de-a şaizecea aniversări a masacrului de la Nanjing, 
acesta a devenit centrul atenției, cele două ţări pornind un adevărat 
război mediatic asupra acestei probleme. În China, sala memorialului 
Nanjing a beneficiat de o cosmetizare costisitoare, iar la televiziunea 
publică au început să fie difuzate o serie întreagă de programe în care 
se vorbea despre rezistența Chinei în fața Imperiului Japonez. Orașul 
Eroilor, spre exemplu, povestea cum oraşele din China „au luptat cu 
vitejie împotriva Japoniei, sub comanda partidului comunist.“ 


Între timp, în Japonia se făceau eforturi pentru a controla felul în 

care tinerii priveau acest eveniment. Un serial de desene animate 
despre invazia japoneză, numit Jara arde, pe parcursul căruia erau 
prezentate imagini cu cadavre chineze, a fost retras rapid, în urma 
protestelor politicienilor. Apoi, 291 de profesori din Tokyo au fost 
concediaţi pentu că nu au luat poziţie de drepţi în timpul imnului 
naţional cântat la ceremoniile şcolare. 


Cea mai supărătoare pentru chinezi a fost, însă, o serie de manuale 
apărute în şcolile japoneze. Cărţile erau distribuite de editura na- 
ționalistă Fushosha şi minimalizau atrocitățile comise de japonezi 
în China, descriind masacrul de la Nanjing doar ca un simplu 
„incident“ şi omiţând să menţioneze numărul victimelor chineze. 
Manualele erau, de fapt, o reeditare a celor publicate în 2001, 
dar apoi retrase, după ce guvernul japonez ceruse schimbări ca 
răspuns la protestele Chinei şi ale altor țări asiatice afectate de in- 
vaziile japoneze. Schimbările cerute fuseseră făcute, dar nu au fost 
de ajuns pentru chinezi. Când ştirea despre reeditarea acestora a 
ajuns la Beijing, mii de chinezi au ieşit în stradă pentru a protesta, 
Ambasada Japoniei din Beijing a fost atacată cu pietre şi 25 de 
milioane de oameni au semnat o petiție împotriva cererii Japoniei 
de aderare la Consiliul de securitate al ONU. Unii cred că Partidul 
Comunist a orchestrat aceste proteste, însă, nu există nici o îndo- 
ială că invazia japoneză rămâne o problemă amară pentru China, 
cel puţin pentru generația mai în vârstă. 


Să stăm de vorbă 


În timp ce tensiunile erau încă mari între cele două ţări, preşe- 
dintele chinez Hu Jintao şi premierul japonez, Junichiro Koizumi, 
s-au întâlnit în aprilie 2005, la Djakarta, la summitul Africa — Asia. 
Africa trebuia să fie în centrul discuţiilor, dar subiectul războiu- 
lui a dominat atmosfera. Hu şi Koizumi s-au întâlnit în particular, 
iar Koizumi şi-a încă o dată scuze pentru rolul Japoniei în război. 
„Japonia, prin maniera sa colonială şi agresivă de conducere,“ a ad- 
mis Koizumi, „a provocat multe suferințe.“ Nu a mers atât de de- 
parte pe cât şi-ar fi dorit chinezii, dar tensiunile au început să scadă, 
cele două ţări acceptând să se întâlnească pentru a discuta problema 
câmpurilor de petrol şi gaze. 


Divergenţele dintre cele două părți în problema câmpurilor petro- 
lifere şi gazifere, s-au dovedit a fi greu de soluţionat, iar la înce- 
putul lui 2006, discuţiile s-au împotmolit. Japonezii l-au invitat 
pe Hu Jintao în Japonia pentru discuţii, însă acesta a refuzat, iar 
Koizumi continua să facă vizite regulate la monumentul Yasukuni. 
Cu toate acestea, în vara anului 2006, Hu a dat de înţeles că ar pu- 
tea să vină dacă „condiţiile se îmbunătăţeau“. Deşi nu a fost decât 
o deschidere extrem de timidă, atunci când Shinzo Abe l-a înlocuit 
pe Koizumi în postul de premier, a profitat de ea, călătorind la 
Beijing şi invitându-şi omologul, Wen Jiabao, să viziteze Tokyo. 
Abe făcuse parte din guvernul lui Koizumi şi, asemenea lui, vizita 
monumentul, dar atâta timp cât nu o făcuse ca premier, Wen, pro- 
babil mai lipsit de prejudecăţi decât preşedintele Hu, putea merge 
în Japonia fără a-şi pierde onoarea. 


Relaţii înfloritoare 


Interesant este faptul că partea chineză le-a transmis japonezilor că 
singura perioadă în care Wen le putea vizita ţara era în luna apri- 
lie. Acesta nu este doar cel mai prielnic moment pentru a admira 

cireşii în floare, ci şi perioada favorită de vizitare a monumentului 
Yasukuni. Abe nu ar fi putut merge la monument decât dacă și-ar 
fi dorit să-i insulte cu-adevărat pe chinezi şi, bineînţeles, nu a fă- 
cut-o. Un alt moment propice pentru vizitarea monumentului era 
în august, exact în timpul vizitei programate a ministrului chinez 
al apărării. lar când cele două ţări au fost de acord cu o vizită a 
preşedintelui chinez Hu, în 2008, singura dată liberă în calendarul 
ocupat al acestuia era aprilie. 


Vizita lui Wen, din aprilie 2007, ar fi putut fi un moment de răs- 
cruce pentru relaţiile sino-nipone. Discursul lui Wen a plăcut parla- 
mentarilor japonezi, iar farmecul lui ofensiv a câștigat inimile mul- 
tor japonezi. Ca un rezultat direct al vizitei, China şi Japonia au pus 
bazele unui plan de cooperare economică la nivel înalt, semnând 
chiar un acord comun de încetinire a încălzirii globale care să intre 
în vigoare după sfârşitul acordului de la Kyoto, în 2012. Japonezii 
au fost invitaţi să contribuie cu know-how (şi investiţii) în diverse 
proiecte de mediu, iar firmelor japoneze li s-a oferit posibilitatea de 
a participa la licitaţiile pentru construirea unor centrale nucleare şi a 
unor linii de cale ferată de mare viteză, cum ar fi cea dintre Beijing 
şi Shanghai. Şi mai important, China a fost de acord cu propunerea 
japonezilor ca zăcămintele de petrol şi gaze să fie exploatate împreu- 
nă de ambele ţări. La prima vedere, singurul lucru care mai rămânea 
de stabilit era care dintre câmpuri să fie exploatat primul. 


Ca şi cum toate acestea nu erau de ajuns, cele două ţări au tato- 
nat posibilitatea înființării unor linii de comunicare directă între 
ele, pentru a coordona misiunile de căutare şi salvare din Marea 
Japoniei, care le desparte, şi a unor legături de comunicaţii între ma- 
rinele lor, pentru a se evita accidentele dintre vasele acestora. Există 
chiar posibilitatea ca marina chineză să fie invitată într-o vizită de 
prietenie la Tokyo. Între timp, guvernul chinez a început să restric- 
ționeze site-urile de Internet antijaponeze, lansând un program de 
schimburi interacademice pentru studenţii chinezi şi japonezi. 


In ciuda acestei manifestări bruște de simpatie, neînțelegerile dintre 
cele două ţări sunt departe de a fi rezolvate. În China, spre exem- 
plu, refuzul lui Abe de a recunoaşte că tinerele asiatice au fost sclave 


sexuale în „sistemul de recreere“ japonez din anii '30, continuă să 
provoace nemulțumire. În Japonia, ştirile despre faptul că ţara veci- 
nă a început deja să foreze pentru petrol în câmpul de la Chunxiao, 
înaintea termenului stabilit în acord, este pe cale de a stârni tensiuni. 
În plus, reputaţiile politice ale lui Abe şi Wen sunt în joc. Dacă Abe 
mai face o vizită la monumentul de la Yasukuni, imaginea lui Wen 
ar avea de suferit. Însă, Abe ar putea fi supus, la rândul său, presi- 
unilor venite din partea naționaliștilor din guvernul său, cerându-i 
să nu se ploconească în faţa chinezilor. Cu toate astea, din moment 
ce o nouă generaţie de chinezi creşte urmărind vedetele japoneze la 
televizor, citind benzile desenate nipone şi aflând despre război doar 
din cărţile de istorie, tensiunea dintre cele două naţiuni ar putea 
începe să scadă din intensitate, indiferent de ceea ce fac sau spun po- 
liticienii. Un curent de gândire susţine că americanii au cultivat pri- 
etenia cu Japonia ca un stat tampon împotriva ascensiunii Chinei, 
în special în relaţia acesteia din urmă cu Taiwanul. Dacă Japonia şi 
China sfârșesc prin a deveni prietene, SUA s-ar putea confrunta cu 
o problemă cu totul diferită. 

„Construim un nou Beijing — Fiti bineveniţi la Olimpiadă! 


Afiş în Beijing 


În martie 2007, locuitorii din Beijing au învăţat un nou cuvânt: mai. Unele 
ziare din Beijing, dornice să fie de ajutor populației, au publicat şi transcri- 
eri fonetice, pentru a se asigura că locuitorii din Beijing vor şti cum să-l 
pronunţe. Mai înseamnă smog şi a fost cuvântul pe care oficialii oraşului au 
dorit să-l folosească pentru a descrie murdara ceaţă cenușie care adastă 
deasupra Beijingului, în cea mai mare parte a anului, unul dintre cele mai 
poluate oraşe din lume. În trecut, oficialii se referiseră doar eufemistic la 
acest fenomen, numindu-l Wu, un termen mai blând, care înseamnă ceaţă, 
ca şi cum a-i da un nume mai delicat ar fi făcut ca efectele sale să fie mai 
putin grave, distrăgând atenţia de la adevăratele sale cauze = fumul eliberat 
în atmosferă de fabricile din Beijing, praful stârnit de cele opt mii de şanti- 
ere ale orașului şi gazele de eşapament emise de numărul din ce în ce mai 
mare de automobile de pe străzile sale. A recunoaşte că wu este, de fapt, 


mai, arată cât de mult îşi doreşte China să facă o impresie bună la Jocurile 
Olimpice din 2008. 


Desemnarea sa, în 2001, ca ţară organizatoare a Olimpiadei a 
fost un eveniment istoric pentru China. Atunci când Comitetul 
Olimpic Internaţional (COI) a anunțat Beijingul că a fost prefe- 
rat în faţa unor oraşe precum Toronto, Paris, Istanbul sau Osaka, 
străzile din Beijing au fost cuprinse de febra Olimpiadei. Pentru 
locuitorii obişnuiţi a fost, într-un fel, ca o ieşire din întuneric. În 
sfârşit, zilele „de tristă amintire“ erau lăsate în urmă şi China era 
recunoscută ca o țară mare, în plină expansiune. De-a lungul şi de-a 
latul țării, internetul şi blog-urile s-au umplut de texte, în special 
din partea tinerilor, cu acelaşi mesaj: „Iubesc China!“ 


Fără îndoială că Partidul Comunist a fost cuprins şi el de o atmo- 
sferă sărbătorească. Deşi Comitetul Olimpic nu-şi bazează alegerea 
pe reputaţia economică a unei ţări, el ia, bineînţeles, în considerare 
capacitatea gazdei de a organiza corespunzător evenimentul. Când 
oraşul Tokyo a fost desemnat organizator al Olimpiadei din 1964, 
aceasta părea a fi o recunoaștere a uimitoarei dezvoltări economice 
a Japoniei şi a ieşirii sale definitive din perioada sumbră de după 
război. La fel, când orașul Seoul a fost ales organizator al Jocurilor 


Olimpice din 1988, părea a fi o binemeritată încununare a recen- 
tei prosperități a Coreei de Sud. Astfel încât, numirea Beijingului 
ca organizator al Olimpiadei din 2008 a fost văzută ca un fel de 
petrecere de „ieşire în lume“ a Chinei — recunoaşterea internaţio- 
nală a dezvoltării economice chineze. 


PROFIL: DENG YAPING 


Deng Yaping este o legendă în China. Această femeie micuță, ce mă- 
soară doar 1,49 m înălțime, a fost votată de chinezi, în 2003, ca atleta 
secolului XX, şi pe bună dreptate, pentru că este una dintre cele mai 
bune jucătoare de tenis de masă din toate timpurile. S-a născut pe 
5 februarie 1973, în oraşul Zhengzhou, din provincia Henan. La vâr- 
sta de 9 ani a câştigat un campionat provincial de juniori, dar nu i s-a 
permis să joace în echipă fiindcă era prea scundă. La 13 ani, Deng a 
câştigat campionatul naţional, dar din nou nu i s-a permis să joace în 
echipa naţională, neavând înălțimea corespunzătoare. Însă, când a îm- 
plinit 16 ani, antrenorii au cedat în sfârşit şi au lăsat-o să joace, iar ea 
a câştigat imediat titlul mondial la dublu, alături de Qiao Hong. Doi ani 
mai târziu, în 1991, l-a bătut pe nord-coreeanul Li Bun-Hui, câştigând 
titlul la simplu. Anul următor, la Jocurile Olimpice de la Barcelona, 
şi-a învins toţi adversarii, câştigând medalia de aur, atât la simplu cât 
şi la dublu. A repetat performanţa şi la Olimpiada din 1996. Deloc 
surprinzător, a fost numărul unu mondial feminin din 1990 până în 
1997. Când s-a retras în acel an, la 24 de ani, câştigase mai multe titluri 
decât orice alt jucător din istoria tenisului de masă. De atunci, a jucat 
un rol cheie în mişcarea olimpică şi a condus echipa care a obţinut 
desemnarea Beijing-ului ca organizator al Olimpiadei, în 2008. Nu este 
de mirare că este un fel de vedetă la Beijing. 


Dinamul Beijingului 


În foarte multe privinţe, Olimpiada de la Beijing este cel mai bun 
(şi cel mai de amploare) lucru care i s-a întâmplat Chinei de foar- 
te, foarte mult timp, iar partidul s-a lansat în organizarea ei cu un 
entuziasm şi o energie uimitoare. Rămâne de văzut dacă şi chinezii 
obişnuiţi simt acelaşi lucru, însă asupra implicării la vârf nu poa- 

te plana nici o îndoială. Bugetul pentru organizarea Olimpiadei 
este de 40 de miliarde de dolari, de două ori şi jumătate bugetul 
Londrei pentru Jocurile din 2012, iar acesta este, probabil, doar o 
fracțiune din suma imensă cheltuită pentru cosmetizarea Beijing- 
ului în aşteptarea jocurilor. 


Beijing-ul trece acum printr-o tranformare mult mai radicală de- 
cât cea iniţiată în Shanghai, la începutul anilor ‘90. Cei care au 
vizitat oraşul în 1990 nu l-ar mai recunoaşte. Într-adevăr, chiar şi 
localnicii îşi găsesc cu greu drumul, atât de multe s-au schimbat 
şi atât de multe locuri familiare au dispărut înghiţire de mania 
dezvoltării. Beijingul nu a avut nici una dintre problemele şi gri- 
jile locuitorilor Londrei pentru găsirea unui loc bun de amplasare 
a satului olimpic. Pentru a crea satul olimpic, primăria a evacuat, 
pur şi simplu, locuitorii unui cartier sărac, ce adăpostea zeci de mii 
de oameni, dărâmându-le vechile locuinţe cu buldozerul. Atât de 
hotărâți sunt constructorii să dea oraşului o înfăţişare modernă, 
încât par a fi gata să răstoarne cerul şi pământul şi, odată cu ele, și 
Beijingul, pentru a o face. 


În piaţa Tienanmen se află un cronometru care ţine socoteala zi- 
lelor rămase până la deschiderea Jocurilor, fiecare dintre ele fiind 
cât se poate de impoitantă. Beijingul şi-a propus să construiască 
sau să renoveze 72 de stadioane şi arene de antrenament, 59 de 
noi şosele şi 3 noi poduri, fără a mai menţiona o nouă linie de 
metrou, un nou aeroport, o sumedenie de birouri pentru presă, noi 
case, hoteluri și multe altele. Cu toate acestea, Beijingul pare să fi 
abordat această sarcină colosală cu o mare însuflețire, convocând 
armate uriaşe de muncitori de la ţară, pentru a munci în ture de 
şase luni. Singurul comentariu pe care vizitatorii îl pot face, văzând 
40 de mii de oameni muncind la noul aeroport şi 7 mii la stadionul 
național, este că aşa trebuie să fi arătat şi lucrările de construcție la 
Marele Zid. Cu un an înaintea evenimentului, grosul muncii a fost 
terminat şi mulți dintre muncitori au fost trimişi înapoi, în satele 
lor - lăsând, din câte se spune, străinii şi elita oraşului să se bucure 
de strălucitorul Beijing pe care l-au construit. 

Spectacolul arhitectura! 


Beijingul este un oraş uriaş, aglomerat, murdar, dar nu există nici 
o îndoială că organizatorii Olimpiadei fac totul pentru a pune în 
scenă un spectacol strălucitor. Ei au angajat cei mai prestigioși ar- 
hitecţi şi le-au dat undă verde. Expertul în design, Deyan Sudjic, 
susține că ţara se foloseşte de Olimpiadă, considerând-o „o şansă 
de a face o declaraţie sfidătoare şi fără echivoc că ţara şi-a ocupat, în 
sfârşit, locul de drept în lume.“ Faimosul arhitect englez, Norman 
Foster, a fost adus pentru a proiecta noul aeroport internaţional al 
Beijing-ului, o clădire uimitoare, ultra-modernă, de forma unui dra- 
gon. Controversatul arhitect olandez, Rem Koolhaas, a dat centru- 
lui de televiziune naţional un nou sediu, care a fost descris ca „un 
zgârie nori care se dă peste cap,“ „o persoană care îngenunchează,“ 
sau chiar, ca „o gogoaşă . Koolhaas a făcut, de asemenea, parte din 
comitetul de designeri care au acordat contractul pentru proiectarea 
principalului stadion asociaţilor elveţieni, Herzog și de Meuron, care 
au modernizat galeria Tate Modern, din Londra. Stadionul Naţional 
al lui Herzog şi de Meuron este, cu siguranţă, o creaţie uimitoare, 
formată dintr-o reţea de coloane şi grinzi din oţel. Acesta a fost, 
deja, poreclit de localnici, cuibul păsărilor. Numele este unul noro- 
cos, din moment ce cuibul de pasăre este atât o armonioasă creaţie 
a naturii, cât şi o delicatesă extrem de costisitoare. Cu toate acestea, 
unul dintre proiecte a primit porecla răutăcioasă „Oul”, — antipati- 
zatul proiect al lui Paul Andreu pentru Marele Teatru Naţional, aflat 
în apropierea Pieței Tiananmen. 


CENTRUL NAȚIONAL ACVATIC DIN BEIJING 


Noul Stadion Naţional, construit pentru Olimpiada din 2008, din 
Beijing, poreclit „Cuibul de păsări”, a atras destul de multă atenție prin 
design-ul său foarte original. Dar în imediata lui apropiere, cei din echi- 
pa olimpică au construit un alt loc de întâlnire, care va fi cel puțin la fel 
de uimitor: Centrul Naţional Acvatic, creat de parteneriatul australian 
Arup-PTW, Corporaţia Chineză a Construcţiilor de Stat şi Institutul 

de Design din Shenzhen. Poreclit deja „Cubul de apă,“ această clădire 
foarte originală a fost inspirată de bulele de apă şi arată ca o „felie“ tă- 
iată dintr-o cadă plină cu spumă de baie. Structura metalică a pereţilor 
centrului este alcătuită din diverse forme inspirate din modul de com- 
punere al moleculelor balonaşelor de săpun, plantelor, sau cristale- 
lor. Intersitiţiile acestor forme sunt acoperite cu o membrană extrem 
de subţire de fluorocarbon. Aceasta este ataşată structurii, apoi este 
umplută cu aer. Potrivit intenţiei arhitecţilor, „Cubul de apă“ trebu- 
ie să fie corespondentul răcoros, feminin (yin), al înfocatului Stadion 
Naţional, masculin (yang) — însă, membrana de fluorocarbon, a cărui 
culoare obişnuită este albastru-deschis, se poate transforma într-un 


roşu aprins, la o simplă schimbare de lumină. 


e e w 
ranslormarea manciuriana 


Cosmetizarea Beijingului nu se va opri la clădiri. Autoritățile sunt 
hotărâte să curețe oraşul, pentru a-l prezenta lumii în cea mai favo- 
rabilă lumină posibilă. Poluarea aerului este, într-adevăr, o problemă 
fundamentală, fapt relevat şi de adoptarea cuvântului mai pentru 
a o descrie. Beijingul nu doreşte ca atleţii să se plângă că nu pot 
concura din cauza calităţii aerului. Potrivit Cotidianului Poporului, 
Beijingul a cheltuit, numai în 2007, aproximativ 3 miliarde de do- 
lari pentru reducerea poluării înaintea jocurilor. Nu doar că auto- 
mobilelor le-au fost impuse nivele de emisii mai severe, montându- 
li-se aparate de control al noxelor, dar una dintre cele mai poluante 
fabrici din oraş, o oţelărie dintr-un cartier vestic al acestuia, a fost 
mutată la periferie. Unele dintre măsurile pe care se crede că le vor 
lua autorităţile în vederea Olimpiadei relevă faptul că mare parte din 
această agitație nu este motivată de o reală precupare pentru mediu, 
ci, mai mult, de grija pentru imaginea Chinei. Se pare că adminis- 
trația intenționează să închidă roate fabricile poluante (dar numai 
pe durata Olimpiadei) şi să interzică cirtulaţia multor maşini în oraş 
(tor pe durata jocurilor). Conform viceprimarului Beijingului, Ji 
Lin: „Controlul maşinilor, adică interzicerea temporară a circulaţiei 
unora dintre ele, este necesar atât pentru administrarea traficului, 
cât şi pentru controlul poluării.“ 


Aproape toată lumea crede că autoritățile vor curăța străzile ora- 
şului de cerşetori şi vagabonzi pe parcursul Jocurilor, însă acestea 
au negat orice zvonuri potrivit cărora ar intenţiona să evacueze trei 
milioane de muncitori migranţi din oraş, să strângă prostituatele 
de pe străzi sau să închidă persoanele alienate mintal în instituţii 
medicale. Totuşi, pentru a se asigura că străzile sunt curate, chiar 
şi străinilor li se oferă acum pungi pentru gunoi, la sosire, iar zeci 
de oameni au fost deja amendaţi pentru că au scuipat pe stradă, un 
obicei local, pe care autorităţile sunt dornice să-l facă să dispară în- 
aintea Jocurilor. La data de 11, în fiecare lună, în Beijing este Ziua 
Cozii, o zi în care oamenii învaţă cum să formeze cozi ordonate, 
sub supravegherea unor voluntari cu banderole de mătase, la aces- 
tea asistând, uncori, şi funcţionari care oferă un trandafir celui mai 
ordonat om de la coadă. 

MENIUL ÎN LIMBA ENGLEZĂ 


Autorităţile din Beijing sunt hotărâte a nu se face de râs în niciun fel 
cu ocazia Jocurilor Olimpice din 2008. Aşa se face că au fost de-a 
dreptul îngrozite când şi-au dat seama că traducerile engleze de pe 
semnele de circulație şi meniurile din tot Beijingul, intenţionate a fi 
de ajutor străinilor veniţi în vizită, le puteau părea acestora comice. 
Potrivit unui articol al lui Jim Yardley, publicat în New York Times, o 
serie de profesori universitari au fost însărcinaţi să meargă prin oraş 
pentru a descoperi traducerile greşite şi a le corecta. Aceştia au găsit 
câteva „opere“ de traducere de-a dreptul incredibile. Spre exemplu, 
turiştii din Beijing sunt invitați să viziteze Parcul Rasist, un parc te- 
matic despre minoritățile etnice din China. Meniul unui restaurant îi 
tentează, apoi, cu delicaresa locală — crab, scrisă cu „p”, în loc de „b“ 
(crap — Ib.eng. orig — porcărie, mizerie — n.tr.). Una dintre cele mai des 
întâlnite specialități este „pullet', adică o găină tânără, tradusă, se pare, 
ca „pui fără experienţă sexuală.“ Din fericire, unele dintre acestea au 
fost deja schimbate. Spitalul de Anus Dongda este cunoscut acum ca 


Spitalul de Proctologie Dongda. 

Nimeni nu se îndoiește de faptul că, din punct de vedere econo- 
mic, Jocurile Olimpice au reprezentat un câştig pentru Beijing. În 
prezent, întreaga economie chineză creşte într-un ritm accelerat, 
însă Beijingul pare s-o depăşească. În timp ce economia Chinei 
creşte cu aproximativ 10% pe an, economia Beijingului a cres- 
cut cu 12% în perioada premergătoare Jocurilor Olimpice. Există, 
însă, şi unii care se tem că, odată terminate Jocurile Olimpice, 
prosperitatea oraşului ar putea să scadă. Doi profesori universi- 
tari din Beijing, Liu Qiyun şi Wang Junping, susţin că, din cauza 
faptului că Beijingul a cheltuit atât de mult cu organizarea jocu- 
rilor — jumătate din totalitatea fondurilor cheltuite pentru toate 
cele opt olimpiade anterioare — efectele ulterioare ale unei astfel 
de investiţii ar putea fi neobișnuit de grave, lăsând oraşul într-un 
adevărat dezastru economic. 


riucii Jocurilor Olimpice 


Există oameni care, din diverse motive, critică Jocurile din Beijing. 
Beijingul a fost întotdeauna o alegere controversată pentru aceste 
Jocuri, din cauza trecutului său presărat cu încălcări ale drepturilor 
omului. Unii au asemănat decizia cu cea din 1936, prin care orga- 
nizarea Jocurilor Olimpice era oterită Berlinului nazist. Deşi majo- 
ritatea criticilor nu merg atât de departe, China va fi, fără îndoială, 
ţinută sub o atentă observaţie. Unii observatori au sugerat că atribu- 
irea Jocurilor Chinei, ar putea-o stimula să facă progrese în privința 
drepturilor omului, punând-o în centrul atenției mondiale. Într-un 
articol din Business Week, Laura D'Andrea Tyson, o fostă consilie- 
ră a lui Bill Clinton, scria: „În mod paradoxal, găzduirea Jocurilor 
va fi un avantaj pentru cetăţenii chinezi şi o durere de cap pentru 
conducerea chineză.“ Cu toate acestea, alte voci susțin că acordarea 
Jocurilor Olimpice Chinei n-a făcut altceva decât să dea suficientă 
încredere autorităţilor pentru a nu mai ţine cont absolut deloc de 
condamnarea morală a Occidentului. Rolul extrem de controversat 


al Chinei în masacrul de la Darfur i-a determinat pe unii să nu- 
mească aceste Jocuri „Jocurile Genocidului”, însă, chestiuni precum 
soarta Tibetului, cea a prizonierilor politici, condiţiile de lucru din 
fabricile chineze şi problemele de mediu ale Chinei stârnesc, la rân- 
dul lor, extrem de multe critici. 


Interesant este faptul că această situaţie creează un adevărat coşmar 
al relaţiilor publice pentru corporaţiile multinaționale care spon- 
sorizează Jocurile, cum ar fi Adidas, Coca Cola, General Electric, 
McDonald şi Kodak. Dacă aceste companii ar ignora complet criti- 
cile activiştilor pentru drepturile omului, şi-ar putea pierde clienţii 
din ţările lor de origine. Însă, dacă i-ar critica pe chinezi, şi-ar putea 
pune în pericol viitorul pe această piață extrem de profitabilă. În tre- 
cut, autorităţile chineze au fost foarte prompte în a interzice licențe- 
le, sau permisele de funcţionare ale companiilor străine pe care nu le 
agreau. Acum, însă, companii precum Coca Cola şi Mc Donalds se 
confruntă chiar acasă la ele cu nişte critici acerbe. Se spune că actriţa 
Mia Farrow, preşedinta unui grup denumit Vis pentru Darfur, ar fi 
scris un e-mail în care concluziona: „Reputația Jocurilor Olimpice 
va fi pătată pentru totdeauna, în cazul în care China nu intervine 
pe lângă Khartoum [in problema Darfurului]; mărcile sponsorilor 
acestora vor fi şi ele defăimatre prin asociere.“ Departamentele de re- 
laţii publice ale corporațiilor încearcă să îşi asigure spatele, susținând 
că acestea nu au nici o putere de a influenţa guvernele suverane şi 
subliniindu-și celelalte proiecte umanitare, însă aceste probleme vor 
continua, cu siguranță, să agite spiritele. 

MARȘUL TORŢȚEI OLIMPICE 


Pentru a începe jocurile din 2008, Beijingul plănuieşte cel mai lung tra- 
seu din istorie al torței olimpice. Flacăra va fi aprinsă, ca de obicei, în 
localitatea Olympia, din Grecia, pe 25 martie 2008, iar apoi, va călători 
137 000 km, pe 5 continente, până va ajunge, într-un final, pe Stadionui 
Naţional din Beijing, pentru a da startul jocurilor. Flacăra va merge de- 
a lungul vechiului drum al mătăsii, prin oraşe precum Samarkand şi 

Taşkent din Uzbekistan, simbolizând vechimea relaţiilor dintre China 
şi restul lumii. Traseul a fost intitulat Călătoria Armoniei, dar parcur- 
gerea sa nu a fost complet armonioasă. Una dintre escalele propuse 
era oraşul Taipei, din Taiwan, însă guvernul taiwanez nu este încântat 
deloc de idee, susținând că, din moment ce Taiwanul nu este o parte 
a Chinei, chinezii nu pot, pur şi simplu, decide unilateral să treacă prin 
Taiwan. O altă parte litigioasă a planului este de a purta torța pe vâr- 
ful muntelui Chomolungma (Everest). Problema care-i deranjează pe 
ecologişti şi pe activiştii pentru drepturile tibetanilor nu este atât pur- 
tarea torței pe munte, ci porțiunea de 108 km de autostradă pe care 
chinezii îi construiesc până la tabăra de la baza muntelui. Pe durata 
maratonului torței, autostrada Everest va permite accesul presei, însă, 
după aceea, drumul va deveni principala cale de acces pentru turiştii şi 
alpiniştii care vor să ajungă pe munte fără efort. 

Oricare va fi rezultatul Olimpiadei, nu există nici o îndoială că 
aceasta va aşeza noua Chină pe hartă. M.liarde de oameni din lume 
vor vedea pentru prima oară uimitoarele schimbări prin care a tre- 
cut China, admirând pe micul lor ecran arhitectura ultramodernă a 
oraşelor chineze şi văzând pe străzi o populaţie îmbrăcată cu haine 
la fel de moderne ca și cele din Occident. Nimeni nu-i va mai putea 
considera vreodată pe chinezi nişte năpăstuiţi care poartă faimoase- 
le pijamale din epoca lui Mao. 

„Poate în trecut, toată lumea era supusă şi asculta bunicuţele care țineau 

lectii despre cine era persoana potrivită cu care să faci sex şi în ce poziţie. 
, . v v . v (<$ 

Dar noi nu avem timp să ascultăm. Suntem prea ocupați să facem sex! 


Li, un tânăr blogger citat de revista Time, decembrie 2005 


Spre sfârşitul anilor '90, în media chineză au început să apară relatări despre 
apariția unui nou fenomen. Câţiva tineri chinezi din oraşe precum Shanghai-ul, 
începuseră să arate şi să se poarte curios. Poate că în Occident, nimeni nu 
e-ar fi acordat prea mare atenţie. Cu hainele lor negre, machiajul strident şi 
smocurile de păr vopsit, aceşti tineri nu păreau a fi altceva decât nişte adepți 
mai cuminţi ai curentului Gotic. Cu gustul lor pentru fumatul intens şi muzica 
heavy rock, ă la Kurt Cobain sau grupuri chineze, precum Brain Failure, erau un 
fel de amestec de culturi occidentale ale tinerilor — de la punk, la Generaţia X 
- cu un strop de cultură chineză. Occidentul este obişnuit, acum, cu aceste 


ste, 


transformări ale tinerilor rebeli, dar pentru chinezi a fost un şoc extraordinar. 


Presa i-a denumit pe aceşti tineri boemi, aflaţi în jurul vârstei de 20 de 
ani, Generaţia Weiku. Weiku combina cuvintele chineze wei şi ku care 
înseamnă mare şi extrem, dar era şi un joc de cuvinte construit în ju- 
rul expresiei americane, folosite în mediul tinerilor, way cool — „foarte 
cool.“ Cuvântul era deja cam perimat printre tinerii chinezi care îl fo- 
loseau, dar eticheta a prins. Generaţia Weiku era născută în anii '70, 
după revoluţia culturală, iar China în care crescuse nu mai era cea a 
lui Mao şi a comuniștilor duri. În timpul copilăriei tinerilor Weżiku, 
în China aveau loc primele reforme care aveau să deschidă țara către 
restul lumii. În timpul adolescenței acestora, influentele occidentale 
începuseră să pătrundă prin diverse canale, astfel încât ei au început 
să respingă o parte dintre valorile părinţilor lor. 

Lansarea Web-ului 


Interesant este faptul că mulţi dintre chinezii care erau cu doar zece 
ani mai mari decât cei din generația Weiku — cei care aveau în jur de 
30 de ani în anii '90 — părăsiseră China pentru a studia în America, 
inainte ca efectele reformelor să poată fi simțite. Aceşti emigranți 


N 


s-au întors, dornici să facă accesibile tinerilor chinezi minunile in- 
ternetului, dând naştere, între anii 1999-2000, unui balon chinezesc 
al doz.com-urilor. Finanțaţi, adesea, de americani, au lansat o puzde- 
rie de noi portaluri şi motoare de căutare, pentru a lansa Generaţia 
Galbenă, cum o numeau ei, în epoca internetului. Size-uri precum 
E- lang, Sohu.com, Sina.com şi Netease au dat proaspătului web 
chinez noi afaceri de viitor, iar finanţatorii americani, aşteptându-se 
la realizări măreţe din partea acestora, au investit masiv. 


Aceste investiţii au dat, fără îndoială, naştere web-ului chinez, dar 
antreprenorii chinezi ai dot.com-urilor, întorcându-se plini de spe- 
ranță din America, nu erau conştienţi de amploarea schimbărilor 
petrecute în lipsa lor, în China. Crezând că erau la curent, atât cu 
ultimele tendinţe din lumea occidentală, cât și cu propria lor cultu- 
ră, nu au înţeles cât de puţine aveau în comun cu compatrioţii lor 
cu doar zece ani mai mici. Aceşti copii ai anilor “60 erau, adesea, op- 
timişti şi idealişti, într-un total contrast cu cei din generaţia Weżku, 
denumiți uneori, kuadiao yi dai, „generaţia căzută,“ din cauza cinis- 
mului şi a obsesiei lor faţă de propria persoană. 

TĂRÂMUL FANTEZIEI 


Toate lucrurile care vin din Japonia sunt considerate foarte la modă de 
către tinerii chinezi, în ciuda duşmăniei față de Japonia ca țară, iar ben- 
zile desenate şi desenele animate japoneze au numeroşi fani. Cel mai 
la modă, în ultimii ani, a fost jocul de roluri Cosplay, importat tot din 
Japonia. În Cosplay, adolescenţii se costumează şi joacă diverse poveşti 
din desenele animate sau din jocurile lor favorite pe computer. Pentru 
unii tineri, Cosplay a devenit mai mult un mod de viață decât un joc, însă 
atracţia pe care o reprezintă pentru aceştia nu poate fi pusă la îndoială. 
Într-o lume aflată într-o permanentă schimbare şi lipsiți de o îndrumare 
reală, aceste jocuri fanteziste constituie o evadare binevenită. Întregul 
concept al Cosplay se potriveşte perfect nevoii din ce în ce mai pre- 
sante a tinerilor chinezi de a ieşi în evidentă. In timpurile în care baza 
societăţii chineze era reprezentată de spiritul comunitar sau în epoca 
imperială, era uşor să-ți găseşti locul în viață, dar acum, tinerii din China 
sunt nevoiţi să se descurce, într-o măsură din ce în ce mai mare, pe cont 
propriu — şi s-o facă într-o ţară cu peste 2 miliarde de locuitori. Nu e de 

mirare atunci că mulţi copii chinezi spun că visul lor este să zuo xiu (adică 
să se dea în spectacol) şi să-şi construiască gaşca lor de fen-si — textual, 
fen-si înseamnă „tăiţei de orez”, însă expresia este un joc de cuvinte ex- 
trem de răspândit printre tinerii chinezi, pornind de la cuvântul englezesc 
fans (fani — n.tr.). Cosplay reuşeşte să le ducă idealul la îndeplinire fără 
multă bătaie de cap, evenimentele cărora acesta le dă naştere fiind une- 
ori colosale, cu zeci de mii de adolescenţi îmbrăcaţi aproape scandalos 


gata să se dea în spectacol sau doar să ia parte la distracţie. 


Rezultatul a fost că aceste noi szze-uri de internet şi-au ratat segmentul 
ţintă de piaţă aproape în totalitate. Erau portaluri de size-uri — adică 
site-uri care acționau doar ca puncte de intrare — şi aveau foarte pu- 
ţin conţinut, iar site-urile la care te trimiteau erau prea generaliste şi 
necombative pentru adolescenţi şi cei de douăzeci şi ceva de ani care 
se puteau conecta la internet. Rapperul taiwanez Zhang Zhenyu a 
spus cât se poate de explicit care este atitudinea celor din generația 
Weiku faţă de aceşti repatriați chinezi, în melodia sa Bullshit, în care 
le spune: „Spuneţi că aveți o diplomă americană; eu zic că trageţi 
vânturi.“ În scurt timp, marile site-uri chinezeşti de-abia mai reu- 
şeau să supraviețuiască. 


Revoluţia comunicaţiilor 


UTILIZAREA 

Web-ul alternatiy 


Generaţia Weiku a fost, totuşi, prima dintre generaţiile de tineri 
chinezi cu o mai mare pricepere tehnică. Astfel încât, în loc să folo- 
sească binecunoscutele site-uri portal, aceştia au început să-şi cree- 
ze propriile site-uri — uneori, site-uri străine traduse, alteori, szte-uri 
personale. Site-urile de nişă, precum Menkou.com, se concentrau 
asupra unor probleme specifice, cum ar fi grafica, literatura dură, 
sau muzica. Totul era underground şi alternativ şi, deşi rareori avea 
tentă politică, fenomenul internet a început să se răspândească rapid 
printre tinerii chinezi. 

Impactul internetului asupra tineretului chinez ar fi foarte greu de 
supraestimat. Statisticile despre dezvoltarea internetului în China 
sunt impresionante — câteva mii de utilizatori în 1994, 4 milioane în 
1999, 21 de milioane în 2001 şi 137 de milioane în 2006. Dar aces- 
te cifre maschează impactul real asupra tinerilor, în special al celor 
din orașe, fiindcă deşi nu toţi aveau propria lor conexiune, aproape 
toţi aveau acces, fie la școală, fie în internez caf&uri. Mai mult de 
70% dintre copiii între 7 şi 15 ani au folosit cel puţin o dată inter- 
netul, iar în orașe a fost folosit de mai mult de 87%. De fapt, mai 
mult de jumătate dintre copiii născuţi la oraş locuiesc în case care au 
conexiune la internet și, desigur, cei care folosesc această conexiune 
sunt mai degrabă tinerii care au cunoştinţe IT, decât părinţii lor. 


Totuşi, odată cu generația Weiku, considerată deja cam depăşită 
de tinerii din China, utilizarea internetului a făcut un drum lung 
într-un timp extrem de scurt. În zilele Weiku, internetul era, mai 
ales, o metodă de comunicare pentru o cultură alternativă limita- 
tă. Acum a devenit un loc comun, fiind o parte integrantă a vieții 
tinerilor din oraşe. În Occident, suntem familiarizați cu zecile de 
ore petrecute de tineri pe internet, însă, în oraşele chineze, acest 
obicei a fost dus la extrem. Tinerii din oraşe sunt lăsaţi de capul 
lor mai mult decât altădată. Din cauza politicii copilului unic, 
implementată mult mai rigid în oraşe, foarte puţini copii au fraţi, 
iar presiunile din ce în ce mai mari asupra veniturilor înseamnă 
că ambii părinți trebuie să muncească. Lăsaţi de capul lor, tinerii, 


adeseori singuratici, găsesc în internet o resursă fantastică pentru 
a lua legătura cu alții cu ajutorul char-room-rilor şi pentru a-şi ur- 
mări interesele. (În ultimul timp, pentru tineri contează din ce în 
ce mai mult prietenii, şi nu familia). 

TINERE VEDETE CHINEZE 


Rapida dezvoltare a mijloacelor media printre tinerii chinezi a dus la 
apariţia unei sumedenii de vedete care, deşi puțin cunoscute în restul 
lumii, sunt notorii în China. Există staruri pop şi vedete de film, cum 
ar fi cele din Hong Kong - Edison Chen, Cecilia Chung şi Nic Tse, al 
cărui cântec Jade Butterfly — Fluturele de Jad, a fost un succes uriaş. 
Există şi web-writeri extrem de controversaţi, precum Han Han. Sunt 
şi sportivi-vedetă, precum uriaşul de 2.30m înălțime, Yao Ming, care 
joacă acum pentru echipa Houston Rockets, în cadrul Ligii Naţionale de 
Basket americane, sau aruncătorul de greutăţi, câştigător la Olimpiada 
de la Atena, Liu Xiang. Cel mai mare star este, totuşi, vedeta pop Jay 
Chou, din Taiwan, situat de societatea Chatham House din Anglia, în 
2007, în topul celor mai influenți 50 de oameni din China. Denumit 
Yu Tsun (prost) de către profesorii săi la şcoală şi considerat urât de 
către colegii de clasă, Jay Chou a învins soarta, compunând cântece de 
suflet care par să fure inimile fanelor. Firma Panasonic are o fotografie 
a lui Jay Chou marcată pe telefoanele sale mobile, iar revista lime i-a 
dedicat un întreg editorial în 2003. 

Diferente culturale 


În mod interesant, internetul a contribuit la apariţia unei diferenţe 
uriaşe între nivelul de cunoștințe al adulților şi cel al tinerilor. După 
cum declară Sun Yun Xiao, de la Centrul de Cercetări pentru Tineri 
şi Copii: „Internetul a dat aripi copiilor din China.“ Internetul ofe- 
ră tinerilor un grad de contact cu şi o cunoaştere asupra lumii din 
afară inimaginabilă pentru părinţii acestora. Ei pot urmări evolu- 
ţia echipei de baseball Miami Heat din SUA, pot asculta ultimele 
noutăți R&B de la New York, sau se pot conecta la chat-room-uri 

alături de tineri din toată lumea. Faptul că interesul lor este la fel de 
superficial ca al tuturor celorlalți tineri de pe glob nu pare a fi foarte 
revoluţionar, dar poate că însăşi asemănarea lor este cea esenţială. 
Poate chiar această transformare culturală din rândul tinerilor este 
cea care forţează China să se deschidă, într-o mai mare măsură decât 
ar putea-o face vreodată orice fel de discurs politic. 


Generaţia mai în vârstă simte deja răceala vântului schimbării. La 
şcoală, profesorii au început să se simtă ameninţaţi, nu numai din 
cauza cunoștințelor pe care copiii le-au acumulat în afara controlu- 
lui lor, ci şi de atitudinea lor mult mai provocatoare. În trecut, copi- 
ii chinezi acceptau ce le spuneau profesorii lor fără să crâcnească, iar 
respectul pentru cei mai în vârstă era unul dintre reperele milenare 
ale societății chineze. Acum, copiii nu numai că sunt mai dornici să 
întrebe „de ce”, dar pot fi chiar duri atunci când descoperă că pro- 
fesorii lor sunt prost informaţi, iar unii profesori găsesc acest lucru 
enervant. 

Şocul tinerilor 


Părinţii sunt şi mai îngrijoraţi. Lumea din jur se schimbă într-un 
ritm ameţitor — totuşi, copiii lor acceptă acest lucru într-o manieră 
de-a dreptul deconcertantă. Prea mulți părinți trebuie să se bazeze 
pe copiii lor să le spună ce trebuie să cumpere când merg la cumpă- 
rături în noile malluri, ţinându-se după ei umili în timp ce precocele 
lor odrasie le arată cele mai bune mărci. O cercetare a arătat că în 
discuțiile familiale din China, copiii vorbesc mai mult de jumătate 
din timp, părinţii o treime, iar bunicii stau în tăcere majoritatea 
timpului — o completă răsturnare a modelului tradițional. 


Se dovedeşte că prăpastia dintre generații este mult mai profundă 
decât simplele sfaturi în privinţa cumpărăturilor sau discuţiile de la 
masă. Prin contactul pe care-l au cu lumea dinafară, nu doar pe in- 
ternet, dar şi la televizor, adolescenţii chinezi sunt, adesea, mult mai 
detaşaţi decât părinţii lor de vechile duşmănii naţionale. Japonia şi 


Taiwanul continuă să se afle pe lista neagră a Chinei, dar acest lucru 
nu reprezintă un obstacol pentru tinerii chinezi, pentru care majo- 
ritatea lucrurilor celor mai la modă vin din Japonia şi din Taiwan. 
Multe dintre trupele şi desenele animate japoneze sunt foarte îndră- 
gite de adolescenţii chinezi, iar muzica şi emisiunile TV taiwaneze 
sunt atât de populare în China încât foarte mulți adolescenţi din 
Shanghai şi Beijing au început, spre iritarea părinţilor lor, să folo- 
sească în locul mandarinei rigide şi formale din nord, accentul mult 
mai dulce, mai degajat, din Taiwan. 


SPRETIBET 


Ca orice țară occidentală, China are parte de proprii săi tineri visători 
aflați în căutarea unui alt mod de viaţă. Pentru generaţia Weiku, Tibetul 
este cel mai tare loc de pământ. Totul a început pe la mijocul anilor '90, 
atunci când cântărețul Zheng Jun a filmat un videoclip pentru cântecul 
Hui Dao Lhasa (Înapoi în Lhasa), în care mergea cu motocicleta sa de-a 
lungul platoului tibetan. La vremea aceea, Tibetul reprezenta o desti- 
nație turistică pentru doar câteva zeci de mii de oameni, majoritatea 
străini. Însă, după şlagărul lui Zheng Jun, călătorii care se întorceau din 
Tibet erau priviţi ca nişte vedete, cei mai tari din oraş, cei care aveau 
spirit de exploratori. Nu după mult timp, din ce în ce mai mulți tineri 
chinezi începuseră să meargă în Tibet pentru a-şi demonstra spiritul 
de aventură şi independenţa, iar în 2004, mai mult de un milion se în- 
dreptau spre vest, în fiecare an, spre munte. Odată cu construcţia noii 
şosele spre Everest se aşteaptă ca aceste cifre să crească şi mai mult. 
Însă nu doar numărul celor care călătoresc în Tibet a luat amploare. 
Din moment ce generaţia Weiku a ajuns la maturitate şi are bani de 
cheltuit, a început să cumpere tot ce este tibetan. Bijuterii tibetane, 
haine şi chiar mobilă, toate acestea se vând în magazine „oraganice'“, 
în stil tibetan, aflate în cele mai moderne malluri din Beijing, cum ar fi 
Wangfujing. Există acum chiar şi restaurante în stil tibetan care servesc 
delicatese cum ar fi ceai din unt de iac. Muzica folclorică tibetană, sau 
cea inspirată de acest gen, a devenit fundalul liniştitor folosit de mulți 
dintre tinerii designeri chinezi la prezentările lor de modă, iar melodii 
precum Sister Drum (Toba Soră) a lui Dadawa şi Voices from the Sky 
(Voci din cer), au ajuns adevărate hituri. 

Virusul F4 


În 2002, staţiile de televiziune chineze, dornice să atragă telespec- 
tatori tineri, au început să difuzeze un serial taiwanez, inspirat de 
nişte desene animate japoneze. Intitulat Meteor Garden - Grădina 
Meteor, acesta spunea povestea a patru studenţi aroganţi, bogați, 
arătoşi, jucători de baseball şi rockeri, şi a unei tinere fere sărace 
care nu se lasă impresionată de şarmul lor nonşalant. Adolescenților 
chinezi le-a plăcut la nebunie, iar cele patru tinere vedete ale seri- 
alului, poreclite F4, au furat inimile adolescentelor din toată țara. 
Pe măsură ce serialul capta şi mai multă atenţie, părinţii şi presa au 
început să se plângă de el: de personajele sale agresive, de găştile 
sale, de lipsa de respect faţă de profesori şi de accentul pe care-l 
punea pe dragostea fizică. 


Când în ziare au început să apară titluri precum: Este F4 un virus?, 
organele de control al presei au decis să oprească difuzarea acestuia, 
demonstrându-și lipsa de conectare la realitate. În secunda următoa- 
re, DVD-urile pirat cu serialul Meteor Garden au început să se vândă 
cu milioanele, pe site-uri au început să apară bârfe şi informaţii, iar 
revistele au scris nenumărate articole despre cei patru tineri F4. 
Într-un final, F4 au lansat un album pop care a devenit, imediat, 
best seller. Mania F4 cuprinsese toată ţara — numai până la următo- 
rul hit de senzaţie, desigur. 


VOCEA TINERILOR 


Cel mai mare hit al anului 2005 a fost serialul numit Supergirl. Supergirl 
era echivalentul chinezesc al show-ului Pop Idol (Idolul Pop). Supergirl 
atrăgea audienţe ameţitoare, de peste o sută de milioane. Succesul 
acestui show a fost atât de mare încât a dus la apariția mai multor 
imitații cum ar fi My Hero (Eroul meu) şi My Show (Spectacolul meu). 
Televiziunile din China se chinuie acum să introducă „conţinut” pen- 
tru tineret, de la reality-show-uri, până la telenovelele în stil taiwanez, 
sau chinez. Chiar şi canalele de stat îşi dau seama acum că trebu- 
ie să înceapă să atragă tinerii, dacă nu doresc să-şi piardă audiența. 
Cu adevărat interesant, însă, la Supergiri, a fost interacțiunea pe care 
a creat-o cu publicul său. 


În primul rând, câştigătoarea show-ului a fost o tânără de 2| de 
ani — Li Yuchun. Li Yuchun nu era o frumuseţe convenţională chine- 
ză care interpreta unul dintre șlagărele „consacrate”, ci o băieţoasă 
deşirată, cu păr tepos, care-şi alesese single-u! oarecum alternativ, 
Zombies, al faimosului grup irlandez Cranberries. Li Yuchun a devenit o 
celebritate naţională, alături de la fel de neconvenţionalul concurent 
Zhou Bichang, iar cei doi au început să apară împreună în numeroase 
spectacole şi reclame. Poşta Chineză a emis chiar şi o serie de timbre 
cu chipul lui Li Yuchun. 


Cel de-al doilea aspect interesant al show-ului, în ceea ce priveşte in- 
teracțiunea cu audiența, a fost că zeci de milioane de tineri chinezi au 
votat prin SMS pentru ea. Acum toate show-urile pentru tineri au acest 
element de participare a audienței şi de votare. Nu este nimic surprin- 
zător pentru o generaţie care aşteaptă acelaşi gen de implicare pe care 
i-l oferă internetul, însă mulţi au început să se întrebe cât va mai fi lipsită 
această generaţie, obişnuită să-şi expună punctul de vedere în cele mai 
„triviale” chestiuni, de posibilitatea de a se exprima în chestiuni politi- 
ce de mai mare importanţă. Multi tineri susțin că nu sunt interesaţi de 
politică şi vor doar să-şi vadă de viața lor, dar, dacă nu sunt interesaţi 
de problemele poiitice care-i preocupau pe părinții lor, aproape toți își 
declară interesul acut pentru problemele de mediu. 


Dragoste de adolescenţi 


În Occident, ideea unor adolescente care devin isterice din cauza unei 
trupe de băieţi nu este deloc nouă, dar pentru părinţii chinezi între- 
gul fenomen creat de trupa F4 a fost de-a dreptul şocant. Revoluţia 
sexuală a fost o problemă în Occident, deşi s-a întins aproape pe 
perioada unui secol întreg, dar în China ea a fost comprimată într-un 
singur deceniu. Nu este vorba doar de faptul că sexul premarital era 
de neconceput pentru generaţia mai în vârstă — ci însăși ideea de a 
avea un prieten sau o prietenă era total străină. Părinţii chinezi con- 
sideră că a le permite copiilor lor să aibă chiar și o relație platonică 
este total inacceptabil. Totuşi, printre tineri atitudinile se schimbă şi 
nenumărați băieți şi fete au relații de dragoste ascunse de părinții lor, 


Secretele Chinei 


Secretele Chinei 


ajutaţi, în special, de telefonul mobil, care le dă un grad de intimitate 
necunoscut în tinereţea acestora din urmă. 


Spre îngrijorarea generaţiei mai în vârstă, mulți adolescenți chinezi, 
în special fete, sunt cuprinşi de un val de romantism. Adolescentele 
infulecă romane de dragoste pe pâine, iar ziua Sfântului Valentin, 
numită Ziua Îndrăgostiţilor în China, a devenit un eveniment po- 
pular printre tineri. Totul a fost de-a dreptul şocant pentru mulți 
chinezi vârstnici, care acum trebuie să se obişnuiască cu ideea cuplu- 
rilor sărutându-se și ţinându-se de mână în public, ceva inimagina- 
bil în tinereţile lor colectiviste. 

Sexul 


Până de curând, poveştile de dragoste erau limita maximă a îndrăz- 
nelii adolescenților chinezi. În 1989, doar 15% dintre locuitorii 
Beijingului avuseseră relaţii sexuale înainte de căsătorie. În 2004, 
procentul ajunsese la 60-70%. lar aceştia nu doar că aveau relaţii 
sexuale premaritale, ci le aveau la o vârstă mai fragedă decât înainte. 
În 2000 o anchetă făcută printre tinerii chinezi de ambe sexe arăta 
că 43% dintre ei își păstraseră virginitatea până la 22 de ani şi doar 
6% şi-o pierduseră înainte de 19 ani. În 2005,a putut fi observată o 
schimbare dramatică, în momentul în care jumătate dintre respon- 
denţi au admis că făcuseră sex la 17 ani, iar mulţi dintre ei chiar şi 
mai devreme. Chiar și cei din generaţia Weiku aveau, în medie, în 
jur de 24 de ani când făcuseră prima dată sex, astfel încât schimbarea 
a fost cu adevărat uimitoare. 


Acum, că adevărul a ieşit la lumină, mulţi tineri se aruncă în iureşul 
sexual, poate din dorința de a afla ce au pierdut. Cu câţiva ani în 
urmă s-a produs o adevărată explozie de confesiuni sexuale femini- 
ne, care au sfârşit ca bestse//-uri sau site-uri de web foarte vizitate. 
Primele au fost lascivele romane Shanghai Baby, de Zhou Weihui şi 
Candy, de Mian Mian. Apoi a apărut Beijing Doll a lui Chun Sue, 


care s-a vândut în doar câteva săptămâni de la lansarea sa, în mai 


2002, în 100 000 de exemplare. La vremea respectivă, Chun Sue 
avea doar 17 ani şi istorisea povestea semiautobiografică a unui şir 
de relații sexuale dezamăgitoare, începute la doar 14 ani. Beijing 
Doll (Păpuşa din Beijing) a dat naştere unui cult printre tinerii chi- 
nezi mai puţin sociabili care se identificau cu viziunea sumbră şi 
fascinația autoarei pentru sex şi muzica rock occidentală. Apoi, în 
2003, a apărut jurnalul on-line al lui Muzi Mei în care îşi relata 
întâlnirile sexuale, care includea, printre alele, şi o înregistrare cu 
gemetele ei de la finalul unui act, care a fost atât de accesată, încât a 
dus la căderea rețelei. Autoritățile chineze au interzis înregistrările, 
însă fără prea mult efect, din moment ce copii ale cărţii circulau pe 
piața neagră, iar tinerii cunoscători de IT au găsit modalitatea de a 
le materializa pe alte site-uri. 


În 2002, arestarea unui grup de fete de gimnaziu din Kunming a 
provocat uimirea cetăţenilor Chinei. Fetele erau acuzate că practicau 
prostituţia în grup cu 50 dintre colegii de clasă, unii în vârstă de 
numai 13 ani. Fetele nu au fost constrânse să facă asta, nici nu au 
fost împinse de sărăcie sau depresie. Se pare că erau doar curioase 
şi flatare de atenţia bărbaţilor şi de cadouri. A fost un eveniment 
şocant, însă, probabil, doar cea mai gravă dintre defulările provocate 
de îndelungata perioadă de reprimare sexuală. 


DEPRINDEREA MODULUI DE A FI CHINEZESC 


Chinezii au pus întotdeauna mare preț pe valoarea educației. Încă din 
timpul lui Confucius, era clar că trebuie să înveți mult pentru a reuşi în 
viaţă. În ultimele decenii, a devenit o adevărată obsesie. Din moment 
ce vechile slujbe şi viața familială au fost spulberate de iureşul refor- 
melor, părinti şi copii sunt convinşi că singurul mod de a-şi asigura o 
poziție mai bună în ierarhia socială este o bună educație. 


Încă dinainte de a merge la şcoală, copiii sunt îndopatţi cu lecţii despre 
orice, de la limba engleză la caligrafie, iar în momentul în care încep 
şcoala ritmul lucrului ar speria de moarte un copil occidental. Chiar 
şi şcolile obişnuite cer multe ore de lucru acasă din momentul în care 
copiii încep şcoala, la vârsta de 6 ani. Unele dintre şcolile de top, care 
solicită şi mai mult elevii, devin din ce în ce mai populare printre copiii 
familiilor înstărite. 

Pe măsură ce cresc, ritmul se accelerează, atingând apogeul în ultimii 
3 ani de liceu. Aceştia sunt anii în care elevii se pregătesc pentru ne- 
plăcuta Gaokao — examenul de bacalaureat pe care orice elev care 
doreşte să meargă la universitate trebuie să-l treacă. Importanţa acestor 
examene de 3 zile şi teroarea pe care o inspiră este atât de mare, încât 
părinţii aşteaptă în faţa şcolii precum antrenorii din Turul Franţei, gata 
să-şi aprovizioneze copiii cu gustări energizante ori de câte ori ies în 
pauza dintre examene. 

Presiunea a atins un punct maxim la sfârşitul anilor '90, când 5 milioane 
de elevi au trecut prin teroarea acestor examene gaokao pentru a ocu- 
pa doar un milion şi jumătate de locuri la universități. Guvernul chinez 
s-a trezit pus dintr-o dată în fața acestei probleme şi a declanşat un ma- 
siv program universitar care a făcut deja ca numărul locurilor în univer- 
sități să ajungă la 4 milioane. Este o realizare uimitoare, dar nu a reuşit să 
elibereze decât foarte puţin din presiunea exercitată asupra sistemului, 
dat fiind că solicitările pentru locurile din învățământul universitar au 
crescut dramatic — iar 4 milioane reprezintă doar un procent infim din 
numărul tinerilor care au vârsta facultăţii. 


În ultimii ani, pentru a satisface cererea atât la nivel universitar, cât 
şi la nivelul instituțiilor şcolare de mare performanţă, au apărut o su- 
medenie de şcoli şi colegii particulare, la care oamenii sunt pregătiţi 
să plătească adevărate averi pentru a le obţine odraslelor lor un loc. 
Interesant este faptul că unele dintre aceste colegii particulare au 
propus o abordare cu totul nouă pentru învățământul chinezesc. S-a 
considerat că sistemul rigid, bazat pe acumularea de fapte învăţate pe 
de rost, norma din şcolile chinezeşti nu se potrivesc deloc cu minţile 
din ce în ce mai iscoditoare ale tinerilor chinezi. Poate că acesta era 
bun în trecut, dar nu va produce creativitatea de care mulţi cred că 
ar avea nevoie China pentru a-şi susține progresul economic. În car- 
tea sa Mai întâi bogaţi, Duncan Hewitt descrie Institutul Particular 
Jiangiao, dintr-o suburbie a Shanghai-ului, unde profesorii încurajează 
o atitudine mai creativă din partea studenților, în acelaşi timp cu o 
implicare activă a acestora în afacerile şi proiectele locale. Se pare că 
acest tip de abordare va prinde. 

t în urmă? 


Deşi grupul vicios al școlărițelor din Kunming a fost cel mai extra- 
ordinar caz, este clar că între tinerii chinezi şi părinții lor a apărut 
o profundă segregare generaţională, iar schimbările au loc foarte ra- 
pid. Generaţia Weiku a fost deja înlocuită de generaţia celor din anii 
“80 care, la rândul ei, face loc generaţiei anilor ‘90, a copiilor care nu 
au cunoscut decât viaţa de după reformele din 1991. 


Cea mai pronunţată este, poate, diferenţa dintre generaţia anilor 
“90 şi cea a părinţilor lor. Părinţii acestor copii erau, la rândul lor, 
copii în timpul Revoluţiei Culturale. Copii fiind, au fost influenţaţi 
de cele mai rele excese ale Revoluţiei şi ale mișcării Gărzilor Roșii, 
iar când Revoluţia a luat sfârşit, au fost trimişi de acasă pentru a 
munci în colective, fiind privaţi de educaţie. Această întreagă ge- 
neraţie nu doar că ştie extrem de puţine lucruri despre lume, dar 

poartă povara unei tristeți şi a unor aşteptări pentru copiii săi, la 
înălțimea cărora aceştia nu se pot ridica. 

Din păcate, aceste aşteptări apasă, adesea, asupra unui singur copil, 
fiindcă membrii generaţiei anilor ‘90 sunt produsul politicii copilu- 
lui unic, ce se manifesta atunci în plină forţă. Părinţii trebuie să-şi 
pună speranţele şi visele doar într-un singur copil. Nu e de mirare 
că aceşti copii au devenit rebeli şi închişi în sine, nefiind capabili să 
împartă povara aşteptărilor părinţilor lor. Presiunea asupra reuşitei 
lor este enormă şi mulți dintre ei iau nenumărate lecţii de pian, 
caligrafie şi limbi străine, chiar şi înainte de a începe şcoala. 

Pe de altă parte, aceşti copii singuri la părinţi, mai ales mult-doriţii 
băieţi, sunt răsfățaţi de către părinţii lor şi nu doar de aceştia, ci şi de 
ambele perechi de bunici, care au grijă de ei cât părinţii sunt plecaţi 
la serviciu. Deloc surprinzător, aceşti copii sunt extrem de răsfă- 
tati, fiind porecliți „micii împărați” pentru felul în care comandă 
în propriile familii. Într-o oarecare măsură, internetul şi mijloacele 
moderne de presă le-au pus în faţă orizonturi mult mai largi decât 
cele pe care şi le puteau imagina părinţii sau bunicii lor, însă grija 
excesivă de care au avut parte îi face extrem de prost pregătiţi pentru 
a înfrunta chiar şi cele mai banale încercări ale vieții. 


Câteodată, tinerii din China de azi sunt caracterizați ca generaţia 
EU. Sunt adesea criticați pentru faptul că sunt obsedaţi de sine, 
egoişti şi orientaţi în totalitate spre bunuri de consum şi autosa- 
tisfaeție. Este adevărat că mulți cred că propriile lor nevoi sunt pe 
primul loc. În serialul BBC World Service Young In China (Tânăr în 
China), un tânăr muzician, Long Kuan, declară: „Cel mai impor- 
tant lucru pentru mine sunt chiar eu. Consider că prima responsa- 
bilitate pe care o am este față de mine. Apoi te gândeşti la ceilalți. 
Poţi face orice doreşti atâta vreme cât nu-i răneşti pe ceilalţi.“ 


Concentrarea pe nevoile personale şi o atitudine de tip /zissez-făire 
față de alţii pare, la început, diferită de ideile colectiviste și foarte 
rigide ale părinţilor acestor tineri chinezi. Pare egoist și revendica- 
tiv, în comparație cu spiritul comunitar al vechii generaţii. Dar, 
într-un anume fel, poate fi vorba de faptul că sunt prima generaţie 
de la revoluția comunistă care a trebuit să stea pe propriile picioa- 
re. Pe vremea părinţilor lor, oamenii erau, cel puţin în anumite 
privinţe, asistați de la naştere până la moarte, li se oferea un loc de 
muncă, hrană şi o locuinţă pe viaţă. Dar în anii “90, „vasul de orez 
din oţel” al sprijinului le-a fost smuls cu violență. Tinerii de astăzi 
trăiesc într-o lume unde sunt singurii responsabili pentru asigura- 
rea unei locuinţe, a hranei, a sănătăţii şi a unui loc de muncă, fiind, 
probabil, conştienţi că trebuie să aibă un talent de a supravieţui pe 
care părinţii lor nu l-au avut. 


Îngrijoraţi, probabil, să nu se rătăcească printre sutele de milioane de 
contemporani ce poartă nume comune, cei mai cool adolescenţi au, 
toti, porecle. Tinerii chinezi iubesc numele englezeşti care exprimă 
cu totul altceva în chineză, sau viceversa. Dar şi numele japoneze 
sunt populare, fiind adesea inspirate de protagoniştii unor desene 
animate favorite. 


Unii dintre tineri sunt, fără îndoială, înspăimântați de lumea care se 
deschide în faţa lor. Alţii se simt prinşi ca într-o cușcă de restricţiile 
lumii autoritare care încă încearcă să le modeleze gândurile și viața. 
Deloc surprinzător, unii dintre ei au luat-o pe căi greşite, devenind 
depresivi sau dependenţi de droguri. Cu toate acestea, cei mai mulți 
tineri chinezi par să fie plini de energie, excitaţi de noile posibilităţi 
care apar în viaţa lor şi hotărâți să profite din plin de ele. Viitorul 
nu va fi deloc uşor, societatea chineză devenind din ce în ce mai 
profund divizată între cei care au totul şi cei care nu au nimic, însă, 
pentru cei care ajung unde trebuie, ambiția fără limite şi hotărârea 
tinerilor ar putea schimba China pentru totdeauna. 

„Când nu voi mai fi cine sunt, voi deveni ceea ce aș putea fi.“ 
Lao Tzu, filozof taoist (sec. VI î.Hr.) 


China este o ţară de o complexitate extremă, care a reuşit, de-a lungul tim- 
pului, să-i surprindă de nenumărate ori pe observatorii occidentali, astfel 
încât a face previziuni pentru viitor sau chiar şi a descrie prea în amănunt 
situatia actuală a ţării, ar fi o greşeală. Totuşi, câteva lucruri sunt foarte clare. 
China pare să se schimbe, şi încă repede. 


Oraşele chineze se dezvoltă într-un ritm fantastic, fiind transformate 
de o dinamică explozivă în domeniul construcţiilor, ce înalță peste 
noapte malluri şi zgârie-nori care ar face majoritatea oraşelor occi- 
dentale să pară desuete. În aceste orașe creşte o nouă generaţie de ti- 
neri, a căror educaţie nu este dată nici de învăţăturile lui Confucius, 
nici de Cartea Roşie a lui Mao, ci de internet şi televizor. În aceste 
oraşe, există oameni care acumulează mai multă bogăţie decât ar fi 
putut visa strămoșii lor vreodată şi care o folosesc pentru a-şi cum- 
păra întreaga gamă de bunuri de consum, de la DVD-uri, la genţi 
Gucci. Mulţi chinezi obişnuiţi au început să călătorească în străină- 
tate şi să vadă lumea. În același timp, sute de milioane de oameni 
de la ţară au fost scoşi din acea stare de sărăcie lucie, ce caracteriza 
odinioară majoritatea ţăranilor chinezi. Şi ei încep să se familiarizeze 
cu tipul de existenţă comodă pe care cei mai mulţi dintre noi, locu- 
itorii Occidentului, o considerăm a fi un dat, iar majoritatea sunt 
mai educați şi mai sănătoşi decât locuitorii altor țări aflare de atât de 
puţină vreme pe calea dezvoltării. 


Chinezii şi liderii lor pot fi foarte mândri de toate acestea. Este o 
reuşită extraordinară, iar energia şi freamătul multora dintre oraşele 
chineze arată că ei sunt conştienţi de acest lucru şi știu că pot realiza 
chiar mai multe. Nu există nici o îndoială că mulți dintre ei simt că 


a sosit, în sfârşit, și vremea lor şi că îşi vor ocupa locul binemeritat 
pe scena lumii. 


..... ... . . . . . . . 


Republică populară? 


Pe de altă parte, nici una dintre aceste realizări nu pare să fi deschis 
drumul spre democraţie şi nici să fi oferit acea libertate de expri- 
mare pe care mulți occidentali o consideră esenţială pentru o so- 
cietate sănătoasă. Presa este încă puternic monitorizată, internetul 
este cenzurat, iar ştirile din afară continuă să fie filtrate de o armată 
devotată de poliţişti de informaţii. În plus, nonconformiştii trăiesc 
cu teama structurilor de represiune ale statului.. Cu toate că, în 
ultima vreme, nu au mai existat evenimente atât de traumatizante 
precum cele din Piaţa Tienanmen, protestatarii sunt, adesea, tra- 
taţi cu brutalitate, dacă manifestările lor deviază chiar şi extrem de 
puţin de la programul stabilit. 


Proteste au existat cu siguranţă, iar numărul lor este în continuă 
creştere. Însă acestea nu au fost pentru democraţie, ci pentru ches- 
tiuni locale, precum poluarea mediului înconjurător sau confisca- 
rea pământurilor. În fiecare zi, există sute de mici proteste de acest 
fel. Niciunul nu implică mai mult de câteva mii de oameni, dar 
aceştia sunt foarte înverşunaţi şi se întâmplă destul de frecvent ca 
un număr de oameni să fie ucişi de forțele de ordine, în încercarea 
de a ţine lucrurile sub control. Este greu de spus dacă acest val de 
proteste în creştere se referă doar la plângerile locale, cum susține 
majoritatea analiştilor, sau dacă este vorba de un curent subteran, 
a cărui singură cale de manifestare sunt aceste probleme mai mă- 
runte - şi a cărui acumulare ar putea duce la o presiune mult mai 
substanţială pentru schimbare, până când, în cele din urmă, aceasta 
ar deveni de neoprit. 


Nu este deloc întâmplător că majoritatea acestor proteste se deșfă- 
şoară în mediul rural, acolo unde oamenii au beneficiat cel mai pu- 
țin de bogăţia care s-a revărsat în ţară, în ultimii cinsprezece ani. În 
China rurală există sute de milioane de oameni pentru care viața 
continuă să fie extrem de grea şi care se confruntă cu abuzuri şi 
nedreprăţi greu de imaginat din partea funcţionarilor lacomi şi a 
antreprenorilor hrăpăreți. Dacă cineva are vreun motiv să se ridice 
împotriva sistemului, atunci este vorba despre aceşti oameni. Deşi 

există mulți oameni săraci şi obidiți şi în oraşe, aceştia pot vedea 
că viaţa se schimbă în jurul lor, în timp ce mulți alții sunt fie prea 
ocupați încercând să-şi câştige existenţa, fie le e prea bine pentru a 
se mai preocupa de problemele politice. 

in fruntea schimbării! 


Unii s-ar putea întreba de ce se teme atât de tare Partidul Comunist 
de introducerea libertăţilor democratice, dacă, aşa cum susține 
acesta, oamenii sunt atât de mulţumiţi de felul în care merg lucru- 
rile şi de prosperitatea pe care partidul a reuşit s-o aducă țării. N-ar 
fi, cumva, aceasta chiar cireaşa de pe tort, adevărata încununare a 
revoluţiei populare? Există, desigur, o mulţime de motive de ordin 
ideologic din pricina cărora răspunsul ar fi unul negativ. Poate că în 
afara acestora există, însă, şi alte motive, mai pragmatice. Partidul 
se află la putere de atât de multă vreme, încât multitudinea de gru- 
puri de interese dezvoltate împrejurul său nu şi-ar dori cu nici un 
chip o schimbare a statutului acestuia. Prea mulţi oficiali s-au obiş- 
nuit cu puterea şi cu privilegiile pe care aceasta le oferă, iar China 
este o ţară atât de mare încât, chiar dacă conducerea centrală ar 
dori să facă schimbări, nu există nici o garanţie că liderii locali nu 
ar încerca să le zădărnicească. Mulţi lideri chinezi simt că trecerea 
la democraţie ar deschide o adevărată cutie a Pandorei, dând naşte- 
re unei societăți crude, în care cei slabi sunt exploataţi, şi nu unei 
societăţi stabile şi libere. 

În preşedintele Hu şi în premierul Wen, China pare să aibă doi con- 
ducători conştienţi de problemele unei societăţi divizare. Ei au im- 
plementat o serie de măsuri care îşi propun să direcționeze o parte 
din noua bogăţie a Chinei şi către săraci, să rezolve problemele de 
mediu şi să creeze o formă de guvernate mai rațională şi mai trans- 
parentă. Ar putea fi doar o iluzie, dar pare improbabil ca aceşti doi 
oameni să fie de acord cu genul de reprimare extremă la care am 
asistat în Piaţa Tienanmen. Într-un fel, pentru prima oară în isto- 


ria Republicii Populare, ei dau impresia că țara este în mâini sigu- 
re, moderate şi raționale. Deşi ar putea-o nega, viziunea „societății 
armonioase” spre care se îndreaptă nu pare să fie mult diferită de 
viziunea socialistă a vechiului partid laburist britanic, cu industriile 
sale naţionalizate şi confortul său minimal, reprezentat de ajutorul 
social pentru cei mai săraci. Diferenţa este că ei sunt sprijiniți de o 
întreagă maşinărie fortificată de represiuni ale statului şi de cea mai 
mare armată permanentă din lume. 


e LI Pa 
China iese în lume 


În timpul perioadei lui Mao, China a păstrat majoritatea imenselor 
sale probleme pentru sine. După sfârşitul Războiului din Coreea, 
forța militară chineză nu prea s-a manifestat vizibil, iar interacțiuni- 
le comerciale ale Chinei cu restul lumii au fost aproape inexistente. 
Într-adevăr, atât de puţine lucruri se ştiau despre China, încât stu- 
denţii occidentali din anii '60 s-au putut lăsa seduşi de farmecul 
Cărţii Roşii a lui Mao, fără a fi conştienţi de adevărata teroare repre- 
zentată de Revoluţia Culturală. Acum, însă, China începe să inter- 
acţioneze cu lumea într-un fel chiar dramatic. Din punct de vedere 
politic, se pare că încearcă să se păstreze pentru sine. Hu şi Wen par 
să fi făcut minuni în crearea unei imagini a Chinei care nu intenţio- 
nează să facă vreun rău şi se va dezvolta în mod paşnic. Unii încă se 
tem că probleme precum cea a Taiwanului ar putea fi scânteia care 
va trezi dragonul adormit, făcându-l să scuipe foc. Însă, cel puţin 
pentru moment, acest scenariu este puţin probabil. 


Mai îngrijorător este, însă, impactul expansiunii economice chineze 
asupra restului lumii. Pe de o parte, în lumea occidentală şi, în speci- 
al în SUA, se face din ce în ce mai mult simțită temerea potrivit căre- 
ia industriile mamut ale Chinei le vor fura muncitorilor occidentali 
locurile de muncă şi vor face imposibilă supraviețuirea propriilor 
industrii. În iulie 2007, între SUA şi China a izbucnit un adevărat 
război verbal cu privire la calitatea produselor chineze. Este posibil, 

insă, ca intensificarea atacurilor la adresa calității pastei de dinți şi 
a alor produse chinezeşti să nu fie altceva decât un simptom al os- 
tilicății americane crescânde faţă de puterea comercială a Chinei. 
Pe de altă parte, cererea de resurse a Chinei sporeşte exponențial. 
China nu pare să-şi dorească să intre în competiţie directă cu lumea 
occidentală pentru resurse precum petrolul, ceea ce a determinat-o, 
spre marea îngrijorare și iritare a multor guverne occidentale, să sta- 
bilească legături cu nişte regimuri extrem de antipatizate, cum este 


cel al lui Mugabe, din Zimbabwe. 


Fapt interesant, totuşi, conducerea chineză pare să recunoască aceste 
probleme și să caute soluţii pentru rezolvarea lor. Într-un fel, China 
pare să fi ajuns la un grad de stabilitate politică sub conducerea lui 
Wen şi a lui Hu ce va permite sporirea prosperității ţării şi o mai 
bună distribuţie a bunăstării în rândul populaţiei. S-ar putea ca cel 
mai mare obstacol pe acest drum să nu fie unul politic, ci unul de 
mediu — nu doar pentru că ţara are o varietate la fel de mare de pro- 
bleme ecologice ca oricare alta din lume, ci, mai ales, pentru că dez- 
voltarea sa continuă va solicita resursele mondiale până la limită. 

În 2008, Olimpiada de la Beijing va permite lumii să vadă mai lim- 
pede ca niciodată ce se întâmplă în China, asistând, mai ales, la 


uimitoarele schimbări petrecute în acel oraş. Rămâne de văzut dacă 
adevărata Chină va deveni mai transparentă. 

Istorie 


Unul dintre cele mai uimitoare lucruri la civilizaţia chineză este persisten- 
ta sa. Nu există nici o îndoială că este o civilizație străveche — mai veche 
decât islamul, decât creştinismul sau budismul, chiar şi decât hinduismul, 
considerată cea mai veche religie din lume. Într-adevăr, primii împărați 
chinezi au venit la putere cu secole înaintea primilor împărați romani 
şi, în timp ce Imperiul Roman dispărea cu totul de pe hartă, împărații 
chinezi au continuat să conducă, până când au fost, în sfârşit, detronați 
de proprii supuşi, cu mai puţin de un secol în urmă. Revoluţia a dezvăluit 
adevărata vârstă a civilizației chineze. 


Cât timp a supravieţuit imperiul, singurele cunoştinţe despre tre- 
cutul antic al Chinei proveneau din istoriile imperiale — scrise cu 
mii de ani în urmă, dar pline deja de mituri şi adevăruri amintite 
pe jumătate. Imaginea originilor chineze, aşa cum era ea zugrăvită 
de aceşti istorici, era cea a unei civilizaţii apărute în mod miraculos, 
în trecutul îndepărtat, fără a trece prin stadiile de dezvoltare trep- 
tată prin care trecuseră alte civilizaţii. Doar cu prilejul Revoluţiei 
au început arheologii şi paleontologii să caute dovezi palpabile în 
pământ, făcând descoperiri cheie, cum ar fi aşezarea preistorică de la 
Banpo din Shaanxi, care au început să dezvăluie adevărul. Într-ade- 
văr, multe dintre acele descoperiri care ne dezvăluie, în sfârşit, cum a 
apărut China în trecutul îndepărtat, au fost făcute de arheologi doar 
în ultimii 30 de ani. 


Cu 2 milioane de ani în urmă — anul 2000 î.Hr. 


A devenit evident că ţara a fost locuită încă de la începuturile preistoriei. 
În 1995 au fost descoperite oase de hominizi datând de acum 1,9 mili- 
oane de ani, cu mult mai devreme decât ar fi crezut cineva posibil. Apoi, 
în 2004. în localitatea Majuangou, din nordul Chinei au fost descoperi- 
te unelte de piatră datând de acum 1,66 milioane de ani. Majoritatea 
palentologilor nu mai au acum nicio îndoială că Homo erectus, primul 
umanoid care a plecat din Africa, a ajuns în China mai devreme decât 
se crezuse înainte. 


După Homo erectus au mai apărut şi alți hominizi, cum ar fi faimosul 
„om din Beijing“, Sinanthropus pekinensis, ale cărui oase vechi de ju- 
mătate de milion de ani au fost găsite într-o peşteră de lângă Beijing, 
în 1923, şi „omul din Lantian“, Sinantbropus lantianensis, ale cărui 
oase, vechi de şase sute de mii de ani, au fost descoperite în 1923, în 
Shaanxi. Alte descoperiri sugerează că cei mai evoluaţi oameni, Homo 
sapiens, au apărut în China la fel de devreme ca şi în restul lumii — cu 
cel puţin 80 000 de ani în urmă sau poate mult mai devreme. Nu se 
știe exact când au apărut caracteristicile distinctive ale rasei chineze, 
însă acestea s-ar putea să nu fie mai vechi de 20 000 de ani. 


La un moment dat, se credea că strămoşii noştri vânători-culegă- 
tori au descoperit agricultura în Orientul Mijlociu, cu aproximativ 
10 000 de ani în urmă, şi că aceasta s-a răspândit, încet, către est, de- 
a lungul mai multor milenii. Însă, pe măsură ce numărul descoperiri- 
lor arheologice creşte, devine evident nu doar că agricultura a apărut 
simultan în mai multe locuri de pe Terra, printre care şi China, ci şi 
că, în această ţară, ea a avut mai multe centre de răspândire distincte, 
care au dat naştere la trei sau mai multe culturi diferite. Dar cum din 
ce în ce mai multe dovezi arheologice sunt dezgropate, devine clar nu 
doar faptul că agricultura s-a dezvoltat independent şi dintr-o dată 
în China, dar s-a mai dezvoltat şi în alte trei sau mai multe regiuni 
separate, din China, independent şi în diferite moduri. Fiecare dintre 
aceste regiuni avea propria sa cultură distinctă. 


Prima dovadă a existenţei uneia dintre aceste culturi a fost desco- 
perită la Yangshao, în provincia Henan, în 1920, primind astfel 
numele de cultura Yangshao. Populaţia Yangshao cultiva mei în so- 
lurile argiloase, bătute de vânturi din Shaanxi, de-a lungul albiei 
râului Wi şi a Fluviului Galben. Reprezentanţii culturii Yangshao 
creau, de asemenea, produse de olărit împodobite cu modele speci- 
fice şi unelte agricole de piatră, crescând câini şi porci pentru hrană. 
Cultura Longshan îşi avea centrul mai spre sud, pe văile râurilor 
Yangtze şi Huai, unde, în urmă cu aproximativ 10 000 de ani, cul- 
tiva orez şi creştea câini, porci şi bivoli de apă. Cultura sud-estică a 
înflorit, cu cel puţin 11 000 de ani în urmă, în câmpiile costiere de 

sud și de est, cultivând plante tuberculifere, cum ar fi ignamele şi 
taro (plantă tropicală comestibilă). 


Care dintre aceste culturi a fost cultura chineză originară continuă 
să fie un subiect ce dă naştere la aprige dezbateri printre cercetătorii 
chinezi. Una dintre probleme este că unele dintre siturile Logshan 
mai târzii se găsesc în regiunea Yanshao, şi viceversa. Adevărul este 
că se produceau, probabil, întrepătrunderi substanțiale, fiecare din- 
tre aceste culturi având contribuţia sa la apariţia a ceea ce acum nu- 
mim civilizaţie chineză. Totuşi, în 1987, o remarcabilă descoperire 
arheologică a fost făcută la Puyang, la 500 de km sud de Beijing, 
pe malul Fluviului Galben. Era vorba despre mormântul unui şef 
de trib Yangshao, dar acesta nu era deloc unul obişnuit. De-o parte 
şi de cealaltă a scheletului se aflau două reprezentări animaliere de 
doi metri lungime, alcătuite din scoici de moluște — una înfăţişa un 
tigru, iar cealaltă, un dragon. Mormântul are 6460 de ani vechime, 
ceea ce demonstrează că tigrul şi dragonul au fost simboluri impor- 
tante în cultura chineză de mai mult de 6 milenii. Atât de important 
este dragonul în cultura chineză, încât oraşul Puyang se laudă că 
adăposteşte „Primul Dragon al Chinei“, iar în 2007, şi-a anunţat 
planul de a construit un uriaş parc tematic „al dragonului“... 


Lp. ‘OPFER ar 
kpoca Bronzului în China 


2000-1046 î.Hr. 


Chinezii din antichitate nu ştiau totuşi nimic despre strămoşii lor din 
Epoca de Piatră, a căror existenţă a fost dezvăluită doar de arheologi. 
Istoricii din vremurile străvechi, cum ar fi Sima Qian, care şi-a scris 
celebra istorie a Chinei, denumită Shiji, în preajma anului 100 î.Hr., şi-au 
bazat scrierile despre originile Chinei pe legende, cum ar fi aceea a lui 
Shen Nong, care se presupune că a inventat medicina pe bază de plante 
sau cea a Impăratului Galben, căruia i se atribuie crearea tuturor trăsă- 
turilor esențiale ale civilizaţiei — agricultura, organizarea familială, calen- 
darul, mătasea, vasele, hărțile şi arta tirului cu arcul — sau pe legenda lui 
Yu cel Mare, care controla cursurile de apă ale Chinei. Despre Yu cel 
Mare se spune că ar fi întemeiat prima dintre cele trei dinastii antice ale 
Chinei — Xia, Shang şi Zhou. 


Acum un secol, experţii credeau că majoritatea acestor istorii erau 
doar fabulații. Însă descoperirile arheologice au demonstrat că di- 
nastiile Zhou şi Shang au existat cu certitudine şi poate chiar şi di- 
nastia Xia. Dacă dinastia Xia se dovedeşte a fi una reală, atunci este 
posibil să fi ajuns la putere în Shanxi, sau în Henan, în jurul anilor 
2100-2000 î.Hr. În acea epocă, după cum demonstrează arheologii, 
cultura din nordul Chinei începuse să fie mult mai stabilă şi mai 
structurată. Satele se transformau în oraşe înconjurate de ziduri, iar 
societatea se diviza în clase — conducători, fermieri, negustori, meş- 
teşugari, etc. Apoi chinezii au descoperit maniera de prelucrare a 
bronzului, inaugurându-şi astfel propria Epocă a Bronzului. Unii 
istorici cred că prelucrarea bronzului a fost preluată din Occident, 
dar chinezii prelucrau bronzul într-un mod atât de diferit, folosind 
matrițe de lut, în locul ciocanului și al nicovalei, încât este foarte po- 
sibil ca producerea bronzului să se fi dezvoltat independent și aici. 


Oricare ar fi adevărul, în momentul în care dinastia Shang preia 
puterea, în jurul anilor 1600-1500 î.Hr., chinezii demonstrau deja 
un talent deosebit în confecţionarea uriaşelor urne de bronz, atât 
de specifice acelei perioade istorice. Cea mai mare dintre acestea 
a fost descoperită la Anyang, lângă Fluviul Galben, în Henan, pe 
locul sitului ce demonstra existenţa dinastiei Shang. Anyang a fost 
capitala dinastiei Shang, iar puterea acesteia este atestată nu doar de 
giganticele topitorii de bronz, ci şi de dimensiunile monumentelor 
funerare regale. Pe lângă care, arme şi obiecte din bronz, aceste mor- 
minte conțineau şi rămăşiţele a sute de trupuri — sclavi sau soldați 
sacrificați în onoarea regelui mort. Un alt oraș al dinastiei Shang, 
Zhengzhou, este înconjurat de un zid de 9 metri înălțime şi 36 de 
metri lăţime, pentru ridicarea căruia se crede că au fost folosiţi zece 
mii de oameni, timp de 18 ani. 


Cea mai relevantă descoperire din epoca Shang a fost, totuşi, cea a 
„oaselor de dragon“. Aceste oase au început să apară la sfârşitul seco- 
lului XIX în magazinele de produse farmaceutice tradiţionale. Erau 
vândute ca leacuri magice pentru boli, fiindcă erau acoperite cu sim- 
boluri misterioase. Mii de astfel de oase au fost descoperite cu ocazia 
excavațiilor arheologice din anii '20, de la Anyang, iar istoricii au 
început să descifreze simbolurile. După multă muncă, cercetătorii 


Secretele Chinei 


Secretele Chinei 


au ajuns la concluzia că aceste simboluri erau versiuni rudimentare 
ale caracterelor chinezeşti. Există 5 000 de semne diferite pe oase, 
iar până în prezent au fost descifrate în jur de 1 500. Studiindu-le, 
cercetătorii au constatat că oasele erau folosite pentru a cere sfaturi 
zeilor. Pe fiecare os — de obicei, un omoplat de bivol sau o carapace 
de broască ţestoasă — era notată o întrebare, iar răspunsul era aflat 
prin interpretarea crăpăturilor apărute pe suprafața acestuia după 
ce era încins în foc. Din moment ce unele dintre acestea amintesc 
supuşilor că trebuie să-şi venereze strămoşii, adică pe Xia, este greu 
de crezut că această populaţie nu a existat. 


1045-221 î.Hr. 


În secolul XI î.Hr., după cinci secole de dominație a dinastiei Shang, un 
popor războinic denumit Zhou, a pătruns în valea Fluviului Galben din- 
spre Valea Wei spre vest, condus de regele Wen, de regele Wu şi de 
fratele acestuia, ducele Zhou. Atât de zdrobitor a fost atacul lor, încât 
a reuşit să alunge dinastia Shang de la putere, preluând controlul asupra 
unei mari părți din nordul Chinei. Destul de interesant este faptul că, 
printre chinezi, exista un sentiment de nelinişte asupra moralității pre- 
luării puterii prin mijloace militare. Astfel încât, dinastia Zhou a venit cu 
ideea „mandatului cerului”, idee cu un impact fundamental asupra tutu- 
ror conducătorilor chinezi care i-au urmat. Aceasta se referă la faptul că 
regii chinezi îşi primesc dreptul de a domni de la Divinitate — însă, dacă 
nu conduc aşa cum se cuvine, li se retrage mandatul şi sunt daţi jos de pe 
tron, Evident că dinastia Zhou voia să sublinieze bunătatea, cumpătarea 
şi altruismul regilor Wen şi Wu şi al ducelui de Zhou. 


Dinastia Zhou este, cu siguranţă, cea mai longevivă din istoria 
Chinei, supraviețuind timp de opt sure de ani, însă domnia sa 
se împarte în mai multe perioade. Prima, care a durat trei seco- 
le, denumită Dinastia Zhou Occidentală, a fost perioada de maxi- 
mă expansiune a acesteia, stăpânind din cetăţile lor de la Xi'an şi 
Luoyang, peste Shaanxi, Shanxi şi Hebei. Dar în anul 771 i.Hr., 
un trib de nomazi călare a pătruns dinspre vest, probabil ajutat de 


supuşi nemulțumiți, a preluat Xi'an-ul şi l-a ucis pe You, regele 
dinastiei Zhou. Nobilii l-au încoronat atunci pe unul din fiii săi, 
Ping, în capitala din est, Luoyang. 


Prăbuşirea Dinastiei Zhou de Vest a declanșat o lungă perioadă în 
care China a fost divizată în nenumărate mici state. Dinastia Zhou 
a continuat să existe, fiind denumită dinastia Zhou de Est, dar pute- 
rea ei nu mai era aceeaşi. Războiul era o constantă, țara nemaiavând 
nici stabilitatea epocilor anterioare, nici liniştea rigidă a celor ce vor 
urma. Cu toate acestea, perioada a fost una de efervescenţă inte- 
lectuală şi de inovaţie tehnologică. Într-adevăr, multe dintre ideile 
esențiale ale culturii chineze şi multe dintre primele sale invenții au 
apărut acum. Într-un fel, chiar această instabilitate era cea care îi îm- 
boldea pe chinezi să gândească, să inventeze și să facă negoț, căutând 
să găsească o insulă fermă în marea agitată care-i înconjura. În mod 
cât se poate de interesant, cea mai mare parte a descoperirilor tehni- 
ce uimitoare, cum ar fi cea a oțelului, nu a venit din partea statelor 
mai „rafinate” din centru, precum Zhou, Song sau Lu, ci din zonele 
periferice mai „barbare”, din state precum Qi, în est, Chi, la sud, sau 
Qin, înspre vest. Însă nu invențiile au făcut ca această epocă să fie 
una atât de prețuită, ci marile idei filozofice care au apărut în aceste 
vremuri zbuciumate, în care gânditorii încercau să-și dea seama de 
ce lucrurile sunt atât de tulburi şi de fără sens. 


pa PA 


Gândirea Zhou 


În perioada regatului Zhou de Est au apărut patru mari curente filozofi- 
ce. Cel mai faimos a fost confucianismul, denumit astfel după Confucius, 
numele roman dat de iezuiţi, în sec. XVII, omului pe care discipolii îl 
cunoşteau ca Kong Fuzi (maestrul Kong). Ideile lui Confucius s-au trans- 
mis mai ales sub forma unor proverbe, strânse de către discipolii săi 
într-un tratat denumit Analecte. Credinţa sa fundamentală era că trebuie 
să încercăm să ne trăim viața bine, purtându-ne întotdeauna cu res- 
pect şi curtoazie, muncind harnic și onorându-ne familia şi conducătorii. 
El se considera un conservator, pentru că amintea mereu cu respect de 
„Calea foştilor Regi" din Epoca de aur, dar, în anumite privinţe, a fost 
aproape revoluționar, prin insistența sa că poziţia socială trebuie să fie 


Secretele Chinei 


Secretele Chinei 


întotdeauna câştigată printr-un comportament moral adecvat şi nu prin 
ereditate. Din punct de vedere politic, confucianismul susținea o socie- 
tate puternic ierarhizată. 


Al doilea mare filozof al vremii a fost Mo Zi. Acesta considera că 
accentul pus de Confucius asupra familiei putea da naştere nepotis- 
melor şi luptei între clanuri. El susţinea teza Iubirii universale — a 
iubi şi onora pe toată lumea şi a-i îngriji pe ceilalți în aceeaşi manieră 
în care ţi-ai dori să fii şi tu îngrijit. În opinia sa, acesta nu era un 
vis idealist, ci singura modalitate practică în care o societate poate 
funcţiona fără lupte intestine. 


Al treilea curent filozofic a fost daoismul (scris uneori Taoism), al 
cărui text fundamental era Dao De Jing (Cartea Căii). Potrivit le- 
gendei, a fost scrisă de cineva numit Lao Zi, dar Lao Zi înseamnă, 
pur şi simplu, Bătrânul Maestru, aceasta fiind, probabil, o operă 
colectivă. Soluţia lui Lao Zi la toare problemele lumii este de a nu 
face nimic. Credinţa sa era că luptele apar fiindcă oamenii se agită 
în permanenţă, confruntându-se astfel cu opoziţia şi cu obstacolele. 
Intenţia lui nu era aceea de a nu face cu-adevărat nimic, ci de a te 
lăsa purtat de curent, aidoma unui râu ce se îndreaptă către mare. 
„Calea“, spune textul, „nu acţionează niciodată şi, totuşi, nimic nu 
rămâne nefăcut“. Deşi occidentalii de astăzi asociază Calea cu o stare 
de serenitate absolută, fără nici o legătură cu politicul, nu aceasta era 
intenţia sa iniţială. Dao De Jing spune că liderii trebuie să continue 
să conducă fără a ţine cont de supușii lor, lăsând-i în ignoranță şi tra- 
tându-i ca pe nişte „oameni de paie“ — acesta ar putea fi unul dintre 
motivele pentru care mulți conducători au adoptat daoismul. Nu 
implica nici o responsabilitate de a avea grijă de populație. 

A patra doctrină filozofică din perioada Zhou era, în multe pri- 
vinţe, o contrazicere a Daoismului politic. Era vorba de ideea 
Legalismului. Aceasta propovăduia crearea unui cadru de legi atât 
de atotcuprinzător şi de rigid, încât nimeni să nu poată greşi. Dar, 
pentru ca acest lucru să fie posibil, era necesar ca legiuitorii să pună 
stăpânire pe întreaga Chină. Dacă atât daoismul cât şi legalismul 
au influențat modul de gândire al împăraţilor chinezi de-a lungul 
veacurilor, este posibil ca ele să fi avut un impact şi asupra condu- 
cătorilor comuniști ai țării, 


Primăvară şi Toamnă 


Aşa cum dinastia Zhou a fost împărțită în două perioade. Dinastia Zhou 
de Est a fost şi ea împărțită tot în două perioade, denumite Primăvara 
şi Toamna (770-464 îlHr.), şi Statele combatante (463-222 î.Hr.), după 
principalele cronici istorice ale epocii, cunoscute ca Analele Primăverii şi 
Toamnei şi Strategiile Statelor Combatante. 


De-a lungul ambelor perioade, nenumăratele state în care era di- 
vizată China erau într-o stare de permanent conflict. La începutul 
dinastiei Zhou de Est existau 170 de state, fiecare dintre ele luptân- 
du-se cu celelalte cel puţin pentru propria supravieţuire, dacă nu 
mai mult. Cea mai fragmentată zonă era cea din centrul Chinei. Pe 
măsură ce perioada Zhou înainta în timp, aceste mici state centrale 
se simțeau din ce în ce mai amenințate de statele mai mari aflate la 
periferia Chinei, cum ar fi Chu, Wu şi Qin. Ele considerau că pur- 
tau flacăra civilizaţiei chineze împotriva acestor barbari de la margi- 
nea hotarelor şi se autointitulau Zhongguo, Regatele Centrale, aşa 
cum îşi denumesc astăzi chinezii ţara. Totuși, aceste Regate Centrale 
au fost atât de absorbite de propriile conflicte încât nici măcar nu au 
remarcat că aceşti străini neciopliţi începuseră să câştige teren. 
Războaiele erau o caracteristică definitorie a acestei epoci, în spe- 
cial în Regatele Centrale, şi, pe măsură ce acestea se luptau pentru 
supremație, numărul lor a scăzut, treptat, până când rămăseseră nu- 
mai câteva astfel de state. Între timp, un exilat din statul Wei, un 
funcţionar de rang înalt pe nume Shang Yang, descoperind că ideile 
sale nu găsesc ascultare acasă, a decis să propovăduiască Legalismul 
în statul Qin. A intrat repede în grațiile conducătorul statului Qin, 
punând bazele unei ierarhii rigide bazată pe funcţie şi ale unui cadru 
legal extrem de strict care să reglementeze dreptul de proprietate şi 
îndatoririle fiecărei persoane. Reformele lui Shang Yang au transfor- 
mat statul Qin într-un stat centralizat, incredibil de bine organizat, 
cu o armată pe măsură. Treptat, după anul 318 î.Hr., statul Qin a 
devenit atât de puternic, încât a înglobat din ce în ce mai multe 
state. În anul 221 î.Hr., Qin cucerise toate statele din nord, iar re- 
gele Zheng şi-a schimbat numele în Shi Huangdi, Primul Împărat, 
China fiind, pentru prima dată, unificată sub un singur sceptru. 

Shi Huangdi şi statul Qin 
221-206 î.Hr. 


Shi Huangdi era în mod clar un om carismatic şi puternic, care s-a impli- 
cat în conducerea noului său imperiu cu o forţă nemaiîntâlnită. A coagula 
diversele culturi şi state într-un tot unitar necesita o oarecare asprime, 
iar Shi Huangdi era exact omul potrivit pentru această sarcină, În câţiva 
ani, reuşise să impună un cadru legal uniform pe tot teritoriul imperiului, 
divizându-l în 36 (mai târziu 48) de districte militare, conduse de o ie- 
rarhie fixă de funcţionari. Greutățile, măsurile şi, mai ales, scrisul au fost 
modernizate şi standardizate, stabilindu-se ideogramele care mai sunt şi 
astăzi folosite. 


În acelaşi timp, Shi Huangdi era hotărât să-şi păzească imperiul atât 
împotriva amenințărilor din afară, cât şi a haosului din interior. Cea 
mai mare amenințare externă venea din partea nomazilor din stepele 
nordice. Mici valuri de pământ asigurau oarecare protecţie, dar Shi 
Huangdi a decis să le unească într-un mare zid care să se întindă 
de-a lungul graniţei nordice a imperiului. Prin intermediul muncii 
forţate a zeci de mii de ţărani, acest prim Mare Zid, construit din 
pământ bătătorit, a fost înălțat în numai cinci ani. 


Dar în ciuda tuturor eforturilor lui Shi Huangdi, neînțelegerile con- 
tinuau să persiste, iar cărturarii au început să protesteze împotriva 
jugului aspru al legalismului. Certurile cărturarilor deveniseră atât 
de zgomotoase şi deranjante, încât împăratul a decis să ardă toate 
cărțile, în afara celor din propria bibliotecă şi a celor referitoare la 
probleme practice, cum ar fi agricultura, sau medicina. Măsura i-a 
adus lui Shi Huangdi ura nestârşită a învăţaţilor adepţi ai confucia- 
nismului şi nu a reușit să reprime rezistenţa la ideile legaliste. 

În anul 210 î.Hr., Shi Huangdi a murit şi i s-au organizat funeralii 
pe măsura imensei sale puteri. În 1974, muncitorii care săpau un 
puț în Lintong, în afara Xianului, au descoperit mai multe statui de 
teracotă, în mărime naturală, ale unor războinici de demult. Când 
arheologii au început să exploreze situl au găsit a vastă necropolă 
sub un deal artificial. De atunci, s-a descoperit o armată de şapte 
mii de asemenea războinici din teracotă, fiecare cu trăsături unice, 


alături de cai din bronz, care de luptă şi multe altele. Uimitor este, 
însă, că acesta este doar începutul, arheologii mai având de explorat 
camera mortuară a lui Shi Huangdi, în care se presupune că se află 
multe alte comori nedescoperite. 


Odată cu moartea lui Shi Huangdi, imperiul Qin a fost cuprins 
de haos, în timp ce lorzii Qin se luptau pentru a prelua puterea. 
După ce un țăran pe nume Chen She a refuzat să se lase recrutat în 
armata imperială s-au stârnit o serie de revolte populare împotriva 
stăpânirii Qin, iar opoziţia nobiliară a readus la viaţă statul Chu, 
rivalul dintotdeauna al imperiului Qin. În anul 206 î.Hr., un lo- 
cotenent din statul Chu pe nume Liu Bang, o fostă căpetenie de 
bandiți, a condus o armată împotriva celui de-al treilea (şi ultimul) 
împărat Qin, iar apoi, aidoma unui Oliver Cromwell chinez, şi-a 
trădat propriul stăpân şi s-a autodeclarat Împăratul Gao Zu, primul 
împărat al unei noi dinastii, dinastia Han, care avea să conducă 
China pe parcursul următoarelor patru secole. 


Dinastia Han 
206 î.Hr.—220 


Gao Zu era un om din popor, care şi-a păstrat modul de comportament 
necizelat chiar şi în timpul vieţii sale la curte. Zu era chiar mândru de felul 
lui de a fi simplu şi direct. Puterea vechii aristocrații, care triumfase sub 
Zhou, a dispărut pentru totdeauna, iar totalitarismui dur al statului Qin 
a fost abandonat în favoarea unei filozofii confucianiste mai blânde, care 
a devenit baza doctrinară a noului imperiu. În conformitate cu idealurile 
confucianiste, povara taxelor, cu excepția celor aplicate negustorilor, a 
fost redusă, iar intervenția statului în tranzacțiile comerciale a scăzut. 


Treptat, vechea nobilime feudală a fost îndepărată de la putere, fiind 
înlocuită de o clasă meritocratică. 


Dar Gao Zu era un pragmatic, nu un idealist, mulțumindu-se să 
menţină mare parte din standardizarea statului Qin şi din puterea sa 
centralizată. Pentru a preîntâmpina o lovitură de stat militară, cum 
fusese cea prin care ajunsese el la putere, Zu şi-a înzestrat rudele cu 
mari suprafeţe de teren. 

Melanjul de legalism și confucianism părea să funcţioneze, în tim- 
pul dinastiei Han, China cunoscând prima sa perioadă de înflorire 
a culturii şi artelor. Recăpătându-şi încrederea în sine, chinezii au 
inceput să-și extindă frontierele şi să facă negoț în jurul lumii, 
atât cu mărfuri, cât şi cu idei. Şi într-adevăr, atât de definitorie a 
fost această perioadă pentru cultura chineză, încât şi astăzi numele 
grupului etnic şi cultural din care fac parte majoritatea chinezilor 
se numeşte Han. 


După proclamarea sa ca împărat, Liu Bang a mai trăit doar zece 
ani, dar regulile stabilite de el s-au dovedit a fi atât de durabi- 
le, încât au supravieţuit multor povocări şi câtorva împărați care 
au domnit mai puţin, până la domnia celui de-al șaselea împărat 
Han, instaurată în 141 î.Hr. Wu Di este cunoscut ca Împăratul 
marţial, meritându-şi pe drept numele. Era energic, aspru şi foarte 
ambițios. Una dintre primele sale acţiuni a fost să facă curăţenie în 
guvern. În locul numeroşilor mari demnitari, el a înfiinţat un bi- 
rou de scribi imperiali sau funcţionari, care urmau să emită edicte 
către toate ramurile guvernului şi să decidă care dintre numeroa- 
sele documente primite de guvern ajung la împărat. De asemenea, 
a dus ideea confucianistă a numirii demnitarilor în funcţie de me- 
ritele lor la concluzia sa logică, înființând o universitate naţiona- 
lă pentru pregătirea acestora, în care admiterea se făcea printr-un 
examen deschis. El a emis această faimoasă proclamaţie: 


„Se caută eroi! 
O Proclamaţie! 


O muncă excepțională are nevoie de oameni excepționali. Un cal care 
loveşte poate deveni câteodată un animal de mare valoare. Un om care 
este obiectul dezaprobării lumii poate ajunge să facă lucruri extraor- 
dinare. Asemenea unui cal dificil de mânuit, aşa se întâmplă şi cu omul 
detestat — este doar o chestiune de educaţie. 


Aşadar, ordonăm oficialilor districtelor să caute oameni străluciți şi ta- 
lentați, care să devină generalii Noştri, miniştrii Noştri şi trimişii Noştri 
în statele îndepărtate." 


Citat din Giles, Podoabe ale Literaturii chineze. 


Nemulțumit doar cu înființarea unei administrații care continuă să 
fie un model chiar şi în zilele noastre, Wu Di a hotărât să extindă 
granițele imperiului. În momentul morţii sale, în anul 87 î.Hr., după 
54 de ani de domnie, Wu Di nu numai că reuşise să extindă grani- 
țele imperiului, înglobând multe state vestice şi sud-vestice, dar tri- 
misese o faimoasă expediție militară, sub conducerea generalului Li 
Guangli, care ajunsese până în îndepărtatul teritoriu al Kazahstanului 
de astăzi. Sub atenta supraveghere a armatelor Hanului au fost puse 
bazele legendarei rute comerciale numite Drumul Mătăsii, ce per- 
mitea negustorilor să transporte mătasea chinezească, mirodeniile şi 
ceaiul prin toată Asia Centrală, până la Roma. 


Cu toate acestea, în secolul ce a urmat morţii lui Wu Di, imperiul 
Han începuse să ducă lipsa resurselor necesare menţinerii puterii 
sale, iar curtea era măcinată de intrigi politice. În anul 9 d.Hr., 
Wang Mang a luat tronul de la cei din dinastia Han. Wang Mang 
era un adept înfocat al confucianismului, restabilind ceea ce con- 
sidera el că fuseseră titlurile nobiliare şi instituţiile din „epoca de 
aur” Zhou. Uimitor, printr-o mişcare care-l anticipa cu aproape 
2 000 de ani pe Mao, el a decis să naţionalizeze pământul şi să-l 
redistribuie țăranilor. Din păcate, mişcarea s-a lovit de puternica 
opoziţie a proprietarilor de pământuri. Înainte ca Wang Mang să 
fi găsit o cale de a distribui pământul, nişte inundaţii catastrofale 
au distrus recoltele, iar un grup de ţărani, cunoscut sub numele 
de Sprâncenele Roşii (fiindcă îşi vopseau feţele în roşu precum 
demonii), s-a revoltat. Opoziția atât din partea aristocrației cât şi a 
țărănimii s-a dovedit a fi prea mult pentru Wang Mang, care a fost 
alungat de la putere de un alt leader Han puternic, Guang Wu Di 
(Împăratul Războinic Strălucitor). 


Domnia dinastiei Han a fost restabilită, dar zilele bune ale impe- 
riului se sfârşiseră. Treptat, imperiul a început să se destrame, iar 
generalii şi nobilii locali au început să-şi traseze propriile domenii. 
China era măcinată de războaie civile şi revolte ţărăneşti cum au 
fost cele ale Turbanelor Galbene şi ale celor Cinci Baniţe de Orez, 
din Sichuan şi Shaanxi, care au încercat să abolească proprietatea 
particulară. În ciuda acestor tulburări, cultura chineză a înflorit. 

Atât confucianismul cât şi daoismul au cunoscut o dezvoltare pu- 
ternică, acestora alăturându-li-se budismul, care a îmbogățit via- 
ţa și artele cu un nou mod de gândire. Tehnologia a progresat la 
rândul ei, în această perioadă făcându-şi apariția invenţii precum 
morile de apă, roaba, ceasurile de apă, seismografele pentru înre- 
gistrarea cutremurelor şi sferele armilare care urmăreau mişcarea 
astrelor şi a planetelor. 


220-618 


În anul 220, imperiul Han s-a prăbuşit, iar în următoarele patru secole 
China a fost măcinată de războaie nesfârşite între cele trei state rivale, 
Wei, Wu şi Shu, care şi-au câştigat numele de cele Trei Regate. Totuşi, 


în ciuda acestor conflicte, cultura chineză a continuat să înflorească la fel 


ca în timpul imperiului Han, iar în 581, când generalul Yang Jian a unificat 
în sfârşit China, devenind împărat, sub numele de Wen, şi punând bazele 
dinastiei Sui, ţara era prosperă şi cu o bogată cultură. 


Wen şi-a stabilit capitala la Chang, în nordul Chinei, însă grânarul 
Chinei era acum de-a lungul! râului Yangtze, la peste 2 000 km dis- 
tanta Mutarea unor cantităţi uriaşe de cereale, cu ajutorul carelor, 
pe drumuri proaste, s-a dovedit a fi nepractică, astfel încât succe- 
sorul lui Wen Sui, Yang Di, a demarat un proiect şi mai grandios 
decât Marele Zid, şi anume Marele Canal, care făcea legătura între 
Yangtze şi Fluviul Galben. Acest proiect măreț s-a realizat într-un 
an, cu ajutorul muncii forţate a cinci milioane şi jumătate de oa- 
meni. Însă, pe parcursul lucrărilor, au murit mai mult de două mi- 
lioane de oameni şi, ca și cum asta nu ar fi fost suficient, Yang Di a 
decis să sfideze suferința acestora plimbându-se, alături de concu- 
bine, în susul şi în josul canalului, în fruntea „flotei dragonului”, 
lungă de 100 de km, pe care o conducea din giganticul său palat 
plutitor, cu patru niveluri, tras de 80 000 de ţărani. Deloc surprin- 
zător, Yang Di nu era prea iubit, iar în anul 618 a fost asasinat în 
revolta condusă de generalul Li Yuan, care a devenit primul împărat 
din dinastia Tang, Gao Zu, acelaşi nume pe care Liu Bang şi-l ale- 
sese când a devenit primul împărat Han. 


China Medievală: Tane şi Song 
618-1278 


Dinastia Tang a reprezentat, probabil, momentul de vârf al vechii cul- 
turi chineze. În timp ce Europa era scufundată în întunecatul Ev Mediu, 
China a înflorit ca niciodată. Într-o vreme în care doar câteva oraşe din 
Europa aveau o populație de peste câteva zeci de mii de locuitori, iar 
cele mai multe clădiri ale acestora nu erau decât nişte colibe sărăcă- 
cioase, China se mândrea cu câteva zeci de oraşe cu peste jumătate de 
milion de locuitori, multe dintre ele centre cosmopolite şi sofisticate, 
cu grădini, ceainării, restaurante şi case elegante pentru cei din clasa de 
mijloc. Cu o agricultură productivă, foametea era aproape inexistentă, 
iar cei bogaţi duceau o viaţă de plăceri, delectându-se cu bidivii lor de 
rasă, şoimii pentru vânătoare, jocurile de polo şi de şah, mătăsurile, 
mirodeniile, parfumurile şi minunatele lor porțelanuri. 

Era o societate cosmopolită şi aproape 25 000 de străini locuiau 
în capitala Xi an, care se estimează că avea o populaţie de 2 mili- 
oane de locuitori — performanţă atinsă în Europa, de-abia în seco- 
lul XIX, de Londra. Încrederea chinezilor în propriile forţe atinse- 
se cote maxime, aceștia trimițând comercianţi şi călători peste tot 
în lume, pentru a aduna idei noi care să le îmbogăţească propria 
societate. Drumul mătăsii era cel mai folosit, dar calea maritimă 
către vest prospera şi ea, iar vasele comerciale persane şi arabe 
acostau adesea în Gaungzhou, în timp ce vasele chinezeşti navigau 
spre Golful Persic. Călătorul Xuan Zang a petrecut 16 ani vizitând 
India şi s-a întors cu numeroase informaţii noi despre budism, 
care, la acea vreme, era o forță puternică în societatea chineză. 


Punctul de maximă dezvoltare a inovaţiilor tehnice chineze se 
regăseşte tot în această perioadă, De-a lungul acestei perioade 
medievale, cărțile au început să fie tipărite cu ajutorul tiparni- 
ței mobile. Praful de puşcă era folosit pentru crearea unor arme 
distrugătoare. Petrolul era extras din puțuri de mare adâncime 
şi pompat prin conducte din bambus. Magneţii erau folosiți la 
confecționarea busolelor, dar şi pentru previziuni astrologice. lar, 
în timp ce europenii încă mai navigau în vase mici; cu un singur 

catarg şi o singură velă, chinezii construiau nave uriașe, cu nume- 
roase catarge şi vele, jonci mai mari decât tot ce se va construi în 
Europa, în următorii 500 de ani. 


Interesant, dinastia Tang a dat singura împărăteasă a Chinei, pe 
Wu Zetian, care a condus China cu o mână de fier timp de 50 de 
ani, din 655 până în 705. Wu a iniţiat un număr de reforme im- 
portante, cum ar fi admiterea cărturarilor săraci în administrație 
sau a femeilor la ritualuri rezervate înainte exclusiv bărbaţilor, şi 
a vegheat la construirea multor monumente budiste, printre care 
şi celebrele sculpturi Longmen, de la Luoyang. Îşi crease, însă, o 
reputaţie de suveran nemilos, astfel încât, în 705, pusă în faţa unei 
opoziții covârșitoare, a fost nevoită să abdice. 


Odată cu Wu, pare să fi dispărut şi încrederea în dinastia Tang. În 
următoarele două secole, țara a fost divizată între diverse alianţe 
politice şi regionale, devenind din ce în ce mai vulnerabilă în faţa 
atacurilor din nord. Până în anul 907, domnia dinastiei Tang luase 
sfârşit. În următoarea jumătate de secol, puterea a pendulat între 
cele Cinci Dinastii din nord şi cele Zece Regate din sud, până în 
anul 960, când armata a numit, în sfârşit, un general, Song Tai Zu, 
pe tronul imperial, întemeind dinastia Song, care a domnit până 
în 1278. Prima jumărate a dinastiei Song este cunoscută sub nu- 
mele de Dinastia Song de Nord, din cauza împăraţilor care au con- 
dus țara din orașul Kaifeng, situat pe râul Galben, în nord. Dar în 
1115, tribul Jurched, din Manciuria, i-a gonit pe împărații Song 
din Nord restabilind una dintre cele Cinci Dinastii, dinastia Jin. 
Dinastia Song s-a mutat spre sud şi a condus din Huangzhou. 


Pierderea teritoriilor din nord a reprezentat o mare lovitură pentru 
dinastia Song, dar nu un dezastru absolut, fiindcă, de această dată, 
sudul era la fel de dezvoltat ca şi nordul, iar terenurile arabile din 
valea fluviului Yangtze şi din delta Râului Perlelor erau cele mai 
roditoare din întreaga Chină. Huangzhou s-a dezvoltat, devenind 
un oraş la fel de mare ca şi Xi'an sub dinastia Tang, pentru aceasta 
mărturie stând şi jurnalul lui Marco Polo, care a trecut pe-acolo în 
secolul XIII, mult după dispariţia dinastiei Song. 


Hanatul 
1278-1368 


Cum dinastiile Jin şi Song erau ocupate să se războiască între ele, pro- 
babil că nu şi-au dat seama ce se întâmpla la graniţa lor de nord, printre 
mongoli. După ce, multă vreme, au fost împărţiţi în numeroase fiefuri, 
mongolii s-au unit, în 1206, sub conducerea lui Temujin, care a deve- 
nit apoi Genghis-Han, însemnând Conducătorul Suprem. Genghis-Han 
s-a dovedit a fi un lider militar uimitor de eficient care, cu ajutorul 
minunaţilor săi călăreţi, s-a lansat într-o mare expediţie de cucerire, 
ce a eclipsat-o până şi pe cea a lui Alexandru cel Mare, unul dintre cei 
mai renumiți comandanți militari din istorie. Tibetul şi bazinul Tarim au 
căzut sub atacul hoardelor mongole. În 1209, aceştia au cucerit regiu- 
nea Uigur. Apoi, în 1210, au pătruns în China de nord a dinastiei Jin şi 
au devastat-o cu cruzimea lor binecunoscută. În sud, dinastia Song se 
bucura de situația grea a rivalilor săi, gândindu-se, probabil, prea puțin 
la ce însemna acest lucru pe termen lung. În 1234, mongolii conduşi 
de Ogeda: Han, fiul lui Genghis-Han, au cucerit oraşul Kaifeng, ceea ce 
le punea, practic, în mână toată China dinastiei Jin, iar în urma acestei 
înfrângeri, ultimul împărat Jin s-a sinucis. 

Pentru o vreme, incursiunile mongole în China s-au mai domolit, 
în timp ce Ogedai îşi concentra eforturile asupra Vietnamului şi 
Europei, aici mongolii reuşind să ajungă până în Polonia şi Ungaria. 
Dar momentul de răgaz a fost scurt. Când nepotul lui Genghis- 
Han, Kubilai-Han, a devenit Han, în anul 1250, asaltul mongolilor 
asupra Chinei a fost reluat. Kubilai a devenit Marele Han, a con- 
struit un oraş nou, „oraşul Tartar” din Beijing şi s-a autoproclamat 
împăratul Chinei, întemeind dinastia Yuan. În câţiva ani, dinastia 
Song s-a prăbuşit, iar Kubilai-Han a devenit conducătorul unui vast 
imperiu, ce cuprindea aproape toată Asia, de la Moscova la Ind şi de 
la Marea Mediterană la Oceanul Pacific. 


China a cunoscut din nou pacea sub Kubilai-Han şi urmaşii lui. 
În mod surprinzător, în China mongolii şi-au pierdut obiceiurile 
sângeroase, preluând din obiceiurile chineze, iar dinastia Yuan s-a 
dovedit a avea conducători la fel de eficienţi pe cât fuseseră şi cei- 

lalţi conducători ai Chinei. Dimensiunile imperiului au făcut ca 
vizitatorilor străini, printre care şi Marco Polo, să le fie mai uşor să 
admire splendorile noului oraș, Beijing. Un amănunt interesat: în 
1341, un rus a ieşit pe primul loc la examenul pentru intrarea în 
administraţia imperială. Întotdeauna au existat, însă, resentimente 
mocnite, nu doar din partea oficialilor chinezi, care se retrăgeau 
în locuinţele lor pentru a picta şi citi, dar şi din partea oameni- 
lor obișnuiți, care considerau puterea mongolă mult mai represivă 
decât cea a împăraţilor chinezi. Pe tot parcursul secolului XIV, re- 
voltele au devenit din ce în ce mai dese, iar în 1368, în urma unei 
răscoale în Yangtze, călugărul devenit conducător de bandiți, Zhu 
Yuanzhang, autointitulat Prinţul Wu, a luat tronul de la ultimul 
împărat Yuan, încă un copil. 


Ming şi Qing 
1368-1840 


Wu a devenit primul împărat al dinastiei Ming, care a condus de la 
Nanjing (capitala de astăzi a provinciei Jiangsu). Dinastia Ming a unificat, 
din nou, China sub o conducere chineză, întâia oară de la prăbuşirea 
dinastiei Tang, dar împăratul Wu s-a dovedit a fi mult mai nemilos 
decât oricare dintre împărații Yuan, ucigând mii de functionari şi de 
cărturari într-o serie de epurări, Impactul acestor atrocități, după un 
secol de dominație străină, i-a făcut pe chinezi să-şi piardă încrederea 
în sine, cultura lor devenind din ce în ce mai închisă şi mai conserva- 
toare, tendință ce a devenii şi mai pronunţată în timpul dinastiei Qing, 
care a ajuns la putere în 1644. 


Într-adevăr, China a devenit atât de introvertită, încât nici n-a bă- 
gat de seamă că exploratorii europeni navigau în jurul lumii şi 
că ştiinţa europeană nu doar că ajunsese din urmă descoperirile 
chineze, dar le depăşea cu mult. Astfel că, în 1793, când lordul 
englez MacCartney a ajuns în China, alături de o numeroasă de- 


legaţie comercială, pentru a negocia un parteneriat, a fost refuzat 


de împăratul Qing, care considera că restul lumii nu avea nimic 
de oferit şi că nu putea încheia o alianță cu o naţiune pe care o 
considera minoră. 


Din păcate pentru Qing, europenii nu erau pregătiţi să accepte un 
refuz, considerând că o naţiune atât de numeroasă şi bogată cum 
se spunea despre China că ar fi, avea, cu siguranţă, de oferit nenu- 
mărate posibilităţi de comerţ. Din secolul XVII, în China crescuse 
cererea pentru opiu. Mare parte era cultivat pe plan local, dar co- 
mercianții britanici aveau în India o sursă de opiu gata pregătită 
şi, în curând, au început să transporte vase întregi de opiu indian 
în China pentru a satisface cererea de aici. Comerţul era ilegal, 
bineînţeles, nu din cauza unei dezaprobări morale a consumului 
de droguri, ci din pricina restricţiilor comerciale asupra bunurilor 
de import. Acest lucru nu i-a oprit pe englezi, care acostau pur 
şi simplu în Guangzhou şi vindeau marfa traficanţilor locali, ale 
căror bărci rapide o transportau la mal cu binecuvântarea tacită a 
autorităţilor. Între timp, vasele englezeşti duceau acasă ceai, mă- 
tase şi porțelan, pentru a satisface apetitul în creştere al englezilor 
pentru ceai şi chinezării. 


Câţiva înalţi funcţionari imperiali, dintre care mulți erau fumători 
de opiu, au încercat să legalizeze comerţul cu opiu. Dar împăratul 
Qing considera că opiul lăsa ţara fără banii pe care ceaiul şi alte ex- 
porturi îi puteau aduce, iar din 1837 a ordonat oficialilor să pună cu 
orice preţ capăt comerțului cu opiu. În 1839, Lin Xexu, guvernato- 
rul provinciei Guangzhou, a confiscat tot opiul ţinut de negustorii 
europeni în vasele ancorate în largul coastei — în afara jurisdicției 
chineze. Ministrul de externe britanic, Lordul Palmerston, a trimis 
imediat o flotă britanică şi 4 000 de soldaţi către China, inaugu- 
rând, asfel, primul Război al Opiului. După doi ani de bombar- 
dament continuu din partea flotei engleze, chinezii au fost obligaţi 
să accepte deschiderea porturilor pentru comerțul internaţional şi 
cedarea Hong Kongului către Marea Britanie, urmând ca acesta să 
fie baza de operaţiuni a comercianților englezi. 

Sfârşitul Imperiului 
1840-1911 


Umilinţa reprezentată de înfrângerea străină şi greutățile economice 
din ce în ce mai mari au subminat autoritatea dinastiei Qing. În afară, 
China ceda din ce în ce mai multe teritorii. şi influenţă puterilor euro- 
pene. În interior, populaţia, confruntată cu prăbuşirea ierarhiilor tradi- 
tionale şi o sărăcie în creştere, a început să conteste dreptul dinastiei 
de a conduce. Ultima picătură a fost înfrângerea ţării în 1895, în răz- 
boiul cu Japonia. Că.răspuns, tinerii radicali au început nişte campanii 
numite „Reînvierea Chinei” şi „Întărirea ţării”, iar în luna octombrie a 
aceluiaşi an, Societatea pentru Renaşterea Chinei, o societate repu- 
blicană întemeiată în 1894, de doctorul Sun lat-sen, din Guandong, 
a pus la cale un complot pentru instaurarea unui guvern republican 
la Guangzhou. Complotul a eşuat şi mulți membri ai societăţii au fost 
ucişi sau aruncaţi în închisoare. Sun lat-sen a fugit la Londra, unde a 
fost răpit de oficiali ai dinastiei Qing, apoi eliberat în urma presiunilor 
exercitate de guvernul englez. 


Între timp, în anul 1899, o extrem de xenofobă sectă de arte mar- 
dale numită Boxerii, a decis că tot ce se întâmpla rău în ţară se 
datorează străinilor. Boxerii au început să atace şi să dărâme tot 
ce putea fi de origine străină, de la misiuni creştine până la linii 
de cale ferată construite de companii europene. Împărăteasa Cixi 
din dinastia Qing şovăia, apoi s-a decis să sprijine secta boxerilor. 
Străinii erau asediați în Beijing, astfel încât o forţă internaţională 
a fost trimisă să-i protejeze. Cixi a scăpat din Beijing fugind într-o 
șaretă, deghizată în țărancă. 
Dinastia Qing nu mai avea nici o autoritate, iar când împărăteasa 
Cixi s-a întors la Beijing, în 1902, nu a fost decât o chestiune de timp 
până să-și găsească sfârşitul. În 1908, împărăteasa a murit, lăsându-l 
ca moștenitor pe nepotul său în vârstă de doi ani, Puyi Xuantong, 
ultimul împărat. În 1911, rezistența populară faţă de deținerea căi- 
lor ferate de către străini a atins cote maxime, iar o răscoală stârnită 
în Wuchang, provincia Hubei, a condus la o revoltă populară, care, 


într-un final, a dărâmat definitiv un imperiu pe moarte. Pe data de 
29 decembrie a acelui an, revoluționarul republican Sun Iat-sen a 
fost ales preşedinte interimar al noii Republici Chineze, de către un 
congres de delegaţi din 16 adunări regionale. 


Republica Chineză 
1911-1921 


Cu toate acestea, nu Sun lat-sen era cel care deţinea puterea în China. 
În acel moment, adevăratul conducător al Chinei era generalul Yuan 
Shikai. Yuan avea în spate toată armata, iar în octombrie 191|, curtenii 
dinastiei Qing l-au numit premier. Acum, toate condițiile erau întrunite 
pentru un război civil între Yuan şi Qing, pe de-o parte, şi republicanii 
revoluționari, pe de alta. Pentru a evita lupta, ambele părți au început 
negocierile, principala propunere fiind ca, în cazul în care Yuan ar fi 
de acord să fie numit preşedinte, va sprijini Republica şi-l va forța pe 
împăratul-copil Qing să abdice. Atunci când Sun lat-sen a fost ales pre- 
şedinte, Yuan s-a retras imediat de la negocieri. Pus în fața unei alegeri 
imposibile, Sun lat-sen s-a retras, la Beijing formându-se un alt guvern 
republican, cu Yuan ca preşedinte. 


Deşi guvernul adoptase o constituţie, Yuan trăgea, de fapt, toate 
sforile şi nu a ezitat să le folosească. Pentru a încerca să-i ţină pute- 
rea în frâu, revoluționarii au format un partid politic, Guomindang 
(GMD sau partidul naţionalist). Dar când acest partid a câşti- 
gat, la alegerile din 1912, Yuan a dizolvat parlamentul, a scos 
Guomindang-ul în afara legii şi a instituit o dictatură militară. În 
vara anului 1913, şapte provincii din sud şi-au declarat indepen- 
denţa, iar Yuan și-a trimis armata pentru a nimici această „A doua 
Revoluţie,“ forțându-l pe Sun Iat-sen să plece în exil. 


Cert este faptul că Yuan avea ambiţii mai mari decât aceea de a fi 
preşedinte. Cum mai făcuseră şi alți lideri militari în istoria Chinei, 
Yuan plănuia să se înscăuneze ca împărat al unei noi dinastii. Dar 
a murit înainte de a fi proclamat. Sun lat-sen s-a reîntors pentru 
a forma un guvern naționalist în sudul provinciei Guangzhou, în 

timp ce spiritele războinice şi generalii îşi făceau de cap în nord 
şi în alte provincii. Însă, în această perioadă în care China era di- 
vizată, iar puterile occidentale erau preocupate de Primul Război 
Mondial, Japonia a profitat de situaţie pentru a emite Cele 21 de 
cereri către China, prin care Shandong urma să fie cedat Japoniei, 
China devenind, practic, un protectorat japonez. În 1915, aflat 
intr-o postură nefavorabilă, Yuan fusese forțat să accepte o versiu- 
ne modificată a acestora, dar, la sfârşitul Primului Război Mondial, 
chinezii au sperat că Occidentul va face presiuni asupra Japoniei 
pentru a renunţa la cererile sale. În schimb, prin Tratatul de la 
Versailles, din 1919, Franţa şi SUA, care semnaseră deja pacte se- 
crete cu Japonia, şi-au retras sprijinul acordat Chinei. În deceniul 
precedent, tinerii fuseseră cuprinși de o adevărată frenezie inte- 
lectuală și de un entuziasm profund faţă de idealurile politice ale 
Occidentului. Pentru ei, tratatul de la Versailles a fost o lovitură 
cumplită. Când veştile au ajuns în China, pe 4 Mai 1919, 3 000 de 
studenţi de la Universitatea din Beijing au ieşit în stradă să protes- 
teze. Autorităţile de la Beijing au suprimat revolta, trimiţându-i la 
închisoare pe liderii acesteia, dar măsură nu a făcut altceva decât să 
dea naştere unui val de proteste în toată ţara. 

1921-1949 


În 1921, inspirați de evenimentele din Rusia, unii dintre protestatari s- 
au unit şi au format Partidul Comunist Chinez (PCC), cu lideri ca Mao 
Zedong şi Zhou Enlai. Încurajaţi de activiştii ruşi, care, la fel ca Marx, 
susțineau că înainte de a avea o revoluţie proletară, China trebuie 
să aibă o revoluție burgheză, cei din PCC s-au alăturat Guomindang- 
ului în lupta împotriva conducătorilor militari din nord. Dar când Sun 
lat-sen a murit, în 1925, la conducerea Guomindang-ului i-a urmat 
cumnatul său, tânărul căpitan de armată, Chiang Kaishek. Spre deo- 
sebire de socialistul Sun lat-sen, Chiang Kaishek avea prea puţin timp 
pentru comunişti, fiind chiar suspicios față de sprijinul primit de aceştia 
de la ruşi. Expulzat din Guomindang, Partidul Comunist a fost nevoit 


să intre în ilegalitate. În 1928, PCC-ul a organizat o grevă în Shanghai, 
a cărei reprimare violentă de către trupele lui Chiang Kaishek a dus la 
moartea a 5 000 de muncitori şi comunişti. Guomindang-ul a început 
să fie considerat de partea „asupritoarei' elite chineze. 


În timp ce majoritatea comuniştilor muncea în oraşe pentru a 
organiza opoziția, Mao a plecat la ţară pentru a mobiliza ţăra- 
nii, pe care-i simţea a fi cheia revoluţiei. El a organizat prima 
armată populară, denumită Armata Roşie în provincia Jiangxi. La 
început, Armata Roşie a avut oarecare succes, folosind lovituri de 
gherilă în afara munţilor. Atunci Chiang Kaishek i-a înconjurat 
în Jingging Shan cu o armată de jumătate de milion de oameni. 
Armata Roşie, care avea doar 80 000 de oameni şi un echipament 
sărac nu ar fi avut nici o şansă în luptă astfel încât în Octombrie 
1934, Mao a organizat o legendară retragere care urma să tra- 
verseze 9 500 de km prin munţi şi care a ajuns să fie cunoscută 
ca Marşul cel lung. La momentul când Armata roşie a ajuns la 
baza lor din nord de la Yan an din Shaanxi, un an mai târziu, ei 
pierduseră trei sferturi din efective din cauza frigului, foametei şi 
dezertărilor. Dar această epopee a câştigat pentru Partidul comu- 
nist respectul multor oameni și l-a transformat pe Mao în liderul 
de necontestat al comuniştilor. 


Între timp, japonezii au devenit din ce în ce mai agresivi iar în 
iulie 1937 au pornit un atac asupra Beijingului. Chiang Kaishek 
a insistat că prima sa prioritate era să-i învingă pe comuniști, dar 
subordonații lui nu au fost de acord şi l-au forțat să se unească cu 
Partidul comunist în Frontul Unit împotriva japonezilor. Dar chiar 
şi împreună, GMD-ul şi Partidul comunist nu au făcut faţă japo- 
nezilor care au ocupat foarte repede estul Chinei, de la Beijing la 
Guangzhou. Frontul Unit s-a retras la Chongqing, în Sichuan unde 
unitatea lor s-a destrămat. 


După atacul de la Pearl Harbor, Japonia a devenit inamicul SUA şi 
a trimis America de partea chinezilor. Când Japonia a fost definitiv 
învinsă în 1945, japonezii au fost forţaţi să se retragă din China, 
lăsând în urmă o situaţie haotică. În timpul războiului, nenumărați 

oameni s-au înrolat în Armata roşie pentru a-i alunga pe japonezi, 
astfel că, atunci când aceştia au plecat, majoritatea teritoriilor pe 
care le ocupaseră s-au numit Zone Eliberate, aflate sub controlul 
comuniştilor iar Armata roşie a devenit mai puternică cu un mili- 
on de oameni. Scena era pregătită pentru un spectacol uriaş între 
GMD şi partidul comunist. 


În Manciuria a izbucnit războiul civil şi, cu toate că generalul SUA 
George Marshall a instaurat o pace temporară, aceasta a fost de scur- 
tă durată. Lucrurile se întorseseră în favoarea comuniştilor. În 1948, 
armata comunistă, redenumită acum Armata de eliberare populară 
(PLA) a învins GMD-ul într-o mare bătălie la Huai Huai. În timp 
ce Armata de eliberare avansa spre Shanghai, Chiang Kaishek a înţe- 
les că pierduse bătălia şi a plecat în Taiwan pentru a forma Republica 
Chineză, așteptând acolo cu 2 000 000 de soldaţi și refugiaţi care 
s-au unit cu el mai târziu în speranţa că, într-o bună zi, vor elibera 
China continentală. În octombrie 1949, Mao a proclamat înființa- 
rea Republicii Populare Chineze, transtormând China în cea mai 
populată ţară comunistă de până atunci. 

1949—1976 


Majoritatea chinezilor au întâmpinat cu căldură Republica Populară, 
nu neapărat fiindcă erau comunişti, dar fiindcă țara era, în sfârşit, unită 
sub un singur conducător şi fiindcă războaiele civile luaseră sfârşit. Dar 
conform abordării staliniştilor în Rusia, Partidul comunist chinez s-a 
mişcat repede în neutralizarea opoziției. Zeci de mii de suporteri ai 
GMD-ului au fost executați sau trimişi în lagăre de muncă, intelectualii 
au fost înrolați forțat în clasele criticismului şi autocriticismului, presa şi 
exprimarea opiniei în public erau reduse la tăcere, misionarii străini au 
fost forțați să părăsească ţara şi un milion sau după opinia altora, două 
milioane de proprietari au fost uciși astfel încât pământul să poată 
fi redistribuit, În mod semnificativ, eliminarea proprietarilor a distrus 
nobilimea, clasa care dominase întotdeauna guvernul chinez. Acum era 
foarte clar cine era la comandă. 


La început, pământul nu a fost rechiziționat din proprietatea parti- 
culară, ci pur şi simplu împărţit printre ţăranii cărora li se dăduse o 
bucată în proprietate. Ţăranii au continuat să-şi muncească pămân- 
tul cu un entuziasm extraordinar iar în câțiva ani producţia agricolă 
era mai mare ca niciodată. În acelaşi timp, partidul comunist naţi- 
onalizase industria şi i-a înrolat pe foştii proprietari să preia condu- 
cerea companiilor de stat. Primul dintr-o serie de Planuri cincinale, 
cel din 1953-1958 a pus accentul pe industria grea iar producția 
industrială a crescut simțitor. 


Pe la miijlocul anilor 1950, o parte din această euforie s-a mai pier- 
dut. Existau numeroase dezbateri despre ce ar trebuie să se facă pen- 
tru a merge înainte. Ei au fost de acord că ultima ţintă era o ţară co- 
munistă, dar nu au putut fi de acord asupra modului în care puteau 
ajunge acolo. Primul plan cincinal a acceptat o abordare treptată şi 
a fost denumit apoi Micul salt înainte. Gospodăriile ţărăneşti au 
fost forţate să se unească în cooperative de producţie mai mari, care 
asigurau un ajutor mutual, mai întâi 20 până la 40 de unităţi gospo- 
dăreşti, ajungându-se la 300 de cooperative. 


Totuşi Mao era nerăbdător şi hotărât să împingă lucrurile înainte. 
În 1957 a slăbit restricţiile în ceea ce privea exprimarea opiniilor şi 
a încurajat plângerile cu sloganul: Lăsaţi 100 de flori să inflorească 
şi 100 de şcoli de gândire să se întreacă. Mao a spus după aceea că 
el se aştepta ca oamenii să arate cine erau oficialii ineficienţi pentru 
a face ca lucrurile să meargă. În schimb, campania celor 100 de flori 
a deschis calea intelectualilor pentru a critica partidul comunist. 
Aparent înfuriat, Mao a lansat o campanie împotriva orientărilor 
„deviante”, de dreapta, sub conducerea lui Deng Xiaoping, pentru 
a reduce criticii la tăcere. O jumătare de milion de oameni sau mai 
mulți au fost executați, exilați în lagărele de muncă sau obligați 
la autocritică. Unii comentatori cred acum că această campania a 
celor 100 de flori a lui Mao a fost doar un mod de a alunga criticile 


ce vizau următorul său plan. 

Marele Salt Înainte 


1958-1961 


Idea grandioasă a lui Mao a fost Marele Salt Înainte. Acesta a fost numele 
dat celui de-al doilea plan cincinal, care a durat din 1958 până înl963, 
deşi acum se făcea referire doar la primii trei ani, 1958-1961. Mao cre- 
dea că prin ajutorul unui efort masiv concertat atât în agricultură cât și 
în industrie, China va putea face Marele Salt Înainte spre o prosperitate 
economică şi comunism. Mao era convins că cei doi stâlpi ai dezvoltării 
economice erau oţelul şi grânele, astfel încât planul s-a axat pe o pro- 
ductie crescută de oţel şi grâne care urma să fie obținută de toată lumea 
printr-o colectivizare masivă. 


În august 1958, Biroul politic al partidului comunist a decis că 
nu mai trebuia să existe proprietare particulară a pământului. În 
schimb, trebuia să fie admisă în colectivele conduse de membri ai 
partidului, fiecare bazat pe o medie de 5000 de gospodării. Ideea 
era să se transforme fermele ţărăneşti de mici dimensiuni în unități 
agricole eficiente. Ţăranii au fost mutaţi din casele lor şi înregi- 
mentaţi în brigăzi de producţie şi echipe unde munceau fără plată, 
pentru unităţi de muncă. Copiii trebuiau îngrijiţi separat în timp 
ce părinţii lor trăiau şi munceau la comun. A existat chiar şi un plan 
de a muta toată lumea în dormitoare imense şi cantine, dar această 
idee a fost dată uitării destul de repede în faţa unei opoziții largi. În 
mod surprinzător în câteva luni 25 000 de colective au fost înfiin- 
ţate pe tot teritoriul ţării. 


În acelaşi timp, Mao a iniţiat un plan de creştere a producţiei indus- 
triale prin efortul comun. Producţia de oţel, cărbune şi electricitate 
trebuia să crească cu mai mult de o treime în fiecare an astfel încât, 
a argumentat Mao, în 10 ani producţia industrială a Chinei să fie 
comparabilă cu a Angliei iar în 15 ani să o depăşească pe cea a SUA. 
Muncitorii sezonieri erau cooptați cu milioanele pentru a construi 
uriaşe uzine, pentru a săpa canale şi a seca mlaștini. Centrul planului 
lui Mao era ca fiecare colectiv să aibă propria sa oțelărie pentru a 
produce oțel din resturi de fier. 


„Marele salt înainte” s-a dovedit a fi o catastrofă. Producțiile agri- 
cole au scăzut în toate fermele comunale. Una dintre probleme era 
faptul că aici li s-a indicat cultivarea grânelor în locuri potrivite 
pentru alt tip de culturi. O altă problemă au fost directivele, pro- 
venite de la pseudo omul de ştiinţă sovietic Trofim Lisenko, de a 
planta cereale fără spaţiu între ele şi de-a ara adânc, iar rezultatul 
a fost că aceste culturi s-au sufocat, conducând la înnăbuşirea pă- 
mântului fertil. Aproape în fiecare colectivă membrii de partid fără 
experiență au încercat să organizeze ţăranii fără entuziasm pentru 
această sarcină. Pentru a înrăutăţi şi mai mult lucrurile, lucrăto- 
rii de la ferme erau forţaţi să muncească în oțelării în momentul 
recoltărilor, lăsând recoltele să putrezească îm pământ. Pentru a 
încununa toate acestea, o mare parte din cerealele recoltare erau 
expediate spre oraşe pentru a îndeplini cotele de producţie, indife- 
rent dacă lucrătorii de la ţară aveau ce să mănânce. Toate astea au 
coincis cu o perioadă de inundaţii şi secete. Rezultatul a fost cea 
mai mare foamete cunoscută vreodată în rândul populaţiei de la 
țară. Deşi estimările variază, se crede că aproximativ 30 de mili- 
oane de oameni sau mai mulţi au murit în perioada „marelui salt 
înainte”. După aceasta, Partidul comunist a decis că foametea a 
fost, în proporţie de 70%, un eşec politic şi 30% din cauza dezas- 
trelor naturale. 


În industrie s-a înregistrat un eşec la fel de dezastruos din punct de 
vedere economic, dar nu şi din punct de vedere uman. Concentrarea 
pe producţia de oțel a însemnat că toate celelalte industrii au avut de 
suferit, iar producția industrială a Chinei a scăzut la jumătate între 
anii 1958 şi 1959. Dar şi oţelul din furnale era atât de impur încât 
era aproape inutilizabil. 


Mao a acceptat faptul că el era responsabil pentru dezastrul 
„marelui salt înainte” şi a demisionat din funcţia de Preşedinte 
al Republicii, lăsând locul lui Liu Shaoqi ca preşedinte iar Zhou 
Enlai a devenit premier şi Deng Xiaoping secretar. Mao a rămas 
totuşi preşedinte al Partidului Comunist, dar a fost doar o proble- 
mă de timp înainte de a se întoarce. 

Revoluția Culturală 
1966-1971 


Dacă Mao a creat un şoc Chinei cu „marele sas înainte, Marea Revoluție 
Culturală Proletară a fost un şoc şi mai mare. Scopul recunoscut de 
Mao era să scape ţara de ideile burgheze şi să reaprindă zelul comu- 
nist anterior prin mobilizarea tineretului ţării, dar era clar că totodată 
dorea să scape de oponenții săi din partid. Îndemnaţi de Mao, studen- 
ţii universităţii din Beijing au început să se agite împotriva oficialilor 
Universităţii şi ai guvernului care, pretindeau ei, ar fi prea burghezi. 
Când Liu Shaogi a încercat să potolească agitația, imediat Mao a lansat 
un atac public înțepător şi a îndrumat studenții să-şi organizeze propra 
lor miliţie politică, Garda Roşie. În acelaşi timp, suporterii lui Mao au 
încurajat dezvoltarea cultului personalității lui Mao prin distribuirea de 
copii ale citatelor sale din Cărţulia roşie. 


Garda Roşie s-a extins nebănuit de mult, iar şcolile şi universită- 
çile din China s-au închis în timp ce tinerii membri ai Gărzii au 
ieşit în stradă pentru a lupta împotriva Celor Patru — idei vechi, 
cultură veche, obiceiuri vechi şi tradiţii vechi. Academiile au fost 
asaltate, cărţile arse, templele şi monumentele au fost atacate, 
magazinele care vindeau produse occidentale arse din temelii, iar 
grădinile burghezilor au fost distruse. Oficialii guvernului până 
la vârf, inclusiv Liu Shaoqi şi Deng Xiaoping au fost goniţi din 
sedii. Zeci de mii de oameni au fost bătuţi, abuzaţi, ucişi sau 
conduși la sinucidere în timp ce campania mergea înainte. Când 
facțiunile Gărzii Roşii au început să se războiască între ele, iar 
în ţară domnea haosul, Mao a cedat în sfârşit presiunii. El a tri- 
mis armata care a preluat controlul şi a strâns milioane de tineri 
membri ai Gărzii Roşii pe care i-a trimis în ţară, pentru a predica 
comunităţii rurale mesajul comunist. 

În 1969, Mao a fost reales în calitate de Preşedinte al Republicii 
cu mare fast, iar Lin Biao a fost desemnat succesorul lui. Lin a fost 
alegerea personală a lui Mao şi cel mai bun student al său şi totuşi, 
el s-a răzvrătit imediat împotriva lui Mao, complotând fără succes 
pentru a-l asasina, murind ulterior într-un accident aviatic când 
zbura deasupra Mongoliei în timp ce încerca să fugă în Rusia. 


Moartea lui Zhou şi a lui Mao 
şi ascensiunea lui Deng 


1971-1978 


În timpul Revoluției Culturale s-a remarcat totuşi o figură care se 
pare că a rezistat, mult iubitul Zhou Enlai. Se crede că acesta şi-a 
folosit influența pentru a modera cele mai rele efecte ale Revoluţiei 
Culturale şi pentru a îngriji unele dintre rănile rămase. Se crede, de 
asemenea, că ar fi fost în spatele noii mişcări orientate spre prietenia 
cu SUA care a culminat cu faimoasa vizită a preşedintelui Richard 
Nixon în 197| şi 1972 în China, fapt ce a ajutat la recunoaşterea sta- 
tului chinez, înlocuind Taiwanul la Naţiunile Unite. Zhou Enlai credea 
că este esențial pentru China să-şi ia locul important între statele 
lumii şi de a obține un statut egal printr-o dezvoltare internă reală, 
care implica patru modernizări — agricultura, industria, ştiinţa şi teh- 
nologia şi apărarea. 

Mao l-a atacat pe Zhou, acuzându-l că are orientare de dreapta. 
Zhou a supravieţuit, dar în 1973 a fost diagnosticat cu o formă 
gravă de cancer. Cu acordul lui Mao, Deng Xiaoping a preluat pu- 
terea de la Zhou și a continuat cele patru modernizări. Dar când 
Zhou a murit în ianuarie 1976, imediat Deng a suferit atacuri pline 
de insulte din partea celor patru figuri importante ale partidului, 
cunoscute ca Banda celor Patru — Jiang Qing, soţia lui Mao, împre- 
ună cu Wang Hongwen, Zhang Qungiao şi Yao Wenyuan. Deng 
a fost dat jos din toate poziţiile oficiale, iar Mao l-a ales pe relativ 
necunoscutul Hua Goafeng pentru a deveni premier. Timp de o 
lună şi ceva părea că Banda celor Patru va răsturna toate reformele 
lui Zhou. Pe 5 aprilie 1976 două milioane de oameni s-au adunat 
în Piaţa Tiananmen din Beijing pentru a ţine un moment de recu- 
legere pentru moartea lui Zhou Enlai, iar adunarea s-a transformat 
într-un protest împotriva Bandei celor Patru. 


Pe 9 septembrie în acelaşi an, Mao a murit şi el, iar pe patul de 
moarte se pare că i-a scris lui Hua: „Cu tine la putere pot muri li- 
niştit”. Hua a devenit preşedinte al partidului şi împreună cu Deng 
şi susținerea armatei a arestat Banda celor Patru. Doi ani mai târziu, 

Deng s-a întors din nou la conducere. După câte se pare era vicepre- 
mierul protejatului său Hu Yaobang, dar era foarte clar cine condu- 
cea cu adevărat China. Dintre primii trei lideri iniţiali din timpul 
revoluţiei culturale comuniste, Mao, Zhou şi Deng, cel din urmă a 
supravieţuit îndrumând China pe drumul pe care merge acum. 

Peisajul 


China este o ţară foarte mare, a treia din lume după Canada şi Rusia, şi 
cuprinde o vastă paletă de peisaje, de la deşerturi sterpe în nord până 
la coaste tropicale, luxuriante în sud. În termeni mai simpli, ţara păşeşte 
de la munţii gigantici şi vastele platouri din vest, prin dealurile centrale 
şi bazinele din mijloc spre câmpiile joase şi coastă spre est. Din munți 
izvorăsc trei mari fluvii care curg spre Pacific în est — Huang He sau 
Fluviul Galben în nord, Yangtze în mijloc şi mai micul Xia Jiang — Râul 
Perlelor în sud. În cadrul acestei scheme simple există totuşi o varie- 
tate imensă. 


China de nord — est cunoscută odată ca Manciuria, este formată din 
trei provincii — Heilongjiang, Jilin şi Liaoning. Aici munţii împădu- 
riţi în formă de potcoavă înconjoară o câmpie fertilă. Spre vest sunt 
munţii Da Hinggan Ling, care se arcuiesc în jurul platoului Xiao 
Hinggan Ling şi al Changbai Shan în est. Aproape toţi munţii sunt 
acoperiţi de păduri bogate, una dintre puţinele zone din China care 
au rămas aşa, care încă asigură rezervele cele mai bogate de cheres- 
tea ale țării. Pământurile negre ale câmpiilor sunt terenuri mănoase, 
bune pentru agricultură, care au fost lucrate de mii de ani. Iernile 
din Manciuria, cu o temperatură medie care scade sub —20 grade C 
şi verile scurte caniculare, cu multe ploi, permit culturilor de grâu, 
floarea soarelui, mei şi în special soia să fie foarte bogate. 


Antica inimă a Chinei este partea de nord, înconjurată de faimosul 
Zid Chinezesc în nord şi dominată de Beijing. În vestul regiunii, în 
nordul provinciei Shaanxi, se află Huangtu Gaoyuan, un platou vast 
care a fost format în mai multe milioane de ani de vântul care aducea 


praful fin din deşertul Mongoliei, devenit celebru în filmul Yelow 
Earth (Pământul Galben). În timp, pământul galben sau loesul a 
fost străbătut de canale adânci şi drumuri înfundare, dar irigaţiile au 
permis cultivarea terenului, dezvoltarea fermelor şi a împăduririlor. 
În sudul platoului de loes se află dens populata Câmpie Weihe unde 
se cultivă faimosul ceai chinezesc şi trestia de zahăr. Spre est se în- 
tind vastele câmpii Huabei Pingyuan, traversate de Fluviul Galben. 
Oamenii au trăit şi muncit aici de atâta timp încât mare parte din 
peisaj este creat de mâna omului, cu aproape fiecare inch terasat şi 
cultivat cu excepţia dealurilor unde pădurile de copaci cu frunze că- 
zătoare încă supraviețuiesc precum insulele într-o mare întunecată. 
Dar aici viaţa a fost adesea marcată de tragediile cauzate de inunda- 
ţiile provocate de revărsările Fluviului Galben, denumit câteodată 
„tristețea Chinei”, din cauza suferințelor pe care le aduce adesea. 


La nord de Marele Zid se întind stepele Mongoliei Interioare, pe mai 
bine de o mie de mile de la munţii Da Hinggan Lind în Heilongjiang 
spre platoul Helan Shan în vest. O parte din acest platou vast este 
acoperită de iarbă. În ale părţi plouă atât de puţin încât pământul 
se transformă în Gobi sau deşert pietrificat. Peste tot este un peisaj 
dur, bătut de vânturi şi uscat în timpul verii, foarte friguros pe tim- 
pul iernii. Recolte, precum cele de bumbac sunt cultivate în oaze, 
unde sălciile şi plopii, oferă o bogăţie de culori de toamnă. Sus, în 
zona stepei de nord, păstorii tradiţionali mongoli încă cresc oi, vite, 
cămile şi cai. În spatele platoului Helan Shan pământurile uscate dar 
fertile de lângă Fluviul Galben pătrund imperceptibil în terenurile 
acoperite de iarbă şi apoi în vastitatea aridă a deşertului mongolian 
Gobi, una dintre cele mai dure zone de pe glob, cu temperaturi 
foarte ridicate pe timpul verii şi geruri cumplite iarna. Mai departe 
spre vest se întind vastele bazine ale Xinjiang-ului înconjurate în 
totalitate de munţi înalți încât puţinele râuri din regiune nu găsesc 
o ieşire spre mare, formând în schimb lacuri şi mlaștini. Există acolo 
trei mari bazine principale numite Pendi — Junggar, Tarim şi Turpan. 
De-a lungul poalelor munţilor şi a râurilor în Jungar Pendi şi Turpan 
Pendi, pământul este suficient de fertil pentru a permite cultivarea 

sa, dar apa trebuie adusă din munţi prin canale subterane pentru a 
preveni evaporarea sub soarele fierbinte. Turpan care la punctul cel 
mai jos se află la 160 de m sub nivelul mării, este renumit pentru 
pepenii şi strugurii săi. Tarim Pendi însă este atât de uscat, încât este 
aproape acoperit în totalitate de o mare vastă de dune de nisip care 
se ridică la 100 de m, formând deşertul Takla Makan — cea mai us- 
cată regiune din toată Asia. 


În sudul Taklan Makan se ridică vârfurile înalte acoperite de ză- 
padă ale munţilor Kunlun Shan. Dacă urcați pe ei veţi ajunge în 
locul denumit câteodată „acoperişul Lumii”, platoul Qinghai- 
Tibet. Cu o înâlțime medie de aproximativ 4 000 de m, este 
cel mai mare platou muntos din lume. Din toate părţile este 
înconjurat de cele mai înalte vârfuri din lume, culminând cu 
gloriosul Himalaya în sud, unde se află Chomolungma, muntele 
cu o înălţime impresionantă de 8 850 m. Mare parte din peisaj 
este arid şi gol, acoperit de stânci, punctat din loc în loc de lacuri 
cu apă sărată şi mlaștini. Aici clima este rece şi uscată în cea mai 
mare parte a anului, cu vânturi reci şi aer rarefiat pe care doar 
locuitorii învăţaţi cu clima îl pot respira. Doar în văile din sud de 
lângă râul Yarlung Zangbv clima este mai blândă şi mai umedă, 
aici fiind locul unde trăiesc şi practică agricultura majoritatea 
tibetanilor. 


Platoul Qinghai-Tiber este sursa izvoarelor multora dintre cele 
mai mari râuri din Asia, inclusiv Indul, Gangele, Brahmaputra, 
Mekong, şi Yangtze — Fluviul Galben. Din Qinghai, Yangtze curge 
spre est în jos pe o lungime de 6 000 de km, pentru a ajunge la 
mare lângă Shanghai, fiind cel mai mare râu din Asia. Yangtze şi 
afluenții săi udă mai mult de o cincime din pământul Chinei iar 
valea Yangtze este, în multe privinţe, inima Chinei. În drumul său 
spre mare el curge printre munţi de-a frumuseţe sălbatică, strâm- 
tori şi bazine largi, inclusiv cea a bazinului Roşu al Sichuanului, de- 


numit aşa pentru pământurile sale bogate, roşii. Spre sud, Yunnan 
şi Guizhou formează un platou vast tăiat în insule de vârfuri şi văi 
abrupte. În Guizhou, calcarul a fost dizolvat timp de milenii de 
ploaie şi transformat într-un peisaj magic de vârfuri ridicare spre 
cer, turle şi strâmtori adânci, care emit ecouri tăcute. 


Mai departe pe Yangtze spre est se află zona de jos a Chinei, intens 
cultivată şi dens populată. De mii de ani, aici a fost cultivat orezul 
pe terase joase. Ceaiul este cultivat pe dealuri blânde, care apar ici 
şi colo deasupra câmpiei. Câmpiile sunt traversate de nenumăra- 
te ape, inclusiv de Marele Canal, care curge dinspre Hangzhou în 
nord spre Beijing, existând acolo nenumărate lacuri, multe acoperi- 
te în fiecare primăvară de zăpezile care se topesc şi sunt purtate aici 
de Yangtze. Rămâne de văzut ce se va întâmpla când se va închide 
Barajul celor Trei Srrâmtori în 2008. 


Sudul Chinei este subtropical, iar pe insula Hainan este o climă 
tropicală. Climatul este umed, cu veri lungi, călduroase şi ierni 
blânde. Musonul de vară aduce multe ploi iar temperaturile sunt 
suficient de ridicate pentru a avea două sau mai multe recolte pe 
an. Dar regiunile de coastă sunt frecvent bătute de taifunurile de 
vară care pot provoca dezastre cu vânturi puternice şi inundaţii. 
Mare parte din zona de coastă este franjurată de munți stâncoși 
care coboară spre mare într-o multitudine de golfuri naturale şi 
insulițe în larg. Totuşi acolo unde râurile pătrund, pământul este 
adesea format din câmpii largi, fertile, dintre care cea mai mare 
este delta largă a lui Xi Jiang — Râul Perlelor, din Guangdong. În 
trecut, delta Râului Perlelor era una dintre cele mai productive 
regiuni agricole ale Chinei, unde se înregistrau producții uriaşe 
de orez, tuberculi şi în special trestie de zahăr, fără a menţiona o 
abundență de fructe precum tangerine, ananas și banane. Acum 
este mai cunoscut ca zone de interes ale revoluţiei industriale chi- 
neze şi ca locul cel mai rapid de dezvoltare al megaoraşelor. 

Viața sălbatică 


Bogata paletă climatică, pământurile şi înălțimile din China, precum şi 
vasta sa suprafaţă, fac ca ţara să fie leagănul unui varietăți mai mari de 
plante sălbatice şi animale decât oricare alta din lume. 


Flora 


În China există aproximativ 32 800 de specii de plante, o zecime din 
toate speciile de plante cunoscute, jumătate dintre ele fiind specifice 
Chinei. In nord şi vest se află deșerturi şi stepe în care cresc nenumărate 
plante şi flori, dar şi multe specii de iarbă. În locurile mai umede cresc, 
din loc în loc, arbuşti şi chiar copaci. Însă sudul şi nordul sunt zonele cu 
flora cea mai variată. 


Cu aproape 8 000 de ani în urmă, copacii acopereau mare parte 
din estul şi din sudul ţării, formând o pădure neîntreruptă, care 
se întindea de la Heinan, în sud-est, până la Heilonjiang, în nord- 
est. Copacii se schimbau treptat ca varietate, pe măsură ce înaintai 
dinspre sud-vestul tropical, spre nord-estul rece, şi dinspre pămân- 
turile joase, înspre piscurile golaşe ale Chinei. În clima tropicală 
din sud-est, au existat păduri tropicale luxuriante, pline de o mare 
varietate de copaci tropicali, inclusiv palmieri. Dar pe măsură ce în- 
aintai spre nord-est, sau urcai mai sus pe pantele abrupte ale mun- 
ţilor, copacii se transformau trecând de la verdele intens al pădurii 
tropicale, la verdele peren al celei sub-tropicale şi ajungând la cu- 
loarea mai palidă a stejarului, ulmului şi frasinului, peisaj nu foarte 
diferit de cel întâlnit în Noua Anglie, din SUA, sau în sudul Marii 
Britanii. Mai sus, spre nord-est, copacii cu frunze căzătoare făceau 
loc coniferelor, cum ar fi zada. 


În nici o ţară împădurită culturile agricole nu există din timpuri 
atât de îndepărtate precum în China, iar chinezii au avut mii de 
ani la dispoziţie ca să defrişeze codrii pentru a face loc terenurilor 
agricole și a-şi asigura provizia de lemne de foc şi de contrucții. 
Aproape toate pădurile străvechi din zonele de şes au dispărut, în 


picioare rămânând doar cele de pe pantele abrupte şi din alte locuri 
mai puţin accesibile. 


Practicarea medicinei pe bază de plante este o mărturie a valorii pe 
care chinezii au atribuit-o întotdeauna diversității speciilor de plante 
din aceste păduri străvechi şi, acum aproximativ patruzeci de ani — 
poate chiar mai devreme decât în majoritatea ţărilor occidentale — au 
început să-şi dea seama de amploarea eforturilor pe care trebuie să le 
facă pentru a le păstra. Peste cinci mii de specii sunt acum pe cale de 
dispariţie. Într-o inițiativă ştiinţifică cu adevărat remarcabilă pentru 
o țară comunistă, guvernul chinez a început să înregistreze speciile 
de plante existente în fiecare dintre provincii la sfârşitul anilor '60. 
Treizeci de ani mai târziu, aceste cercetări au fost strânse într-un stu- 
diu uriaş, alcătuit din 255 de volume, intitulat Flora Sinica (acom- 
paniat de un alt studiu similar, referitor la speciile animale - Fauna 
Sinica). Pe lângă o extindere sistematică a rezervațiilor naturale, China 
încearcă să înfiinţeze depozite de seminţe şi grădini botanice, în care 
vor fi conservate optsprezece mii de exemplare de plante sălbatice. În 
plus, cercetătorii chinezi au început să crească sute de specii de plante 
rare, sau pe cale de dispariţie, precum Cathaya argyronbylla (un soi de 
pin), Metasequoia glyptostroboides (un tip de conifer) şi Davidia invo- 
lucrate. În iunie 2007, guvernul chinez a anunțat un plan de cedare a 
15 milioane de hectare folosite în agricultură pentru a fi reimpăduri- 
te până în 2010, în vederea protejării biodiversităţii. 

Botaniştii au fost mereu conştienţi de comoara pe care o reprezin- 
tă China. În ultimii 200 de ani, nenumărați botanişti europeni şi 
americani, precum Reginald Farrar, sau George Forest, au cutre- 
ierat zonele rurale chineze, în special Gansu, Sichuan, Yunnan şi 
Tibet, în căutarea de plante pentru a le răsădi şi a le aduce acasă. 
Speciile de plante aduse de aceştia s-au adaptat atât de bine în noile 
case, încât multe dintre plantele de grădină pe care acum le consi- 
derăm obişnuite au fost, de fapt, răsaduri aduse din China. Cireşul, 
prunul şi plantele din familia Gingko provin toate din China, la 
fel ca şi arbuştii de rododendron, azaleele și cameliile, fără să uităm 
de flori precum deutzia, filadelphus, daphne, arbustul de bumbac, 
forsyhtia, clopoţelul şi trandafirul. Chiar şi delicarele genţiene, pri- 
mulele, irişii şi saxifragii sunt emigrante chineze. Dacă veți merge 
pe dealurile din Sichiuan, veţi găsi majoritatea acestor plante de 
grădină crescând în sălbăticie, din abundență. 

Fauna 


Diversitatea faunei din China este şi mai bogată în comparaţie cu cea a 
florei. Marele tom dedicat faunei ţării, Fauna Sinica, a înregistrat 104 500 
de specii diferite de animale, mai multe decât în oricare altă țară de pe 
glob. Aceasta nu cuprinde doar minusculele nevertebrate, ci şi specii mai 
spectaculoase de vertebrate. China este locul de baştină al cel puţin 450 
de specii de mamifere(| 3,5% din totalul de pe glob) | 195 de specii de 
păsări (1 1,2% din totalul pe glob), 460 de specii de reptile şi amfibieni şi 
aproximativ 2 000 de specii de peşti. 

Peste tot, în ţară, există numeroase carnivore mai mici, cum ar 
fi lupi, ratoni, vulpi şi zibete. În unele zone continuă să trăiască 
carnivore mari - leoparzi şi tigri Amur în pădurile din nord-est, le- 
oparzi de zăpadă, în Tibet şi leoparzi negri şi tigri bengalezi în su- 
dul tropical. Pădurile din nord-est, unde iernile sunt adesea foarte 
aspre sunt unele dintre puţinele zone din China rămase neatinse 
de mâna omului şi, pe lângă leoparzi şi tigri, aici îşi mai au sălaşul 
şi urşi bruni, hermine, cerbi roşii şi lincşi. Totuşi, cea mai uimitoa- 
re zonă faunistică este, probabil, Xishuangbanna, partea cea mai 
de sud a Yunnanului. În pădurile tropicale de aici trăiesc 253 de 
specii de mamifere, mai mult de jumătate din mamiferele Chinei. 
Pe lângă leoparzii negri şi tigrii bengalezi, aici mai trăiesc elefanţi 
indieni, giboni, macaci şi rarele maimuțe aurii. 

Simbolul vieţii sălbatice din China este ursul panda uriaş, care 
mai trăieşte acum doar în Sichuan, Gansu şi Shaanxi, unde se fac 
eforturi deosebite pentru a împiedica dispariţia sa, dar cu un suc- 
ces moderat. La fiecare nivel de altitudine al munţilor din Sichuan 
se găsesc diferite specii de animale. În pădurile veşnic verzi şi în 
pădurile de copaci cu frunze căzătoare de la poalele dealurilor, tră- 
iește cea mai rară specie de tigru, tigrul din China de sud, alături 
de maimuțe aurii şi creaturi asemănătoare caprelor, cum ar fi 
capricornis sumatraensis. Puțin mai sus, printre arbuştii de bambus 
acoperiți de ceață şi crângurile de pini şi brazi trăiesc uriaşii panda, 
alături de caprele sălbatice. Şi mai sus, acolo unde pădurea de bam- 
bus face loc, în aerul mai rece dintre pini, tufelor de rododendroni 
şi azalee, este sălașul urşilor negri asiatici, al lincşilor, căprioarelor 


muntjac şi al antilopelor Genus budorcas. La o altitudine mai mare 
de 3 000 de metri, unde este prea frig chiar și pentru pini, trăiesc 
doar animalele mari precum linxul și căprioara muntjac, printre 
cuiburile unor păsări precum fazanul lui Reeves. Doar căprioarele 
muntjac îşi mai croiesc drum până la fineţele înghețate situate la 
peste 4 000 de metri altitudine, unde li se alătură păsări cum ar fi 
fazanul monal şi cocorul cu gât negru. 


Animale pe cale de dispariţie 
Un număr imens de specii din China se află, în prezent, pe cale de 
dispariţie. Cea mai mare amenințare a fost pierderea habitatului, 
însă apetitul chinezilor pentru animale exotice, atât ca hrană, cât 
şi ca leacuri în medicina tradiţională, le-a redus şi el numărul. Deşi 
comerţul cu organe de tigru a fost interzis încă din 1993, acest ani- 
mal a avut cel mai mult de suferit de pe urma unor astfel de practici 
„tradiționale”. Au existat, chiar, unele apeluri care cereau lichidarea 
celor 5 000 de tigri captivi din China şi utilizarea oaselor acestora 
pentru producerea vinului de tigru şi a altor poţiuni „dătătoare de 
sănătate.” Aceasta, susțin numeroşi chinezi, ar reprezenta o soluţie 
pentru salvarea tigrilor sălbatici, reducând necesitatea braconaju- 
lui. Cu toate acestea, ecologiștii din Occident privesc o asemenea 
posibilitate ca pe un dezastru total, care n-ar face altceva decât să 
dea forţe noi pieţei de organe, încurajând braconajul — mai ales că 
tigrii sălbatici sunt consideraţi a fi mai „scumpi. Cum în China 
n-au mai rămas decât 500 de tigri adulţi în libertate, orice creştere 
a braconajului ar duce la o dispariţie rapidă a acestora. Din mo- 
ment ce, încă din anii '70, n-a mai fost reperat nici un exemplar 
de tigru sudic, s-ar putea ca acesta să fi dispărut deja din sălbăticie. 
Ultimele exemplare de tigru sudic sunt, probabil, cele 68 ţinute 
în captivitate în grădinile zoologice, urmaşii a doar doi masculi şi 
patru femele. Ursul panda uriaş nu suferă aceleași amenințări din 
partea medicinei tradiționale ca tigrul, dar pădurea sa de bambus 
a fost distrusă de fermieri şi de tăietori de lemne, iar rata scăzută 
a natalității sale l-a făcut foarte vulnerabil. În sălbăticie mai există 

numai câteva mii de urși panda, pentru salvarea acestora luându-se 
cele mai drastice măsuri. Chiar mai rar, deși mai puţin iubit este 
aligatorul chinezesc, un locuitor antic al râului Yangtze și al altor 
câteva fluvii. Pe măsură ce dezvoltarea industrială de-a lungul râu- 
rilor se accelerează, iar apele acestora devin din ce în ce mai polu- 
ate, supraviețuirea aligatorului este amenințată. În prezent, există 
mai puţin de 500 de aligatori chinezi în apele țării. 

Cultura 


Limba 


Peste 90% dintre chinezi vorbesc limba chineză, limba poporului Han 
(grupul etnic dominant în China), care este cea mai vorbită limbă de 
pe glob. Cu toate acestea, limba Han are o multitudine de dialecte, iar 
acestea sunt atât de diferite încât, în trecut, unei persoane care vorbea 
dialectul de la Beijing i-ar fi părut la fel de dificil să o înțeleagă pe alta, 
care îl vorbea pe cel din Guangzhou, pe cât i-ar fi fost unui portughez 
să înţeleagă un român - deşi atât portugheza, cât şi româna, sunt limbi 
„romanice', de origine latină. Adesea, dialectele chineze au aceleaşi cu- 
vinte, dar atât intonația cu care sunt pronunţate, cât şi ordinea acesto- 
ra pot fi atât de diferite, încât le fac de neînțeles. În dialectul de nord 
chinezesc (mandarin), spre exemplu, există patru intonații diferite, care 
diferenţiază cuvintele care altfel ar suna la fel. Chineza vorbită în sud are 
nouă asemenea intonaţii. Limba Han are şapte dialecte principale. Şase 
dintre ele sunt vorbite de mai puţin de 20% dintre chinezi, printre aces- 
tea aflându-se dialectul Wu, din Shanghai şi din împrejurimi (aprox. 8%), 
dialectul Kejia (sau Hakka) din Fujian (4%), sau dialectul Yue (cantonez), 
din Hong Kong şi din Gunanzhou (5%). Mulţi dintre chinezii din vasta 
diasporă răspândită în toată lumea, în special cei din Asia de Sud-Est 
vorbesc, de asemenea, cantoneza, sau dialectul Min Nan. Totuşi, cel mai 
răspândit dialect din China continentală este cel mandarin, vorbit de 
70% din populaţie. 


In trecut, mandarina era limba oficialităților, primindu-şi denu- 
mirea din partea portughezilor, care foloseau cuvântul pentru a 
descrie limba „mandarinilor” (adică a cârmuitorilor) din Beijing. 


Utilizarea sa a devenit din ce în ce mai răspândită, pe măsură ce 
funcționarii guvernamentali se deplasau în ţară şi plăteau localnicii 
de peste tot să învețe mandarina pentru a se putea înţelege cu ei. În 
anii ‘50, guvernul a decis să instituie folosirea ei ca limbă naţiona- 
lå, denumind-o putonghua (ceea ce înseamnă „vorbire comună”), 
în locul termenului străin mandarină. Putonghua este forma de 
limbă chineză predată străinilor, fiind, de asemenea, limba pe care 
o învaţă copiii la şcoală, cea folosită de autorităţi şi de mijloacele 
de comunicare în pasă, precum presa scrisă şi internetul. În marile 
oraşe, aproape toți tinerii pot citi putonghua, pentru că au învățat- 
o la şcoală. Nu toată lumea care o citeşte o poate şi vorbi, iar în 
zonele rurale, cunoştinţele de putonghua sunt reduse. 


Ideogramele chineze 


Interesant, multe dintre diferenţele existente între variatele dialecte 
chineze se şterg atunci când acestea apar în varianta scrisă. Dialectele 
pot suna foarte variat, dar cuvintele sunt scrise cu multe dintre aceleaşi 
caractere, astfel încât fraza va însemna acelaşi lucru chiar dacă cititorul 
provine din Beijing sau Shenzhen. Datorită funcționalități caracterelor, 
acestea înseamnă acelaşi lucru indiferent de felul în care sună, după cum 
cifra patru scrisă semnifică acelaşi lucru chiar dacă eşti francez sau neamt. 
Totuşi, majoritatea caracterelor scrise chineze sunt în forma putonghua. 
Este o raritate să încerci să scrii în orice dialect, cu excepţia cantonezei. 


Chineza este limba cea mai complexă din punct de vedere al scrierii. 
În timp ce mulți dintre noi, occidentalii, avem la dispoziţie 26 de 
litere, plus câteva semne pentru accente, chinezii au peste 50 000 de 
caractere. Persoanele cu o educaţie solidă sunt familiarizați, proba- 
bil, cu 10 000 dintre acestea, iar oricine este şcolit va cunoaște cel 
puţin 2 500, minimul necesar pentru a citi un ziar. 


Motivul pentru care există atâtea caractere scrise este faptul că lim- 
ba chineză nu funcţionează fonetic, astfel încât cuvintele nu pot 
fi alcătuite din sunete singulare. În schimb, există câte un carac- 
ter pentru fiecare cuvânt sau silabă. La origine, scrierea chineză se 
baza pe simple imagini grafice (pictograme) ale obiectelor naturale. 
Pictograme ca acestea datează încă din secolul XI î.Hr. Multe dintre 

limbile scrise au început așa și s-au îndreptat către un alfabet fonetic, 
dar caracterele chineze oferă doar puţine indicii asupra modului de 
pronunțare. În schimb, chinezii au dezvoltat limba prin combinarea 
pictogramelor pentru crearea unor noi sensuri abstracte sau a ideo- 
gramelor. Astfel, combinaţia de imagini pentru soare şi lună înseam- 
nă „strălucitor”, în timp ce o femeie şi un copil înseamnă „fericire”. 
Picturile a trei femei împreună înseamnă trădare. Caracterele chine- 
ze dezvoltate ca picturi au ajuns să fie folosite pentru cuvinte care 
sunau la fel ca atunci când erau vorbite. Ca exemplu, caracterul ima- 
ginii pentru porumb s-a transformat în caracterul verbului „a veni”, 
întrucât ambele cuvinte sunau la fel atunci când erau pronunţate. 


Câteva stiluri diferite de scriere s-au dezvoltat în timp ce China s-a 
împărţit în diferite regate, între secolele VII şi III î.Hr., dar atunci 
când ţara s-a unificat sub dinastia Qin în anul 221 î.Hr., stilul Qin 
a fost impus peste tot. Stilul Qin a fost modificat substanţial sub 
dominaţia Han în 206-220 î.Hr., iar caracterele moderne chineze 
nu sunt mai mult decât o dezvoltare a vechilor caractere Han. 


Caracterele chineze par imposibil de complexe la început, dar ele 
sunt întotdeauna alcătuite dintr-un anumit număr de mişcări ale pe- 
niţei, într-o ordine specială. Astfel, caracterul pentru „gură”, care este 
de fapt un pătrat, este scris din trei linii: prima în partea stângă, apoi 
partea de sus şi partea dreaptă dintr-o singură trăsătură, iar ultima re- 
prezintă baza. În mod obişnuit, caracterul are două părţi, partea din 
dreapta semnificând cumva înţelesul, iar cea din stânga, denumită 
radical, semnificând sunetul. În cel mai răspândit sistem există circa 
214 radicali, ei fiind cei mai apropiaţi de alfabetul occidental. 


Chineza scrisă este dificilă chiar şi pentru şcolari, iar în anii '50 acest 
fapt a fost resimțit ca o piedică împotriva educației. Aşa că guvernul 
a introdus atunci două măsuri controversate. Prima era să simplifice 
cele mai uzuale câreva mii de caractere, făcându-le mai uşor de în- 
văţat şi mai rapid de scris. Aceste caractere simplificate sunt folosite 
acum pe scară largă în China continentală, deşi în locuri precum 
Hong Kong sunt încă uzitate caracterele tradiționale, care, de altfel, 
au revenit şi în scrierea intelectualilor chinezi de pe continent, fiind 
considerate mai sofisticate. A doua măsură, mult mai drastică, a fost 


aceea de a se renunţa la caracterele chinezești, și, în schimb, să se 
adopte o scriere în alfabetul roman. Chineza „romanizată” a fost 
denumită pinyin şi implica folosirea a 25 de litere ale alfabetului 
latin (excluzând litera V) pentru a crea sunetele din chineza man- 
darină, şi a unor accente care, puse deasupra fiecărei silabe, redau 
cele patru intonaţii diferite. Pinyin nu a prins niciodată în China, 
iar curând s-a renunţat la idee, dar pinyin este foarte utilă străinilor, 
permiţând oricărui occidental, după o instruire de bază, să citeas- 
că şi să pronunţe cuvinte chinezești fără a cunoaşte vreun caracter 
chinez. Adoptarea pe scară largă a pinyin-ului a condus la schimba- 
rea Peking-ului în Beijing şi a lui Mao Tse-tung în Mao Zedong. 
Versiunea pinyin este mult mai apropiată de modul în care vorbesc 
chinezii, iar indicatoarele stradale sunt adeseori scrise atât în pinyin, 
cât şi cu caractere chinezeşti. 


Literatura 


Literatura clasică 


China are una dintre cele mai vechi tradiții literare, datând de mai 
bine de trei mii de ani. Una dintre primele lucrări literare a fost Shi 
Jing (Cartea Cântecelor), care datează din secolele XI-VI î.Hr., fund o 
colecţie de cântece populare , unele dintre ele cu temă politică, şi de 
imnuri rituale, despre care se spune că au fost culese de Confucius 
(551-479 î.Hr.). Shi Jing face parte dintr-o colecție de texte venera- 
te asociate cu Confucius, denumite Clasicii Confucieni, deşi, probabil, 
acesta nu a scris niciunul dintre ele. Filozofia confuciană a fost păstrată 
(sau creată) în Analecte, de către discipolii săi, cum ar fi Mencius, multe 
secole mai târziu. Din aceeaşi perioadă datează şi faimoasa carte a lui 
Sun Zi, Arta Războiului „care oferă sfaturi asupra strategiei şi tacticilor 
de luptă într-un mod foarte explicit, fiind una dintre cărțile preferate 
ale oamenilor de afaceri care călătoresc astăzi în China. 


De foarte timpuriu poezia a fost considerată drept una dintre cele 
mai înalte forme artistice şi o caracteristică a omului educat. Se 
aştepta de la un funcţionar guvernamental să fie bun nu doar în 

ceea ce făcea, ci să fie şi poet. Natura distinctivă, aluzivă, enig- 
matică a poeziei chineze s-a evidenţiat încă din timpul dinastiei 
Han (206 î.Hr.-220) „însă apogeul acesteia a fost atins de-a lungul 
dinastiei Tang (618-907) odată cu mari poeţi Li Bai, Du Fu şi Bai 
Juyi. Marca distinctivă a poemelor Tang este forma shi, cu versuri 
de 5-7 caractere şi cu rima căzând pe versurile pare. Poemele sunt 
încărcate de dor şi melancolie, exprimând tristețea despărțirii sau 
exilul. Noi forme de poezie au fost inspirate de cântece populare 
în timpul dinastiei Song (960-1279). În perioada dinastiei Ming 
(1368-1644) au trăit multe poete faimoase. 


Nuvelele au început să se afirme tot în perioada Tang, ca și poezia. 
Multe dintre ele au supravieţuit, relatând întâmplări triste ale unor 
îndrăgostiți despărțiți de soartă sau de părinţi neîndurărori, ori des- 
pre studenti zeloşi care se zbat să-și croiască o carieră, dar sunt conti- 
nuu împiedicaţi de seducătoarele zâne-—vulpi (spirite care-și schimbă 
forma şi care fură inimile pământenilor, lăsându-i apoi pradă deznă- 
dejdii). Treptat, micile povestiri s-au transformat în romane, iar la 
mijlocul perioadei Ming se scriau deja mari cărţi de aventuri, cum 
ar fi Sanguozbi yanyi (Romanul celor trei regate), un captivant ro- 
man istoric despre războinici şi luptele care au avut loc în China 
în timpul turbulentei perioade a celor Trei Regate, cu 1 200 de ani 
în urmă; Shui hu Zhuan (Toţi bărbaţii sunt fraţi, sau Malul Apei), 
este o poveste trepidantă despre bandiți asemănătoare cu cea a lui 
Robin Hood; Jin ping mei (Lotusul de aur) este un portret al vieţii 
de zi cu zi dintr-o familie bogată. Totuşi cel mai mare roman chine- 
zesc a fost, probabil, Hong lou meng (Visul camerei roşii), apărut în 
timpul dinastiei Ming, (1644-1911). Această operă masivă, extrem 
de elaborată, scrisă de Cao Zhan şi publicată postum în 1792, este o 
adevărată saga familială, centrată pe măreţia şi declinul familiei Jia. 
Este în acelaşi timp o satiră şi un roman de mistere, care urmăreşte 
urcușurile şi coborâşurile din viața uşuraticului adolescent Jia Baoyu 
şi a tinerelor sale verişoare Lin Daiyu şi Xue Baochai. 


Drama a apărut în timpul împăraţilor mongoli Yuan (1279-1368), 
iar piesele de teatru erau scrise atât pentru a fi citite, cât şi jucate. 
Dar cel mai mare autor de piese de teatru a fost Tang Xianzu, care 
a scris drame epice romantice. 


Romanul modern 


În secolul XX, mulți scriitori chinezi au început să respingă stilul pom- 
pos, prea elaborat al clasicilor, iar în 1919 o parte dintre aceştia s-au 
unit formând Mişcarea Patru Mai. Scriitorii Patru Mai, ca Lu Xun, au 
militat pentru o abordare mai pragmatică care să reflecte vorbirea 
chineză de zi cu zi. În 1930, Shen Congwen a început să scrie despre 
oameni obişnuiţi, cu o asemenea sensibilitate şi intuiţie încât a fost 
comparat cu scrierile marelui maestru rus Ivan Turgheniev. Venirea 
comunismului la putere a sufocat aproape toată literatura adevărată, 
întrucât partidul a refuzat să publice altceva în afara realismului socia- 
list, cu poveştile sale entuziaste despre eroi care luptă pentru patrie, 
împotriva corupţiei forțelor imperialiste. În această perioadă au fost 
scrise mari romane, ca cel al lui Zhang Ailing (Eileen Chang), în care se 
demască ororile socialismului, publicat în China abia în anii 1990. Lao 
She, unul dintre cei mai mari scriitori din ultimul secol, a fost împins 
spre suicid în timpul Revoluţiei Culturale. 


Libertatea sosită odată cu sfârşitul Revoluţiei Culturale, în 1976, a 
reuşit, totuşi, să scoată la lumină multă suferinţă reprimată. Poveşti 
personale dureroase, care au ajuns să fie denumite „literatura celor 
răniți”, au început să vorbească despre teribilele încercări ale ulti- 
milor ani. Reacţia oficială față de aceste lucrări a fost, adesea, de 
tăgadă indignată. Poliţiştii care investigau operele acestor scriitori 
„răniţi”, i-au spus autorului Bei Dao, că este imposibil ca acestea 
să fie scrise de către ei înşişi, şi că, cel mai probabil, au fost copi- 
ate din literatura străină. Totuși, acest lucru nu a putut opri ca 
romanul lui Wang Shuo, Cel care tânjeşte, să fie transpus, în 1989, 
într-un serial de televiziune de 50 de episoade. 


Acum, literatura chineză se scrie într-o multitudine de stiluri, ca 
şi cea occidentală, dar orice carte care ar critica făţiş conducătorii 
sau partidul va găsi cu greu o editură care să o publice în China. 
Cărţi precum poveştile dure ale lui Mo Yan despre viața la ţară, 
Baladele Usturoiului, sunt încă interzise în China. Şi cărţile ob- 
scene sunt ținute sub obroc de către autorități, cum ar fi Shanghai 
Baby, a lui Wei Hui, care era cât pe ce să fie interzisă, sau Păpușa 
din Beijing, de Chun Sue, jurnalul unei adolescente care povesteş- 
te despre aventurile ei sexuale sordide. În Occident, mulți autori, 

în special femei, au început să se facă cunoscuţi cu cercetările lor 
asupra greutaţilor vieţii din China secolului 20, cum ar fi cartea 
lui Adeline Yen Mah, Frunze Căzătoare, sau a lui Jung Chang 
Lebede sălbatice. Totuşi cel mai bine vândut autor din China, as- 
tăzi, este Guo Jingming, care scrie romane de factură sentimenta- 
lă pentru adolescenți. 


Pictura clasică 


Pictura şi caligrafia au fost dintotdeauna cele mai apreciate arte în China. 
Ele au rezultat din căutările pasionate ale celor mai veneraţi oameni, 
nobili erudiţi, care cultivau acest talent pentru satisfacție intelectuală şi 
estetică, nu pentru a trăi din asta. 

Există multe diferenţe între pictura chineză şi cea occidentală, dar, 
în primul rând, trebuie remarcată simplitatea ei extremă. Mulţi ar- 
tişti folosesc puţină culoare, sau deloc, însă lucrările sunt executate 
în cerneluri de nuanţe diferite. Chiar şi în cele mai colorate, se 
folosesc acuarele cu nuanţe subtile, fiind pictate pe hârtie subţire, 
mătase sau ceramică. În mod tradiţional, picturile chineze nu erau 
înrămate. În schimb, ele sunt pictate pe evantaie, suluri de hârtie 
sau pergament, în albume sau pe ceramică. Astfel încât, compoziţia 
are întotdeauna forma unor delicate camee, mai degrabă, decât a 
unei picturi înrămate. 


Subiectele sunt, de asemenea, simple. Abstracţiunile originale sunt 
rare, iar subiectele se abat rareori de la temele tradiționale: peisaje, 
figuri umane, păsări şi flori. În ciuda varietăţii reduse a acestora, 
artiştii chinezi reuşesc să obţină o impresionantă diversitate, iar 
simbolistica fiecărui subiect conţine adesea un sens suplimentar, 
pe care contemplatorul occidental, de cele mai multe ori, îl pierde. 
Florile celor patru anotimpuri, de exemplu: lotusul simbolizează 
vară şi puritate; bujoriul evocă primăvara, bogăţia şi onoarea; cri- 


zantema înseamnă toamnă şi vârsta înaintată; foarea de prun, cais, 
migdal şi cireş înseamnă iarnă și frumusețe. Bambusul, prunul şi 
pinul, cei trei prieteni ai iernii simbolizează cele trei religii princi- 
palele chineze: budismul, taoismul şi confucianismul. 


Pictura a început să se dezvolte, probabil, sub dinastia Han 
(206-220 î.Hr), iar manuscrisul de la Mawangdui, prima pictură 
pe mătase cunoscută, a fost descoperit într-un mormânt din peri- 
oada Han. Dar prea puţine au supraviețuit din acea perioadă — în 
parte şi pentru că uriașa colecţie imperială a fost distrusă în timpul 
războiului civil de către soldaţi, care foloseau mătasea pentru a-şi 
confecționa corturi şi genţi din mătase, ceea ce trebuie să fi fost 
foarte la modă! Abia în timpul dinastiei Tang pictura a început să 
capete amploare, odată cu apariția marii tradiţii a portetelor, artiş- 
tii începând să picteze cu ocazia marilor evenimente de stat, când 
împăratul primea oaspeţi, sau când elegantele doamne de la curte 
se preumblau de colo-colo. Peisajul a înflorit sub dinastia Song, iar 
stilul peisagistic al pictorilor din acea epocă, cum a fost Su Dongpo, 
a influenţat mulți artişti chinezi de atunci încoace. Hui Zong, ulti- 
mul împărat Song, era el însuşi un pictor talentat. Există, totuşi o 
abordare diferită între perioada Song de nord (960-1126) şi Song 

„de sud (1126-1279). În picturile din perioada Song de nord, cum 
ar fi cele ale lui Xu Daoning, natura este dominatoare, cu munți 
monumentali care dau personajelor umane alura unor pigmei. În 
schimb, în picturile din perioada Song de sud, omului i se permite 
un rol mai proeminent, ca în lucrarea Plimbare pe o potecă de munte 
primăvara, din secolul XII, în care toate elementele neesențiale ale 
peisajului sunt eliminate. 


Ideea de artist amator a atins apogeul sub împărații mongoli Yuan. 
Mulţi oficiali chinezi nu erau dornici să servească sub conducerea 
mongolilor străini Yuan sau, pur si simplu, nu erau doriți. Aşa că 
s-au retras la casele lor, începând să picteze în stilul /izerati, exem- 
plificat de maeştri precum Zhao Mengfu, Huang Gongwang şi Wu 
Zhen. Acești pictori amatori au cultivat ce-a fost mai bun din Tang 
şi Song, creînd compoziţii alese cu cele mai simple subiecte posibile, 
cum ar fi florile de prun. Ni Can, unul dintre cei mai mari pictori ai 

epocii, s-a specializat în rafinate picturi în cerneală ale bambusului. 
Interesant, dar simbolistica acestor picturi poate ascunde mesaje cu 
încărcătură politică. În 1306, Zheng Sixiao a pictat o simplă orhi- 
dee care simboliza înalcele principii ale unui nobil. Dar el a pictat-o 
fără rădăcini — o aluzie subtilă la furtul pământurilor sale de către 
mongolii Yuan. 


Abordarea /iterazi a continuat şi sub dinastiile Ming şi Qing, din 
această perioadă supraviețuind nenumărate picturi, desăvârşit execu- 
cate, ale florilor de bambus şi prun, păsări şi peisaje. Însă, în timpul 
dinastiei Qing, au început să-și facă simțită prezenţa şi influențele 
occidentale, cum ar fi cea a italianului Castiglione (Lang Shi-Ning), 
preocupat, în lucrările sale, de cai, câini şi flori. Cel mai faimos artist 
al vremii a fost Qi Baishi (1863-1956), ale cărui splendide picturi cu 
animale, plante şi insecte sunt atât de populare în Occident. 


Începând cu anii '50, arta chineză, la fel ca şi literatura, a fost si- 
lită să facă propagandă în stilul realismului socialist. Artistul Han 
Xin, spre exemplu, a realizat faimoasa pictură omniprezentă a 
Preşedintelui Mao. Persecuţia artiştilor a atins intensitatea maximă 
în timpul Revoluţiei Culturale, la sfârșitul căreia şi-a făcut apariţia 
o generaţie de tineri artişti care de-abia aşteptau să-şi exprime pu- 
ternicele sentimentele legare de suferinţele provocate de persecuții 
şi speranţele pentru un viitor mai bun. Un grup de tineri artişti care 
se autointitulau Sze/e/e, au renunțat la toate tradiţiile artei chineze 
începând să experimenteze cu o paletă largă de stiluri occidentale, 
de la minimalism la cubism. Unii dintre membri Stelelor erau tineri 
studenți la arte, dar alţii fuseseră forţaţi să meargă la muncă în fa- 
brici. Din moment ce nici o galerie de artă nu dorea să le expună 
lucrările, şi-au creat propria expoziţie agăţându-şi lucrările pe gar- 
dul unui mic parc de lângă Muzeul Naţional de Artă din Beijing. 
Autorităţile au fost atât de şocate, încât au trimis poliţia să le dea 
jos, dar Stelele îşi făcuseră cunoscut punctul de vedere. 


Anii ‘80 au fost martorii unei perioade de mari experimente artis- 
tice, în special în arta abstractă, ca o sfidare la adresa definirii aces- 
teia de către Partidul Comunist ca „poluare spirituală.” Majoritatea 
acestor eforturi radicale erau de inspiraţie occidentală, însă, în anii 
'90, pictorii chinezi au început să-şi definească propriile viziuni ar- 
tistice. Pictori precum Liu Wei, Zhang Xiaogang şi Fang Lijun au 
început să picteze într-un stil sumbru, adesea grotesc, pe care chiar 
faimosul critic de artă Li Xianting l-a etichetat ca „realism cinic,” 
în timp ce alții au început să se joace pe marginea stilului realismu- 
lui socialist. Wang Guangyi a subliniat pericolele noului capitalism 
prin împletirea imaginii eroilor realismului socialist cu logo-uri 
ale multinaţionalelor care se mută în China, în timp ce alți artişti 
pictează imagini ale Preşedintelui Mao în stilul artei pop. Când 
artiștii au început să-şi dea seama cât de bine se vindea această artă 
politică în Occident, stilul pop-art a devenit aproape un clișeu. În 
prezent, arta chineză se îndreaptă din ce în ce mai mult spre main- 
stream-ul internaţional, cu vernisaje în galerii elegante din centrul 
Beijingului, sau al Shanghaiului şi cu artişti care primesc onorarii la 
fel de mari cu ale celor mai bine vânduți creatori din Occident. 


Filmul 


Istoria cinematografului din China începe în 1896, odată cu prezentarea 
primei pelicule „mişcătoare” într-o ceainărie din Shanghai, acest oraş 
devenind, în anii '30, o prosperă scenă cinematografică, pe care rulau 
mai ales filme importate din Occident, spre delectarea numeroşilor 
străini ce locuiau în China, dar şi un număr de filme produse în studi- 
ouri locale, precum Mingxin, sau Lianhua. Filmele din Shanghai nu au 
avut totuşi un impact prea mare în afara elitelor oraşului. Sub Mao a 
fost produsă, desigur, o întreagă serie de filme „memorabile”, a căror 
singură calitate era că au făcut cunoscut populaţiei, pentru prima oară, 
cinematograful. Vânzările de bilete au crescut de la 4/ de milioane, în 
1949, la uimitoarea cifră de 4 miliarde, zece ani mai târziu, când cine- 
matografele şi studiourile de film începuseră să apară în fiecare oraş. La 
sfârşitul anilor '50, când Mao se retrăsese de la conducerea statului, gu- 

vernul a început să relaxeze regulile privind subiectele potrivite pentru 
filme, în această perioadă realizându-se unele filme remarcabile precum 
Lin Zexu. Însă, în 1966, Revoluţia Culturală a ucis încă din faşă această 
uşoară înflorire a cinematografului chinez. 


Odată cu sfârşitul revoluţiei, Academia de Film din Beijing s-a 
redeschis, iar absolvenţii săi au iniţiat curentul numit A cincea 
generație de creație cinematografică, care a oferit cinematografi- 
ei chineze recunoaşterea internaţională. Regizorii din Generația a 
cincea au abandonat realismul socialist pentru a explora, într-un 
stil grandios, tradiţiile şi peisajele Chinei prerevoluţionare. Primul 
a fost uimitorul film al lui Chen Kaige şi al cameramanului său 
Zhang Yimou, Pământul galben (1982), cu peisajele sale superbe 
din Shaanxi, ce aminteau de picturile chinezeşti. Acesta a fost urmat 
de filmul lui Zhang Yimou — Sorgul roșu (1987) şi de cel al lui Tian 
Zhuanzhuang — Hotul de cai. Sorgul Roşu, ce relatează povestea unor 
ţărani eroici care au luptat împotriva armatei japoneze în anii '40, a 
cucerit peste noapte spectatorii chinezi, transformându-l pe actorul 
principal, Jiang Wen, într-o vedetă naţională. În străinătate, filmul 
a câştigat aprecierea unanimă a publicului şi criticilor, vestind spec- 
tatorilor occidentali apariţia unei noi stele - cinematograful chinez. 
Actriţa principală, Gong Li, a câştigat inimile multor bărbaţi din 
Occident. Zhang Yimou şi Gong Li au devenit un cuplu şi au făcut 
mai multe filme de succes împreună, printre care şi Judou, Povestea 
lui Qiu Ju şi Ridicarea Lanternei Roşii, care au cimentat reputaţia 
crescândă a filmului chinez în străinătate. Atât Zhang Yimou, cât şi 
Chen Kaige par să-şi fi atins punctul culminant al carierei în 1994, 
Zhang, cu filmul Pentru Viață, iar Chen cu Adio concubina mea, 
amândouă provocatoare și profund emoţionante, a căror acțiune nu 
se desfăşoară în trecutul îndepărtat, ci în secolul XX. Ambii regizori 
au fost atât de bine primiţi de autorităţi, încât multi critici consideră 
că acesta este şi motivul epuizării talentului lor. Chen Kaige a con- 
tinuat prin a face cel mai scump film chinez, Promisiunea, pe care 
mulți îl consideră un eșec monumental extrem de costisitor, în timp 
ce Zhang Yimou a realizat o serie de filme pe care majoritatea criti- 
cilor le consideră superficiale, cum ar fi povestea eroică, asezonată cu 
secvenţe de arte marţiale — Casa pumnalelor zburătoare (2004). 


Problema regizorilor chinezi este că cenzura are o influenţă uriașă asu- 
pra deciziei de a realiza sau nu un film, controlând nu doar sursele de 
finanţare, ci şi variantele de scenariu şi diferitele scene filmate. Regizorii 
mai provocatori au de ales între a-şi lăsa rolele pe seama foarfecelor 
cenzorilor, sau a le trimite în străinătate fără aprobarea organelor, nu- 
mai pentru a fi interzise în cinematografele de acasă. O modalitate de 
a ocoli cenzura este lansarea ilegală a filmelor pe DVD-uri. Aşa şi-a 
câştigat audiența filmul lui Jia Zhangke — Xiao Wu (Hoţii de buzuna- 
re). Ale filme interzise ce pot fi vizionate în acest format sunt cele ale 
lui Jia — Lumea (2004), despre luptele muncitorilor din Beijing, şi cel 
al lui Yang, Li — Săgeata oarbă (2003), despre primejdiile capitalismu- 
lui sălbatic, ce prezintă un caz de muşamalizare a unei crime dintr-o 
mină de cărbune. Interesant, în 2006, Jia Zhangke a fost reabilitat şi 
angajat de stat pentru a realiza reclame pentru compania de stat de 
telefonie mobilă — cu clipuri din filmele sale interzise. 


Între timp, peste mare, în Hong Kong, s-a dezvoltat o industrie a 
filmului a cărei productivitate este depăşită doar de Hollywood şi de 
Bollywood. Aceasta este, oarecum, în afara razei de acţiune a cen- 
zorilor, dar, pe de altă parte, nici n-a făcut niciodată filme care să le 
dea acestora mari bătăi de cap. Producătorii din Hong Kong au adus 
genul filmelor de acţiune cu arte marţiale şi vedete precum Jackie 
Chan la un asemena nivel de perfecţiune, încât regizori occidentali 
mai pretenţioşi, precum Ang Lee (Tigrul ghemuit, Dragonul ascuns) 
şi Quentin Tarantino au simţit nevoia să le aducă un omagiu. Un 
regizor din Hong Kong care ales o altă cale de exprimare este Wong 
Kar-wai, filmele sale, cum ar fi Expresu/ de Chungking şi Dornic de 
dragoste, fiind pătrunzătoare şi caustice. 

Principala putere mondială a secolului XIX a fost 
Marea Britanie. În secolul XX, rolul a revenit Statelor 
Unite. La începutul secolului XXI, cu o populaţie de 
peste un miliard de oameni şi cea de-a doua economie 
ca mărime din lume, China este pe cale să devină noua 
superputere. 
China a ocupat întotdeauna un loc de frunte în ierarhia 
marilor realizări umane — de la Marele Zid până la invenţia hârtiei 
şi a prafului de puşcă, ea a avut o contribuţie istorică şi culturală 
uriaşă, fiind una dintre cele mai vechi civilizaţii de pe planetă. În 
prezent, cu o impresionantă dezvoltare economică şi o influenţă 
sporită în afacerile internaţionale, China joacă un rol nou în lume. 
Economia ste în plină înflorire în acest stat comunist, chiar în timp 
ce prima generaţie rezultată în urma politicii „copilului unic“ 
ajunge la maturitate. Rapida industrializare bazată pe resursele de 
cărbune a. provocat o poluare masivă, şapte dintre cele zece cele 
mai poluate oraşe din lume aflându-se în China. Dar ce relevanţă au 
pentru noi toate aceste schimbări care se produc în China ? 
Secretele Chinei 'oferă o perspectivă fascinantă asupra politicii, 
economiei şi a organizării sociale a ţării, asupra culturii şi a relaţiilor 
sale cu celelalte naţiuni. Autorul face o analiză amănunţită a 
situaţiei actuale a ţării, ne arată cum se va dezvolta ea în viitor şi 
efectul dramatic pe care îl va avea asupra restului lumii. 

